
PREFACE  DE  LA  PREMIERE  EDITION 


Nainawisiwieg, 

Onicicin  kitci  kikenindameg  :  newiwak  ka  masi- 
natangipanek  ka  togobanen  Tebeniminang  Jezos 
ondaje  aking.  Nitam  kitcitwa  Matio  ;  eko  nijiwatc 
kitcitwa  Mark,  eko  nisiwatc  kitcitwa  Luk,  eko  newi- 
watc  kitcitwa  Janh.  M in wadjimowin ,  mi  ejinikatek 
ot  ijitwawiniwa.  Kitcitwa  Matio  gaie  kitcitwa  Janh 
o  ki  masinatanawa  ka  iji  wabangewatc,  ka  iji  ckin- 
jikwewatc,  ka  iji  nisitosiwatc  i  ki  papawidjiwawatc 
Jezosan  gaie  i  ki  nondawawatc  ka  iji  kikinoamage- 
nitc,  gaie  ka  inadjiitizonitc  i  ki  wabamawatc.  Kit¬ 
citwa  Mark  gaie  kitcitwa  Luk  kawin  anawi  o  ki  pa- 
pawidjiwasiwawan  Jezosan,  anic  dac  wewenint  o  ki 
masinatanawa  ka  initagewatc  ka  iji  gwaiakwadjimo- 
tagowatc  inim  ka  papawidjiwanigobanena  Jezosan. 
Tabiskotc  o  ki  waseienindamihigowan  Mino  Mani- 
ton  kitci  eka  wanansinaigesigwa  aiamiewining  ina- 
kak.  Ikim  ketcitwa  newidjik  kawin  ningot  ki  iji 
anawabandisik,  ka  gaie  ki  kikinawabandamatisik 
ka  inansinaigewatc.  Gotc  wewikanisindidjik  pangi 
pepikinong  aijinagosik  ockinjikowang  pekic  ij  ana- 

wi  inawawatc  o  nikiigowan,  mi  nasap  endowatc 
naiewidjik  ka  masinatangipanek  ka  togobanen 
Jezos  ondaje  wakitakamik. 

Ka  kwekowetotc  kitci  niinawemagak  ka  togoba¬ 
nen  Jezos  ondaje  aking,  pinawigo  ki  nipo.  Wakwi 
ijinikazogoban ;  mi  iaam  ka  ojitogobanen  gaie 
aiamie  tip  a  djim  o  w  i n  im  as  inn  iga  n .  Kakina  tepa- 
totang  i  tajimatc  endinigobanen  Jezosan  ki  ondi- 
namogoban  aiamie  minwadjimowinimasinaiganing. 
Nomaie  dac  kotak  pangi  o  ki  andjiton  mekatewi- 
konaietc  awacamenj  kitci  nisitotagwak. 

Kakina  kekon  ka  pimi  totang  Jezos,  ka  pimi 
kakikwetc,  kinawint  ondji  mi  sa  ka  ondji  totangi- 
ban,  ij  inenindangiban  :  ninga  kikinoamawak  ani- 
cinabek  ke  totamowatc  kitci  mino  aiamiawatc,  nin 
ga  gackitamawak  oniciiwewin  kitci  mino  inatisiwatc, 
mi  dac  wakwing  kitci  minawasiwatc. 

Aiangwamisik,  nainawisiwieg,  nanengim  waban- 
damok,  wawabandamok,  nagatawenindamok  ka 
togobanen  Jezos  kitci  kikinaweienimeg.  Ka  iji 
pimikanawetc  Jezos  kakike  noswahanik.  Akoki- 
weienindamok  Jezos  ij  apitc.  Kekona  eckam  sakieg 
Jezos ! 


LETTRE  SERVANT  DE  PREFACE  A  LA 
DEUXIEME  EDITION. 


A  MONSEIGNEUR  l’eV^QUE  DE  CYTHERE, 

Monseigneur , 

Void  un  livre  qui  doit  vous  etre  offert  tout 
d’abord  avant  de  passer  aux  mains  des  Indiens  de 
langue  algonquine  pour  lesquels  il  fut  compose. 
L’auteur  de  cet  ouvrage  fut  un  de  mes  predeces- 
seurs  dans  la  mission  du  Lac  des  Deux-Montagnes  ; 
il  y  fut  missionnaire  des  Algonquins  pendant  pres 
de  40  ans,  au  bout  desquels  il  termina  sa  vie 
pleine  de  merites,  au  Seminaire  de  Montreal,  le  2 
aoiit  1 38 1.  (1) 

(1)  Jean-ClaudeMathevet,  ne  aSt-Martin-de-Valamas, 
diocese  de  Viviers,  en  1717,  entra  tout  jeune  dans  la 
congregation  de  St-Sulpice,  et  ayant  manifesto  a  ses 
superieurs  un  grand  desir  de  se  consacrer  a  l’oeuvre  des 
missions,  il  fut  envoye  au  Canada  en  1740.  Depuis  cette 
epoque  jusqu’en  1778  il  fut  applique  au  saint  ministere 
aupres  des  Indiens  du  Lac  des  Deux-Montagnes  dont  il 
apprit  vite  les  langues,  surtout  celle  des  Algonquins 
dans  laquelle  il  a  laisse  un  grand  nombre  d’ecrits  restes 
pour  la  plupart  manuscrits.  Parmi  ses  ouvrages  i  111- 
primes  on  doit  distinguer  particulierement  son Histoire 
Sainte  et  sa  Vie  de  Jesus.  On  les  imprima  successive- 
ment  pour  la  premiere  fois  en  1860  et  1861. 

Une  premiere  edition  de  cette  Vie  de  Jesus  parut 
en  t86i.  Ce  fut  M.  Tallet,  alors  missionnaire  au 
Lac,  qui  m’aida  a  la  preparer,  et  qui  lui-meme  en 
voulut  faire  les  frais,  ainsi  que  de  celle  de  X  Histoire 
Sainte  du  meme  auteur. 

Cette  edition  etant  entierement  epuisee,  et  vos 
missionnaires,  Monseigneur,  vous  ayant  sollicite 
avec  de  vives  instances  pour  obtenir  la  reimpression 
de  cet  ouvrage  d’une  rare  utilite  pour  l’instruction 
et  l’edification  des  Sauvages,  vous  avez  daigne  jeter 
les  yeux  sur  votre  humble  serviteur  pour  preparer 
cette  nouvelle  edition  et  pour  en  corriger  les 
epreuves,  vous  chargeant  vous-meme  de  tous  les 
frais  d’impression  et  de  reliure. 

J’ai  tache,  Monseigneur,  de  faire  de  mon  mieux, 
et  j’ai  la  douce  confiance  que  cette  deuxieme 
edition  sera  digne  de  votre  haute  approbation, 
qu’ose  bien  esperer  obtenir  celui  qui  sera  toujours, 

Monseigneur, 

de  Votre  Grandeur, 

Le  tres  humble  et  tout  devoue  serviteur, 

J,  A,  CUOQ,  Ptre,  S.S. 

Eiamie-ganawabitc  ot  Aiamitwage- 

AN I M ITAGOSI W I N . 

Ni  nidjanisitok  ketci-sakihinagok , 

Songa  kit  anamikonim  Tebeniminang  ondji. 

Monjak  ki  mikaweniminim  kinawa,  ni  nidjanisi¬ 
tok,  nopiming  pepamatisieg.  Kitci  kwaiakwenimieg 
epitc  sakihinagok,  ningi  inenindam  kitci  kwenatc 
masinaigan  minawatc  kitci  takwabikickotek,  mi  sa 
“  Tebeniminang  Jezos  ka  titc  ondaje  aking.” 

Ki  ga  kitcitwawenindanawa  oom  kitcitwa  masi¬ 
naigan,  ki  ga  sakitonawa,  wewenint  ki  ga  ganawe- 
nindanawa,  aindasin  ki  ga  naboatanawa  gaie,  ki 
nidjanisiwak  gaie  o  ka  kijikabandanawa  awacamen| 
kitci  sakihawatc  Tebeniminangon. 

Mi  eji  misawenindamawanisinagok,  ni  nidjanisf- 
tok,  wasa  eindanakieg  nopiming,  eckam  eckam 
kitci  mino  pimatisieg  gaie  kitci  cawenindagosieg. 

Mi  wendji  aiamitonagok  gaie  tcipaiatikonamo- 
nagok, 

Nin  f  N.  Z.  LORRAIN, 

Riamie-Ganawabiian. 

Pembroke, 

20  wabikon  kizis  akodjing  1891. 


REMARQUES  ET  EXPLICATIONS. 

1.  — On  a.  cru  devoir,  dans  cette  nouvelle  edition, 
introduire  l’usage  des  accents.  Deux  surtout  out 
une  importance  considerable  comma  le  montrent 
les  exemples  suivants  : 

Ekitoian,  ce  que  je  dis  ; 

Ekitoian,  ce  que  vous  dites  ; 

Ekitoianban,  ce  que  je  disais  ; 

Ekitoianban,  ce  que  vous  disiez  ; 

(ranonatc,  s’/7  lui  parle  ; 

Ganonatc,  si  vous  lui  park z. 

2.  — Pangi  papikinong  inwemagaton  a  gaie  a  ; 
kitci  papikinong  dac  nisitotagwaton.  Kicpin  eka 
aiangwamenindansik  awiia,  kata  wanowe  i  naboa- 
tang  oom  masinaigan.  Ta  oniciciti  monjak  kitci 
abadjitonaniwang  onom  ocki  kikinawadjidjikewi- 
nensan  ij  ojipiigenaniwang,  mino  inabatat  kitci 
gwaiakowenaniwang.  Na  !  nawa  : 

Ekitoian,  ekitoianban,  (nin) 

Ekitoian,  ekitoianban,  (kin) 

'(ianonatc,  (win) 

Ganonatc,  (kin). 

3.  — Minawatc  kotak,  inenindagwat  kite!  mino 
takwenindamonaniwang  :  Jodawininiwak  kaiat  ot 
inwewiniwang  ikitogwaban  ako  ni  kanis ,  ki  kanisy 
wikanisan ,  wewikanisindingin  tanasak  aiapitenin- 
cligwaban  pangi  eta  ij  anawi  tcinawemawindiwapan 
Mi  wendji  aiapitc  inansinaikatek  oom  masinaiganing 
i  ganonintc  tebeniminang  Jezos  :  ki  kanis ak,  ikito- 
wak  Jodawiniwak  i  ganonawatc  Jezosan  ;  ki  tcina- 
■wendaganak ,  mi  eta  ka  wi  ikitowagobanen.  Ket 
inange  keget  owikanisiban  Jezos  ?  Ka  ondjita,  ka 
■osaiensisi,  ka  gaie  ocimenjisi. 

4.  — Minawatc  kotak  ke  marnitonenindamonani- 

wang  iim  ikitowin  ondji  :  Tebeniminang  Jezos 
win  tibinawe  o  ki  abadjiton  apitc  ka  apitcipahiti- 
zogobanen  ;  i  ganonatc  kitcitwa  Madininan,  ofc 
inan  :  “  Awi  windamaw  ni  kanisak  i  ki  apitci- 

paian.”  Tanasak  wikanisingin  apitenimagoban  ka- 
kina  ot  ockinikima,  ni  kanisak  ij  inatc,  ij  ijini- 
kanatc. 


PCjPl  TTTC 

TEBENIMINANGr  JEZOS 

ONDAJE  A KING 


1.  Ki  gat  okwisis ,  ot  igon  Zakari  kitci  Anjeniwan . 

Mamitonenindanda,wewenint  gaie  takwenindanda 
enogobanen  apitc  enicinabewihitizonigobanen  Kije 
Manito  o  Kwisisan. 

Megwatci  kitci  okimawigobanen  Herod  Jodenang, 
mi  indaje  i  pimatisigobanen  pejik  kitcitwa  ikiwen- 
.zih,  Zakari  ijinikazogoban,  songa  aiamiagoban,  Sa- 
bet  ijinikazonigoban  o  witikemaganan,  songa  aiamia- 
nigoban  gaie  win.  Kawin  onidjanisisigwaban,  ain- 
dasin  anawi  o  ki  pagosenimawabanen  Kije  Maniton 
kitci  okwisisiwatc,  ka  dac  maci  o  ki  iji  cawenindami- 
tagosiwan.  Mi  apine,  kawin  nind  inenimigosinan 
Tebeningetc  kitci  okwisisiiang,  inenindizogwaban. 

Ningotin  dac  pindikegoban  Zakari  aiamie  miki- 


2 


warning.  Megwatc  ij  aiamiatc  pintc  kitci  aiamie 
mikiwam  Jenozaneming,  kaiasikatc  o  wabaman  pejik 
Anjeniwan,  Gabanien  enimindjin.  O  ganonigon 
Gabanienan,  ot  igon  :  “  Angwamisin,  Zakari,  acaie 
ki  ki  ca8enindamitagowa  Kije  Manito,  kata  okwisisi 
ki  witikemagan  Sabet,  Janh  ta  ijinikazo  ket  okwisi- 
sieg,  ki  ga  kitci  modjikenindamihigowa,  gaie  dac 
enigokwak  aking  kata  modjikenindagwatini  o  ma- 
manda  nikiwin.  O  ka  kitcitwawihigon  Kije  Maniton, 
o  ka  mamanda  anwenindizoha  nenibina  anicinabe. 

Ka  nondawatc  Zakari  Anjeniwan,  ki  anwetam  eki- 
tonitc,  ka  o  tepwetawasin,  kamawin  ta  insinon  eji 
windamagoian,  inenindamoban,  onzam  ma  acaie  ni 
kika,  kika  gaie  win  ni  witikemagan,  ket  inange 
acaie  kata  nikiawaso  mindimonhienh  kawikat  nita 
onjesiban,  mi  sa  anamite  ekitogobanen  kitcitwa 
ikiwenzih.  O  ganonigon  minawatc  Anjeniwan,  ot 
-igon  :  ondjita  ni  tepwe  ka  ininan,  epitc  tepweian 
ka  kigat  animitagosisi  tcibwa  maci  ingi  nongom  ka 
windamonan. 

Eckwawetc  kitci  Anjeni  Gabanien,  mi  i  pon  nago- 
sitc,win  dac  Zakari  kaiasikatc  ka  nitawesi,  ka  kanake 
ningototon  gackitosi  kitci  ikitotc  cang^so  kizis  acitc 
gotc  awacamenj. 

2.  Anicinabeiviitizo  Kije  Manito  wekwisisimintc. 

Apitc  taiebisenigobanen  kitci  anicinabewiitizotc 
Kije  Manito  wekwisisimintc,  mi  iim  apitc  min'awatc 
Anjeni  Gabanien  ki  anona  kitci  ijatc  otenang  Na- 
zaret  ejinikatek,  Kije  Maniton  ot  anonigon.  Mi 
dac  keget  ejagobanen  kitcitwa  Gabanien  endanigo- 
banen  kitcitwa  Manin,  mi  dac  ij  inatc :  kit  anami- 
kon,  mweckineckagoian  kitcitwa  oniciciiwewin,  ki 
papaganawenimik  kakina  tebenindang ;  endatciwatc 
ikwewak,  kin  awacamenj  ki  cawenindagos.  Apitci 
ki  kockoka  Kitcitwa  Mani ;  anitok  enogwen,  inenin- 
damogoban,  wekotokwenitok  wendji  iji  anamikago- 
wanen,  inenindamogoban.  Mi  dac  ekitonitc 
Anjeniwan  :  ka  segenindanken,  Mani,  ki  minweni- 
mik  Kije  Manito,  ki  gat  okwisis ;  ket  okwisisimatc, 
Jezos  ki  gat  ijinikana,  kata  kitcitwawisi,  ondjita 
nicike  Eniwenindagositc  o  kwisisan  kata  ijinikazo. 
Kije  Maniton  Tebeningenidjin  o  ka  minigon  o  kete  o 
micomisibanen  Dabid  ot  okimawiwinini ;  kata  kakike 
okimawi  eji  ototeminipan  Jakoban ;  o  kitci  okima- 
wiwin  kawikat  kata  tcagisesinini.  Nwandang  Mani 
ekitonigobanen  Anjeniwan,  ot  inan  :  anin  dac  ket 
inogwen  ?  Kawin  inini  ni  kikenimasi,  caie  gaie 
ningi  ickwaienindis  kakik  kitci  kikangowian.  Mi  dac 
ekitotc  Anjeni :  ki  gat  otisik  Mino  Manito,  ki  gat 

akawateckagon  ondjita  nicike  Eniwenindagositc  o 
mackawisiwin,  mi  ket  ondji  kitcitwa-onidjanisin, 
Kije  Manito  o  kwisisan  kata  ijinikazo  ket  okwi- 
sisin,  pekic  ki  gat  onidjanis,  pekic  gaie  ki  ga  kikan- 
go8.  Ketna  kegon  o  pwanawiton  kakina  ka  kijitotc  ; 
ka  kekon  animasinini,  ningot  enenindangin,  wibatc 
gotc  inini.  Potcike  Sabet  kit  akam  ki  tikik  kika 
anawi,  ka  gaie  nita  onjesigoban  ;  caie  dac  ningot- 
waso  kiziswagatini  eko  kikickawatc  ;  ka  ma  kekon  o 
pwanawitosin  Kije  Manito.  Mi  iim  apitc  ekitogo- 
banen  Mani  •/  Ni  tibenimik  Kije  Manito  ket  ineni- 
mikwen,  mi  ket  ingi. 

Mi  apitc  Mino  Manito  o  ki  mawandonan  kitcitwa 
Mani  o  miskwi  kitci  kijitotc  Jezos  wiiaw  Manin 
wiiawining.  Mi  apitc  gaie  Kije  Manito  o  ki  kije- 
niman  Jezos  o  tcitcagocan ;  mi  dac  Kije  Manito 
Wekwisisimintc  ki  akokiitizo  Jezos  o  tcitcagocing 
gaie  wiiawing,  mi  aam  Kije  Manito  o  kwisisan ; 
newin  kitci  mitaso  mitana  taso  piponagatoban  awa- 
camenj  keiabatc,  eko  pihindiban.  Win  ma  Kije 
Manito  ki  ikitogoban :  kata  anicinabewiitizo  nin- 
gwisis,  kitci  cawenimatc  anicinabb,  kitci  kijikama- 
wanisatc,  kitci  kasiamawatc  o  matci  aindowinini. 
Nibina  kitcitwa  anicinabebanek  nakan  kikeninda- 
mogobanenak  aindasin  nikan  ki  tipadjimogwaban, 
ki  masinaigegwaban  gaie  ket  ininik. 

Mamakatenimata  Kije  Manito  epitc  sakiinang ; 
ki  ki  minigonan  o  kwisisan  kitci  agwaciminang  ic- 
koteng.  Mamakatenimata  Kije  Manito  o  kwisisan 
i  ki  anicinabewiitizonigobanen  kinawint  ondji ;  ki 
kotakihitizo  aking  kitci  wanatising  wakwing.  Songa 
mamoiawamata  Kije  Manito  Wekwisisimintc  gitima- 
gasing  iki  ineniminang ;  kakina  ki  ta  ki  metizona- 
naban  eka  anicinabewitizosigobanen.  Apitci  ki 
kitci  cawenindagosimin,  ka  enabigis,  wanadjitosita 
ki  cawenindagosiwininan,  kakik  tipaiganata  Jezos, 
monjak  inenindanda  :  enenimikwen,  mi  ke  tiian  ; 
kakik  pakitinamawata  ki  iawinan,  ningot  endiangon. 
Mamakatenimata  Kitcitwa  Mani,  apitci  caweninda- 
gosi,  Kije  Maniton  o  kwisisini  ot  onidjanisinan, 
cangaso  kizis  ki  ten  wiiawing.  Ka  inenindankekon  : 
ka  koni  mikawisigoban  Jezos  megwatc  i  tatc  kitcit¬ 
wa  Manin  wiiawining ;  kakik  mikawiban,  angema 
mockineckagogoban  nibwakawin,  mockineckago- 
goban  Kije  Manitowiwin,  Kije  Manitowi  sa  gotc. 


3.  Kitcitwa  Mani  o  mawatisan  witikikivan. 

Apitci  ki  minwenindamogoban  kitcitwa  Mani  i 
nondawatc  kitcitwa  Gabanienan  ij  ikitonitc :  ka 
kekon  o  pwanawitosin  Kije  Manito  ;  potc  Sabet  kika 
anawi,  ka  nita  onidjanisisiban,  caie  dac  ningotwaso 

kiziswagatini  eko  aiawatc  pintcina  abinotcenjican. 
Wibatc  ka  anicinabewiitizonigobanen  Kije  Manito 
o  kwisisan,  kitcitwa  Mani  ki  inenindam  :  taka  ningat 
awi  mawatisa  Sabet,  ningat  awi  windamawa  epitc 
minwenindaman  ij  onidjanisitc.  Mi  dac  keget  i 
madjagobanen.  Wasawatinigoban  anawi  endanaki- 
nigobanen  Sabetan,  kekat  nictana  taso  tipaigan 
epitcanigobanen  Nazaret  endanakigobanen  kitcitwa 
Mani.  Keg  ot  otitan  endanitc  Sabetan  :  wibatc 
gotc  ka  nondawatc  kitcitwa  Sabet  kitcitwa  Manin  ij 
anamikagotc,  kitcitwa  Janbatist,  megwatc  i  tatc 
Sabetan  wiiawining,  ki  wawakawi-modjikenindam  : 
mi  iim  apitc  Jezos,  megwatc  i  tatc  kitcitwa  Manin 
wiiawining,  o  ki  kasiamawan  matcikawan  eji  wiia- 
kickagong  ij  ocki  anicinabewiangon.  Mi  dac  Sabet 
i  mockineckagotc  Mino  Maniton,  o  ki  kikeninda- 
monigon  epitc  cawenindagosigobanen  kitcitwa  Mani; 
mi  dac  ij  inatc  kitcitwa  Manin  :  kakina  ikwewak 
ki  pakinawak,  kin  awacamenj  ki  cawenindagos,  ki 
nidjanis  kiiawing  ka  tatc  nikanenindagosi.  Anin 
dac  enogwen  wendji  iji  cawenindagosian  nongom  ? 
Tebenimitc  o  kin  ni  mawatisik  !  Wibatc  gotc  ka 
nondonan  ij  anamikawian,  ni  nidjanis  ki  kockose 
pintcina  ni  iawing  epitc  modjikenindang.  Keget 
kwenatc  endian  i  ki  tepwetaman,  ondjita  kata  ino 
ka  igon,  Tebeningetc  ka  inik. 


Kitcitwa  Mani  mamakatenindagosigoban  epitO 
keget  cawenindagosigobanen.  Mi  dac  ij  ikitogoba- 
nen  :  “  Ni  tcitcagocan  o  kitcitwa winigon  Kije  Ma- 
nito.  Ni  mitonenindjigan  gaie  modjikenindamo- 
magat  Kije  Manitowiwining  ka  agwacimitc.  Kawin 
nind  aweniwisi,  kenowek  ningi  cawenindag  inabamik 
-nin  enokitawak ;  mi  ke  ondji  kakina  ket  ani  anici- 
nabewidjik  ningotawasitok  ningat  igok.  Win  ma  mizi 
ka  nitawitotc  gaie  ketcitwawinikazotc  ningi  kitci  mi- 
nototag.  Ondjita  gaie  nita  caweninge,  o  cawenima 
gwesigodji,  o  nidjanisiwa  gaie  ot  aianike  ocisiwa  ket 
ani  ocisiwadji.  Ki  mamanda  iji  gackitomagatini  o 
nik,  o  ki  siswewebina  sesekawenindaminidji  ;  me- 
mandawisinidji  kitci  nakikawenindagosinitc  o  ki  ine- 
nima ;  maianenindagosinidji  o  ki  kitcitwaweninda- 
gosiwiha,  pekatenidji  o  ki  wanadjisiniha,  waianatisi- 
nidji  o  ki  kotakitowiha.  Wenidjanisingin  o  ki  totawa 
Israel  ot  aianike  ocisini,  apitci  songa  gitimagasing 
o  ki  inenima.  Mi  ka  nikan  inawindwabanen  ni  mi- 
comisinabanek  Abraham  kakina  gaie  o  nidjanisa 
ocisa  gaie  aianikatc.” 

Mi  ekitogobanen  kitcitwa  Mani  ka  nondawatc 
kitcitwa  Sabetan.  Kekat  niso  kizis  ki  api  endanitc. 
Kakik  kekon  wenicininik  tipadjimotatigwaban,  ka 
dac  inansinaikatesinon  aiamie  masinaiganing. 


4.  Jozep  ot  cinimenindamowin. 


Kitcitwa  Mani  o  witikemaganan  Jozep  ijinikazo- 
nigoban,  apitci  songa  nibwakanigoban,  songa  aia- 
mianigoban,  tesanawinigoban  gaie  win,  wetawema- 
windingin  inenindigwaban,  kawikat  o  ki  kikenin- 
dansinawa  witikendiwin,  apitci  mino  aiamie  sakiiti- 
gwaban.  Minoagac  kitcitwa  Jozep  ka  o  ki  kikeni- 
masiwan  kitci  mamanda  andjigonitc  kitcitwa  Manin, 
ket  na  o  ki  windamagon  kitcitwa  Manin  epitc  ca- 
wenindagosinigobanen.  Inenindamogoban  kitcitwa 
Mani  :  manotc  ka  ninga  windamawasiwa,  ket  ineni- 
mikwen  Kije  Manito  ka  inenimitc  kitci  onidjanisi- 
mimak  o  kwisisan.  Keg  apitc  kitcitwa  Jozep  o 
kwaiakweniman  ij  onidjanisinitc  kitcitwa  Manin  ; 
ondjita  songa  animenindamogoban,  inenindamogo¬ 
ban  :  manotc  indawatc  ka  ninga  witikemasiwa,  ki- 
motc  ninga  pakewina.  Anic  dac  Anjeniwan  o 
ganonigon  Jozep  i  nipatc,  ot  igon  :  Jozep,  kin 
Dabidiban  wemicomisimatc,  ka  animenindanken 
kitci  witapimatc  Mani  ki  witikemagan.  Kawin  nin- 
got  inenindanken  ij  aiawatc  abinotcenjican,  kawin 
witikendiwin  o  kikenindansin,  Mino  Manito  o  ki 
mawandonan  o  miskwimini  kitci  kijenindang  Paheg 
wiiaw.  Kije  Manito  Wekwisisimintc  ki  anicinabewi- 
itizo  ki  witikemaganan  wiiawining  :  kwiwisensan  o 

ka  nikinotawan,  Jezos  ki  gat  ijinikana,  mi  iaam  ket 
agwacingetc,  o  ka  kasiamawa  anicinabk  o  matei 
aindowinini.  Ka  memandjic  nesitamenindanken, 
pekic  onidjanisi,  pekic  kikangowi  enowek  ki  witike- 
magan,  ket  na  kekon  o  pwanawiton  Tebeniminang 
mizi  ka  kijitotc.  Ondjita  ki  cawenindagos  gaie 
kin  ;  o  ka  ganaweniman  ningwisisan,  mi  ondjita 
enenimik  Kije  Manito. 

Mi  apitc  songa  iki  minwenindang  kitcitwa  Jozep 
i  nondawatc  Anjeniwan  eni  ikitonitc.  Mi  iim  apitc 
kitcitwa  Jozep  o  ki  nisitawenindan  ka  inansinaika- 
tenigobanen  pinawigo  Kije  Manito  o  masinaiganini. 
Inansinaikate  :  pejik  kikang  kata  onidjanisi,  o  ka 
pininotawan  kwiwisensan,  Emmanuel  kata  ijinika- 
zowan,  watctanakiminang  Manito  kata  ijinikazowan. 
Ondjita  songa  mamakatenindizogoban  kitcitwa  Jo¬ 
zep,  manenindizogoban  gaie,  kwatisian  na  kitci 
ganawenimak  Kije  Manito  o  kin,  inenindizogoban. 
Mi  wendji  kakik  wewenint  pamiagobanen.  Eckam 
awacamenj  songa  aiamiagwaban  kitcitwa  Mani  gaie 
kitcitwa  Jozep. 

Ka  anwenindizogobanen  nitam  anicinabe  Adanh 
inawindiban,  ot  igon  Kije  Maniton  :  ningwisis  kata 
anicinabewiitizo  kitci  onicicitotc  ka  wanadjiton  aki. 
Aianikatc  kikenindagwatogoban  keget  kitci  ingi. 
Abraham  kitcitwa  anicinabegoban  mi  keiabatc  ke- 

kenindamogobanen,  Kije  Maniton  o  ki  windama- 
gon  ;  Moiz  gaie  win  apitci  kitcitwa  anicinabegoban, 
nikan  ki  windamawindiban,  Kije  Maniton  o  ki 
windamagon.  Mi  keiabatc  Izai,  Jenemi,  Dabid,  o 
ki  kikenindanawa  kitci  ininik,  Kije  Maniton  o  ki 
kikenindamonigowan.  Kakina  nebwakagobanenak 
ondjita  songa  misawenindamogwaban  kitci  ki  waba- 
mawatc  Pahawapanen  kitci  onicicitonitc  aki.  Kakina 
gaie  nebwakadjik  iim  apitc  ka  anicinabewiitizotc, 
inenindamogwaban  :  caie  kekat  pakwac  kata  nagosi 
ke  caweniminang.  Kitcitwa  Simeonh  iim  apitc 
pimatisigoban,  kikenindamogoban  gaie  win  kitci 
wibatc  nagosinitc  Pahawagobanen  ;  Mino  Maniton  o 
ki  windamagobanen,  ki  igogoban  :  ka  ki  ga  niposi 
tci  bwa  maci  wabamatc  ke  cawenimatC  anicinabe  ; 
anic  dac  ka  maci  awia  kikenindansigoban  kedjick 
apitc  ket  ingiban,  win  eta  kitcitwa  Mani  nitam  o 
ki  kikenindan,  apitc  ka  anicinabewiitizonigobanen 
Jezosan.  Wibatc  dac  o  ki  kikenindan  kitcitwa 
Sabet  apitc  ka  cawenindagosigobanen  kitci  mawa- 
tisigotc  kitcitwa  Manin.  Keg  apitc  kikenindamo¬ 
goban  kitcitwa  Jozep  apitc  ka  windamagotc  Anje- 
niwan  ka  igotc  :  Jozep,  ka  gotanken  kitci  witikematc 
Mani,  onidjanisi  anawi,  enowek  pekic  kikangowi, 
Paheg  kitci  caweniminag,  mi  wan  inim  wenidjani- 
sidjin. 

5.  Jezos  o  nikiwin. 

Ki  pitcikateni  masinaigan,  Okist  Sezar  o  masi- 
naigan.  Ondjita  kitci  okimawigoban  Sezar,  kakina 
aki  tibenindamogoban,  apitenindagwat.  Anoki- 
mogoban  kitci  masinaiganiwiwatc  kakina  anicina- 
bek  endasowinzowatc,  kitci  kikenimatc  endatcinitc 
ot  ockinikima.  Kakina  endasotewisiwagobanen  teti- 
pan  masinaiganiwigwaban,  mi  wendji  kitcitwa  Mani 
gaie  kitcitwa  Jozep  ijagwaban  Betneeming  endana- 
kinigobanen  tcanawemawadji.  Wasawatinigoban 
anawi,  caie  gaie  kekat  kitci  nikinitc  kitcitwa  Mani 
o  nidjanisan,  ot  inenimigon  Kije  Maniton  kitci  ijatc. 
Ka  otitamowatc  dac  otenaw,  anawi  papakakwetweg- 
waban  kitci  pindikanindwa  mikiwaming,  ka  watc, 
kawin  ningotiji  ki  pindikadjiganiwisik  ;  konima  on- 
zam  sindapigwaban  iim  apitc  Betneeming  endana- 
kidjik,  koni  gaie,  ka  ninga  napanonigosinanik, 
inenindamogwaban.  Angema  kinawe  kotakenin- 
dagosigwaban. 

Mani  gaie  Jozep,  mi  koni  wendji  pindikanasi- 
windwabanen.  Gwanawi  inenindamowatc,  agwatc 
wakaigan  ijagwaban,  atik  wikiwam  tagoninigoban 
mi  i  pindikewagobanen. 

Caie  tibisegoban  kitci  nikinitc  Kije  Manito  o 
kwisisan.  O  kikenindan  kitcitwa  Mani,  songa 
aiamiagoban  iim  apitc.  Kaiasikatc  dac  o  ki  waba- 

man  o  nidjanisan.  Kawin  inenindankekon,  ki 
akositok  apitc  ka  nikiawazotc,  ningot  ki  towitok 
endowatc  ikwewak  wa  nikiawazowadjin.  Kawin 
ondji  tisigoban,  kawin  keko  memandjic  o  ki  wiia- 
kickagosin,  ka  memandjic  ki  animisisi.  Kizis  ka 
memandjic  o  wanadjitosinan  onzabiwaganan,  anawi 
cabowasike ;  mi  endogobanen  Jezos  apitc  nakigo- 
banen  ;  kawin  memandjic  o  ki  wanadjitosin  kitcitwa 
Manin  wiiawini,  ceckwat  gotc  ki  cabose. 

Abita  tibikatinigoban  apitc  nakigobanen  ;  kawin 
awia  wewenint  o  ta  tipatotansin  eni  ikitowagobanen 
kitcitwa  Mani  gaie  kitcitwa  Jozep  i  mamoiawamawatc 
Jezosan  ;  songa  o  ki  kitcitwawinawan,  songa  o  ki 
pakitinamawawan  wiiawiwan,  songa  ki  manenindi- 
zowak,  kwatising  na  kitci  witikemang  Kije  Manito 
o  kwisisan,  inenindizogwaban.  Kitcitwa  Mani  o  ki 
titipaiginan  pipakiwaianensing,  mi  dac  ij  asatc 
nindasiwagana  endaje  wisininitc,  pejik  atik  gaie 
pejik  misabos  o  wisiniwaganiwang. 

Mamakatenimata  Jezos  eji  tabasihitizotc.  Minwe- 
nindamogobanen  kitci  nikitc  kwenatc  mikiwaming, 
ta  ki  ininigoban.  Anic  dac  ki  inenindizogoban 
kitci  kotakiitizotc  kinawint  ondji,  mi  wendji  ki  na- 
wanjawabandamogobanen  atik  mikiwam,  ineninda- 
mogoban  :  ninga  kijikamawanisak  anicinabek,  nin 
ga  kikinoamawak  epitc  onicicing  manenindizowin, 


13 


ninga  kikinoamawak  epitc  manenindagwak  wanati- 
siwin ;  ninga  kikinoamawak  epitc  cawenindagosi- 
watc  pekatc  aianimisidjik. 


6.  Manadjenica  genawabamagobanenak  o  ma- 
nadjiawan  Jezozan. 

Apitc  nakigobanen  Jezos,  nanint  anotc  anicina- 
bek  akandogwaban  kitci  ganawenimawatc  o  nindasi- 
waganiwa,  nipepitawagwaban  kitci  eka  ningo  tinitc 
megwatc  i  tibikatinik.  Kaiasikatc  o  ki  wabama- 
wan  pejik  Anjeniwan,  pekic  gaie  kitci  wasewin  o  ki 
otisigonawa ;  mi  dac  wanina,  i  kockosewagobanen, 
sekisigwaban  wanina,  mi  dac  ij  ikitonitc  inim  An¬ 
jeniwan  :  ka  segenindankekon,  ondjita  kwenatc  ani- 
mitagosiwin  ki  pi  tipadjimotonim,  kakina  anicina- 
bek  ta  modjikenindamok  nwandagewatc  wa  tipadji- 
motonagok  nongom.  Caie  ki  niki  ka  piheg  kitci 
caweniminag,  kitci  agwaciminag,  mi  aam  Kije 
Manito  o  kwisisan  kakina  tebenindang.  Ki  niki 
Dabidiban  ot  otenawensing  Betneem  ejinikatek. 
Kikinawatc  ki  windamonim,  abinotcenjic  ki  ga- 
wabamawa,  pipakiwaianensing  takobizo,  atik  wisina- 
waganing  cingicin. 

Eckwawetc  Anjeni,  kaiasikatc  kitci  nibina  Anje- 
niwak  nondagosigwaban,  apitci  minotagosigwaban  i 


14 


nikamowatc,  ikitogwaban  :  kekona  kitcitwawinintc 
Kije  Manito  ondjita  icpiming,  kekona  gaie  wanaki- 
watc  anicinabek  menoteedjik  !  Apitci  minotamo- 
gwaban  napepitawagobanenak  nindasiwagana.  Ec- 
kwawenitc  Anjeniwa,  itigwaban  ikim  manadjenica 
genawenimadjik  :  Betneeming  ijata,  awi  wabandan- 
da  enogwen,  ka  windamonang  Kije  Manito  nanda 
kikenindanda.  Mi  dac  wibatc  ij  ijawagobanen,  mi 
dac  keget  i  ki  wabamawatc  kitcitwa  Manin,  gaie 
kitcitwa  Jozepan,  gaie  kitcitwa  abinotcenjican  atik 
wisiniwaganing  cingicininigoban.  Apitci  kitci  min- 
wenindamogwaban,  songa  ot  anamikawawabanen 
J  ezosaNj  o  ki  pakitinamawawabanen  wi  iawiwan,  mi 
dac  i  papawindamagewagobanen  enogobanen  ;  ka- 
kina  nwandawadjik  apitci  modjikenindamogwaban. 

Mi  keiabatc  eko  nikigobanen  Jezos,  kakina  ne- 
bwakadjik,  kakina  kekitawenindangik  songa  mama- 
katenindamogwaban  enogobanen  apitc  nakigobanen 
Jezos.  Ka  memandjic  inenindagwasinoban  kitci  ki 
ingi,  onzam  ma  mamakatenindagwat.  Kaiakike 
tatc  nongom  gwetc  ki  niki ;  kakina  netawitotc 
'takobina,  wiwakwebina ;  mizimizi  endatc  kipawa 
tanasak  atik  mikiwaming ;  kakina  tebenindang 
tibenindagosi,  apitenindagwat,  o  kin  o  tibenimi- 
gon;  menawasihatc  wakwing  endanakinidji,  mawi 
nindasiwagani-wisiniwaganing ;  eiacamatc  kakina 

anicinabe  endasowinzonitc  kakina  gaie  m'izi  awesin- 
sa,  acama,  nona ;  egwacimatc  anicinabe,  ka  mama- 
djisi.  Keget  mamakatenindagwat  enogobanen 
Betneeming  atik  mikiwaming ;  kawin  awia  kitci  ki 
teb  mamakatenindang. 

Inenindamogoban  Jezos  :  ningat  angoton  pata- 
towin,  kakina  anicinabek  ondji  ki  ondji  anicinabe- 
wihitizo  kitci  kasihamawatc  o  matci  aindowinini. 

Apitci  mamakatenindagosi  Mani,  pekic  onidjanisi, 
pekic  gaie  kikangowi ;  ka  napitc  keko  o  ki 
wiiakickagosin  epitc  mamakatenindagwatinik  o 
kikangowini-onidjanisiwin.  Kawin  awiia  o  ta  oti- 
teienindansin  Kije  Maniton  o  mamanda  gackitowi- 
nini.  Kawin  keget  ta  mackawisisi  Kije  Manito, 
kicpin  gackitoiangoban  kitci  teb  otiteienimang  epitc 
mackawisitc,  ondjita  agacinonjicin  ki  mitonenin- 
djiganinan,  kawin  wasa  ki  tebabandansinanan  keko. 


7.  Jezos  pcikivejwci. 

Kikenindamok  enogobanen  waieckat  ibwa  maci 
ocki  aiamiewin  pi  kikinohamonang  Jezos  :  Kawin 
sikaandatinaniwansinogoban  eji  sikaandagong  non- 
gom  ;  memandjic  pakwejwawindwaban  abinotcenji- 
cak  ka  nicwasokijigatinik  ka  nikiwagobanen  kitci 
kasiamawindwa  patatowin  ka  wiiakickagong  wibatc 

enicinabewiangon.  Win  ma  Tebeniminang  Kije 
Manito  ki  ikitogoban  kitci  totawindvva  abinotcenji- 
cak  Jodenang;  iim  apitc  gaie  winagwaban.  Mi 
gaie  win  Jezos  endotawawindibanen :  necwaso 
konagatinigobanen  ka  ako  nikigobanen  ki  pakwej- 
wawindiban,  pekic  gaie  ki  winawindiban,  Jezos  ki 
ijinikadjiganiwi.  Win  ma  ketcitwa  anjeniwitc 
Gabanien  acaie  o  ki  windamawabanen  kitcitwa 
Manin  kitci  ijinikazonitc. 

Ondjita  kwenatc  ot  inonzowin,  Egwacingetc  ijini- 
kazo,  mi  ondjita  ot  inonzowin.  Awiak  ikitotc : 
Jezos,  cawenimicin,  ikito  tanasak :  Egwacingen,  ca- 
wenimicin.  Eianamikotatinaniwangin,  mi  iim 
apitc  mekawenimang  Jezos  iki  pakwejwawindibanen, 
Wanina  ki  animisi  apitc  pekwejwawindibanen ; 
kawin  anawi  ningot  tisigoban  apitc  endotawawindi¬ 
banen.  Anic  dac  inenindamogoban  Jezos  :  manotc 
nin  ga  totago,  nin  gat  animis  anicinabek  ondji,  nin 
ga  kikinoamawak  kitci  papamitawawatc  tebenimi- 
gowadji,  misawatc  kekon  aianimatinik  igowatc, 
enowek  wibatc  kata  papamitamok,  kawin  o  kat 
anwetawasiwawan  tebenimigowadjin. 


8.  Niswi  okimak. 

Kitci  okimawigoban  Erod  Jodenang  apitc  naki- 

gobanen  Jezos.  Mi  iim  apitc  kitcitwa  anicinabek 
Jenozaneming  ki  tagocinogwaban ;  wendji  moka- 
ang  kizis  inakak  ondjipagwaban,  nisigwaban,  oki- 
mawigwaban.  Kawin  anawi  inansinaikatesinon 
aiamie  masinaiganing  kitci  nisiwatc  gaie  kitci  oki- 
mawiwatc,  anic  ma  kaiat  aianikatc  initaganiwan. 
Ka  tagocinowatc  Jenozaneming,  wibatc  tipadjimo- 
gwaban  wendji  pi  ijawagobanen,  ikitogwaban  :  andi 
i  ki  nikitc  okima  tebenimatc  Jodawininiwa  ?  nin  gi 
wabamimanan  ot  anangociman  wendji  mokaang 
kizis  inakak,  mi  wendji  pi  madjaiang  i  pi  anami- 
kawangitc,  i  pi  manadjiangitc.  Nwandagetc  Erod 
apitci  kockwenindamogoban,  nin  gat  aniwickag,  ij 
inenindang.  Kakina  gaie  Jenozaneming  endana- 
kigobanenak  kockokagwaban  gaie  winawa.  Wibatc 
anokimo  Erod  kitci  mawandjiindwa  kakina  meia 
kikenindangik  masinaigan,  o  kakwedjimk,  ot  ina  : 
anditok  ke  nikigwen  Pahang  ? — Betneeming  kata 
niki,  mi  ma  enansinaikatek  aiamie  masinaigan,  ot 
inawan  aiamie  masinaigan  kekenindangik.  Mi  dac 
Erod  kimotc  o  nandwewema  kitcitwa  anicinabk 
wendji  mokaang  kizis  inakak  wendjipanidji,  wewe- 
nint  o  kakwedjima  anin  apitc  ka  wabamawagwen 
ocki  anangocan  ;  ickwaiatc  dac  ot  ina  :  Betneeming 
ijakeg,  wewenint  kakwetwekeg  endokwen  abinot- 
cenjic  nendawabameg.  Ki  mikaweg,  pi  windama- 

wicikeg  kitci  awi  manadjiak  gaie  nin.  Mi  dac 
keget  i  madjawagobanen  ikim  kitcitwa  anicinabeg- 
waban.  Mi  dac  koki  minawatc  i  wabamawatc 
anangocan  ka  wabamawagobanen  endanakiwatc. 
Apitci  ki  kitci  modjikenin,damok  koki  i  wabama¬ 
watc  anangocan,  o  kikinowinigowan  ;  nikanisegoban 
ma  anangoc  nananj  i  nokickatc  tibickotc  ij  apigo- 
banen  Jezos.  Mi  i  pindikewagobanen  mikiwa- 
ming,  o  wabamawan  abinotcenjican,  acitc  o  kini,  mi 
dac  i  nipakwitawawatc  Jezosan  i  manadjiawatc. 
Wibatc  ij  abaamowatc  o  gackibitaganiwan,  o  mina- 
wan  ozawiconia  gaie  najwaiakisinidji  pikiwa,  pejik 
pakwedjinesadjikewinipikiw,  kotak  dac  Mir  ijini- 
kazo,  inabatisi  kitci  eka  pikickananisitc  tcipai. 

Kawin  inansinaikatesinon  ka  aitiwagobanen  kitci¬ 
twa  Mani  gaie  ikim  kitcitwa  anicinabegwaban  ;  kwa- 
iakwenindagwatc  ki  tipadjimotatiwak  eni  ainogo- 
banen.  Kitcitwa  Mani  o  ki  windamatokena  eno- 
gobanen  apitc  enicinabewiitizonigobanen  Kije  Ma- 
nito  o  kwisisan,  gaie  enogobanen  apitc  mewatisago- 
banen  kitcitwa  Sabetan,  gaie  enogobanen  apitc 
nakigobanen  Jezos.  Winawa  dac  kitcitwa  anicina¬ 
begwaban  ki  tipadjimotokenak  enogobanen  apitc 
ka  wabamawatc  anangocan,  ki  tipadjimotokenak 
gaie  kakina  eni  ikitogobanen  Erod  ;  anotc  kakina 
kekon  wewenint  o  ki  tipadjimotawawatokenan  kit- 

citwa  Manin.  Keg  apitc  i  nipawagobanen  ikim 
kitcitwa  anicinabek,  megwatc  i  nipawatc,  Kije 
Maniton  ot  igowan :  ani  kiweieg,  kawin  ani  ijake- 
kon  Erod  inakak,  ningotiji  ani  ijak,  ani  kiweieg ; 
mi  dac  keget  ningotiji  ij  ani  ijawagobanen  i  kiwe- 
watc  endanakiwatc. 


9.  Jenozanem  daje  aiamie  mikiwaming  aiamie  paki- 
tiniganiwi  Jezos.  Simeoh  gate  Ana. 

Kikenindamok  keiabatc  ejiwebatogobanen  ibwa 
maci  kijenindamonang  Jezos  kit  aiamiewininan. 
Awia  ikwe  onidjanisitc,  kawin  wibatc  pindikesigo- 
ban  aiamie  mikiwaming.  Ikwewak  ka  onidjanisi- 
gobanenak  kwiwisensan,  nimitana  taso  kon  ka 
.pindikesigwaban  aiamie  mikiwaming,  ka  onidjanisi- 
gobanenak  dac  ikwesensan,  nicwaso  mitana  taso 
kon  kawin  pindikesigwaban  aiamie  mikiwaming; 
pekic  gaie  aiamie  pakitinikegwaban  pandikewadjin, 
pejik  manadjenican  nengopiponesinidjin,  pejik  gaie 
wabomiminsan  aiamie  pakitinikegwaban.  Kwetaki- 
todjik  dac  mi  eta  nij  wabomiminsa  eiamie  pakitini- 
Jcewagobanen.  Kakina  abinotcenjicak  nitamonja- 
nak,  nindasiwaganak  gaie  nitamonjanak  aiamie 
pakitinikenabanek  kitci  mikawenimintc  kitci 

manadjiintc  Kije  Manito  anotc  kekon  tebenindang. 
Awiak  dac  aiamie  pakitinikenatc  o  nidjanisan  o 
nitamonjanan,  koki  o  kicpinanabanen  o  nidjanisan, 
meckot  dac  conia  mikiwegoban.  Awiak  ikwesen- 
san  onitamonjanitc,  niswabik  meckot  mikiwegoban  ; 
awia  dac  kwiwisensan  onitamonjanitc,  nanwabik 
meckot  aiamie  pikitinikegoban.  Mi  ejininiwagato- 
gobanen  waieckat  ibwa  maci  Jezos  kijenindang  kit 
aiamiewininan. 

Apitc  dac  tebisenik  kitci  pindiketc  kitcitwa 
Mani  aiamie  mikiwaming,  kitcitwa  Mani  gaie  kitci¬ 
twa  Jozep  madjinagwaban  Jezosan  aiamie  mikiwa¬ 
ming  kitci  totamowatc  ejitwawinagatinigobanen. 
Iim  apitc  pimatisigoban  Simeonh  ejinikazogobanen, 
apitci  kije  ininiwigoban,  kitci  nibwakagoban. 
Epitc  songa  aiamiagobanen,  o  mockineckagobanen 
Mino  Maniton,  ot  igobanen :  ka  ki  ga  niposi  tci- 
bwa  maci  wabamatc  Paheg  ket  agwacimatcanicinabb. 
Iim  apitc  pindikegoban  gaie  win  aiamie  mikiwa¬ 
ming,  mi  dac  i  kikenimatc  Jezosan,  mi  dac  ij  ota- 
pinatc,  mi  dac  ij  ikitotc  i  kitcitwa winatc  Kije 
Maniton :  Tebenimin,  caie  nongom  pekatc  ninga 
nip  :  caie  ma,  ka  iji&nban,  ningi  wabama  ket  agwaci- 

matc  anicinabk.  O  ka  wasakonenindamawa  eiami- 
« 

asinigo,  o  ka  kitcitwa wiha  Jodawininiwa. 

Kitcitwa  Mani  gaie  kitcitwa  Jozep  mamakasita- 

wagwaban  kije  ininiwan  eni  ikitonitc.  Ot  igon 
Simeonhian  kitcitwa  Mani :  Ki  nidjanis  ondji  nibina 
Jodawininiwak  kata  ickwaienindagosik,  nibina  gaie 
kata  cawenindagosik  win  ondji.  Nibina  o  kat 
anwetago ;  gaie  kin,  Mani,  kata  pajipaiganiwi  ki 
tcitcagoc,  cimagan  o  ka  pajipahogon  kitci  kikenin- 
dagwak  ejiteewatc  nibina  anicinabek.  Ikitogoban 
tanasak  Simeonh  ka  mockineckagogobanen  Mino 
Maniton,  nikan  kikenindamogoban  ket  ininigoba 
nen  :  Keget  anawi  ki  nidjanis  ondjita  ki  pi  caweni- 
migonan ;  kekona  wakwing  minawasiwatc  kakina 
anicinabek  kit  anawi  songa  inenimigonan ;  nibina 
anicinabek  keget  o  ka  tipaigenawa  ket  ani  iji 
kikinoamonang,  mi  dac  keget  kata  cawenindagosik, 
wakwing  ta  minawasiwak ;  nibina  dac  anicinabek 
kawin  o  ka  tipaigesinawa  ke  kikinoamonang ; 
waiendic  gotc  anotc  ta  inatisik,  kawin  o  ka  webi 
nansinawa  kaiat  ejininiwagak,  mi  dac  kwaiak  kata 
ickwaienindagosik,  kakik  ta  kotakenindamok  ana- 
makamikong.  Gaie  kin,  Mani,  apitci  ki  ga  kota- 
kenindam  apitc  ke  nisintc  ki  nidjanis ;  ki  ga 
pajipaogo  tanasak  ket  apitc  cawenimatc  ki  nidjanis 
Jezos  apitc  ke  nisawinden.Mi  iim  apitc  ke  kikenin- 
dagosiwatc  menoteedjik  gaie  metciteedjik ;  meno- 
teedjik  kata  anwenindizowak,  metciteedjik  eckam 
o  kat  anwetawawan  ki  nidjanisan  wa  agwaciminang 
ickoteng. 

Iim  apitc  pimatisigoban  kitcitwa  ikwe,  Ana  ijini- 
kazogoban,  Phanuel  ijinikazonigoban  ij  oiosigo- 
banen  ;  ki  ocigoban  anawi  megwatc  wecki  ikwewitc ; 
nijwaso  pipon  ki  witikemagoban  o  nabeman,  mi 
dac  apitc  neponigobanen.  Mi  apin  cakawigoba- 
nen,  ka  minawatc  ki  ondji  ocisigoban,  apitci  songa 
aiamiagoban  kajigatinikin  tebikatinikin  gaie ;  wa- 
nina  gaie  aiamie  kiigocimogoban,  kakik  apigoban 
tanasak  aiamie  mikiwaming,  nananj  kikagoban, 
acaie  nicwaso  mitana  taso  piponesigoban  acitc  new. 
Pindikegoban  gaie  win  aiamie  mikiwaming,  meg¬ 
watc  apinigoban  J  ezosan,  o  ki  kikeniman  gaie  win 
kitcitwa  mindimonhienh  J ezosan  ;  apitci  modjike- 
nindamogoban  i  wabamatc  pinawigo  wendji  Piha- 
windibanen,  songa  ni  cawenindagos,  inenindamo- 
goban,  caie  ni  wabama  ket  agwacimatc  anicinabe,  ni 
wabamiman  Kije  Manito  o  kwisisan  wa  kijikama- 
wanisinang ;  songa  apitci  modjikisigoban  ;  wibatc 
'  waiabamadjin  awian  songa  aiamie  enenindagosi- 
nidjin  wibatc  tipadjimotawagoban  aam  kitcitwa 
mindimonhienh  enogobanen,  i  ki  wabamatc  Pahi- 
mawindibanen. 

Mi  wendji  wasakonenindamagan  takonikatek, 
-kitci  mikawenimang  Jezos  ka  wasakonenindamo- 
nang  ka  kikinoamonang  wakwing  enamok  mikan. 
Songa  mamoiawamata  Jezos  ka  wabandainang 

tanasak  ke  tiang  wakwing  kitci  ijang ;  mino  aba- 
djitota  inikik  ka  caweniminang ;  pagosenimata 
kitci  kikenindamowatc  gaie  winawa  eiamiasigok 
ejiwebatinik  aiamiewin. 


10.  Jezos  ijiwina  Ejiptencing — Nisak  abinotcenji- 
cak — Nazareting  kiwewina  J ezos. 

Ka  tibisatwawatc  Mani  gaie  Jozep  ejitwawinaga- 
tinigobanen  Kije  Manito  o  kete  tipaigewin,  kitcitwa 
Jozep  i  nipatc  o  ki  wabaman  pejik  Anjeniwan, 
ikitonigoban  :  pasikwin,  otapin  abinotcenjic,  o  kin 
gaie,  ojimon,  Ejiptenang  ijan,  mi  indaje  ke  tana- 
kin  nananj  minawatc  kitci  windamonan.  Erod  o 
ka  nandawabaman  abinotcenjican  i  wi  nisatc.  Wibatc 
gotc  kitcitwa  Jozep  wanickagoban  megwatc  i  tibi- 
katinik,  otapinagoban  abinotcenjican,  o  kini  gaie. 
Mi  dac  ij  ijawatc  maiata  aking  Ejipt  ejinikatek. 
Mi  i  tanakiwatc  nananj  kitci  nipotc  Erod.  Apitci 
matci  anicinabewigoban  okima  Erod,  segenindamo- 
goban  eko  ki  nondawagobanen  niswi  okima  ka  iki- 
tonigobanen  :  Andi  i  ki  nikitc  Jodawininiwa  tebe- 
nimatc  ?  Ningi  wabamimanan  ot  anangociman  : 
wendji  mokaang  kizis  inakak.  Inenindamogoban 
aam  matci  okima:  mi  koni  ket  ingi,  ninga  maka-’ 

mik  koni  nind  akim,  win  koni  meckot  kata  oki- 
mawi,  manotc  kawin  ta  insinon,  nin  ga  nisa  me- 
gwatc  ij  abinotcenjiciwitc,  kimotc  inenindamogoban 
aam  matci  okima  Erod  enawindibanen.  Mi  wen- 
dji  inatc  inim  kitcitwa  anicinabb  wasa  wendjipani- 
gobanena  :  ijak  Betneeming,  ki  wabameg  nendawa- 
bameg,  windamawicikeg  kitci  awi  manadjiak  gaie 
nin.  Ka  dac  ki  ijisik. 

Wanina  ki  nickatisi  Erod  kimotc  iki  kiwenitc. 
Mi  dac  ij  anokimotc  kitci  nisimintc  kakina  kwiwi- 
sensa  Betneeming  gaie  gotc  pecotc  eindanakinigo- 
banena,  kakina  inikik  ka  pi  tanidji  eko  nijo  pipo- 
nagatinik  ka  iji  kakwedjimago'banen  niswi  kitcitwa 
anicinabk.  Inenindamogoban  Erod  :  kwaiak  gaie  win 
kata  nisa  ke  ki  tibenindangiban  nind  aki.  Ondjita 
pizinatenindamogoban,  ketna  kekon  animatini, 
Kije  Manito  ningot  enenindangin  ?  Ketna  nanda- 
wenindamogoban  Jezos  kitci  okimawitc  wakitaka- 
mik  ?  Taiagwatc  nandawenindamogoban  kina- 
wint  kitci  okimawiang  wakwing.  Kitci  nibina  abi- 
notcenjicak  ki  nisawindwaban,  Jezos  dac  ka  peji- 
kwenindagosigobanen  kitci  nisintc,  kawin  ki  nisa- 
siwa. 

Ka  nipotc  dac  aam  matci  okimagoban  Erod,  koki 
ninawatc  Anjeni  o  nansikawan  Jozepan  megwatc 
i  nipanitc  Ejiptenang?  ot  inan :  wanickan,  otapin 

abinotcenjic,  o  kin  gaie,  kiwen,  Jodenang  ijan 
endanaki&nb&n  ;  acaie  ki  nipo,  ninga  nisa  abinot¬ 
cenjic,  enenindangiban.  Mi  dac  keget  i  wanickago- 
banen  kitcitwa  Jozep ;  otapinagoban  abinotcenji- 
can,  o  kini  gaie,  mi  dac  ij  ani  kiwetc.  Keg  apitc 
ot  otitan  endanakinigobanen  witc  anicinabk ;  nwan- 
dagetc  dac  ij  okimaganiwinitc  Arkelaus  ejinikazo- 
nigobanen,  Erodiban  o  kwisisan,  ki  sekenindam 
kitcitwa  Jozep,  inenindamogoban :  mi  gaie  win  ke 
wi  totawatc  abinotcenjican  enenindaminigobanen 
’osibanen.  Anjeni  dac  ot  inan  megwatc  i  nipanitc : 
Ganinenang  ijan.  Mi  dac  keget  ij  ijagobanen 
ningot  ij  otenawang  Nazaret  ejinikatek ;  mi  enda- 
nakiwagobanen  kiki  Jezos. 


11.  Jezos  wania  gaie  mikawa  aiamie  mikiwarning. 

Kawin  inansinaikatesinon  aiamie  masinaiganing 
eni  aindogobanen  Jezos  nananj  kitci  mitaso  pipo- 
nesitc  acitc  nij ;  mi  eta  enansinaikatek  :  abinot¬ 
cenjic  eni  nitawigigobanen,  eckam  ani  mackawenin- 
dagosigoban,  mockineckagogoban  nibwakawin, 
Kije  Manito  ot  onicicihiwewin  atenigoban  wiiawing. 
Tasin  tebisenigin  i  kitcitwa  kijikatinik  Pak  ejini¬ 
katek,  kitcitwa  Mani  gaie  kitcitwa  Jozep  ijagwaban 
Jenozaneming.  Mi  iim  apitc  Jodawininiwak  maia- 

wandjitiwagobanen  Jenozaneming  kitci  aiamiawatc. 
Ningotin  dac  Jezos  caie  metaso  piponesitc  acitc 
nij,  acaie  eckwa  manadjitaganiwaninik,  kawenitc 
kitcitwa  Manin  gaie  kitcitwa  Jozepan,  kawin  kiwe- 
sigoban  Jezos.  Ka  o  ki  kikenimasiwawan  kitcitwa 
Mani  gaie  kitcitwa  Jozep ;  pekatc  kiwegwaban, 
inenindamogwaban  :  ningotiji  tipan  gaie  win  tipan 
pi  kiwetok.  Caie  wasa  ani  tagwaban  ningo  kijik 
inikik  pemosenaniwang  inikik  caie  ki  pimosegwa- 
ban,  mi  dac  i  nandawabamawagobanen  Jezosan 
anotc  igotc  i  kapecinigobanen  tcanawemawadji  gaie 
nesitawinawawadji ;  kawin  ki  apisi  Jezos,  kawin 
ningotiji  o  mikawasiwawan.  Mi  dac  minawatc 
koki  ij  ijawagobanen  Jenozaneming  kitci  nandawa- 
bamawatc  weniawadjin.  Ka  nisokonagatinik  o  ki 
mikawawan  aiamie  mikiwaming ;  apigoban  nasaw  ij 
apinigobanen  eiamie  kikinoamagenigobanena ;  aia- 
pitc  pizindawagoban  watapimadji,  aiapitc  dac  ka- 
kwedjimagoban  inim  eiamie  kikinoamagenigobane¬ 
na:  kakina  inikik  nwandawadjik  Jezosan,  apitci 
mamakatenindamogwaban  epitc  kakitawenindami- 
nigobanen  epitc  gaie  kwaiak  ani  nakwetaminigoba- 
nen.  Mi  dac  ij  ikitogobanen  kitcitwa  Mani  i 
ganonatc  Jezosan  :  ningwise,  ot  inan,  wekonen 
wendji  totawiang,  k’os  gaie  nin  ningi  gackenin- 
damin  nendawabaminang  ?  Ot  ina  dac  J  ezos  : 

wekonen  ka  ondji  nandawabamieg  ?  Ki  waneninda- 
nawaban  ina  enenindagosian  n’os  kitci  anokitawak  ? 
Kitcitwa  Mani  gaie  kitcitwa  Jozep  kawin  kwaiak  iji 
nisitotawasigwaban  ekitonigobanen  Jezosan.  Mi 
dac  i  madjagobanen  Jezos  kiki  o  kin  gaie  kitcitwa 
Jozep.  Nazareting  ki  iji,  mi  endanakigobanen ; 
naitawagoban  kitcitwa  Manin  gaie  kitcitwa  Joze- 
pan,  eckam  ani  nitawigigoban  Jezos,  eckam  nebwa- 
kangin  inenindagosigoban,  eckam  onicicinini  endo- 
gobanen. 

Ka  kekon  kotak  inansinaikatesinon  aiamie  ma- 
sinaiganing  eni  aindogobanen  Jezos  nananj  kitci 
niso  mitana  taso  piponesitc :  wekonen  itok  wendji 
inansinaikatesinogobanen  eni  aindogobanen,  ka  ki 
kikenindansinanan,  mi  eta  enenindamang  :  mi  wen¬ 
dji  inansinaikatesinok,  kitci  kikenindagwak  epitc 
minwenindang  Kije  Manito  kitci  ani  papamitawan- 
gwa  tebeniminangok.  Mi  wendji  pakwac,  kawin 
keko  kotak  inansinaikatesinon  eni  aindogobanen 
Jezos  nananj  kitci  niso  mitana  taso  piponesitc,  mi 
eta  enansinaikatek  ij  ani  papamitawatc  kitcitwa 
Manin  gaie  kitcitwa  Jozepan. 

12.  Sikaandawa  Jezos — Kiigocimo  gaie  o  wi 
wikivatenimigon  Matci  Maniton. 

Niso  mitana  ka  taso  piponesitc  Jezos,  o  ki  nan- 

sikawan  Janbatistan  aiamie  kakikwenigoban,  aia- 
mie  sikaandagenigoban  gaie  tcik  akam  sipi  Jorden 
ejinikatek  ;  mi  ij  ijagobanen  J ezos  kitci  sikaanda- 
gotc.  Kawin  anawi  ningot  tisigoban  Jezos;  anic 
dac  inenindamogoban  :  manotc  ninga  totago  endo- 
tawindwa  swang’  aiamiajik.  Wetisatc  Janbatistan, 
ot  inan  :  sikaandawicin ;  ot  igon  Janbatistan  : 
makatatc  !  Kin  ki  ta  sikaandaw,  enowek  ki  pi  otic 
kitci  sikaandonan  !  Kwatisian  na  ?  O  ganonigon 
Jezosan,  ot  igon  :  manotc  sikaandawicin,  ineninda- 
gwat  ma  kakina  kedjick  kitci  ani  tiang  eneninda- 
gosing.  Mi  dac  apitc  keget  Jezos  i  sikaandago- 
gobanen  Janbatistan.  Wibatc  ka  sikaandazotc,  ki 
ikatecka  wakwi,  Mino  Manito  ki  nagosi  wakitcina 
Jezos,  wabomiming  ijinagosigoban  Mino  Manito, 
pekic  gaie  ki  nondagosi  Kije  Manito  weiosimintc, 
ikitogoban  :  mi  aam  ningwisis  ondjita  saiakiak, 
ondjita  songa  ni  minwenima. 

Ka  sikaandawintc  Jezos,  micawackoteng  ijiwin- 
awindiban,  Mino  Maniton  ot  ijiwinigon  kitci  wik- 
watenimigotc  Matci  Maniton.  Ondjita  ki  nicikewisi 
Jezos  nimitana  taso  kon,  monjak  aiamiagoban,  ka 
kekon  o  ki  midjisin,  ka  gaie  nipi  o  ki  minikwesin,  ni¬ 
mitana  taso  kon  kiigocimogoban.  Ka  nimitana  taso 
konagatinigobanen  eko  kiigocimogobanen,  wi  wisini- 
goban.  Nansikagogoban  Matci  Maniton,  ot  igon  : 

keget  Kije  Manito  weiosimawaten,  ikiton  kitci  pak- 
wejiganiwang  onom  asinin.  Ot  inan  dac  Jezos 
Matci  Maniton  :  ketna  eta  pakwejigan  ondji  pima- 
tisinaniwan,  inansinaikate  aiamie  masinaiganing : 
kawin  eta  pakwejigan  ondji  pimatisinaniwansinon, 
anotc  kekon  ejinagwak  midjim  ondji  pimatisinani- 
wan ;  kawin  o  ta  ki  pwanawitosin  Kije  Manito  ocki 
midjim  kitci  kijenindamonang gotc  eni  ikitotc 
Kije  Manito  ani  iji  pimatisinaniwan,  kakina  Kije 
Manito  ot  animitagosiwin  ki  nodjimockagonanan,  ot 
inan  Jezos  Matci  Maniton.  Mi  dac  ij  asigotc 
Jezos  Matci  Maniton  wakitc  aiamie  mikiwam, 
kitci  icpagoban  aiamie  mikiwam ;  mi  dac  ij  inatc 
Jezosan  Matci  Manito  :  keget  weiosimawaten  Kije 
Manito,  amipanion,  ket  na  ningot  ki  gat  indint. 
Kije  Manito  o  ki  anona  ot  Anjenima  kitci  ganawe- 
nimikwa ;  o  nindjiwang  ki  gat  asigok  kitci  eka 
wisakisitecinan  asining.  Mi  enansinaikatek  aiamie 
masinaigan.  Mi  dac  ij  ikitotc  Jezos  :  keiabatc 
inansinaikate  aiamie  masinaigan  :  kawin  ceckwat 
ki  ga  wi  nandakikenimasiwa  Kije  Manito  epitc 
mackawisigwen.  Minawatc  keiabatc  ki  andj  otapi- 
nagoban  Jezosan  Matci  Manito,  wakitatin  ondjita 
icpatinagoban  i  ki  asagobanen  J ezosan  ;  o  ki  waban- 
dahan  Matci  Manito  kakina  otenawan  tetipan 
eindanakinidji ;  ot  inan  dac :  kakina  ni  tibe- 

nindan  inikik  waiabandainan,  ki  ga  minin  dac,  wi 
nipakwitawin  kitci  manadjiin.  Jezos  ot  inan  Matci 
Maniton :  madjan,  awas  ijan,  metci  manitowian, 
inansinaikate  ma  aiamie  masinaigan  :  win  eta  Kije 
Manito  tebenimik  ki  ga  manadjia,  win  eta  ki  gat 
anokitawa.  Mi  dac  keget  i  madjagobanen  Matci 
Manito,  Anjeniwak  dac  nansikawagwaban  Jezosan 
i  wi  anokitawawatc. 

Ka  maci  kikenindagosisigoban  Jezos  i  Kije 
Manitowitc,  anic  dac  epitc  kitci  nibwakagobanen, 
apitci  mamakatenindamogoban  Matci  Manito.  Mi 
koni  Kije  Manito  o  kwisisan,  inenindamogoban. 
Mi  wendji  mikockadjiagobanen  Jezosan  i  nandaki- 
kenimatc.  Apitci  mamakatenindagwat  epitc  tabasi- 
hitizogobanen  J  ezos,  i  ki  inenindang  :  manotc  ninga 
mikockadjiik  gaie  nin  Matci  Manito,  ki  wi  kikino- 
amagonan  ma  Jezos  ejiwebak  aiamiewin.  Kakik 
ki  wi  waiejimigonan  Matci  Manito,  kekona  ki  webi- 
hagwa,  kit  inenimigonan ;  kakik  ki  mikockadjiigo- 
nan,  kekona  papamitawiwatc  ij  ineniminang. 
Kawin  cagowisikekon,  misawatc  kakik  mikockadji- 
inag  Matci  Manito.  Songa  pagosenimik  Jezos  kitci 
witokaweniminag.  Kawikat  ki  ga  cagodjiigosiwa 
Matci  Manito,  nakikawenindizoieg,  apenimoieg 
dac  Jezos  wi  iaw.  Misawatc  apitci  matci  mitone- 
nindameg,  eka  dac  sakitosiweg  matci  mitonenindji- 

gan,  cingenindameg  eji  matci  omitonenindjiganii- 
nag  Matci  Manito,  kawin  ki  ga  mijiigosinawa 
matci  mitonenindjigan  ;  eckam  ani  cingenindameg, 
miwenindameg,  eckam  ki  gat  ondji  minwenimigowa 
Kije  Manito. 


13.  Jezos  o  tipadjimigon  Janbatistan. 

Apitci  songa  mamakatenindagosigoban  kitcitwa 
Janbatist,  songa  kakikwegoban,  songa  aiamiagoban. 
Epitc  mamakatenindagosigobanen,  inenindamogwa- 
ban  Jodawininiwak :  mi  koni  Pahang,  mi  koni  ket 
agwaciminang,  inenimawindiban  kitcitwa  Janbatist. 
Kitcitwa  anicinabek  ki  anonak  kitci  awi  nandaki- 
kenimawatc  Janbatistan,  ot  inawan :  kin  na  ka 
pihangitc  ? — Ka  ma  win  nin,  ot  ina ;  anawi  caie  ki 
witc  tanakimigowa  Paheg,  anic  ma  ka  maci  ki  kike- 
nimasiwawa,  nin  nitam  ni  kikenindagos,  enowek 
win  nitam  teban :  kwatisian  na  ke  ki  abiskonama- 
wak  o  makisin. 

Waiabaninik  Jezos  ijagoban  ij  apinigobanen 
kitcitwa  Janbatistan,  caie  dac  pecotc  eni  tatc  o 
mikawabamigon  Janbatistan,  mi  dac  ij  ikitotc 
Janbatist  i  ganonatc  watapimadji  pekic  ij  inohatc 
Jezosan :  mi  aam  Kije  Manito  o  manadjenicen- 

siman,*  mi  aam  ke  madjitotc  anicinabb  o  matci 
aindowiniwan,  mi  aam  ka  windamonagok,  ickwaiatc 
ta  kikenindagosi,  nin  nitam  ni  kikenindagos  anawi, 
enowek  win  nitam  teban.  Ibwa  maci  sikaandawak, 
ka  ni  kikenimasiwaban,  mi  wendji  ki  anonigoian 
kitci  nipi  sikaandageian  kitci  kikenindagositc,  nind 
inenindagos  kitci  tipadjimak,  kitci  windamawagwa 
Jodawininiwak  enditc  Jezos.  Ka  ma  win  ni 
kikenimasiwaban  gaie  nin,  Kije  Manito  ma 
enojitc  kitci  sikaandageian,  nind  igoban :  ki  ga 
kikenima  ke  sikaandagetc  Mino  Manitong.  Ki 
ga  wabama  Mino  Manito  i  nisandawetc,  kata  api 
wakitcina.  Mi  aam  ke  sikaandagetc  Mino  Mani¬ 
tong,  mi  dac  keget  ningi  wabama  Mino  Manito 
i  nisandawetc,  wabomiming  ijinagosiban,  mi  dac 
poniseban  wakitcina  Jezosan.  Keget  ningi 
wabama,  mi  dac  ka  ikitoian  :  mi  aam  Kije  Manito 
okwisisan. 

14.  Pi  ividjiwek  nitam  Pien  gaie  Andre ,  mi  dac 
Philip  gaie  Natanaen,  ondas  i  ki 
igoivatc  Jezosan. 

Keiabatc  waiabaninik  eni  onagocinik,  kitcitwa 

*  Jezos  ina  Kije  Manito  o  manadjenicensiman.  Ma- 
nadjenicensing  iji  nokisi,  Kije  Manito  ki  minigonan 
kitci  sasaki widjigeng  Jezos  wiiaw,  kawin  kotaksasaki- 
widjigan  o  minwenindansin  Kije  Manito  kitci  kasiika- 
tek  ki  matci  aindowininan. 

Janbatist  minawatc  o  ki  wabaman  Jezosan  pimose- 
nigoban,  mi  dac  ij  inatc  Janbatist  nij  ot  ockiniki- 
ma :  mi  aam  Kije  Manito  o  manadjenicensiman. 
Ka  nondawawatc  Janbatistan,  o  nopinanawan  Jezo¬ 
san,  abanabi  Jezos,  ot  ina  ini  Janbatistan  ot  ocki- 
nikimini  nwaswahanigodji :  wekonen  nendawabanda- 
meg  ?  Ot  igo  :  n’ose,  andi  endan  ?  Ot  ina  Jezos  : 
widjiwicik,  ki  ga  wabandanawa  endaian.  Mi  dac 
keget  i  widjiwawatc  Jezosan,  mi  dac  i  wabandamo- 
watc  endanigobanen,  mi  dac  ij  apiwatc  nananj 
waiabaninik.  Pejik  i  nijiwatc  Andre  ijinikazogo- 
ban,  waiabamatc  dac  o  cimenjan  Simonh  ijinikazoni- 
goban,  ot  inan  :  ningi  wabamanan  ka  piang,  mi  dac 
ij  ijawatc  Jezosan  endanitc.  Mi  dac  Jezosan  i 
kijikabamigogobanen  Simonh,  ot  igon  :  Simonh  kit 
ijinikas,  Jonas  kit  oiosima,  Asin  ki  gat  ijinikas. 
Mi  aam  kitcitwa  Pien  enintc  ;  nitam,  Simonh  ijini- 
kazogoban,  Jezos  o  ki  andjinikanan,  Pien  kata 
ijinikazo,  o  ki  ineniman ;  asin  mi  ekitomagatinik 
Pien  ot  inonzowin. 

Waiabaninik  Ganinenang  ijagoban  Jezos,  o  waba¬ 
man  Philipan,  ot  inan  :  widjivicin.  Wibatc  gotc 
keget  ot  ani  widjiwan  Jezosan  Philip.  Betsaid 
tanakigwaban  Pien,  Andre  Philip  gaie.  Kitcitwa 
Philipan  o  wabamigon  Natanaen  tcikatik  minakanj 

apigoban,  o  ganonigon,  ot  igon  :  ningi  wabamanan 

ka  piang,  caie  Moiz  gaie  kotakak  nakan  kikenin- 
djikegobanenak  o  ki  tipadjimawan.  Mi  aam  Jezos 
•Jozepan  weiosimatc,  Nazareting  endanakitc.  Ot 
inan  dac  Natanaen  Philipan  :  kekon  na  wenicicing 
ta  ki  ondjipamagatoban  otenang  Nazaret  ejinika- 
tek  ?  Ot  igon  Philipan  Natanaen  :  widjiwicin,  ki 
ga  wabama  gaie  kin.  Mi  dac  keget  ij  ijawatc  ; 
caie  dac  pecotc  eni  tawatc  ij  apinigobanen  Jezosan, 
ikito  Jezos  :  Mi  aam  ondjita  mino  anicinabe,  ka 
memandjic  o  kikenindansin  waiejingewin.  Ot  igon 
dac  Natanaenan  Jezos  :  ki  nisitawinaw  ina  ?  Ot 
nan  dac  Jezos  :  ibwa  maci  pipakimik  Philip  tcikatik 
minakanj  kit  apinaban,  ki  ki  wabamin.  Mi  dac 
ij  ikitotc  Natanaen  :  n’ose,  kwaiak  kit  oiosima 
Kije  Manito,  ki  tibenimak  Jodawininiwak.  Ot 
-  igon  Jezosan  :  ki  tepwetaw  ij  ininan,  ki  ki  wabamin 
ibwa  maci  Philip  pipakimik,  megwatc  tcik  mina¬ 
kanj  kit  apinaban  ;  awacamenj  ta  mamakatenin- 
dagwat  ke  wabandaman  keck.  Ondjita  keget  kit 
ininim  :  ki  ka  wabandanawa  wakwi  kata  cese,  mi 
dac  ki  ga  wabamawak  Anjeniwak  ikwandawewatc 
gaie  nisandawewatc  ka  anicinabewiitizonidjin  waki- 
tcina.  Ikitogoban  tanasak  :  epitc  makateninda- 
gwak  ke  tian,  ki  gat  inenindam  :  ondjita  ot  anoki- 
tagotokena  Anjeniwa,  ki  gat  inenimim. 

15.  Kanang  aia,7iiie  nipawinaniwcin — Koki  nn- 
nawatc ,  ondas ,  ot  igowan  J ezosan  Pien  gaie 
wikanisan — Pi  akokik  Jak  gaie  Janh. 

Ka  niso  konagatinik  pejik  inini  gaie  pejik  ikwe 
aiamie  nipawigwaban  otenang  Kana  ejinikatek,  mi 
indaje  ij  apinigobanen  Jezos  o  kin,  ki  wikomawin- 
diban  gaie  win  Jezos,  ki  wikomawindwaban  gaie 
winawa  Jezos  ot  ockinikima.  Keg  apitc  nondese- 
nigoban  kamiskwagaminik  ;  mi  dac  ij  mate  kitci- 
twa  Mani  J  ezosan  :  ningwise,  acaie  ka  keko  kamis- 
kwagamik.  Ot  igon  J  ezosan  Mani :  wekonen  wen- 
dji  papamenindaman  ?  Ka  maci  tibisesinon. 
Mani  o  ganona  anotagana,  ot  ina  :  kakina  inikik 
ket  ininag  ningwisis,  papamitawik.  Tagonobanen 
indaje  ningotwaswi  asin  onaganan,  anotc  kekon 
kitci  kisisipataganiwang  endowatc  Jodawininiwak, 
pepejik  onaganing  nij  koni  gaie  niswi  tipaigan 
tebackinen.  Jezos  o  ganona  inim  anotagana,  ot 
ina  :  mamweekinebataiok  nipi  onom  onaganan,  mi 
dac  keget  i  mamockinebatowatc  nipi.  Ka  mocki- 
nebatowatc,  ot  ina  keiabatc  Jezos  :  gwabahamok, 
awi  minahik  meia  nagatawenindang  magocewin, 
mi  dac  keget  ij  awi  minahawinden. 

Ka  kodjipitang  dac  meia  nagatawenindamogo- 
banen  magocewin,  oom  nipi  caie  kamiskwagami- 

wanogoban,  Jezos  ki  miskwagamiwitogoban ;  matwe 
ikito  aam  meia  nagatawenindamogobanen  magoce- 
win  i  ganonatc  eckiwiwinidjin  :  makatatc,  ot  inan, 
kakina  anicinabek  wakongewadjin,  wecki  wisinina- 
niwangin  nitam  o  minaiwenawa  menwagaminik 
kamiskwagamik,  caie  dac  eni  monjitonitc  wakoma- 
wadji,  mi  iim  apitc  anotc  kamiskwagaminik  menai- 
wewatc,  kin  dac  pikinong  ki  totam,  ickwaiatc  ki 
minaimin  ka  miskwagamik  awacamenj  menwagamik. 
Ka  kikenindansigoban  aam  meia  nagatawenindamo¬ 
gobanen  magocewin  i  ki  kamiskwagamiwidjikatenik 
nipi  :  winawa  dac  anotaganak  ka  mockinebatogo- 
banenak  nipi,  o  kikenindanawa,  J  ezos  o  ki  kwekiton 
nipi,  o  ki  kamiskwagamiwiton. 

Mi  nitam  i  mamandawisigobanen  Jezos  i  ki 
kamiskwagamiwitotc  nipi.  Kakina  mamakatenin- 
damogwaban,  win  eta  kitcitwa  Mani  kawin  mama- 
katenindansigoban,  ket  na  o  waneniman  o  kwisisan 
epitc  wendenindaminitc  kakina  kekon.  Apitci  ki 
minwenindamok  kakina,  Jezos  dac  ot  ockinikima 
o  ki  ondji  eckam  tepwetago,  o  ki  ondji  songenimigo. 
Ki  iji  Jezos  kiki  o  kin  gaie  tcanawemadji,  gaie  ot 
ockinikimk  otenang  Kafarnaom  ejinikatek ;  ainda- 
sokonotok  indaje  ki  apik. 

Nomaia  kinawe  pimosegoban  Jezos  tcik  kitcika- 
mi  Ganinenang  endagoninik,  mi  indaje  i  wabamatc 

Pienan,  gaie  Andrean  owikanisindiwk  pakitawewi- 
ninigwaban  ;  mi  iim  apitc  i  pakitawawagobanen,  ot 
ina  Jezos  :  noswahajicik,  widjiwicik,  anicinabek  dac 
kitci  pitaanegwa  kit  iji  anoninim.  Tec  igotc  o  ki 
nagatawawan  ot  asapiwan  kitci  widjiwawatc  Jezosaii. 
Pecotc  kinawe  Jezos  o  ki  wabama  nij  anicinabe 
owikanisindiwa  ;  pejik  Jak  ijinikazogoban,  kotak 
dac  Janh  ijinikazo,  ’osiwan  dac  Zebede  ijinikazowan  : 
kitci  tcimaning  mamawi  apigwaban,  kisisipanagwa- 
ban  ot  asapiwan,  o  ganona  Jezos,  ot  ink  :  widjiwi¬ 
cik,  tec  igotc  o  ki  pakewinawan  ’osiwan  gaie  ot  asa¬ 
piwan,  mi  gotc  ij  ani  widjiwawatc  Jezosan. 


16.  Jenozaneming  iji  Jezos,  manadjitagcin  Pak 
tebisenik.  — Eiatawedjik  ojakaganiwiwak 
ciicu?iie  mikhvatning. — GanoJiitik 
J ezos  gaie  Nikodei?i. 

Caie  kekat  tibisegoban  kitci  mawandjiitiwatc 
Jodawininiwak  Jenozaneming,  mi  eta  indaje  enda- 
gonogobanen  aiamie  mikiwam,  apitci  kitci  kwenatc 
aiamie  mikiwam  ;  kawin  ningotiji  kotak  tagosino- 
goban  aiamie  mikiwam  enigokwakamigak  kitci  ki 
aiamie  sasaki  widjikewatc  ejiwebatogobanen  iim 
apitc  :  atikwak,  manadjenicak,  wabomimik  aiamie 
pakitiniganiwigwaban.  Mi  iim  apitc  Jenozaneming 

ejagobanen  Jezos,  mi  dac  i  wabamatc  aiamie  miki- 
waming  atawewininiwa,  atantinaniwigwaban  ati- 
kwak,  n  anadjenicak  vvabomimik  gaie  :  meckot 
atantinaniwanogoban  gaie  kitci  conia,  meckot 
egacinonjicing  conia  minitinaniwanogoban. 

Ka  ki  minwenindansi  Jezos  ij  atantinaniwang 
aiamie  mikiwaming  ;  mi  dac  ij  ojitotc  pasanjeigan, 
piminakwanensan  o  ki  pasanjeiganikenan,  mi  dac 
i  nansikawatc  etantinigobanena,  o  ki  sakidjiwebina; 
mitci  o  ki  apakiton  o  coniamiwa,  wisiniwaganan 
gaie  ij  atenigobanen  o  coniamini  mitci  o  ki  apakito- 
nan.  Mi  dac  ij  inatc  inim  wabomimi  etawenigo- 
banena  :  awas,  agwatcing  madjiwitawik,  ka  wanad- 
jitokekon  n’os  endatc  ;  ket  nange  atawewikamik 
n’os  endatc.  Jezos  ot  ockinikima  iim  apitc  o  ki 
mikawenindanawa  enansinaikatenik  aiamie  masinai- 
ganing  ka  inansinaikatek  :  Ni  gitamogon  eji 
misawenindaman  kitci  onicicing  endan.  Mi  dac  ij 
inawatc  Jezosan  Jodawininiwak  :  wekonen  wendji 
totaman  ?  Kit  anonik  na  Kije  Manito  wendji 
totaman  ?  taka  kekon  mamanda  ani  totan  kitci 
keget  tepweienindagwak  ij  anonik  Kije  Manito. 

Ot  ina  Jezos  :  wanadjiitaiok  oom  mikiwam,  niso- 
konagak  ninga  minawiton.  Mi  dac  ij  inawatc  :  ni- 
mitana  taso  pipon  acitc  ningotwaswi  ki  anokinani- 
wan  kitci  ojidjikatek  oom  mikiwam  ;  kin  dac,  kit 

ikit  :  niso  kon  ninga  minawiton.  Kawin  aiamie 
mikiwam  ot  itansin,  niso  kon  ninga  tajikan,  win  goto 
wiiaw  ot  itan,  ij  ikitotc  :  nisokonagak  ninga  ma- 
mengawiton.  Ikitogoban  tanasak  :  ki  ga  nicim, 
nisokonagak  dac  ki  nicieg,  ningat  apitcipahitis.  Ka 
apitcipatc  dac  Jezos,  ot  ockinikima  o  ki  mikawe- 
nindanawa  ekitonigobanen  Jezosan  megwatc 
pematisinitc  ;  mi  wendji  ki  tepwetamowatc  enansi- 
naikatenik  aiamie  masinaigan,  o  ki  tepwetawawan 
gaie  win  Jezosan. 

Iim  apitc  inenindamogwaban  anawi  Jodawinini- 
wak  :  Caie  tibise  kitci  otisinang  ket  agwaciminang, 
inenindamogwaban  ;  anic  dac  inenindamogwaban  : 
kata  kitci  okimawi  Pahang,  o  ka  miwia  ewakani- 
nango,  kata  kitci  gotanenindagosi  ;  mi  wendji 
anwetawawagobanen  Jezosan  kwetakitongin  ij  iji 
pimatisinigobanen. 

Kenowek  nibina  anicinabek  o  ki  tepwetawawan 
Jezosan  i  wabamawatc  eji  mamanda  gackitonigo- 
banen.  O  ki  tepwetawan  Jezosan  gaie  win  Niko- 
dem  enintc,  okimawigoban,  apitci  kitcitwawisigo- 
ban.  Ningotin  i  tibikatinik  o  ki  nansikawan 
Jezosan  wewenint  kitci  kikenindang  ondjita  ejiwe- 
bak  aiamiewin.  Mi  dac  keget  Jezos  i  ki  windama- 
watc  wewenint  ejiwebatinik  aiamie  sikaandatiwin 
gaie  epitc  cawenindagosiwatc  sakaandazodjik,  epitc 

gaie  cawenindagosiwatc  kwaiak  ke  pimatisidjik, 
gaie  gotc  epitc  gitimagisiwatc  ket  anwetangik  aia- 
miewin,  tibikatisiwin  i  sakitowatc. 


17.  Minawatc  o  tipadjwiigon  Jezos  Janbatistan. 

Mi  iim  apitc  ka  anonatc  Jezos  ot  ockinikima 
kitci  aiamie  sikaandagenitc.  Nwandagewatc  Jan- 
batist  ot  ockinikima,  kawin  ki  iji  minwenindansik  ; 
mi  dac  ij  inawatc  Janbatistan  :  ka  kitcitwawinati- 
ban  megwatc  epian  akaming  Jorden  ejinikatek, 
sikaandage  gaie  win  ;  kakina  ijiwak,  kakina  o  nan- 
sikawawan.  Inenindamogwaban  :  ka  koni  ta  iji 
minwenindansi  gaie  win  Janbatist  nwandagetc  i 
sikandagenitc  Jezosan.  Taiagwatc  dac  apitci 
songa  minwenindamogoban  ;  ot  in&  dac  ot  ockini¬ 
kima  :  ket  na  awiakekon  tibinawe  o  kagackiton  eka 
witokawenimigotc  Kije  Maniton  ;  ki  ki  nondawim 
ka  ininagok  ;  kawin  nin  nind  awisi,  ni  nikanina- 
jaok  eta  Kije  Manito  kitci  tipadjimak  Paheg.  Apitci 
ni  kitci  minwenindam  kakina  i  nansikawawatc 
Jezosan,  eckam  kata  ani  kitcitwawenindagosi 
Jezos,  nin  dac  ninga  nondenindagos,  mi  enenin- 
dagwak.  Jezos  wakwing  ondjipi,  nin  dac  aking 
nind  ondjipa,  Jezos  ondjita  Kije  Manitowi,  ondjita 
ot  inawan  ’osan  Kije  Maniton.  Anawi  keget 

anawi  anicinabeng  ijinagosi,  kenowek  pekic  ondjita 
Kije  Manitowi  ;  kakina  anicinabk  ot  aniwik  ;  pekic 
Kije  Manitowi,  pekic  gaie  anicinabewi,  anicinabek 
ondji  ki  anicinabewiitizo. 

Nin  dac  ondjita  gotc  nind  anicinabew,  mi  wendji 
inenindagwasinok  wakwing  daje  aindowin  kitci  we- 
wenint  tipatotaman,  mi  eta  eji  kikenindamojitc. 
Kije  Manito  tepatotaman  :  win  dac  Jezos  wakwing 
ondjipi,  ka  kekon  o  wanenindansin,  ka  wabandang 
ka  nondang  gaie,  mi  tepatotang.  Enowek  nibina  ani¬ 
cinabek  ot  anwetawawan,  pepejik  eta  inab  o  tepweta- 
wawan.  Awiak  tepwetawatc  Jezosan  eni  ikitonitc, 
apitci  onicicinini  enditc,  songa  tepwetang  kakina 
egong  aiamie  masinaiganing.  Caie  ma  Jezos 
ondjita  wewenint  ki  kikinoamagonan,  micic  ki  win- 
damagonan  enenindagosing,  kawin  sesik  insinoban 
kaiat,  pakwana  tanasak  kikinoamawawindwaban  ki 
micomisinabanek  ;  nongom  dac  micic  ki  wabandai- 
gonan  Jezos  Kije  Manito  ot  animitagosiwinini ; 
micic  ki  tipatotamagonan  ejiwebak  aiamiewin. 

Angema  Kije  Maniton  ot  oiosiman  Jezos,  Kije 
Manitowi  gaie  win,  ka  kekon  o  wanenindansin, 
ondjita  o  sakiigon  ’osan,  kakina  mizi  kekon  o  ki 
minigon.  Awiak  tepwetawatc  Kije  Manito  o  kwi- 
sisan,  kwaiak  kakike  ta  cawenindagosi  ;  awiak  dac 
anwetawatc  Kije  Manito  o  kwisisan,  ka  o  ka  waban- 

dansin  kitci  pimatisiwin  ;  Kije  Maniton  o  nicka- 
tisiwinini  o  kat  apitci  otisigon. 

Kitcitwa  Janbatist  ot  ockinikima  ka  iji  minwe- 
nindansik  ij  aiamie  sikaandagenitc  Jezosan  ot 
ockinikimini,  o  tcisawakenindamawanisawan  Jan- 
batistan  :  ot  ina  dac  Janbatist  ot  ockinikima. 
wekonen  wendji  tcisawakenindamawanicieg,  Jezos 
i  sikaandagetc  ?  Kawin  nin  ni  tcisawakenimasiwa, 
apitci  nind  ondji  minwenindam.  Wekonen  wendji 
~wi  wikwadjitoieg,  awacamenj  kitci  inenimiwatc  ani 
cinabek,  keget  enenindagosian  ?  Kit  inenimim  ina 
kitci  kinawicki-kitcitwawenimoian,  kitci  kinawicki- 
kitcitwa-tipadjindizoian.  Ka  ma  win  ninga  tisi, 
ninda  pata  inenindis,  ninda  patandis  awacamenj 
kitcitwawisikazoianban  :  enenindagosian  ningi 
inenimik  Kije  Manito,  kawin  awacamenj  ninga  wi 
kitcitwawenindizosi.  Kwaiak  kit  ikitom,  ka  ijieg, 
ki  ki  nondonimin  apitc  ketcitwawinatiban  Jezos. 

Keget  ningi  kitcitwawina,  ninga  kakike  kitcitwawi- 
na.  Ki  ki  nondawim  gaie  ij  ikitoian :  kawin  nin 

ni  Kristosiwisi  Paheg :  anica  nind  anonik  Kije 
Manito  kijatc  kitci  tipadjimak  Kristos  Paheg  kitci 
agwaciminag,  nind  inenindagos  kitci  kikinawatc 
wabandainagok  Kristos  kitci  kikenindamoninagok. 
Ki  aiamie  nipawitc  awia  mi  panima  i  tibenimatc 
ikwewan ;  wawidjin  dac  witckiwenhian  ka  nipawita- 

watc,  ka  pizindawatc  gaie  wawinidjin  ondjita  mo- 
djikenindam  i  nondawatc  wawinidjin,  o  modjike- 
nindamawanisan,  mi  sa  eji  modjikenindaman  non- 
gom.  Kaiat  ni  pihaban  ke  caweniminang,  ket  agwa- 
ciminang,  kekona  wibatc  ki  wabamak,  nind  inenin- 
danaban.  Caie  dac  ningi  iji  cawenindagos,  ningi 
pizindawa  gaie  apitci  ni  modjikenindam  eji  kikino- 
amagetc  gaie  i  ki  anonatc  ot  ockinikima  kitci  sika- 
andagenitc ;  kawin  ni  tcisawakenimasiwa,  apitci  ni 
modjikenindamawanisa  enenindagositc ;  ineninda- 
gwat  eckam  kitci  ani  nitawigiomagatinik  ot  inenin- 
dagosiwin,  nin  dac  nind  inenindagosiwin  kata  ani 
nondeienindagwat.  Kata  kikenindagosi  keget  i  Kije 
Manitoiwitc,  nin  dac  ninga  kikenindagos  ij  anotc 
anicinabewian. 

Icpiming  ka  ondjipatc  kakina  o  pakinawa  anici- 
nabe,  win  ondjita  awacamenj  aniwenindagosi ;  aking 
dac  ka  ondjipatc,  aking  ondjipi,  aki  o  tipatotan. 
wakwing  dac  ka  ondjipatc,  kakina  anicinabk  o 
pakinawa,  win  nicike  aniwenindagosi.  Ka  waban- 
dang,  ka  nondang  gaie  o  tepwewinitipatotan ;  ka  sa 
enowek  awiak  o  tepweienindansin  o  tepwewini  ani- 
mitagosiwinini  eji  kikinoamagenitc.  Awiak  tepwe- 
tang  eji  kikinoamagenitc,  o  kitcitwawenindan,  o 
kitcitwawindan  Kije  Maniton  o  tepwewinini,  ka 
memandjic  ot  anwetansin  Jezosan  ot  animitagosi- 

winini,  songa  o  tepwetan.  Ot  anonigon  ma  Kije 
Maniton  Jezos  kitci  iji  kikinoamawatc  anicinabk, 
Kije  Manito  sa  goto  animitagosi  Jezosan  o  toni- 
ning.  Ka  ma  win  Kije  Manito  o  ki  tipaansin 
inikik  ka  minatc  nibwakawin  o  kwisisan,  kakina 
nonim  o  ki  minan  nibwakawin  Kije  Manito.  Weio- 
simintc  o  sakian  o  kwisisan,  kakina  gaie  o  tibenin- 
damonan  o  nindjining.  Ke  tepwetawimatc  Kije  Ma¬ 
niton  o  kwisisini,  kakike  pimatisiwin  o  tibenindan, 
ket  anwetawimatc  dac  Kije  Maniton  okwisisini, 
kawin  o  ka  wabandansin  pimatisiwin,  Kije  Maniton 
o  nickatisiwinini  o  kat  apitagon. 

Ikitogoban  tanasak  Janbatist  i  ganonatc  ot  ocki- 
nikima :  tepwetawik  J ezos,  Kije  Maniton  ondjita 
weiosimatc,  win  ma  ot  anonigon  Kije  Maniton  kitci 
iji  kikinoamagetc :  kakina  eni  ikitotc  Jezos,  ondjita 
tepweienindagwatini  ot  animitagosiwin,  Jezosan  o 
tonining  ondji  animitagosi  Kije  Manito :  ondjita 
Kije  Manitowi  gaie  win  Jezos  eji  Kije  Manitowinitc 
’osan.  Jezos  gaie  ’osan  gaie  Mino  Manito  ondjita 
tabiskotc  iji  kitcitwawenindagosik  :  ondjita  pejikwa- 
nini  o  Kije  Manitowiwiniwa,  ondjita  witc  Kije 
Manitowindik.  Tepwetawik  aw  isa  Jezos,  manad- 
jiik,  tipaiganik,  ondjita  ma  inenindagwat  kitci  tep- 
wetaweg,  wi  kakike  pimatisieg ;  anwetaweg  dac, 

kakike  animisiwining  ki  gat  inenindagosim.  Mi  eji 
ganonagobanen  Janbatist  ot  ockinikima. 


Ganinenang  ij  ani  ijatc  Jezos,  Sikar  inaka- 
kena  ani  ijagoban,  mi  dac  pecotc  eni  tatc  iim  ote- 
naw  Sikar  ejinikatek,  aiekosigoban,  mi  dac  ij  anwe- 
bite  teik  ondaiban.  Ot  ockinikima  ki  ijin  otenang 
i  wi  kiepinatonite  midjim,  abitozaminigoban.  Na- 
naitak  dac  pejik  ikwe  nipinatogoban  indaje  ondai- 
baning.  Ot  inan  dac  Jezos  inim  ikwewan  :  minai- 
cin.  Ot  igon :  wekonen  wendji  nandotamawin 
kitci  minainan,  kin  Jwedawininiwian,  nin  indaje 
Samaring  nind  indaje  ikwew  ?  Jodawininiwak 
gaie  Samariwininiwak  manenindigwaban ;  papiki- 
nong  iji  aiamiagwaban,  mi  wendji  eka  mino  widjin- 
disiwagobanen.  Ot  inan  Jezos:  kikenindam&n- 
b&n  eji  cawenimik  Kije  Manito,  kikenimatiban 
gaie  ka  inik :  minaicin,  konima  kin  ki  ta  ki  pago- 
senimaban,  mi  dac  ki  ta  ki  minik  pimatisiwininipi. 
Ot  igon  inim  ikwewan  :  Tebenimin,  kawin  kit  ona- 
ganisi  kitci  gwabaham&nb&n  nipi,  iepanagat  gaie 
ondaiban ;  anditok  ket  ondinamow&nb&nen  pimati¬ 
siwininipi?  Awacamenj  na  kit  inenindagos  ene- 
nindagosigobanen  n’osinaban  Jakob  ka  mininango- 

ban  oom  ondaiban  ?  Mi  indaje  ka  ondinang  nipi 
kitci  minikwetc  gaie  kitci  minahatc  o  nidjanisa  gaie 
o  nindasiwagana.  Ot  ajiteganonan  dac  Jezos,  ot 
inan  :  kakina  ke  minikwedjik  oom  nipi,  keiabatc 
kata  nipakwek ;  ke  minikwdtc  dac  nipi  ke  mi- 
nahak,  kawikat  ta  nipakwesi.  Ke  minahak  nipi 
kata  mokidjiwanipigowanini,  kakike  pimatisiwin 
o  kat  otitan.  Ot  igon  inim  ikwewan  :  Tebenimin, 
minaicin  oom  towa  nipi  kitci  eka  nipakweian,  kitci 
eka  minawatc  nipinatian  ondaje.  Ot  inan  Jezos  : 
madjan,  nanj  ki  witikemagan,  ondas  pitc  ijakeg 
dac.  Ot  ajiteganonigon  inim  ikwewan,  ot  igon  : 
kawin  nind  onabemisi.  Ot  inan  Jezos  :  kwaiak  kit 
ikit,  ka  nind  onabemisi,  ka  ijin.  Nanan  acaie 
ininiwak  ki  ki  onabemimak,  nongom  dac  watikematc 
kawin  keget  kit  onabemimasi,  ki  tepwe  ka  ikiton, 
kawin  nind  onabemisi.  Ot  igon  ikwewan  :  Tebe¬ 
nimin,  kwaiakwenindagwatc  ki  nikan  kikenindan, 
Kije  Manito  i  kikenindamonik  nikan  ket  ani  ingi, 
kawin  ki  wanenindansin  ejiwebak.  Ni  micomisi- 
nabanek  o  ki  sasakiwitawawan  Kije  Maniton  ondaje 
icpatinang  ;  kinawa  dac,  kit  ikitom  :  mi  eta  Je- 
nozaneming  onicicin  kitci  aiamie  sasakiwidjike 
naniwang.  Ot  inan  dac  Jezos  :  ekwewian,  tepwe- 
tawicin,  caie  tibise  kitci  eka  sasakiwitaweg  n’os 
ondaje  pikwatinang,  ka  gaie  Jenozaneming  ki  ga 

manadjiasiwawa.  Anawi  win  kawin  ki  tepwesim 
ka  sasakiwitaweg  Kije  Manito  oom  pikwatinang,  ki 
kinaamagonan  ondaje  kitci  sasakiwidjikenaniwani- 
nik ;  ninawint  dac  kwaiak  ejitwawinagak  nind  ani 
noswahatonanan,  Jodenang  ma  ondjipamagat  agwa- 
cingewin  ;  anic  dac  ani  tebise,  tibise  tanawi  kitci 
pon  sasikiwidjikenaniwang,  kawin  minawatc  o  kat 
iji  minwenindansin  Kije  Manito  iim  towa  sasaki- 
widjikewin.  Kwaiak  eji  aiamiadjik  kawin  o  ka 
sasakiwidjikesinawa  nindasiwagana,  meckot  o  ka 
patikinamawawan  Kije  Maniton  o  mitonenindjiga- 
niwan,  o  teiwan  gaie.  Caie  ani  tibise,  kwaiak 
enatisidjik  o  ka  manadjiawan  weosimimindjin  o  tei- 
wang,  o  mitonenindjiganiwang  ;  mi  ma  eta  eji  min 
wenindang  weiosimintc  kitci  iji  manadjiintc.  Ondjita 
manitowi  Kije  Manito,  mitonenindjiganiwi  ;  inenin- 
dagwat  menadjiadjik  Kije  Maniton  kitci  manadjia- 
watc  o  mitonenindjiganiwang,  gaie  kitci  tepwema- 
nadjiawatc  .  Ot  igon  inim  ikwewan  :  ni  kikenin- 
dan  kitci  tagocing  Pahaang  Kristos  ka  inintc  :  ki 
otisinang  dac,  kakina  ki  ga  tipadjimotagonan.  Ot 
inan  Jezos  :  nin  genoninan,  nin  win  Paheg.  Tec 
igotc  tagocinok  Jezos  ot  ockinikima,  mamakatenin- 
damogwaban  anawi  i  gaganonitiwatc  Jezos  gaie 
aam  ikwe.  Enowek  kawin  awian  ot  igosin  :  we- 

konen  nendawabandam&n  ?  Wekonen  tepadjimo- 
tatieg  ?  Kawin  awiian  ot  iji  kakwedjimigosin. 

Nagatamogoban  aam  ikwe  ot  onagan,  mi  dac  ij 
ijatc  otenang,  ot  ink  endanakinidji  :  ondas,  awi  wa- 
bamik  anicinabe  ;  kakina  ka  pi  aindian  ningi  miko- 
mik,  ka  na  awisi  Pahang  ?  Ka  na  kristosiwisi  ? 
Watenawitonidji  ot  awi  nansikago  Jezos. 

Ka  madjanitc  inim  ikwewan,  pegosenimongin  o  ga- 
nonigo  Jezos  ot  ockinikima,  ot  igo  :  Tebenimiang, 
wisinin.  Ot  ink  :  ki  wanenindanawa  eji  omidjimi- 
mian.  Itigwaban  dac  Jezos  ot  ockinikima  :  awiak 
o  ki  pi  acamatoken,  itigwaban.  Ot  ink  dac  Jezos  : 
mi  oom  ni  midjimim  ka  anojitc  enenimitc  kitci  ani 
tian,  kitci  kedjick  ani  tibisatwaian  enenindagosian. 
Ka  na  kit  ikitosim  :  keiabatc  new  kiziswagak  mi 
kitci  wabizowatc  miziminensak.  Kit  ininim  dac 
nin  :  icpiming  inabik,  wabandamokeg  kitikanan, 
caie  wabizowak  miziminensak.  Ikitogoban  tanasak  : 
acaie  inenindagwat  kitci  ondamitaieg  Kije  Manito 
o  kitikaning  ;  caie  tibise  kitci  kikinoamageieg 
eneniminag  n’os  kitci  ani  tieg.  Kackackijigetc 
kijikawa,  o  mawandjiton  midjim  kakike  pimatisi- 
wining,  kitci  mamawi  minawasiwatc  pekitinatc  gaie 
kackackijigetc.  Tepwemagat  ekitonaniwang  :  piki 
pekitinatc,  piki  kackackijigetc.  Ki  ki  anoninim  kitci 
kickackijikeieg  kitikaning  ;  kawin  anawi  ki  ki  daje 

inanokisinawaban,  pekidjik  ki  inanokibanek, 
kinawa  dac  ki  ki  abadjitonawa  ot  inanokiwi- 
niwa.  Ikitogoban  tanasak  Jezos  ij  iji  gano- 
natc  ot  ockinikim^,  :  kaiat  kekinoamagegobane- 
nak  gaie  nakan  kikenindamogobanenak  wanina 
ki  aianimisiwak  kitci  kikinoamawawatc  Jodawinini- 
wa,  kinawa  dac  ki  gat  abadjitonawa  ot  animisiwi- 
niwa.  Kijatc  ningi  tipadjimigok,  kinawa  dac  ki  ga 
mino  abadjitonawa  i  ki  tipadjimiwatc  ibwa  maci 
anicinabewiitizoianban.  Awacamenj  ninda  ki  an- 
wetagok  anicinabek,  eka  kijatc  tipadjimiwapan 
nakan  kikenindamogobanenak  ;  winawa  tanasak  ki 
pakitinek,  kinawa  dac  ki  ga  sakakinikem. 

Nibina  Samariwininiwak  iiam  otenang  Sikar 
ejinikatek  endanakidjik  o  ki  tepwetawawan  Jezo 
san,  i  ki  nondawawatc  inim  ikwewan  ekitonigoba- 
nen  :  kakina  ningi  mikomik  ka  pi  aindian.  O 
nansikawawan  dac  Jezosan,  o  pagosenimawan 
kitci  apitaminitc  ot  otenawiwang  ;  mi  dac  keget 
nijokon  ki  api  Jezos  ot  otenawiwang.  Kikinoamage- 
goban,  awacamenj  nibina  o  ki  tepwetawawan  Jezo¬ 
san  :  caie  dac  ot  inawan  inim  ikwewan  :  caie  kawin 
ni  tepwetawasiwanan  Jezos  kit  animitagosiwin 
ondji,  ninawint  ketcine  ningi  nondawanan,  ni 
kwaiakwenimaman,  mi  ondjita  ket  agwacimatc 
anicinabk, 

Ka  nijokonagatinik,  mi  i  madjagobanen  Jezos, 
Ganinenang  minawatc  ki  iji,  apitci  modjikeninda- 
mogwaban  Ganinewininiwak  :  acaie  ma  o  kikeni- 
mawabanen  J ezosan  epitc  mamandawisinigobanen, 
o  ki  wabamawabanen  Jenozaneming  eji  mamanda 

gackitonigobanen.  Minawatc  ki  iji  Jezos  otenang 
Kana  ejinikatek,  mi  indaje  acaie  i  ki  kwekitogoba- 

nen  nipi  i  kamiskwagamiwitotc. 

19.  Okima  o  kwisisan  nodjimon. — Metci  Manito- 

wapinetc  nodjimo. 

Pejik  kitci  okimans  otenang  Kafarnaom  ejini¬ 
katek  tanakigoban ;  mi  indaje  akosinigobanen  o 
kwisisan.  Nwandagetc  ij  apinigobanen  Jezosan, 
o  nansikawan,  songa  o  pagoseniman  kitci  nisanda- 
wenitc  Kafarnaoming  kitci  kikehanitc  o  nidjanisan 
ani  niponigoban.  Ot  igon  Jezosan  :  eka  waban- 
dameg  kikinawadjiwinan,  gaie  mamanda  aindowi- 
nan,  ka  ki  tepwetansim.  Ot  inan  kitci  okimans  : 
Tebenimiang,  nisandawen  endaian  kitci  bwa  maci 
ickwanamotc  ningwisis.  Ot  igon  Jezosan  :  kiwen 
nodjimo  ki  kwisis.  O  tepwetawan  Jezosan  ekito 
nidjin  :  nodjimo  ki  kwisis,  mi  dac  ij  ani  kiwegoba- 
nen.  Caie  dac  ij  ani  nisandawetc,  ot  awi  nakic- 
kago  ot  anotagana,  ot  igo  :  nodjimo  ki  kwisis.  Ot 

iji  kakwedjima,  ot  ina :  anin  gwetc  apitc  inab 
cowatc  endogobanen  ningwisis  ?  Ot  igo  :  tcinago 
nijwaso  tipaiganek,  mi  iim  apitc  pwan  kijizogoba- 
nen.  Mi  dac  i  mikawenindamogobanen  kitci  oki- 
mans  ka  ikitonigobanen  Jezosan  iim  apitc  :  nodji- 
mo  ki  kwisis.  Mi  dac  i  tepwetawatc  Jezosan  ; 
songa  ot  ineniman  :  mi  kwaiak,  mi  iaam  ket  agwa- 
ciminang.  Kakina  gaie  endapan  aam  kitci  oki- 
mans  o  ki  tepwetawawan  Jezosan.  Mi  dac  caie 
nijin  eji  mamandagackitogobanen  Ganinenang 
nitam  i  ki  kamiskwagamiwitotc  nipi,  minawatc  i  ki 
kikehatc  kitci  okimans  o  nidjanisini. 

Mi  dac  Jezos  i  pindikegobanen  kikinoamati- 
mikiwaming,  mi  indaje  ij  apigobanen  pejik  inini 
apitci  animisigoban,ot  aiawigobanen  Matci  Maniton, 
o  ganonan  Jezosan  aam  Matci  Manito,  apitci  kiji- 
wegoban,  ot  inan :  ponihicinam,  Jezos,  wekonen 
wendji  aiawiang  ?  Ki  kikenimin,  Kije  Manito  kit 
oiosima,  ki  wi  ickwaienimimin.  Ot  igon  Jezosan  : 
kickowen,  sakaan,  poni  iaam  anicinabe.  Wibatc 
keget  ki  sakaham  Matci  Manito,  wanina  aiajikwe, 
anawi  win  mitci  o  ki  apakinan  Matci  Manito  inim 
anicinaben  eiawagobanen  ;  ka  sa  enowek  memandjic 
ki  animisisi.  Kakina  apitci  mamakatenindamogwa- 
ban,  itigwaban  :  anin  enakamigak  ?  Anin  eji  ki- 
kinoamagong !  Apitci  mamakatenindagosi  keki- 

noamonang,  potc  Matci  Maniton  genon&tc,  wibatc 
o  papamitagon,  ot  ojimigon. 

Wibatc  tebitaganiwan  enogobanen,  wibatc  kakina 
Ganinenang  endanakidjik  nondagek  i  ki  iji  cawenin- 
dagosinigobanen  inim  anicinaben  Matci  Maniton 
eiawigogobanen.  Eckwa  kikinoamagetc  Jezos,  ki 
pindike  kitcitwa  Pien  endapan,  songa  akosinigoban 
o  sikosisan  kitcitwa  Pien,  o  ki  kikehan  dac  Jezos, 
nibina  gaie  anotc  enapinenidji  o  ki  kikeha  nibina 
gaie  Matci  Maniton  eiawigonidji  o  ki  cawenimk. 
Ikim  Matci  Manitok  ikitogwaban  :  ki  kikenimini- 
min,  Kije  Manito  kit  oiosima.  Jezos  dac  o  ki- 
naamawa  Matci  Manito  kitci  tipatotaminitc  kitci 
ikitonitc. 


20.  Nandawabama  Jezos. — Mcimanda  kikonsikewin. 

Waiabaninik  kikijeb,  Jezos  kimotc  sakaamogo- 
ban  Pienan  endanitc,  ningotiji  awi  aiamiagoban. 

Koki  minawatc  kitci  nibina  anicinabek  neningotiji 
endanakigobanenak  ki  mawandjiitik  kitcitwa 
Pienan  endanitc.  Koni  kawin  ki  apisin  Jezosan. 
Mi  dac  kitcitwa  Pien  kiki  witckiwenhik  o  nandawa- 
.  bamawan  Jezosan  :  ka  mikawawatc  ot  inawan  : 
Tebenimiang,  kakina  ki  nandawenimigok.  Ot  in& 
Jezos  :  papa  ijata  pecotc  ij  ani  oiotenawangin 

kitci  papa  kikinoamageian  ;  mi  ma  wendji  ki  pi 
anicinabewiitizoian.  Ot  anawi  songa  mindjimeni- 
migo  naiansikagodji  ;  ka,  enabigis,  nagajicikangen, 
ot  anawi  iji  pagosenimigo.  Ot  in&  dac  :  ineninda- 
gwat  kitci  papa  kikinoamageian  anotc  ij  oiotena- 
wang,  mi  enenindagosian.  Mi  dac  keget  papakiki- 
noamagegoban  Ganinenang.  Anotc  einapinenidji 
ani  kikehagoban  ;  Matci  Manito  nwadjiigonigoba- 
.  nena  kakina  miwitamawawindiban. 

Ningotin  apigoban  Jezos  tcik  akam  kitci  sakai- 
gan,  Jenezaret  daje  sakaigan.  Kitci  nibina  anotc 
eji  winzodjik  anicinabek  ki  mawandjiitigwaban  i  wi 
pizindawawatc  Jezosan  ;  mi  dac  i  posigobanen 
Jezos  kitcitwa  Pienan  o  kitci  tcimanining,  mi  dac 
i  maninapigobanen  otakaning  inakak  ;  mi  indaje 
ka  ondji  kakikwetc  Jezos  ;  nawitc  kinawe  ki  ondji 
animitagosi  wewenint  kitci  tebitagositc.  Eckwa 
kikinoamagetc  o  ganonan  Pienan,  ot  inan  :  nawitc 
ijiniminawean  ki  tciman,  pakitawan.  Ot  igon 
Pienan  :  Tebenimiang,  kape  tibik  nind  anawi  paki- 
tawamin,  ceckwat  gotc,  kawin  kanake  pejik  kikonsic 
ni  pitaanasiwanan,  enowek  ninga  pakitawa,  kin  ma 
kit  ikit.  Mi  dac  i  pakitawatc  kitcitwa  Pien,  kitci 
nibina  kikonsak  pitaanak,  epitc  manewatc  kikonsak 
petaanawadji  ani  pikockaniwan  ot  asapiwan.  Wawa- 
tawaamawagwaban  witckiwenhiwa  kotak  nabikwa- 

ning  epinigobanena  kitci  pi  natagomotagowatc,  mi 
dac  keget  i  pi  natagomotagowatc,  o  mamweckina- 
tonawan  nij  o  kitci  tcimaniwan  kikonsa  epitc  kitci 
nibina  pitaanawatc.  Epitc  mamakatenindamogo- 
banen  kitcitwa  Pien,  ot  andjisikapawitawan  Jezo- 
san,  ot  inan :  Tebenimiang,  madjan,  pakijicin, 
kwatisian  na  ke  ki  widjiwinan  nin  neta  patatian. 
Mamakatenindamowini-segenindamowin  o  papinsi- 
kagonawa  kitcitwa  Pien  kakina  gaie  witckiwenhia 
epitc  nibina  kikonsa  pitaanawatc.  Widjiwegwaban 
kitcitwa  Jak  gaie  kitcitwa  Janh  wewikanisindidjik. 
Ot  igon  Jezosan  Pien  :  ka  sekenindanken,  caie 
anicinabek  ki  ga  pitaanak,  ki  ga  kakikimak  kakike 
pimatisiwining  kitci  inenindagosiwatc. 


21.  Jezos  o  kakikwewin  wakitatin. 

Apitci  minwenindamobanek  Galilenang  endana- 
kidjik  i  wabamawatc  Jezosan,  apitci  o  mamakasi- 
tawawan  i  papakikinohamagenitc,  o  mamakatenima- 
wan  gaie  eji  mamanda  gackitonitc.  Potc  gaie  wi- 
nawa  eiamiasigok  Sirinang  daje  anicinabek  i  nonda- 
gewatc  eji  mamandawisinigobanen  Jezosan,  ot  iji- 
winawa  ot  akosikaniwa  endanenimawatc  Jezosan, 
tecigotc  kakina  aiakosipanek  o  ki  kikehigowan.  Mi 

wendji  ,eckam  eckam  i  nanzikagotc  Jezos  aianotc 
endanakinidji. 

Ningotin  amadjiwegoban  pikwatinang,  o  widji- 
wigo  ot  ockinikima,  o  noswahanigo  ot  ockinikima 
gaie  kitci  nibina  anotc  anicinabe  eindasowinzonidji, 
mi  dac  i  namatapigobanen  i  wi  kakikwetc,  aiapitc 
kakina  mamawi  o  gaganona  i  kikinohamawatc,  aia¬ 
pitc  pepejik  aiackot  o  gaganona.  Ikitoban  i  madji- 
wetc  : 

“  Ningotawasingwa  saiakitosigok  aking  endago- 
“  ninikin,  wakwing  daje  okimawiwin  o  tibeninda- 
“  nawa.  Ningotawasingwa  paiekatisidjik,  o  ka  tibe- 
“  nindanawa  aki.  Ningotawasingwa  mewidjik,  kata 
“  kakidjihak.  Ningotawasingwa  ondjita  nendawe- 
“  nindangik  mino  ijiwebisiwin,  kata  tebenindamok. 
“  Ningotawasingwa  netacawenindjikedjik,  kata  ca- 
“wenimak  gaie  winawa.  Ningotawasingwa  pani- 
“tehedjik,  Kije  Maniton  o  ka  wabamawan. 
“  Ningotawasingwa  waki  ejitehedjik,  Kije  Manito 
“o  nidjanisa  kata  inak.  Ningotawasingwa  nene- 
“  katcihindjik  gwaiakwatisiwin  ondji,  o  tibeninda- 
“nawa  wakwing  daje  okimawiwin.” 

Ki  ga  cawenindagosim  maianazomigoiegon,  nene- 
katcihigoeigon,  anotc  maianatak  eigoiegon  nin  ondji, 
eka  tebimigoieg,  Minawasik,  modjikenindamok 

gaie,  ondjita  ki  ga  napanonigom  wakwing,  mi  ma 
ka  ki  totawindwa  nakan  kikenindamogobanenak. 

Aking  daje  ciwitaganing  kit  apitenindagosim, 
kinawa  nind  ockinikimitok  ka  nawanjaweniminagok 
kitci  witokawiieg  i  papakikinohamageian ;  mino  ciwi- 
tagan  endotagemagak  ki  ga  totam ;  tanak  dac  wana- 
tak  ciwitagan,  ka  ningot  inabatasinon,  ta  sakidji- 
webinikate  kitci  takokadjikatek,  Aking  daje  wa- 
seiawining  kit  apitenindagosim,  ka  inenindagwasinon 
kitci  kataganiwang  otenaw  wakit  atin  endagok.  Ka 
gaie  awiia  o  piskanenindansin  wasakonenindamagan 
kitci  katotc  anam  onagan ;  taiagwatc  o  patakisiton 
wasakonenindamaganabikong  kitci  wasakoneninda- 
mawatc  pindik  epinidji.  Kekona  wewenint  piskanek 
ki  waseiawiniwa,  kitci  wabandamowatc  anicinabek 
ki  mino  aindowiniwa,  mi  dac  kitci  kitcitwawinawatc 
k’osiwan  wakwing  epinidjin  ! 

Kakina  acaie  mamawi  ki  ganoninim,  ondjita  kit 
ininim  :  Wakwi  gaie  aki  ta  angonon,  Kije  Manito 
.ot  animitagosiwin  ka  memandjic  ta  andjitaganiwan- 
sinon.  Wewenint  nagazotawicik  ket  ikitoian  :  tanak 
aiamie  pakitiniken,  iim  apitc  dac  mikawenim&tc 
awiia  neckenimik,  tec  ki  ga  nagatan  indi  kit  aiamie 
pakitinigan,  ki  ga  kiwe  kitci  awi  onicicitaw&tc  ki 
kanis  o  mitonenindjigan,  mi  panima  kitci  pi  aiamie 
pakitiniken.  Tanak  ki  kitci  ckinjik  patatotagon 

manibiton*  wasa  apakiton  ;  kawin  apitci  animasindn 
waniton  pejik  ki  pakesiwin,  awacamenj  ta  anima- 
toban  kakina  ki  iaw  nonim  ickoteng  apakitagani- 
wang.  Tanak  ki  kitci  nik  patatotagon,  kickijan, 
wasa  apakiton,  kawin  apitci  animasinon  waniton 
pejik  pakesiwin ;  awacamenj  ta  animatoban  kakin# 
ki  iaw  nonim  ickoteng  apakitaganiwang. 

Ka  onzam  mamitonenindamawiiekekon  pekidjik 
ot  aindowiniwan,  kinawa  tetibinawe  mamitonenin- 
dizok  enatisiwegwen.  Ki  wabandan,  kin,  kite  ani- 
cinabe  ockinjikong  pwadjabickagodjin  egacinonjici- 
ninik,  kickinjikong  dac  ka  ki  wabamasi  kitci  mitik. 
Wekonen  wendji  in&tc  kite  anicinabe  :  taka,  ningat 
agwabigahan  ki  ckinjikong  ka  pinsinii&n,  anawi 
agacinonjicinini,  kin  dac  kitci  mitik  ki  pinsinin. 
Pinama  agwabiginamatizon  ki  ckinjikong  kitci  mitik 
ka  pinsinii&n,  mi  panima  wewenint  ke  ki  agwabigi- 
namawatc  kite  anicinabe  egacinonjicininik  ka  pin- 
sinitc.  Ikito  tanasak  Jezos  :  kawin  papamenimiie- 
kekon  awiia  memandjic  paiatatidjin,  kinawa  neta 
patatiegon,  kijatc  pinama  songa  anwenindizok,  mi 
panima  wewenint  kitci  kakikimegwa  kite  anicinabe- 
wak. 

Angwamisik,  kekon  wenicicing  ani  tieg,  ka  inenin- 
dankekon  :  kekona  wabamiwatc  anicinabek,  kawin 
ki  ta  ki  napanonigosiwa  k’osiwa  wakwing  epitc. 

Cawenimik  neckihinagwan  kitci  caweniminag 
gaie  kinawa  k’osiwa  wakwing  epitc.  Cawenimegwa, 
gaie  win  k’osiwa  ki  ga  cawenimigowa.  Eka  dac 
cawenimasiwegwa  neckihinagwan,  gaie  win  k’osiwa 
wakwing  epitc  ka  ki  ga  cawenimigosiwa. 

Kawin  onzam  inenindankekon  :  wekotokwenitok 
ke  midjiwangen,  wekotokwenitok  ke  minikwewan- 
gen,  wekonen  ket  o  konasiiang,  ka  ikitokekon, 
kinawa ;  ki  kikenimigowa  k’osiwa  eji  manesieg, 
pakitenindamawik  ki  iawiwa.  Nitam  nandaweninda- 
mok  Kije  Manito  ot  okimawiwin  gaie  mino  ijiwe- 
bisiwin,  win  dac  Kije  Manito  acitc  ki  ga  minigowa 
inikik  menesieg.  Kawin  kijatc  onzam  mitonenin- 
dankekon  ket  abadjitoieg  wabang,  panima  wabang 
mitonenindamokeg.  Ki  teb  animisim  endaso 
kijigak,  kawin  kijatc  animenindankekon  ke  tieg  tci 
wabanokwen. 


22.  Nij paiapikwajegobanenak  kikehak. —  Okimans 
ot  ci?iotaganan  nodjimon . 

Ka  ickwa  kikinohamagetc  Jezos,  nisadjiwegoban 
o  papawidjiwigo  kitci  nibina  anicinabe.  Pejik 
papikwaje  inapinegoban;  o  ki  nansikawan  Jezosan, 
o  cacagacki  anamikawan,  ot  inan  :  Tebenimiang, 
iji  minwenindamanban,  ki  ta  ki  kikehinaban. — Ot 

iji  tesinindjitawan,  o  tanginan,  ot  inan  :  nind  iji 
minwenindam,  kiken  ;  kaiasikatc  keget  apitci  kike- 
goban. — Kawin  awiak  windamawieken  i  ki  kikehi- 
nan,  madjan,  nansikaw  kekinoamonag,  aiamie 
pakitiniken  enansinaikatek  Moiz  o  tipaigewini- 
masinaigan,  kitci  kikaienindagwak  keget  i  kiken. 

Minawatc  kotak  mi  keiabatc  enapinegobanen, 
wibatc  gaie  win  ki  iji  cawenindagosi ;  mi  keiabatc 
enatc  Jezos  :  kawin  awiak  windamawieken  u  ki 
kikehinan,  madjan,  nansikaw  kekinoamagetc,  aiamie 
pakitiniken  enansinaikatek  aiamie  masinaigan,  kitci 
pakakenindagwak  i  ki  kiken.  Mi  tok  koni  wendji 
ikitogobanen  Jezos  :  kitci  pakakenindagwak 
i  ki  kiken ,  iim  towa  inapinewin  enapinedjin  awiak, 
kinaamawawindiban  kitci  pindiketc  otenang,  kitci 
eka  awian  ajokotinatc ;  panima  ki  wabamigotc  keki- 
noamagenidjin,  panima  ki  igotc :  acaie  ki  kike, 
keget  o  ka  tibenindan  kitci  papa  aijatc,  kitci  papa 
pindiketc  otenang,  mi  pitcinak,  apitci  kike,  inenin- 
dagosigoban. 

Eckam  tipatotagosigoban  Jezos,  eckam  mawan- 
djihitigwaban  anicinabek  anotc  ejiwinzodjik  kitci 
nondawawatc  Jezosan,  kitci  gaie  kikehigowatc  nin- 
got  einapinewadjin.  Ka  inenindagwasinogoban 
kimotc  kitci  pindiketc  ij  otenawitowatc  Jodawinini- 
wak,  onzam  manegwaban  naianansikawadjik,  gaie 

ningotiji  wa  awi  aiamiadjin,  wibatc  kikenindago- 
sigoban. 

Minawatc  dac  ijagoban  Jezos  Kafarnaoming. 
Mi  indaje  endanakigobanen  pejik  okima,  songa 
akosinigoban  ot  anotaganan  apitci  saiakiagobanen. 
Nondagetok  aam  okima  i  tagocininitc  Jezosan  ;  mi 
dac  ij  anonatc  kije  ininiwa  kitci  awi  pagosenima- 
nitc  Jezosan  kitci  nodjimonitc  ot  anotaganan.  Mi 
dac  keget  i  nansikawawatc  Jezosan  kije  ininiwak, 
songa  o  ki  pagosenimawan  kitci  nodjimohatc  inim 
anotaganan.  Ikitogwaban  ikim  kije  ininiwak  ; 
onicicin  kitci  iji  cawenimatc  aam  okima  eji  pago- 
senimik  ;  apitci  mino  okimawi,  ondjita  ni  sakiigo- 
nan,  aiamie  mikiwam  ningi  ojitwagonan.  Mi  dac 
keget  i  madjagobanen  kitci  ijatc  inim  okiman  enda- 
nitc.  Caie  dac  pecotc  eni  tatc,  nwandagetc  okima, 
ot  anon&  witckiwenhik  kitci  awi  nandanakickawi- 
mintc  Jezosan,  o  midjidjima  enonadji,  ot  ink  :  mi 
ket  ineg  Jezos  :  Tebenimiang,  ka  pitc  ijaken,  kwat- 
isian  na  ke  pindikawian  endaian,  ningototon  eta 
ikiton,  mi  dac  ta  modjimo  nind  anotagan.  Nin 
ketcine  ki  ta  ki  awi  pagosenimin  kitci  nodjimoh&tc 
nind  anotagan.  Anic  dac  ningi  inenindam  :  kinawe 
minose  kitci  anonagwa  kije  ininiwak  kitci  awi  gaga- 
notamawaniciwatc.  Kwatisiian  nange  nin  kitci  awi 
naqzikawakiban  ketcitwa  mamandawisitc,  mi  ka 

inenindizoian.  Potc  nin  nind  anawi  tibenindagos, 
enowek  ningot  enagwan  cimaganicak  inikik  tebeni- 
magwa,  wibatc  ni  papamitagok,  inak  awiak :  ningotiji 
ijan,  iji ;  inak  dac  nind  anotagan  :  mi  oom  ke 
totamSn,  keget  o  totan. 

Ikitogoban  tanasak  aam  okima  :  mi  gaie  kin, 
Tebenimin,  anotc  inapinewin  ki  ga  pamitagon 
ningot  ekitow&nen  ;  ka  na  kakina  kekon  kit  apitci 
tibenindansin  ?  Ka  pizindawatc  J ezos  eni  ikitoni- 
gobanen  okiman  wickiwenhi^,  kwenibikapawi  maia- 
makasitangin,  ot  ina  pepawidjiwigodji  :  kwaiak  kit 
ininim  :  kawin  maci  ningi  wabamasi  awia  Jodenang 
kitci  iji  tepwetawitc  eji  tepwetawitc  iaam  okima. 
Ondjita  ni  tepwe  eninagok  :  nibina  kata  ondjipik 
wendji  mokaang  kizis,  nibina  gaie  i  pangicimotc 
inakak,  o  ka  witcminawasimawA  Abrahaman, 
Izaakon  gaie  Jacoban  wakwing  ;  Jodawininiwak 
dac  eka  anwenindizosigwa,  kakik  i  tibikak  kata 
apakinak  :  mi  kakik  endaje  mawinaniwang,  mi  gaie 
endaje  mamatweiabitecininaniwang.  Mi  dac  ij 
inatc  okiman  witckiwenhini  :  enenimitc  enoninag 
mi  ket  ininik,  ta  mino  pimatisiwan  ot  anotaganan. 
Mi  dac  keget  iim  apitc  ij  apitci  kikenigobanen  aam 
okima  ot  anotaganan. 

23.  Niswi  nanibikimak  ininiwak. — Anwaiacka  i  ki 

kitci  noting. 

Pejik  kitcitwa  inini  kekinoamagedjik  towa  o 
ganonan  Jezosan,  ot  inan  :  songa  ki  tepweton,  ka 
memandjic  kit  anwetosinon  eji  kikinomawiang, 
pamitawicin  kitci  papawidjiwinan.  Ot  igon  dac 
Jezosan  :  wagocak  owajiwak,  pepamisedjik  pine- 
cenjicak  owasasoniwak,  win  dac  ka  anicinabewiiti- 
zotc  kawin  ket  apikwecimotc  ot  indanisin.  Pekini- 
djin  o  ganonan,  ot  inan  Jezos  :  kin  dac  widjiwicin. 
Ot  igon  :  Tebenimiang,  mi  eta  pegoseniminan 
kitci  ki  awi  ningwaakanak  n’osiban.  Ot  inan  Jezos  : 
ka  papamenindanken,  manotc  nepodjik  o  ka  nin- 
gwaakanawa  o  tcipaimiwa  ;  kin  win  madjan,  awi 
kikinoamagen,  awi  tipatotan  ejiwebak  aiamiewin. 

Minawatc  kotak  o  ganonan  Jezosan,  ot  inan  : 
Tebenimiang,  ki  ga  papawidjiwin,  mi  eta  tepweta- 
wicin  kitci  ijaian  endaian  kitci  awi  ickwaieninda- 
man  anotc  kekon  eji  tibenindaman.  Ot  igon 
Jezosan  :  awiak  wa  tackatawangipidjikedjin  ani 
tanginang  tackatawangipidjigan,  abanabitc  dac, 
kawin  wewenint  ta  tackatawangipidjikesi  ;  mi  nasab 
awiak  wa  aiamiadjin,  wa  kikinoamagedjin  aiamie¬ 
win,  keiabatc  onzam  wa  papamenindang  aking 
endagoninik,  kawin  wewenint  ta  kikinoamagesi, 


63 


Kawin  anawi  manatasininigoban  enenindamogoba- 
nen  aam  ockinawe,  ningat  awi  ickwaienindan  anotc 
kekon  eji  tibenindaman,  ij  inenindamogobanen, 
anic  dac  koni  keget  ijagobanen,  konima  kekon  o 
ta  ki  ondamiigon,  o  ta  ki  mindjiminigon  kitci  eka 
ki  papawidjiwatc  Jezosan. 

Eni  kiweiasang  posigoban  Jezos  ij  ijatc  akaming 
tibickotc  otenaw  Kafarnaom  ejinikatek,  kitci  tcima- 
ning  posigoban  ;  ij  ani  pimickawatc,  kaiasikatc 
wanina  ki  notinini,  wanina  ki  mamangacka,  eckam 
ani  posimagatoban  nipi,  win  dac  Jezos  otakaning 
apikwecimoning  nipagoban.  Epitc  mamangackago- 
banen,  ani  kindagogwaban,  apitci  sekenindamogwa- 
ban  Jezosan  pepawidjiwagobanenak,  ot  awi  ama- 
tinawan  dac  Jezosan,  ot  inawan  :  Tebenimiang, 
ni  nipomin,  oom  ka  ki  pamenindansin,  agwacimi- 
cinam.  Ot  ina  dac  Jezos  :  nondese  kitci  apenim- 
oieg  niiaw  kedjick.  Ot  aiawan  dac  notin,  o  ganotan 
gaie  kitci  kami,  ot  itan  :  kickowen.  Mi  dac  keget 
wibatc  gotc  ki  anwatinini  ka  gaganotang.  Kakina 
mamakatenindamogwaban,  itigwaban  :  awenen  aam? 
Notin  o  papamitagon,  kitci  kami  gaie  o  tepwetagon  ! 

24.  Nodjimok  ?iij  metci  manitowapinedjik . 

Ka  kapagobanen  Jezos,  o  ki  wabamk  nij  anici- 
nabk  metci  manitowapinenidji,  ningwaakaning  daji- 
kegwaban,  ondjita  matci  ijiwebisigwaban,  kawin 
awiak  ki  ijasigoban  ij  apiwagobanen  inakak,  apitci 
gotanenindagosigwaban,  pejik  dac  awacamenj, 
kawin  ki  takobinasiwindiban,  misawatc  takobinintc 
wibatc  o  ki  pakibiton  takobidjigan,  kawin  awian 
gackiigosigoban,  pingwacakitigoban  ningwaakaning, 
naningotinon  gaie  pikwatinang  wanina  aiajikwego- 
ban,  asinin  gaie  papikwaatizogoban  ;  ondjita  apitci 
gitimagisigoban.  Wasawenjic  o  ki  ondji  wabaman 
Jezosan,  o  nansikawan,  o  cagack  anamikawan.  O 
ganonigon  Jezosan  Matci  Manito,  ot  igon  :  saka- 
an,  metci  manitowi&n,  waiakickinagosin,  poni  aam 
anicinabe  eiaw&tc.  Wanina  aiajikwegoban  Matci 
Manito  :  o  ganonan  Jezosan,  ot  inan  :  Jezos, 
Kije  Manito  weiosim&tc,  wekonen  wendji  pameni- 
min  ?  Ki  pagosenimin  Kije  Manito  ot  ijinikazo- 
wining  kitci  eka  nanekatciin,  manotc  keiabatc  ninga 
nodjiak  anicinabek.  Ot  igon  Jezosan  :  anin  eji- 
nikazoi&n,  kin  ?  Ot  inan  Jezosan  :  kitci  ningo- 
twewan  nind  ijinikas,  ni  manemin  ma  ;  ka  enabigis, 
apakijicikangen  ondjita  anamakamik  wa  miwiiang, 
kawin  miwicikangen  oom  aking,  papamitawicinam 

kitci  pindikei&ng  ikim  pecotc  wasinidjik  kokocak 
wiiawiwang.  Iji  papamitagosik  Matci  Manitok  kitci 
pindikewatc  kokocak  pecotc  pikwatinang  wasinidjik 
wiiawiwang  ;  ka  pindikewatc  keget,  kaiasikatc  kitci 
kaming  apakizok  ikim  kokocak,  nijin  kitci  mitaso 
mitanawegwaban,  kakina  niping  ki  tapinek.  Wibatc 
ojimowak  kokoca  genawabamadjik,  gotc  anotc  o 
papa  tipatotanawa  enogohanen.  Nibina  anicinabek 
ki  mawandjiitik  wewenint  i  wi  nondagewatc  enaka- 
migatinigobanen.  Mi  dac  i  nansikawawatc  Jezo- 
san,  apitci  mamakatenindamogwaban  waki  ij  api- 
nitc  Matci  Manito  eiaogonigobanen,  Jezosan  o 
sitining  waki  apigoban,  wewenint  okonasigoban. 
Sekenindamogwaban  dac,  mi  i  pagosenimawa'tc 
Jezosan  ningotiji  kitci  ijanitc  kitci  eka  apitaminitc 
ot  akiwang,  mi  eji  pagosenimawatc  Jezosan  kakina 
Jenezaret  endanakidjik  epitc  sekenindamowagoba- 
nen,  ka  nondagewatc  eji  kikehimintc  metci  mani- 
towapinenigobanen. 

Pizinatenindagosik  i  ki  miwenimawatc  Jezosan, 
inab  win  pagosenimawagobanen  kitci  apinitc  enda- 
nakiwagobanen,  o  ta  ki  mino  abadjiiawan.  Inenin- 
damogwaban  pakwac,  mi  gotc  ke  towatc  kakina  ni 
nindasiwaganinanik,  koni  ma  gic  kakina  kata  nipok. 
Nibwakaienindamowapan,  ta  ki  inenindamok  :  ni 

cawenindagosimin,  Jezos  o  ki  kikeha  songa  aiani- 

misinidji,  gaie  ninawint  ninga  cawenimigonan  y 
otcitcagociang  inakak  :  manotc  nipowatc  ni  ninda- 
siwaganinanik,  ket  na  gaie  o  ka  pwanawiton  kekon 
wa  wabandaiiamintc  ke  ondji  sakatisiang.  Mi  sa 
keiabatc  endowatc  nanint  anicinabek  wibatc  ij  ine- 
nindamowatc,  acaie  ni  pakitenimigotok  Kije  Ma- 
nito,  inenindamok. 

Epitc  minwenindamogobanen  aam  Matci  Mani- 
ton  ka  aiawigogobanen,  ot  inan  Jezosan  :  ki  ga  pa 
pawidjiwin.  Kawin,  ot  igon  Jezosan,  madjan  igotc, 
endan  ijan,  tcanawemadjik  nansikaw,  tipadjimotaw 
eji  cawenimik  Kije  Manito.  Mi  dac  keget  i  ma- 
djagobanen,  papatipadjimogoban  ka  iji  cawenimigo- 
gobanen  Jezosan  ;  kakina  mamakatenindamogwa- 
ban  ka  inogobanen. 


25.  Nodjimo  nepositc. 

Minawatc  posigoban  Jezos  akaming  iji  ajawago- 
ban.  Kitci  nibina  anicinabek  ki  mawandjiitigwaban 
tcik  akam  i  wi  wabamawatc  J  ezosan  kitci  kapanitc  ; 
ondjita  gotc  nandawenimawindiban  Jezos  kitci 
kapatc  kitci  wabamintc  ;  nanint  o  nandawenimawa- 
banen  kitci  kikinoamagowatc,  nanint  kitci  nodjim- 
oigowatc.  Ka  kapatc  Jezos,  ki  pindike  Pienan  o 
sikosisini  endanigobanen.  Mi  endaje  kakikwego- 

banen.  Mawandjiitigwaban  gaie  kaiat  ejitwawina- 
gatogobanen  kekinoamagegobanenak,  kinikawi  api~ 
gwaban,  tcisawakenimagwaban  Jezosan,  kawin  wi 
awi  pizindawasigwaban  kitci  kikinoamawindwa  ; 
anic  gotc  awi  iji  nandotawagwaban  ningot  kitci  iji 
patawenitc,  ningot  kitci  ondji  ki  patamawatc  Jezo¬ 
san.  Ondjita  ma  matcitehegwaban. 

Mi  tok  apitc  pejik  inini  aiakosigobanen  wasa 
ondjiwinawindiban,  neokawawindiban  ;  gwinawi 
pindikegwaban  ij  apinigobanen  Jezosan,  onzam 
manegwaban  anicinabek  nanipawigobanenak  tcik 
mikiwam  ;  mi  dac  indawatc  i  pakoneamowagobanen 
mikiwam  ;  icpimisagong  ot  ondji  pakoneamawa,  mi 
dac  i  ponabiginawatc  neposinigobanen  enasam 
apinitc  Jezosan  ;  mi  dac  ij  inatc  Jezos  inim  aiako- 
sinidjin  :  kasikan  ki  matci  aindowin. 

Inenindamogwaban  ikiin  metciteedjik  :  Awekwe- 
nicinen  waam  wa  kitci  patawetc  ?  ot  inenimawan 
Jezosan.  Awenen  itok  ke  ki  kasiamawatc  awian  o 
matci  aindowinini  ?  Win  eta  Kije  Manito  iji  gackito. 
J  ezos  dac  kikenimagobon  enenimigotc,  ot  ina  :  we- 
konen  metonenindameg  anamite  ?  Wekonen  awa- 
camenj  waiendak  ket  inak  waam  aiakositc,  koni 
kitci  inak  :  kasikan  ki  matci  aindowin,  koni  gaie 
kitci  inak  :  pasikwin,  pimosen.  Kitci  kikenindameg 
dac  keget  eji  gackitoian  gaie  kitci  kasiamawak  awia 


68 


o  matci  aindowin,  o  ganonan  inim  neposinigobanen, 
ot  inan  :  pasikwin,  ani  madjiton  ki  nipagan,  endan 
ijan.  Mi  dac  keget  kaiasikatc  i  pasikwinigobanen, 
kakina  wabamawindiban  i  pasikwitc  :  o  nipagan  i 
cingicinogobanen  o  ki  otapinan,  ot  ani  kiwewiton 
endatc  ij  ani  ijatc.  Apitci  kitci  anamisi,  pekic  songa 
o  kitcitwawinan  Kije  Maniton  kakehigodjin.  Kakina 
apitci  mamakatenindamogwaban,Kije  Maniton  kitci- 
twawinagwaban,  pekic  segenindamogwaban,  dkito- 
gwaban  :mamakatenindagwat  eji  wabandamang  non- 
gom,  kawikat  keko  ningi  iji  wabandansinanan 
kitci  iji  mamakatenindagwak  eji  wabandamang  non- 
gom.  Aitigwaban  :  kwenatc  enditc  Kije  Manito 
ka  inenimatc  anicinaben  kitci  iji  mamanda  gacki- 
tonitc. 


26.  Ondas,  ot  igon  Jezosan  kitcitwa  Matio. — 0 
witopamd  Jezos  netci  patatinidji — Ana - 
wabandiwak  kiigocimowin  ondji. 

Iim  apitc  tibenindagosigwaban  Jodawininiwak  ; 
Koming  daje  kitci  okiman  tibenimigogwaban,  ana- 
wi  win  ot  akiwang  keiabatc  tanakigwaban,  anic  dac 
ka  tibenindizosigwaban,  Roming  daje  anicinab^ 
tibenimigogwaban  Jodawininiwak.  Nibina  conia 
ondinamawagwaban  tebenimigowadji.  Nibina  Jo- 

dawininiwak  o  mijinawekandawawabane  Roming 
daje  anicinabk.  Kitcitwa  Matio  maia  mijinawewigo- 
ban  :  nagatawenindamogoban  inikik  wendinikewa- 
gobanen  witc  anicinabk  Jodawininiwa.  Apitci 
cingenindagosigwaban  mejinawewidjik.  Jodawini- 
niwak  inenindamogwaban  :  ka  nind  inenindagosisi- 
min  kekon  kitci  ondinamawangitwa  Roming  daje 
anicinabek.  Ninawint  ma  ni  nikanenindagosimin  en- 
datciwatc  anicinabek  enigokwakamigak,  inenindi- 
zogwaban.  Ni  makamigonanik  mejinawewidjik, 
inenindamogwaban  Jodawininiwak,  mi  wendji  cin- 
genimawagobanen. 

Jezos  o  gitimageniman  kitcitwa  Mation.  Ningotin 
i  pimosegobanen  Jezos  tcik  akam  kitci  kaming, 
pekic  kikinoamagegoban,  nanaitak  dac  ij  ani  pimo- 
setc,  o  ki  wabaman  kitcitwa  Mation,  mijinawewika- 
mikong  apinigoban,  ot  inan  :  widjiwicin.  Tec  igotc 
pasikwigoban  kitcitwa  Matio,  mi  ij  ani  widjiwatc 
Jezosan  ;  kakina  o  ki  nagatan  kitci  widjiwatc 
J  EZOSAN. 

Wibatc  kinawe  magocegoban  kitcitwa  Matio, 
wikomawindiban  Jezos,  win  ma  maia  wikomawin- 
diban,  nibina  mejinawewigobanenak  ki  wikomaw- 
indwaban  gaie  nibina  paiatatidjik  ki  wikomawind- 
waban.  Inenindamogoban  kitcitwa  Matio  i  wikomdtc 
paiatatinidji  :  wewenint  o  ka  pizindawa wan  Jezosan 

kitci  anwenindizowatc  gaie  winawa.  Manegwaban 
Jezosan  wadjiwagobanenak,  nanint  matci  anicina- 
bek  Pharizienhiak  anwenimagwaban  Jezosan,  mi  i 
ganonawatc  pepawidjiwanidji,  ot  inawa :  Wekonen 
ondji  kekinoamonag  witopamatc  mejinawewinidji 
gaie  paiatatinidji ;  o  nondagowan  Jezosan,  ot 
igowan  -  “  Meno  pimatisidjik  ka  ot  abadjiasiwawan 
“  nandokoniniwan,  mi  eta  aiakosidjik  ot  abadjiawan 
“  nandokoniniwan.  Wi  kikenindamok  ekitomagak 
“  aiamie  masinaigan,  ikitomagat  :  cawenindjikewin 
“  ni  nandawenindan  kawin  sasakiwidjigan.  Ka  ma 
“  win  gweiak  inatisidjik  nind  awi  agwacimasiwak, 
“  paiatatidjik  nind  awi  agwacimak.” 

Janbatist  ot  ockinikima  o  nansikawawan  Jezo¬ 
san,  ot  inawan  :  wekonen  wendji  ninawint  gaie 
Pharizienhiak  nanengim  aiamie  kiigocimoiang  ? 
wadjiwigik  dac  kawin  kiigocimosik.  Ot  ina  Jezos  : 
ket  ina  inenindagwat  wawidjin  awiak  kitci  kiigo- 
cimonitc  witckiwenhia  megwatc  wadjiwawadjin  : 
panima  naganigowatc  wawinidjin,  mi  panima  i 
kiigocimowatc.  Awiak  pikockanik  o  kete  o  kona- 
san,  kawin  ocki  aii  ot  aiosin  kitci  pakwezang  :  ocki 
aii  eckam  o  ka  wanadjiton  o  kete  o  konas.  Ket  na 
mino  widjiitimagat  keteigat  gaie  ockigat  ?  Wibatc 
eckam  kata  pikockani.  Kawin  awiak  kitci  pinaang 
ocki  kamiskwakami  kete  wawiandaganing,  kwaiak 

ta  pikockan  kete  wawiandagaft,  pekic  gaie  mitci  ta 
sigise  kamiskwagamik.  Ocki  kamiskwagami  kakik 
pinaikate  ocki  wawiandaganing,  mi  dac  keget  i  mino 
ganawenindimagak.  Awiak  gaie  menikwedjin  kete 
kamiskwakamik,  minahintc  dac  ocki  kamiskwakami 
kawin  ot  otapinansin,  ikito  ma  :  kete  kamiskwakamik 
awacamenj  inenindagwat. 


27.  Meskiviwapinegoba nen  ikwe  nodjimo. — -Jair  ot 

an  is  an  apitcipan. 

Megwatc  animitagosigoban  Jezos  apitc  tegocino- 
gobanen  meia  kikinoamagegobanenak  towa  Jair 
ijinikazogoban.  Mi  dac  i  mitci  apakizotc  kitci 
manadjiatc  Jezosan,  o  cagacki  anamikawan,  ot 
inan :  Tebenimin,  ani  nipo  nind  anis,  enabigis, 
pitc  ijan  endaian,  tangin  kitci  kikehatc,  koni  ma 
acaie  nipotok,  ki  ga  nodjimoha.  Mitaso  piponesi- 
goban  aam  ikwesens  acitc  nij.  Mi  dac  keget  ij 
ijagobanen  Jezos,  nibina  anicinabe  o  widjiwigo 
Jezos,  epitc  manenitc  o  sinzikago.  Nanaitak  dac 
ij  ani  pimosetc  Jezos,  pejik  ikwewan  akosinigoban, 
mitaso  piponagatinigoban  acitc  nij  eko  akosigoba- 
nen  :  o  miskwi  aiawigogoban ;  enapinegobanen 
nibina  nandokoniniwa  anawi  nandawiigogoban  iaam 
ikwe.  Kakina  inikik  tebenindamogobanen  k^  ... 

wegoban  1  napariOnatc  nandokoniniwk  kitci  kikehi- 
gotc  ;  ka  nananj  o  ki  nodjimohigosi  enapinegobanen 
eckam  akosigoban.  Mi  dac  i  nondagetc  aam  ikwe: 
pecotc  pi  te  Jezos.  Apitci  modjikenindam,  ine- 
nindamogoban  :  gackitoianban  kitci  ki  tanginama- 
wak  Jezos  o  konas,  kwaiak  nin  da  ki  kike.  Mi 
dac  keget  i  wikwadjitotc  kitci  ki  otisatc  Jezosan, 
keg  onawins  ot  otisatoken  o  pikwananing  inakake 
ondji,  o  tanginamawan  Jezosan  o  konasini,  mi  dac 
kaiasikatc  i  kikegobanen.  Wibatc  o  ki  kikenindan 
i  kikehigotc. 

Anawi  inenindamogoban  aam  ikwe  :  ka  ni  kike- 
nimigositok  Jezos,  iki  tanginamawak  o  konas, 
kawin  awia  ni  kikenimigosi.  Abanabigoban  dac 
Jezos,  ikito  :  awenen  taiangiginang  ni  konas  ?  Ma- 
katatc,  ikito  kitcitwa  Pien,  gaie  pepawidjiwigodji 
ikitowak  gaie  winawa,  ki  wabamak  endasoinowatc 
wadjiwigik,  ki  sinzikagok  ;  kenowek  kit  ikit  : 
awenen  taiangiginang  ni  konas  ?  Kawin  ceckwat 
nind  ikitosi  wendji  ikitoian,  ikito  keiabatc  Jezos, 
awia  o  ki  tangiginan  ni  konas,  mi  dac  ki  cawenin- 
dagosi,  ki  kike  ka  tangiginamokwen  ni  konas,  ni 
kwaiakwenindan.  O  nandawabaman  dac  ka  tangigi- 
naminikwen.  Wanina  segenindam  aam  ikwe,  mitci 
ki  apakizo,  mi  dac  i  windamawatc  Jezosan  enogo- 
banen.  Ot  igon  dac  Jezosan  :  songa  ki  tepwetan 

eji  kikinoamageian,  mi  wendji  kiken ;  waki  kiwen 
kawin  segisiken,  kit  apitci  kike. 

Megwatc  i  ganonatc  Jezos  inim  ikwewan,  acaie 
tagocino  Jair  endatc  wendjipanidji,  ot  inawan  Jai- 
ran  :  caie  ki  nipo  kit  anis,  wekonen  ket  ondji  eckam 
animiatc  Jezos  ?  Apitci  ki  kitci  gackenindam  weta- 
nisitc,  ot  igon  Jezosan  :  ka  gackenindanken,  tepwe- 
tan,  kata  pimatisi  kit  anis.  Keg  Jezos  ot  otitan 
Jairan  endanitc,  kawin  awian  o  pamitawasiwan  kitci 
pindikenitc.  Mi  eta  kitcitwa  Pien,  kitcitwa  Jak, 
kitcitwa  Janh  gaie  wetanisidjik  ka  nipokedjik  ki 
pindikek.  Ka  pindiketc  Jezos,  o  ki  wabama  nibina 
mewinidji  nibina  gaie  pepikwenidji.  Mi  endota- 
mowagobanen  kitci  manadjiindwa  ka  niponidjin 
wenidjanisidjik.  Mi  dac  ij  inatc  J  ezos  inim  pepi¬ 
kwenidji  :  madjak,  ot  ina,  kiwek,  kawin  niposi  ikwe- 
sens,  anica  nipe.  O  papinenimawabanen  Jezosan. 
Ka  sakaamowatc  pepikwedjik,  Jezos  o  nansikawan 
ikwesensan  ka  niponidjin,  o  sakinindjinan,  otinan  : 
nin  kit  inin  :  pasikwin,  mi  dac  keget  i  pasikwitc,  mi 
dac  i  pimosetc.  Ikito  Jezos  :  acamik.  Apitci  ki 
mamakatenindamok  wetanisidjik.  Ot  ina  dac  Jezos  : 
kawin  awia  windamawiekekon  eji  cawenindagosieg. 
Enowek  wibatc  anotc  ki  nondaganiwanini  i  ki  apitci- 
paatc  inim  ikwesensan.  Mi  inim  nitam  ka  apitcipa- 
hagobanen. 

28.  Wcisabiwak  nij  kekipingivepanek. — Metci  mani- 
towapinetc  nodjimo. 

Papa  ijagoban  Jezos  anotc  otenawan,  anotc 
wakaiganhvan  gaie,  papa  kikinoamagegoban  aiamie 
mikiwaming,  papa  tipadjimogoban  ejiwebatinik 
aiamiewin  ;  kakina  aiakosinidji  kikehagoban.  Nij 
kekipingwedjik  nondagegwaban  pecotc  kitci  pimo- 
senitc  Jezosan,  mi  dac  i  matwe  ganonawatc  Jezo- 
san,  epitowewatc  ot  inawan  :  gitimagenimicinam, 
kin  Dabid  aianikatc  wemicomisimatc.  Ot  ani  nopi- 
nanawan  Jezosan  ij  ani  pagosenimawatc.  Ka  pin- 
diketc  Jezos  mikiwaming,  o  nansikago  inim  nij 
kekipingwenidji,  o  ganona  Jezos,  ot  ina  :  Anin 
enenimieg?  Ot  igo  :  Cawenimicinam  kitci  wasa- 
biang.  Mi  dac  i  tanginamawatc  o  ckinjigonini,  ot 
ina  :  eji  apenimoieg  ni  iaw,  mi  ke  tieg.  Kaiasikatc 
ki  wasabiwak  kekipingwepanek,  mi  dac  ij  inatc 
J ezos  :  ka  awiia  windamawiiekekon.  Enowek  wibatc 
mizi  tipadjimogwaban  epitc  anamenindamowatc  i 
ki  wasabiindwa. 

Ka  sakahamowatc  ikim  kekipingwepanek,  pindika- 
nawindiban  pejik  inini,  ka  nitawesigoban,  pekic 
gaie  Matci  Maniton  tanigoban  wiiawing.  Jezos  o 
ki  miwian  Matci  Maniton,  mi  dac  apitc  i  ki  nitawe- 
gobanen  aam  inini.  Mamakatenindamogwaban 

kitci  nibina  anicinabek  Jezosan  wadjiwadjik,  iki- 
togwaban  :  kawikat  keko  ki  iji  mamakateninda- 
gwasinon  kitci  ijinagwak  Jodenang'kit  akinang. 
Nanint  dac  kaiat  ejiwebatogobanen  kekinoamage- 
gobanenak  ikitogwaban  :  o  miwia  Matci  Manito 
Beelzebut  ot  ijinikazowining.  O  tcisawakenimawan 
Jezosan,  mi  wendji  ikitowatc. 

Jezos  i  wabamatc  kitci  nibina  anicinabe  maia- 
wandjiitinidji  kitci  kikinoamagonitc,  nanint  wasa 
ondjipagwaban,  aiekosigwaban,  nanint  anotc  cingi- 
cinogwaban  ejicinowatc  manadjenicak  ij  eka  apinitc 
genawabamigowadjin  ke  ganawabamanitc  ;  gitima- 
gasing  o  ki  inenima,  mi  dac  ij  ikitotc  i  ganonatc 
pepawidjiwigodji  :  asakami  kitikan  waiabitegin,  non- 
ketacik  ke  kickackidjikedjik.  Ikitogoban  tanasak  : 
anawi  ondjita  anicinabeka,  anic  dac  nondetatciwak 
ke  kikinoamagedjik. 


29.  Manadjenicipitockob ,  niso  mitana  taso  pipon 
acitc  nicwaswi  eko  akosigoba?ie?i  anicinabe 
nodjimo. 

Minawatc  caie  kekat  tebisegin  kitci  manadjita- 
gan  Pak  ejinikatek,  Jenozaneming  ijagoban  Jezos 
mi  endagonogobanen  sakaigans,  aiapitc  pejik 

Anjeni  icpiming  ondji  mijakigoban  :  mi  wendji  ma- 
matagamiskanigobanen  ako  sakaigansing  nipb  Ka 
mamatagamiskagobanen  nipi,  nitam  i  kapacimogo- 
banen  aiakositc  mi  i  kikegobanen.  Mi  wendji 
anotc  enapinedjik  ijawagobanen  Jenozaneming 
kitci  kikeindwa.  Mawandjiitigwaban  tcik  akam 
sakaigansing,  nibina  anotc  enapinedjik  cingicino- 
gwaban,  kekipingwedjik,  tetcisedjik,  aianotc  enapi¬ 
nedjik  o  pitonawaban  kitci  mamatagamiskanik 
kitci  kapacimowatc. 

Mi  endaje  cingicinogobanen  pejik  niposigoban ; 
acaie  niso  mitana  acitc  nicwaswi  piponagatinigoban 
eko  niposigobanen,  o  wabamigon  Jezosan,  ot  igon  : 
ki  nandawenindan  na  kitci  kiken  ?  Mi  anawi  eji 
misawenindaman,  Tebenimin,  ikito  neposigobanen, 
anic  dac  kawin  awiak  nind  ijiwinigosi  niping  ka 
mamatagamiskak,  kakik  nind  enimiigok.  Nind 
anawi  wikwadjiton  kitci  nin  nitam  ki  kapacimoian- 
ban,  kakik  nind  enimickak  awia.  O  ki  gitimageni- 
man  Jezos  inim  neposinidjin ;  mi  dac  ij  inatc : 
pasikwin,  madjiton  ki  nipagan,  pimosen.  Kaiasikatc 
kikegoban  iaam  pinawigo  ka  ondji  niposigobanen, 
ot  otapinan  o  nipagan,  mi  ij  ani  madjitotc. 

Manadjitaganiwaninigoban  iim  apitc ;  nanint 
Jodawininiwak  ot  inawan :  manadjitaganiwan  oom 
nongom,  ka  onicicinsinon  i  pimiwiton  ki  nipagan. 

Ot  igowan  :  ka  kikehitc  nind  ik,  madjiton  ki  nipa- 
gan,  madjan.  Ot  anawi  kakwedjimawan,  ot  inawan  ; 
awenen  dac  ka  kikehik  ?  Ka  ni  kikenimasiwa 
awekwenitok  ka  nodjimoikwen,  ot  ina.  Wibatc 
ijagoban  waam  neposigobanen  aiamie  mikiwaming 
kitci  nakomatc  Kije  Maniton.  O  megwackawan 
dac  Jezosan  ka  niposigobanen,  ot  igon  :  acaie  ki 
mino  pimatis,  ka  minawatc  patatotanken  kitci  eka 
kekon  awacamenj  maianatak  otisigon.  Mi  dac  i 
madjagobanen  mi  dac  i  tipatotamogobanen  ka  ino- 
gobanen.  Jezos  enintc  mi  ka  nodjimoitc,  ot  ink 
Jodawininiwa.  Inenindamogoban  :  pakwackwaiak 
o  ka  tipaiganawan  i  ki  kikehinitc.  Kawatc,  eckam 
o  pakwanomawabanen  Jezosan,  i  ki  kikehatc  me- 
nadjitaganiwangin.  Ikitogwaban  ikim  metciteedjik  : 
■  ka  onicicinsinon  enditc  Jezos  wa  tipaiganeg,  ma- 
nadjitaganiwan  oom  nongom,  kenowek  waiendic  o 
ki  kikehan  inim  aiakosinipan,  gaie  “madjiton  ki 
nipagan  ”  ot  inan,  ka  o  pamenindansin  enansinai- 
katek  aiamie  masinaigan,  mi  ekitomagak  :  menadji- 
taganiwangin  ka  ningot  ki  gat  inanokisi. 

Iim  apitc  pihawindiban  ke  pitc  agwacingetc  ;  caie 
tibiseban  kitci'  nagositc.  Ot  anawi  kikenindana- 
waban  enansinaikatek  aiamie  masinaigan,  wewenint 
anawi  tipadjimomagat  ke  tinitc  Pahawagobanen, 
an ic  men indamOg waba n  :  kata  kitci  okimawi,  apitci 

kata  gotanenindagosi,  ki  gat  abiskonigonan  ka  awa- 
kanigong,  inenindamogwaban  Jodawininiwak ;  mi 
wendji  wi  tipaiganasiwagobanen  Jezosan  kwetaki- 
tongin  ij  iji  pimatisinigobanen  ij  inadjiitizonigoba- 
nen.  Mino  kakitawenindamowapan,  kwaiak  ta  ki 
inenindamogwaban  :  kwaiak  mi  aam  ket  agwacimi- 
nang ;  ceckwat  na  ondjita  mamanda  gackito,  kakina 
anotc  enapinenidji  kaiasikatc  o  kikeha,  potc  nepo- 
nidji  ot  apitcipaha ;  anawi  keget  manadjitaganiwan 
nongom,  enowek  onicicinini  enanokitc  ;  o  tibenin- 
danatok  manadjitagan.  Ceckwat  na  ot  inan  ka 
kikehadjin  aiakosinipan  :  “  Madjiton  ki  nipagan.” 
Mi  ket  inenindamowapan,  nibwakawapan.  Anic 
kakipingwenitizogwaban  tanasak  kitci  eka  wi  nisita- 
winamokazowatc  pa  agwacingenidjin  Jezosan  kitci 
inenimawatc  :  mi  ondjita  Pahangoban. 


30.  Jezos  o  kitci  ganona  Jodawininiwa. 

Jezos  o  ganona  pekwanomigodji,  ot  ina  :  kawi- 
kat  pon  anokisi  n’os,  nind  anoki  gaie  nin.  Mi 
wendji  eckam  nandawenindamowagobanen  Jodawi¬ 
niniwak  kitci  nisawatc  Jezosan.  Ikitogwaban  : 
kawin  o  manadjitosin  aiamie  kijik,  ikito  gaie  :  Kije 

Manito  nind  oiosima,  kawin  napitc  onicicinsinini 
enditc,  ikitogwaban.  Ot  ina  dac  Jezos  :  ondjita  ni 
tepwe  eninagok  :  ka  ningot  o  totansin  wekwisisi- 
mintc  eka  wabamatc  ’osam  eni  totaminitc.  Kakina 
eni  totang  n’os,  mi  gaie  nin  eni  aindian,  n’os  gaie 
nin,  ondjita  ni  sakiitimin,  kakina  inikik  eni  aindo- 
tang  ni  wabandaik  :  awacamenj  eckam  ta  mamaka- 
tenindagwat  ket  ani  iji  wabandaitc  ke  mamakatenin- 
dameg.  N’os  ot  apitcipaa  neponidji,  o  nodjimoa  ; 
mi  gaie  nin  eni  aindian,  awia  wi  apitcipaak  wibatc 
nind  apitcipaa.  Ka  ma  win  awian  o  minonenima- 
siwan  n’os,  nind  inenimik  kitci  minonenimagwa 
kakina  anicinabek.  Ot  inenima  kakina  anicinabe 
kitci  manadjihiwatc  ;  eji  manadjiintc  win,  mi  ket 
iji  manadjiimintc  o  kwisisan.  Mi  ma  enenin- 
dang  n’os  :  awiak  eka  manadjiatc  ningwisisan, 
ka  gaie  nin  ni  manadjiigosi,  ot  ineniman.  Ondjita 
ni  tepwe  eninagok,  awia  pizindang  nind  animitago- 
siwin,  tepwetawatc  dac  enojitc,  kakik  kata  pimatisi, 
kawin  ta  minonenimasiwa  kitci  webinintc  nipowi- 
ning  ondji,  pimatisiwining  kata  iji ;  ondjita  ni  tepwe 
eninagok,  caie  nepodjik  o  ka  nondamawawan  Kije 
Manito  o  kwisisan  ot  animitagosiwinini,  ke  pizin- 
dangik  dac,  kata  modjimok.  Weiosimintc  tibinawe 
o  tibenindan  pimatisiwin,  ot  ineniman  gaie  o  kwisi¬ 
san  tibinawe  gaie  win  kitci  tibenindaminitc  pimati" 

siwin,  ot  ineniman  gaie  kitci  tipakonatc  kakina  ani- 
cinabe  i  ki  anicinabewiitizotc,  mi  wendji  inenimi- 
gotc.  Kawin  mamakatenindankekon  eninagok, 
kata  ino  ma  eninagok,  kakina  ningwaakaning  cengi- 
cingik  o  ka  nondamawawan  Kije  Manito  okwisisan 
ot  animitagosiwinini.  Kweiak  inatisidjik  kata  api- 
tcipak  kakik  kitci  minawasiwatc,  paiatatidjik  kata 
apitcipak  gaie  kata  kakike  kotakenindamok.  Ka 
kekon  nin  tibinawe  ningat  ani  totansin,  enokitawak 
n’os  ot  inenindamowin  mi  ket  ani  tipaigeian  apitc 
ke  tipakonagwa  anicinabek.  Kawin  pakwana  ninga 
tipakonasiwak,  ondjita  wewenint  ninga  tipakonak ; 
ket  ani  inadjiitizowatc  megwatc  wakitakamik  i  pima- 
tisiwatc,  mi  ket  ininik  apitc  ke  tipakonagwa.  Ka 
ma  win  ni  tipaigesin  ni  mitonenindjigan,  n’os  enojitc 
o  mitonenindjigan  ni  nandawenindan,  ni  tipaigen. 

Tipadjindizoianban,  ki  ta  ki  kinawitawim,  kotak 
dac  ni  tipadjimik,  ni  kwaiakwenindan  epitc  tepwetc 
i  tipadjimitc  ka  ininag :  mi  waam  kaiasiamawatc 
anicinabe  o  matci  aindowinini,  ka  ijitc.  Ki  ki 
anonawak  ka  awi  kakwedjimadji  Janbatistan  kitci 
kikenimeg  ij  awekwen  anicinabewikwen.  Ki  ki 
inawa  :  ka  na  kin  ka  piinang  ?  Kwaiak  kit  igowa  : 
kawin  nin  nind  awisi.  Kit  igowa  gaie  ;  mi  aam  ka 
piang,  Jezos,  nind  ik.  Misawatc  eka  awiak  win- 
damonag  endian,  kakitawenindamegoban,  ki  ta  Id 

kikenimim,  kawin  ki  ta  ki  wanenimisim.  Kawin 
nandawenindagwasinon  kitci  awiak  tipadjimitc  : 
nind  ani  aindowin,  ni  mamandagackitowin  ni  teb 
tipadjimigon.  Anica  ki  windamonim  kitci  cawe- 
nindagosieg  wakwing. 

Janbatist  wasakonenindjigan  ka  piskanek,  ka 
wasakonek  apitenindagosi ;  wenibik  ki  ki  minawa- 
siigonawa  o  wasenagosiwin,  wenibik  ki  ki  kitcitwa- 
wenimawa.  Kit  inenindanawaban  :  kwenatc  enditc 
Kije  Manito  eneniminang  kitci  kikinoamonang 
Janbatist.  Anawi  keget  ta  onicicinoban  kitci  tep- 
wetaweg  Janbatist  ka  iji  windamonag  endian  i  ki 
ininag :  Mi  aam  Jezos,  mi  aam  Pahangoban,  mi 
aam  ket  agwaciminang,  ka  ijitc.  Tepwe  Janbatist 
i  ki  ininag,  tepwemagatini  ot  animitagosiwin,  ka  sa 
enowek  ki  tepwetansinawa,  ka  onicicinsinon  ij 
anwetaweg,  awacamenj  ka  onicicinsinon  ij  eka 
tepweienindameg  ni  mamanda  gackitowin.  Ket  na 
inenindagwat  anotc  anicinabek  kitci  iji  gackitowatc 
eji  gackitoian.  Nind  inenimik  n’os  kitci  iji  gacki¬ 
toian,  kitci  tepwetawieg,  kitci  songenimieg,  kitci 
tipaigacieg,  kitci  inenimieg :  Mi  aam  enonadjin 
Kije  Manito  kitci  agwaciminang,  mi  aam  Pahango¬ 
ban  kitci  inenimieg,  eni  aindian  ni  tipadjimigon. 
Ningi  tipadjimik  n’os  enojitc,  ka  dac  wikat  ki  ki 
pizindamawasinawa  ot  animitagosiwin ;  ka  gai§ 

ki  wabandansinawa  ot  ijinagosiwin ;  ka  gate  ki 
ganawenindansinawa  ot  ikitowin.  Kit  anwetawi- 
mawan  enonadjin  kitci  kikinoamonag.  Mitonenin- 
damokeg  aiamie  masinaigan  :  kit  anawi  songenin- 
danawa  aiamie  masinaigan,  mi  ket  ondji  cawenin- 
dagosing  kakik  kitci  pimatising,  kit  inenindam 
anawi.  Wabandamok  aiamie  masinaigan,  ni 
tipadjimigon  gaie  win  aiamie  masinaigan ;  kijatc  ma 
inansinaikate  ke  tian,  ke  totawieg.  Ka  ki  wi 
nansikawisim,  ka  ki  wi  tepwetawisim  kitci  kakike 
mino  inatisiegoban,  kawin  ninda  ki  abadjitosin  ani- 
cinabek  wi  kitcitwawijiwatc ;  anic  ki  kikeniminim, 
ka  ki  sakiasiwawa  Kije  Manito. 

N’os  ot  ijinikazowining  ni  pitc  ija  kitci  kikinoa- 
monagok  ondjita  enenindagosieg,  ka  sa  enowek  ki 
tepwetawisim.  Pekitc  awia  anonitizotc  anotc  kitci 
kikinoamonag,  ki  ga  tepwetawawa.  Ka  ma  win  ine- 
nindagwasinon  kitci  tepwetawieg ;  onzam  ma  ki 
nandawenindanawa  kitci  kitcitwawininagwa  kite  ani- 
cinabewak,  ka  dac  ki  pamenindansim  kitci  win  eta 
Kije  Manito  kitcitwawiinag.  Ka  inenimieikekon 
kitci  pataminagok  n’os  endatc.  Songenimeg  Moiz, 
mi  aam  ke  pataminag,  misawatc  eka  tipadjiminagok 
epitc  manatak  endotawieg.  Kijatc  Moiz  ki  ki 
windamagowa  ke  tian,  mi  ma  enansinaikatek  ke 
tian  o  masinaigan  genawenindameg.  Mi  ket  ondji 

anwenindagosieg.  Keget  tepwetawegohan  Moiz, 
gaie  nin  ki  ta  ki  tepwetawim,  win  ma  kijatc  ni  tipa- 
djimik  o  masinaiganing.  Eka  dac  tepwetamawasi- 
weg  o  masinaigan,  ka  inenindagwasinon  kitci  tepwe- 
tawieg  eni  kikinoamonagok. 


31.  J  ezos  o  nawanjona  mitaswi  acitc  nij  o  napotimd 
— O  windamawa  enenindagosinitc . 

Minawatc  Kafarnaom  ijagoban  Jezos.  Nin- 
gotin  dac  eni  onagocinigobanen,  pikwatinang  ki 
iji,  kape  tibik  ki  daje  aiamie,  nibina  anicinabek 
anotc  wendjipadjik  ki  mawandjiitigwaban,  nanint 
Jodenang  ondjipagwaban,  nanint  Jenozaneming 
nanint  tcik  akam  kitci  kaming,  nanint  Tiring, 
nanint  gaie  Sidoning  ondjipagwaban.  Kekijeb 
dac  o  nandwewema  pepawidjiwigodji,  o  ki  nawanja- 
wenima  mitaswi  acitc  nij  kitci  maia  kikinoamage- 
nitc,  Pien  kiki  wikanisan  Andre  enintc,  Jak  gaie 
Janh,  owikanisindigwaban  gaie  winawa ;  Philip, 
Bartenemi,  Matio,  Toma,  gaie  kotak  Jak  ijinika- 
zogoban  gaie  win,  Jud  gaie  Simonh  owikanisindi- 
banek,  gaie  Jodas  mi  ka  atawegobanen  Jezosan 
wiiawini. 

Mi  dac  ij  inatc  Jezos  inim  metatcifiidji  acitc 
nij  meiakikinoamagenigobanenk  :  ki  ga  mamanda 
gackitom  gaie  kinawa.  Ka  ijakekon  pinama  eia- 
miasigok  endanakiwatc,  ka  gaie  pindikekekon  ot 
otenawiwang  Samari  daje  anicinabek.  Pinama 
Israel  enindiban  ot  aianike  ocisa  kikinoamawik  ; 
manadjenicak  wenicinowadjin  mi  epitenindagosi- 
watc.  Kekikweiegon,  ikitok  :  caie  kata  ino  enan- 
sinaikatek  aiamie  masinaigan,  caie  kit  otisigonan 
Pahangoban,  caie  win  ketcine  ki  kikinoamagonan, 
tepwetawata,  webinanda  kaiat  ejiwebakipan ;  mi  ma 
enansinaikatek  aiamie  masinaigan  kitci  ingi.  Ot 
ina  keiabatc  :  anotc  enapinedjik  kikehik,  nepodjik 
apitcipahik,  paiapikwajedjik  pinajehik,  Matci  Mani- 
tok  miwihik  :  ceckwat  gotc  kit  ineniminim  kitci  iji 
gackitoieg,  ceckwat  gaie  kinawa  cawenimik  ningot 
endidjik ;  ka  inenindankekon  ninga  kijikago,  cec¬ 
kwat  gotc  kitci  iji  cawenimegwa  kit  ineniminim. 

Ki  ga  nenijim  kitci  awi  kikinoamageieg,  ki  ga 
ningotwaswaiakisim  kitci  aijaieg.  Ka  papamenin- 
dankekon  kitci  madjitoieg  ozawiconia,  wabiconia  ; 
anotc  conia  kawin  papaganawenindankekon,  ka 
gaie  conia  mackimot  aiokekon.  Ka  gaie  nenijo- 
konaiekekon,  ka  gaie  nenijoniniwetokekon  ki  ma- 
kisiniwan,  ka  gaie  aiokekon  sakaon  awia  kitci  paki- 
teweg,  anica  ki  ga  pimi  takonanawa  sakaon  kitci 

sakaoieg.  Pandikeiegon  ningotiji  ij  otenawang, 
nandakikeriimik  awekwenitok  ke  mino  ijiwebisi- 
kwen,  endatc  ki  ga  pindikem,  mi  indaje  kitci  apieg 
nananj  kotak  otenaw  kitci  nansikameg.  Pandike¬ 
iegon  dac  mikiwaming,  anamikandamok  mikiwam, 
ikitok  :  kekona  wanakimikiwamiwang  ondaje  mi¬ 
kiwam  !  mi  dac  ket  ininik,  tanak  mino  ijwebisiwatc 
endadjik.  Eka  dac  kwaiak  towatc,  enowek  ki  gat 
abadjitonawa  eji  pagosenindamawaniseg.  Tanak 
dac  awia  eka  papamitang  kitci  apieg  endatc,  koni 
gaie  eka  papamitansik  kitci  apitameg  ot  otenawi- 
wang,  eka  pizindagoieg,  kekinoamageiegon,  sakaa- 
mok  mikiwaming,  sakaamok  iim  otenang,  papawi- 
sitenik  saiakaamegon.  Iim  nekaw  ka  akokimaga- 
kiban  ki  sitiwang  ta  tipadjimomagat  i  ki  cingita- 
mowatc  gaie  i  ki  miwenindamowatc  aiamiewin. 
Kwaiak  kit  ininim  :  nond  ta  iji  pasanjeiganiwik 
Sodoming  gaie  Gomoring  endanakigobanenak,  ket 
iji  nanekatciindwa  aiamiewin  maianenindangik. 
Awiak  dac  miwihinag  endatc,  koni  gaie  ot  otena- 
wing,  awacamenj  ta  animatini  ke  totawintc  apitc  ke 
tipakonindwa  anicinabek. 


86 


32.  Ket  apitc  animiindwa  eiamiadjik. 

Animat  anawi  eji  anoninagok.  Awiak  asatc  ma- 
nadjenica  i  nasawikapawiwatc  mainganak,  mi  epitc 

gotanenindagwak  eneniminagok.  Angwamisik,  eji 

\ 

kakitawenindamowatc  kinebikok,  mi  gaie  kinawa 
wi  iji  kakitawenindamok.  Eji  mino  ijininiwakisi- 
watc  wabomimik,  kawin  nanakwisik,  mi  gaie  kinawa 
ket  inatisieg.  Nagatawenindamawik  anicinabek  ot 
inatisiwiniwa,  kijatc  ki  windamonim  ke  totagoieg ;  ki 
ga  takonigom,  i  mawandjiitiwatc  ki  gat  ijiwinigom 
kitci  tipakoninagwa,  ki  ga  pasanjeogom  o  kikinoa- 
matimikiwamiwang.  Okimak  endawatc  ki  ga  pin- 
dikanigom,  gaie  ondjita  kitci  okimak  endawatc  ki 
gat  ijiwinigom,  nin  ket  ondji  ickwaienindagosieg, 
mi  endaje  ki  ga  tipadjimim  eji  anoninagok,  mi  dac 
okimak,  kitci  okimak  gaie  eiamiasigok,  o  ka  kike- 
nindanawa  gaie  winawa  ejiwebatinik  aiamiewin. 
Caie  dac  endotagoieg  nongom  kijatc  ka  ininagok, 
kawin  kijatc  mitonenindankekon  :  ket  iji  nakweta- 
wagwa.  Wekonen  itok  ket  iji  nakwetawangitwawen, 
kawin  kijatc  papamenindankekon,  gwetc  apitc  ke 
kakwedjimigoieg,  mi  iim  apitc  ke  mikomigoieg 
ket  ani  ikitoieg,  kawin  ki  ga  gwinawi  ikitosim,  ket 
na  kinawa  ki  gat  animitagosim,  Mino  Manito  ki 
toniwang  kata  ondji  animitagosi. 

Apitci  ta  gotanenindagwatini  ket  iji  animiindwa 
eiamiadjik,  apitci  kata  cingenindagosik,  potc  ij 
owikanisindiwatc  enowek  kata  wi  mijindiwak  kitci 
ickwaienimindwa  aiamiewin  ondji  :  gaie  gotc  ij 
anawi  oionidjanisindiwatc  kata  wi  patandiwak  aia¬ 
miewin  kitci  ondji  ickwaienimindwa.  Kinawa  gaie, 
kakina  anicinabek  ki  ga  cingenimigowak,  nin  ket 
ondji  cingeniminagwa.  Awiak  keiabatc  songa 
aiamiatc,  songenimitc  nananj  kitci  pon  pimatisitc, 
mi  ke  cawenindagositc  ;  wakwing  kata  kakike  mi- 
nawasi.  Ningotiji  nwadjiigoiegon,  ojimok,  kotak  ij 
otenawang  ijak  :  ibwa  maci  tcag  kikinoamageieg  ij 
otenawitowatc  Israeliban  ot  aianike  ’ocisa,  ka  anici- 
nabewiitizotc  ta  pitc  iji  kitci  tipakonatc  anicinabb. 
Kekinomawintc  kawin  awacamenj  inenindagosisi 
enenindagosinitc  kekinoamagodjin.  Anotagan 
gaie  kawin  awacamenj  apitenindagosisi  epiteninda- 
gosinitc  tebenimigodjin.  Ka  inenindagwasinon 
kekinoamawintc  kitci  nandawenindang  awacamenj 
kitci  minototawintc  endotawimintc  kekinoamagod¬ 
jin  ;  ka  gaie  inenindagwasinon  ewakaniwitc  kitci  nan¬ 
dawenindang  awacamenj  kitci  minototawintc  endota¬ 
wimintc  tebenimigodjin.  Ondjita  ningi  matci  kijwa- 
nigo,  Beelzebut  ningi  ijinikanigo,  gotc  anotc  ningi 
igo,  ningi  manj  totago ;  mi  gaie,  kinawa,  ket  inapi- 

nemigoieg,  ket  iji  manj  totagoieg,  mi  wendji  inina- 
gok  :  kawin  gotanenimiekekon  anicinabek. 


33.  Keiab'atc  o  windamawa  Jezos  o  napotima 

enenindagosinitc. 

Kit  ininim  micic  kitci  iji  kikinoamageieg  ejikiki- 
noamonagok.  Ka  maci  kit  apitci  nisitotawisim  ; 
apitc  dac  ket  inenindagosieg  kitci  kikinoamageieg, 
ki  ga  kwaiakwenindanawa  eji  kikinoamagoieg,  ka 
maci  ki  pagakitawisim ;  keck  ka  kekon  ki  ga 
wanenindansinawa,  ka  wiwakwenikategin  kata  abis- 
konikaten,  kakina  micic  ki  ga  kikenindanawa,  kakina 
a  note  kekon  kaiataganiwangin  kata  kikenindagwa- 
ton.  Megwe  tibik  ka  kikinoamonagok  i  megwe 
kijigak  ki  ga  kikinoamagem  ;  tipan  ka  windamona- 
gok,  megwe  anicinabekang  ki  ga  tipatonanawa.  Ki 
tawakawang  ka  windamonagok,  wakitasapak  ki  ga 
matwe  tipatotanawa.  Ka  gaie  gotanenimiekekon 
neta  niciwedjik,  ket  na  o  nisawan  ij  otcitcagocinitc  : 
gotanenimik  dac  geckitotc  kitci  apakininag  anama- 
kamik  ij  owiiawieg  gaie  ij  otcitcagocieg.  Ka  na  nij 
pinecinjicak  pejikwabik  somanike  apitenindagosisik, 
enowek  kawin  pejik  mitci  pangicinsi  eka  iji  minwe’ 

nindang  k’osiwa.  Mi  wendji  ininagok  :  ka  segenin- 
dankekon,  misawatc  nibina  iim  towak  pinecinjicak 
mamawi  asindwa,  ka  sa  enowek  inikik  ta  ki  apite- 
nindagosisibanek  kinawa  inikik  epitenindagosieg. 
Potc  ki  minisisiwa  endasinokwen  ki  ctikwaniwang 
akindjikaten. 

Ikitogoban  tanasak  Jezos  :  ka  gotanenimiekekon 
matci  anicinabek,  k’osiwa  wakwing  endatc  ki  ga 
nagatawenimigowa.  Ka  ningot  ki  ga  ki  totagosiwak 
anicinabek  eka  ineniminag  Kije  Manito,  o  nagata- 
wenima  pinecenjica,  awacamenj  kinawa  ki  ga  naga¬ 
tawenimigowa,  potc  o  kikenindanan  endasinokwen 
ki  minisisiwan,  kawin  pejik  kata  pangisinsinon  ki 
minisisiwa  eka  iji  minwenindang  Kije  Manito. 

Awiak  micic  anicinabekang  tipaigacitc,  songa 
aiamiatc,  eka  agatenimitc,  gaie  nin  ka  ningat  agate- 
nimasiwa,  enasam  apitc  n’os  ninga  kitcitwawina  ; 
awia  dac  agatenimitc,  eka  kitcitwawenimitc,  gaie 
nin  ningat  agatenima  enasam  apitc  n’os. 

Ka  inenindankekon  kitci  pitoian  ondaje  aking 
wanakiwin,  taiagwatc  cimagan  ni  piton  ;  nin  ondji 
kata  pakewinitiwak  anicinabek.  Wekwisisimintc  o 
ka  pakewinan  ’osan  ;  wetanisimintc  o  ka  pakewinan 
o  kin  ;  wenidjanisindidjik  kata  pakewinitiwak,  ta 
webinitiwak ;  wesimimintc  o  ka  pakewinan  o  sikosi- 
san,  mindimonhienh  gaie  o  ka  webinan  o  simin  ; 

maiamawi  witikehdidjik  ta  cingenindik,  o  ka  cinge- 
nindamatinawa  ot  inatisiwiniwa.  Nanint  ninga  wi 
tipaiganigok,  nanint  dac  waiendic  o  ka  wi  tipaige- 
nawa  kaiat  ejininiwagakiban,  mi  ke  ondji  cingenin- 
diwatc.  Awiak  sakiitc  anawi,  awacamenj  dac  sakiatc 
koni  ’osan  koni  gaie  o  kin,  kwatisitc  kitci  aiamiatc. 
Awiak  gaie  awacamenj  sakiatc  o  kwisisan  koni  gaie 
ot  anisan,  kwatisitc  kitci  aiamiatc.  Awiak  gaie  eka 
otapinatc  o  tcipaiatikoman,  eka  gaie  noswajitc, 
kwatisitc  kitci  wi  aiamiatc.  Awiak  mikawatc  o 
tcitcagocan,  o  ka  wanihan  o  tcitcagocan.  Awiak 
dac  wanihatc  o  tcitcagocan  nin  ondji,  o  ka  mikawan. 
Ikitogoban  tanasak  Jezos  :  awia  ipintc  :  eka  pon 
aiamian,  ki  ga  nisigo  ;  pon  aiamiatc  dac  kitci  pima- 
tisitc,  kata  kakike  animisi.  Awia  dac  keiabatc  wi 
aiamiatc,  nisintc  aiamiewin  ondji,  kipaontc,  anotc 
animisitc  aiamiewin  ondji,  kakike  kata  minawasi  i 
kakike  minawasinaniwang. 

Awiak  pindikaninag  endatc,  nin  tanasak  ni  pin- 
dikanik.  Awiak  dac  pindikajitc,  o  pindikanan  tana¬ 
sak  n’osan  enojitc.  Awia  pindikanatc  endatc  keki- 
noamagenidjin,  i  kikinoamagenitc  ondji  pindikanatc, 
kata  iji  kijikawa  gaie  win  eji  kijikawimintc  kekinoa- 
magenidjin.  Awiak  pindikanatc  endatc,  nebwaka- 
nidjin,  i  nibwakatc,  ondji  pindikanatc,  ket  iji  kiji- 
kawintc  nebwakatc,  mi  gaie  win  ket  iji  kijikawintc. 


Awiak  v.  inahatc  eiamianidjin,  ij  aiamianitc  ondji 
minahatc  ningotwemikwan  anisip  takikami,  kata 
kijikawa  aam  ka  minahatc  eiamianidjin  misawatc 
piw  anicinabewitc  aam  eiamiatc. 


34.  0  ganona  Jezos  anotc  anicinabe  maiawandjii 
tinigobanena. — 0  wi  takonigo  nanint 
tca?iawemadji . 

% 

Mi  ka  ikitogobanen  Jezos  wakitatin,  pepawid- 
jiwigodji  o  ki  pizindago.  Mi  endaje  gaie  o  ki 
nawanjona  mitaswi  acitc  nij  meia  kikinoamagenidji. 
Nisatin  dac  kitci  nibina  anicinabek  apigwaban,  o 
piawabanen  Jezosan  wa  kikinoamagosidjik,  apigwa¬ 
ban  gaie  nibina  anicinabek  anotc  enapinedjik, 
metci  manitowapinedjik  gaie,  kakina  nandawenin- 
damogwaban  kitci  tanginawatc  Jezosan,  kwaiak 
ninga  kikemin,  o  konas  ki  tangiginamowak,  inenin- 
damogwaban.  Mi  dac  keget  i  nodjimoatc  Jezos 
kakina  anotc  enapinenipane,  mi  dac  i  kijikabamatc 
pepawidjiwigodji,  ikito  :  Ningotawasitok  kinawa 
kwetakitoieg,  Kije  Manito  ot  okimawiwin  ki  tibe- 
nindanawa.  Ningotawasitok  kinawa  nongom  peka- 
teieg,  ki  ga  tebisinim.  Ningotowasingwa  kinawa 

nongora  mewieg,  keck  ki  ga  papim.  Ki  ga  cawe- 
nindagosim  cingenimigoieg,  miwiigoieg,  manj  tota- 
goieg,  matci  kijwanigoieg,  ickwaienindagosieg  aia- 
miewin  ondji.  Ki  ga  cawenindagosim,  anotc  ani 
ainapinemigoieg  nin  ondji.  Mi  iim  apitc  iji  mina- 
wasik,  modjikenindamok  gaie,  ki  ga  mino  napano- 
nigom  wakwing.  Gitimagasing  endieg  kinawa  waia- 
natisieg,  tebenindameg  i  wanatisieg,  keck  apitc  ki 
ga  kotakitom.  Gitimagasing  endieg  kinawa  waia- 
nadjiwisinieg,  kakik  nanda  wi  tebieg  ki  kajakimiwa, 
ki  ga  pakabakwem.  Gitimagasing  endieg,  kinawa 
ka  papieg  nongom,  ki  ga  nesitamenindam,  ki  ga 
mawim.  Gitimagasing  ke  tieg  apitc  ke  kitcitwawi- 
ninagwa  anicinabek,  ’osiwabane  mi  endotagowapan 
metci  kikinoamagegobanenak. 

Kwetakitoiegon,  ka  gackenindankekon, .  waki 
inenindamok,  wenibik  ki  ga  kotakenindam,  meckot 
kakike  ki  ga  wanatisim  wakwing.  Waianatisiegon 
dac,  ka  onzam  sakitokekon  ki  wanatisiwiniwa,  cawe- 
nimik  kwetakitodjik.  Awiak,  kekon  awiicin,  ininag 
awiik  ceckwat  ;  ka  inenindankekon  kekon  kitci 
meckot  totagoieg ;  ka  kikinawabamiekekon  paiata- 
tidjik,  awiitik  anawi,  anic  dac  wi  kijikagosik  ;  kina¬ 
wa,  kawin  tikekon,  ceckwat  gotc  ki  gat  awihiwem, 
ka  kekon  meckot  ki  ga  pagosenindansim  ;  ceckwat 
mikiwek,  cawenimik  kwetakitodjik,  ki  ga  kitci  mino 

kijikagowa  mizi  ka  kijitotc.  Nagatawenimik  metci 
kikinoamagedjik,  ki  papanatenindagosim,  wi  pizin- 
dawegwa  metci  kikinoamagedjik.  Kaiacawatc  ki 
windamonim  ejiwebak.  Awiak  kekipingwetc,  ine- 
nindang  :  manotc,  ninga  papawidjiwik  nitckakipin- 
gwetc,  kwaiak  mamawi  ningotiji  wanikaning  ta 
potanakisek.  Mi  tabiskotc  awiak  metci  kikinoa- 
magedjin  gaie  win  gaie  wa  pizindawatc  metci  kiki- 
noamagodjin  kata  winbinendiwak.  Kekinoama- 
wintc  ka  inenindansi  awacamenj  kitci  nibwakaie- 
nindagositc,  eji  nibwakanitc  kekinoamagodjin. 
Kicpin  dac  awia  kikenindang  kakina  inikik  keke- 
nindaminikwen  kekinoamagodjin,  apitci  tebenin- 
dam.  Mi  wendji  ininagok  :  ka  pizindawiekekon 
metci  kikinoamagedjik,  ki  ta  wi  kikinaweienimawa- 
banek. 

Mi  iim  apitc  Jezos  enonagobanen  pepawidjiwi- 
godji  kitci  papa  nenijinitc,  kitci  papa  kikinoama- 
genitc.  Mi  dac  keget  i  papa  kikinoamagewagoba- 
nen  ejiwebatinik  aiamiewin,  papa  kakanzongegwa- 
ban  kitci  anwenindizonitc,  kitci  kwaiak  iji  pimatisi- 
nitc.  Anotc  eni  ainapinenidji  nodjimoagwaban. 
Ani  miwihagwaban  matci  manidjoca.  Aiamie  no- 
minagwaban  aiakosinidji,  mi  ij  ani  nodjimonigo- 
banen. 

N^nint  Jezos  tcanawemagobanenk  ka  minwenin- 

dansinigoban,  inenindaminigoban  :  ningat  agatcii- 
gonan  eji  kikinoamagetc.  Matci  Manitowisitok  ine- 
nimigogoban,  ondjita  matcinesi,  inenimawindiban  ; 
mi  wendji  mawandjiitiwagobanen  kitci  awi  takona- 
watc  Jezosan. 


35.  Nepomgobanen  Naiming  daje  ikwe  o  kwisisi- 
banen  apitcipaiman.—Janbatist  ot  anona 
nij  ot  ockinikima  kitci  awi  kakwedj- 
kikenimanitc  Jezosan. 

Ningotin  i  kijigak  Jezos  ijagoban  otenang  Naim 
ejinikatek,  widjiwigogoban  ot  ockinikima,  kitci 
nibina  anicinabek  gaie  mamawi  ijagwaban  ;  caie  dac 
pecotc  ij  ickwandemiwang  otenaw  eni  tatc,  o  waba- 
ma  nibina  Naiming  endanakinidji.  Awi  ningwaa- 
kanagwaban  pejik  weckinikinidjin.  Ka  nipogoba- 
nen  cikawinigoban  o  kin ;  ondjita  pejikonigoban  o 
nidjanisan,  mawigoban  aam  ikwe.  Jezos  o  waba- 
man  inim  ikwewan  i  mawinitc,  ondjita  o  caweniman, 
ka  mawiken,  ot  inan.  Mi  dac  i  nansikang  iim  mi- 
tigwac  ewi  ningwaakadjikatenik,  o  tanginan,  noki- 
kapawik  pemiwitodjik  iim  mitigwac  ;  mi  dac  ekitotc 
Jezos  :  weckinikian,  nin  kit  inin,  wanickan.  Mi  dac 

keget  i  wanickanigobanen,  ki  namatapi  ewi  ning- 
waakanindiban,  ki  animitagosi.  Mi  dac  Jezos  ij 
awi  minatc  wenidjanisinidjin  inim  ikwewan  ka  ondji 
mawinipanen.  Kakina  inikik  waiabangedjik  ondjita 
segenindamok,  mi  dac  i  kitcitwawinawatc  Ivije 
Maniton,  ikitogwaban  :  nawanja  anicinabe  kit  otisi- 
gonan,  Kije  Manito  o  pi  mawatisa  o  nidjanisa. 
Wibatc  kakina  tebitaganiwanogoban  kakina  mizi  ij 
oiotenawitwapan  Jodawininiwak  gaie  tetib  endana- 
kidjik,  wibatc  tebitagegwaban  enogobanen. 

Janbatist  ot  ockinikima  gaie  winawa  nondage- 
gwaban.  Mi  dac  ij  awi  tipadjimotawawatc  Janba- 
tistan  kakina  eni  aindogobanen  Jezos.  Apitci  ki 
minwenindam  Janbatist  ij  initagetc  eni  aindinigo- 
banen  Jezosan.  Janbatist  ot  ockinikima  mama- 
katenindamogwaban  anawi  epitc  mamanda  gackito- 
gobanen  Jezos,  ka  sa  enowek  maci  tepweieninda- 
gosisigwaban  :  mitok  koni  ka  pihintc,  kitci  inenin- 
damowatc.  Aindasin  anawi  o  ki  nondawabanen 
Janbatistan  i  ki  ikitonitc :  mi  aam  Jezos,  mi 
aam  ke  cawenimatc  anicinabe.  Anic  ineninda- 
mogwaban  :  kata  kitci  okimawi  win  Pahang ;  win 
dac  Jezos  kwetakitongin  inadjiitizogoban,  mi  wen- 
dji  wanenimawatc,  mi  wendji  eka  inenimawatc ;  mi 
aam  Pahang. 

Mi  dac  kitcitwa  Janbatist  ot  anona  nij  ot  ocki- 


nikimk  ot  ina  :  nansikawik  Jezos,  awi  kakwedji- 
mik,  inik,  kin  na  ka  piintc?  Ka  na  win  pekitc 
kotak  keiabatc  ninga  piasiwanan  ?  Mi  dac  keget 
i  nansikawawatc  J ezosan,  mi  dac  enawatc  :  nind 
anonigonan  Janh  kitci  kakwedjiminang :  kin  na 
ka  piinang?  Kit  ik,  ka  na  win  pekitc  keiabatc 
ninga  piasiwanan !  Mi  gwetc  apitc  Jezos  o  ki 
nodjimoa  nibina  anotc  enapinenidji  gaie  metci 
manitowapinenidji ;  nibina  o  ki  wasabi&  kekipin- 
gwenidji.  Mi  dac  enatc  Jezos  Janbatistan  ot 
ockinikimini  pa  kakwedjimigodji  :  madjak,  awi  ina- 
djimotawik  Janbatist  nongom  inikik  ka  iji  waban- 
dameg  gaie  inikik  eji  nondameg.  Ki  gat  inawa 
Janh :  kekipingwedjik  wasabiwak,  tetcikatedjik 
mino  pimosek,  kekipitedjik  mino  nondamok,  nepo- 
djik  apitcipaak,  kwetakitodjik  kikinoamawak. 
Ningotawasitok  kata  inenindagosi  awia  mino 
abadjitotc  nind  animitagosiwin,  eka  win  patatotati- 
zotc. 

Ikitogoban  tanasak  Jezos:  kata  cawenindagosi 
awia  ke  tipaigajitc,  mi  acaie  ka  piangitc  ket  ineni- 
mitc  ij  anawi  kwetakitongin  inadjiitizowak  eka  ket 
anawabamigwen. 

Mi  dac  i  kiwenitc  Janbatist  ot  ockinikima  ka 
anonadji. 

36.  Jezos  apitci  o  kitcitwawinan  fanbantistan. 

Ka  madjanitc  Janh  ot  ockinikima,  Jezos  apitci 
o  kitcitwawinan  Janbatistan,  kitci  nibina  anicinabk 
o  pizindago.  Ikitogoban  Jezos  i  kitcitwawinatc 
Janbatistan  :  ibwa  maci  kipaontc*  Janbatist,  kakik 
kit  awi  pizindawawaban  kekinoamagetc  :  wekonen 
ka  awi  wabandameg  micawackoteng  ?  Kipinsan 
na  gotc  anotc  ka  inasing  nwatingin  ?  Mi  wan  na 
ka  ki  awi  wabandamegon  ?  Anicinabe  na  apitci 
wenicicininik  o  konas  ?  Weionicicininigin  o  kona- 
siwan  kitci  okima  endanitc  mi  ij  aiapiwatc  memi- 
nokonaiedjik.  Wekonen  dac  ka  ki  nandawabanda- 
meg?  Mi  na  ka  nikan  kikenindangik  towa  ka 
nandawabameg  ?  Keget  mi  gwetc  enditc,  awaca- 
menj  gaie  inenindagosi  enenindagosiwatc  ka  nikan- 
kikenindamogobanenak.  Mi  aam  acaie  tepadji- 
mintc  aiamie  masinaiganing  ka  ikitomagak  :  ninga 
nikaninajawa  nind  Anjenim,  nikan  ot  awi  onicici- 
ton  ki  mikan.  Kwaiak  ki  windamonim,  endatci- 
watc  ikwewak  o  nidjanisiwa,  kawin  awia  awacamenj 
inenindagosisi  epitenindagositc  Janbatist. 


*  Kipawawindiban  iim  apitc  kitcitwa  Janbatist,  o 
ki  kipahogon  kitci  okiman  Erod  ijinikazonigoban.  Mi 
wendji  kipahogotc,  kakik  i  kinahamawatc  Erodanmetci 
witikemanitc  winimon. 

Ikitogoban  tanasak  Jezos  :  kaiat  nikan  kekenin- 
damogobanenak  anawi  nin  gi  nikanadjimigok, 
nanint  gaie  akotagosigwaban  i  tipadjimiwatc.  Win 
dac  Janbatist  micic  ningi  tipadjimik,  ningi  sikaan- 
dag ;  ningi  nisitawenimik,  gwetc  endowak  ningi 
tipadjimik ;  mi  wendji  ininagok  :  win  nikaneninda- 
gosi  Janbatist  endatcinitc  nakan  kikenindaminigo- 
banena.  Enowek  awacamenj  tebasenindagositc 
Kije  Manito  ot  okimawiwining,  awacamenj  inenin- 
dagosi  enenindagositc  Janbatist.  Janbatist  kit 
aniwenimawa,  ki  nakikawabamim  i  wabamieg,  anawi 
win  nind  aniwenindagos.  Enowek  keck  indi  nikan 
awacamenj  kata  mamakatenindagwat  ke  kikinoa- 
magewatc  kekinoamagedjik.  Caie  ma  tibise  kitci 
wewenint  kikinoamawindwa  anicinabek.  Kaiat 
anicinabebanek  wanenindamogwaban  kitci  kikinoa¬ 
mawindwa  :  nind  anonik  n’os  kitci  kikinoamawa- 
gwa  anicinabek.  Mino  Manito  o  ka  wasabia  wewe¬ 
nint  kitci  kikenindamowatc.  Eko  Janbatist  kiki- 
noamagetc  nananj  nongom,  wanina  ni  tipatotagos, 
nanint  keget  ni  tipaiganigok,  nanint  dac  nind  anwe- 
tagok,  ka  ni  tepwetagosik,  mi  aam  ka  piang,  kawin 
nind  inenimigosik.  Kekona  ki  angotaganiwang 
eji  kikinoamagetc  nind  inenimigok !  Kekona  ki 
wanisitoiang  aiamiewin,  mi  enenindamowatc  aian- 
wetawidjik !  Enowek  nibina  anicinabek  kawin 

memandjic  animisiwin  o  ka  gotanenindansinawa 
kitci  aiamiawatc.  Kakina  kaiat  ka  nikan  kikenin- 
dangik  eko  akiwang  kijatc  ningi  tipadjimigok : 
Janbatist  ni  tipadjimik  gaie  win,  ki  ki  nondawawa 
ij  ininag,  mi  aam  ka  piang,  ka  ijitc.  Wekonen 
wendji  anwetawegwa  ka  pi  nikanadjimidjik  pina- 
wigo  ?  Wekonen  wendji  anwetaweg  Janbatist 
keiabatc  nofigom  i  tipadjimotonag  enenindagosian  ? 
Kawin  ki  wanenindansinawa  enansinaikatek  aia- 
mie  masinaigan,  tipadjimomagat  ket  ingi  caie  wi 
pon  akiwang.  Eli  koki  kata  nagosi  wakitakamik 
kitci  kikinoamagetc,  kitci  anwenindizonitc  anici- 
nabk  aianwetaminidji  aiamiewin  ibwa  maci  tipako- 
nimindwa.  Mi  enenindagositc  Janbatist,  Eling 
inenindagosi,  ni  tipadjimik  nongom,  mi  aam  ka 
piangiban,  nind  ik.  Tipaiganik  Jezos,  papamita- 
wik,  kit  igowa.  Wa  cawenindagosieg,  songa  anwe- 
nindizok,  tipaigek  eji  kikinoamonag,  kit  igowa  Jan¬ 
batist  i  kakanzominag  kitci  tipaigacieg.  Awiak 
otawakatc  kitci  pizindang,  kekona  pizindang  ! 
Awiak  nebwakatc  ninga  tepwetag  wa  piziskitawitc, 
eka  kakipitekazotawitc. 

37. — Jezos  o  kitci  ganona  aianwetagodji — O 
ganonan  ’ osan . 

Kakina  anotc  anicinabek  gaie  gotc  nakikawanici- 
nabek  apitci  o  minotawawabanen  Jezosan  eni  ikito- 
nitc.  Angema  o  ki  tepwetawawabanen  Janbatistan, 
ki  sikaandazogwaban,  Janbatist  o  ki  sikaandawa- 
banen.  Ikitogwaban  dac  :  Kwenatc  enditc  Kije 
Manito  endotonang,  kwenatc  enditc  Kije  Manito 
i  ki  nikaninajawatc  Janbatistan  kitci  nikan  tipadji- 
manitc  ka  piimindjin.  J*harizienhiak  gaie  kekinoa- 
magegobanenak  o  ki  manenimawabanen  Janbatis¬ 
tan,  mi  dac  keiabatc  ij  anwetawawawatc  Jezosan. 
Mi  dac  ij  ikitotc  Jezos  :  anin  dac  ket  inagwa 
ikim  aianwetawidjik  ?  Awenen  enawawagwen  ?  Ot 
inahogowaabinotcenjica  agwatcing  ka  ganonitiwatc 
ij  itiwatc  :  kit  anawi  nikamonotonimin  minawanigo- 
siwini  nikamonan  ;  ka  sa  eqowek  ki  ki  nirnisim. 
Ki  ki  nikamonotonimin  gackenindamowini  nika^ 
monan,  enowek  ka  ki  ki  mawisim.  Mi  endowatc 
ikim  aianwetawidjik,  inenindagwat.  Mi  ondjita 
endieg  kinawa  ka  anwetawieg,  Janbatist  ki  ki  kiki 
noamagowa,  ki  ki  windamagowa  ejiwebak  aiamie- 
win,  kawin  pakwejigan  ot  amwasiwan,  ka  gaie  ka- 
miskwakamik  o  minikwesin,  ondjita  nanekatciitizo, 
wanina  kiigocimo,  kawin  wipangesi.  Manitowisi, 

kit  inawa,  ka  ki  wi  tepwetawasiwawa.  Nin  dac  ni 
wisin,  ni  minikwe,  awiak  wikomitc,  ni  witopama  ; 
kit  ijim  dac  :  nita  wisini,  kamiskwakamik  o  mini- 
kwen,  nakikawanicinabe  gaie  anotc  paiatatinidji  o 
sakia,  kit  ijim,  ka  sa  keiabatc  ki  tepwetawisim. 
Nebwakadjik  eta  o  kwaiakwenindanawa  epitc  onici- 
cing  inikik  kekinoamonagok. 

Mi  dac  i  nanibikindamogobanen  Jezos  otenawan 
Korozaim,  Betsaid  gaie  Kafarnaom  ejinikatekin. 
Mi  indaje  ka  daje  kikinoamagegobanen,  mi  indaje 
nibina  mamanda  aindowinan  ki  iji  kikenindamoni- 
gonabanen,  mi  dac  ekitotc  Jezos  i  ganotang  inim 
otenawan.  Maianatak  ki  gat  otisigon,  Korozaim  ; 
maianatak  ki  gat  otisigon,  Betsaid,  kawin  ki  wi  an- 
wenindizosim :  kitci  otenaw  Tir  ejinikatek  gaie 
kotak  Sidon  ejinikatek  acaie  ta  ki  anwenindizoma- 
gatobanen  iji  kikenindamonawindwabanen  kinawa 
inikik  eji  kikenindamoninagok.  Mi  wendji  inina- 
gok  :  nond  kata  iji  kotakenindamok  apitc  tipa- 
konindwa  kakina  anicinabek,  kinawa  awacamenj  ki 
gat  animenindam,  awacamenj  kata  animat  ket  ine- 
nindagosieg.  Kin  gaie  Kafarnaom,  nananj  wakwing 
ki  gat  onbinitis  tanasak,  eji  sasekawenindizoian ; 
anamakamik  ki  gat  iji  nisandawe.  Kitci  otenaw 
Sodom  ejinikategobanen,  wabandamogobanen  ma- 
makatenindamowinan  kin  ka  ki  wabandaman,  konb 

ma  keiabatc  ta  ki  otenawanoban.  Mi  wendji  ini- 
nagok  :  kawin  iim  inikik  ta  animisisik  Godoming 
endanakigobanenak  apitc  ke  tipakonindwa  kakina 
anicinabek,  inikik  ket  animisieg,  kinawa  Kafarnao- 
ming  endanakieg. 

Mi  iim  apitc  genonagobanen  Jezos  ’osan,  ot 
inan  :  Ni  kikenindan,  n’ose,  kin  tebenindaman 
wakwi  aki  gaie,  ki  ki  katawak  oom  nebwakadjik  gaie 
kekitawenindangik,  ki  ki  kikenindamonak  dac 
eiagasenindagosidjik.  Mi  engi,  n’ose,  kin  ma  kit 
iji  minwenindam.  Kakina  ningi  minik  n’os ;  kawin 
awiak  ni  kikenimigosi,  mi  eta  n’os  nind  apitci  kike- 
nimik.  Ka  gaie  awiak  o  kikenimasiwan  n’osan, 
mi  eta  nin  nind  apitci  kikenima.  Awiak  gaie  ine- 
nimak  kitci  kikenimatc  n’osan,  o  ta  kikeniman. 
Nansikawicik  kakina  aianimisieg,  ki  ga  witokaweni- 
minim,  kawin  animasinon  eneniminagok,  nokenin- 
dagwat  nenijobizowin,  ni  wiwajiwin  nangan,  ka  ko- 
sikwansinon  ;  nenijobizowin  wi  naiondamok,  ki  ga 
kikenindamoninim  ejiteeian.  Ni  pekatisiwinitee, 
ni  manenindizowinitee,  mi  dac  ki  ga  wanakiienin- 
dam. 

38.  Nebwakasinigobanen  ikwe  o  nominan  Jezosan. 

Megwatc  ij  animimigogobanen  Jezos  Pharizien- 
hiit,  enowek  pejik  endatcinigobanen  Simonh  ijini- 
kazonigoban,  o  ki  wikomigon  Jezos,  mi  dac  keget 
i  pindikegobanen  endanitc  inim  Simonhian  mego- 
cenigobanen.  Mi  dac  i  cingicinogobanen  Jezos 
nipaganing  tcik  wisiniwagan  ij  atenigobanen.  Mi 
endanakigobanen  matci  ikwegoban  neta  patatogo- 
banen,  anic  dac  anamite  caie  ki  anwenindizogoban. 
Nondagetok  i  wikomimintc  Jezosan  Simonhian 
endanitc.  Mi  dac  i  pindikegobanen  aam  ikwe 
Simonhian  endanitc,  ani  takonamogoban  onagan 
apitci  kwenatc  pimite  ka  minomagwak  etenigoban. 
Mi  dac  i  nansikawatc  Jezosan  o  pikwananing 
inakak.  Mawigoban  aam  ikwe  epitc  anwenindizo- 
gobanen,  Jezosan  o  sitining  tcisikawisipingwego- 
ban,  o  minisisan  ot  aionan  i  kisisitewatc  Jezosan 
o  sipingon  i  ki  tcisikawisipingwetc  o  sitining,  pekic 
ot  odjindamawan  Jezosan  o  sitini,  gaie  apitci 
kwenatc  ciconawinikan  ot  aion  i  nominate  Jezosan 
o  sitining.  Simonh  dac  i  magocegobanen  inenin- 
damogoban  :  keget  kijatc  ka  kikenindangik  towa 
togobanen  Jezos,  kwaiak  o  ta  ki  kikeniman  eji 
pimatisinitc  inim  ikwewan,  o  ta  ki  kikeniman  eji 
nita  patatinitc.  Kawin  anawi  ikitosigoban  Simonh, 

mi  eta  anamite  enenindamogobanen.  Mi  dac  i 
ganonigotc  Jezosan  Simonh,  ot  igon  :  Simonh,  ki 
wi  kakwedjimin.  Ikiton  wa  ikitowanen,  ki  ga  pi- 
zindon,  ot  inan  Simonh  Jezosan.  Mi  dac  ij  iki- 
totc  Jezos  :  “  Nij  anicinabek  masinaigegwaban, 
“pejik  nanan  mitaso  mitana  taswabik  conia  masi- 
“  naigegoban,  kotak  dac  mi  eta  nano  mitana  masi- 
“naigegoban.  Tabiskotc  dac  pwanawitogwaban  kitci 
“  kijikawawatc  mesinaamawadjin,  mi  dac  ceckwat  i 
ki  cawenimigowatc,  o  ki  kasiamagowan  o  masinai- 
“  ganiwan  tabiskotc,  awenen  i  nijiwatc,  kit  inenin- 
“dam,  awacamenj  saiakiigotc  cewenimigowadjin  ?” 
— Awacamenj  mesinaigegobanen,  mi  aam  awaca¬ 
menj  saiakiigotc  cewenimigowadjin,  nindinenindain, 
ikito  Simonh— Kwaiak  kit  ikit,  Simonh,  otinan  Je¬ 
zos  Simonhian.  Mi  dac  i  kijikabamatc  inim  ikwe- 
wan  Jezos,  keiabatc  ot  inan  Simonhian  :  “  Ki  wa- 
“bama  aam  ikwe  endotawitc ;  ningi  pindike  endan, 
“  kawin  ki  ki  mijisi  nipi  kitci  kisisiteianban,  aam 
“  dac  ikwe  o  ki  kisisipatonan  ni  sitan,  o  sipingon  o 
“  ki  kisisipadjikenan,  o  minisisan  dac  nin  gi  kasisi- 
“teok;  kawin  ki  ki  odjindiwi-anamikawisi,  aam 
“  dac  ikwe  eko  pindiketc  kawin  o  pon  odjindansinan 
“  ni  sitan  ;  kawin  ki  ki  namakwenisi,  win  dac  ikwe 
“apitci  kwenatc  nominikan  ningi  nomisitenik.  Mi 
“wendji  ininan  :  Nibina  matci  aindowin  kasikani- 

“  wan,  ondjita  ma  ni  sakiik,  mi  wendji  kasikatenik 
“  o  matci  aindowin.  Awia  dac  nond  iji  sakiitc, 
“  nond  iji  kasiamawa.”  Inaban  tanasak  Simonh  : 
onzam  ki  sasekawenindan  ki  iaw,  ka  gwetc  kekon 
nind  indisi,  kit  inenindis  ;  win  dac  ikwe  ka  mane 
nimatc,  manenindiso  wanina,  songa  anwenindizo, 
mi  wendji  songa  pamiitc.  Mi  dac  ij  inatc  Jezos 
inim  ikwewan  :  kasikan  ki  matci  aindowinan.  Jezo- 
san  watopamagobanenak  wibatc  gotc  anamite  ine- 
nindamogwaban  :  Awekwenitok  waam,  ni  kasianan 
patatowin,  enwazotc  ?  Minawatc.  Jezos  o  ganonan 
inim  ikwewan,  ot  inan  :  “  Songa  ki  tepwetaw,  mi 
“  wendji  kasiamonan,  madjan,  pekatc  kiwen.” 


39.  Kickikwejiganiwi  Janbatist. — -Tagocinon 
Jezos  o  napotima. 

Kipawawindiban  iim  apitc  Janbatist,  kakik  kaki- 
kimagoban  kitci  okiman  Erod  ejinikazonigobanen. 
Winimon  witikemagoban  Erod  :  mi  wendji  kipawa- 
windibanen  Janbatist  kakik  i  kinaamawatc  okiman 
i  witikemanitc  o  cimenjan  wiwini.  Nanaitak  apitc 
tebisenigobanen  apitc  ka  nikigobanen  Erod  iim  i 
kijigatinik,  mi  dac  i  magocegobanen  Erod ;  nibina 
okim&  ki  mawandwewemagoban  i  wikomatc,  ikwewa 

gaie  nibina  ;  mi  dac  i  niminigobanen  Erod  paiato- 
tawadjin  inim  ikwewan  ij  otanisinitc.  Apitci  o  min- 
weniman  i  wabamatc  niminitc,  ot  inan  :  epitc  min- 
weniminan,  gotc  ket  iji  pagosenimiw&nen  mi  ket 
ingi ;  misawatc  abita  nind  aki  pagosenimin,  mi  ket 
iji  mininanban ;  epitc  tepweian  ni  nondag  Kije 
Manito,  ikitowitok  Erod.  Mi  dac  i  windamawago- 
banen  iaam  ikwesens  o  kin,  mi  ejitc  kitci  okima,  ot 
inatoken  o  kin,  gotc  ket  iji  pagosenimiwanen  mi  ket 
ingi,  misawatc  abita  nind  aki  pagosenimin,  mi  ket 
iji  mininanban,  nind  ik.  Mi  dac  egogwen  o  kin  : 
kawin  kekon  nandotamawieken,  mi  eta  Janbatist  o 
ctikwan  ki  pagosenimin,  iji,  ot  igotoken  o  kin ;  mi 
dac  i  nansikawagwen  kitci  okiman,  mi  dac  enagwen, 
mi  eji  pagoseniminan,  mijicikan  ondaje  kitci  atek 
onaganing  Janbatist  o  ctikwan  (onagan  o  takonana- 
tok  aam  ikwesens).  Ondjita  anawi  nesitamenindamo- 
goban  Erod  apitc  nondawatc  eji  pagosenimigotc  : 
mi  dac  i  ki  pakatci  inagobanen,  pekic  gaie  Kije 
Maniton  i  ki  wawinagobanen,  epitc  tepweian  i  ki 
ikitogobanen,  ni  nondag  Kije  Manito ;  mi  dac  gaie 
nibina  okima  i  ki  nondagotc  i  ki  ikitotc,  mi  keget 
nindawatc  i  ki  anokimogobanen  kitci  kickikwejiga- 
niwinitc  Janbatistan,  mi  dac  onaganing  ij  ataga- 
niwaninigwen  kitcitwa  Janbatist  o  ctikwan,  mi  dac  i 
minawinden  aam  ikwesens,  mi  dac  ij  awi  minatc 
inim  o  kin  ka  ki  iji  kikinoamagotc  inim  o  kin. 

Nwandagenitc  kitcitwa  Janbatist  ot  ockinikima 
i  ki  kickikwejiganiwitc,  mi  ij  awi  ningwaakanawatc 
o  kije  ininimiwabanen,  mi  dac  ij  awi  windamawa- 
watc  Jezosan  i  ki  totawimintc  genawenimigowaba- 
nen.  I  papa  kikinohamagegobanen  Jezos,  papawid- 
jiwigogoban  ako  ot  ockinikima.  Nanint  gaie  kit¬ 
citwa  ikwewak  o  papawidjiwawan  i  wi  ondinamawa- 
watc  Jezosan  eji  manesinigobanen.  Mindowak 
Mani  Madinin,  gaie  Mani  Kleofe,  Jan,  Sozan  gaie 
Salome  gaie  kotakak  kawin  windjiganiwisik  eijini- 
kazowatc.  Songa  tepwetamogwaban  aiamiewin,  mi 
wendji  inenindizowagobanen  :  ninga  papawidjiwak 
gaie  nin  Jezosan  pepawidjiwadjik. 

Ningotin  tegocinowatc  mitaswi  acitc  nij  ka  ano- 
nigodjik  Jezosan  kitci  awi  papa  kikinoamagewatc,  o 
tipadjimotawawan  ka  papa  aindowatc,  gaie  ka  papa 
iji  kikinoamagewatc.  Jezos  ot  ina  :  paiakatc  ijata 
kitci  eka  awiak  ondamiinag,  wenibik  anwebik. 
Onzam  ondamiigogwaban  kakik  naianansikago- 
wadji.  Mi  dac  i  posiwagobanen,  ajawaogwaban, 
Betsaid  inakak  iji  ajawaowak  ningotiji  eka  anicina- 
bekanik  awi  aiamie  anwebigwaban. 

40.  Neman  pakwejigana  gaie  nij  kikonsa  o 
pisakod  Jezos. 

Caie  kekat  ani  tibisegoban  kitci  manadjitagan 
Pak  ejinikatek.  Nwandagewatc  anicinabek  aka- 
ming  ij  inaonimintc  Jezos  an,  mi  gaie  winawa  ij 
ijawatc,  mitci  ani  ijik,  mitci  ani  inawanitiwak, 
manegwaban,  kitci  patainogwaban  ;  mi  wendji  ma- 
wandjiitiwagobanen  ij  apinigobanen  Jezosan  i  ki 
wabamawatc  eji  mamanda  gackitonitc.  Mitci  eni 
inawanitidjik  nitam  ot  otitanawa  Jezosan  eji  aja- 
waonimintc.  Caie  dac  eni  tebabamatc  Jezos,  asa- 
kami  anicinabe  teik  akam  pimikapawinigoban  ewi 
nikan  piigodji,  gitimagasingwa  ot  inenima.  Winawa 
dac  apitci  modjikenindamogwaban,  ningat  iji  cawe- 
nindagosimin  eji  mamanda  gackitotc,  inenindizo- 
gwaban  ;  ot  ina  inim  paiataininidji  :  piicik  pinama, 
kinawa,  ondaje.  Mi  dac  ij  ijiwinatc  ot  ockinikima 
wakitatin.  Ka  ickwa  gaganonatc  ot  ockinikima 
wakitatin,  mi  i  nisadjiwetc. 

Mi  dac  i  kikinoamagetc ;  mi  gaie  ij  ani  kikeatc 
anotc  enapinenigobanena.  Caie  dac  eni  onagocini- 
gobanen,  ot  igo  Jezos  ot  ockinikima  :  Tebenimiang, 
acaie  ani  onagoci,  onzam  micawackoteng  kit  api- 
min,  kawin  pecotc  mikiwamiwansinon,  kiwek,  nin- 
gotiji  papa  nandakiepinataiok  ke  midjieg,  ki  ta  ki 

inak  pemikapawidjik. — Manotc  ka  kata  kiwesik, 
kinawa  gotc  acamik,  ot  ina  Jezos  ot  ockinikima, 
mi  dac  i  ganonatc  Philipan  Jezos  ;  “  Andi  ket  ondi- 
“  nangwa  kitci  kicpinanangwa  pakwejiganak  kitci 
“  teb  acamangwa  okom  ij  iji  patainowatc  ?  ”  Nana 
ot  inabanen  Philipan,  taka  ket  ikitogwen  ij  ineni- 
matc  ;  ot  anawi  kikenindan  ket  ani  inenimatc  ka 
pi  noswabamigodji ;  ikito  dac  Philip  genonatc  Je- 
zosAn  :  nijin  mitaso  mitana  taswabik  inikik  kicpi- 
nanindwa  pakwejiganak,  kawin  ta  iji  tebisesik  misa#- 
watc  pepangitcic  aiacamindwa  epitc  patainowatc  pa 
nansikokik.  Mi  gaie  nasab  ekitowatc  Jezos  pepa- 
widjiwigodji.  Ot  ina  dac  Jezos  ot  ockinikima: 
anin  inab  inikik  endanegwa  pakwejiganak,  nanda- 
kikenimik  inab  endatciwagwen  ki  pakwejiganimina- 
nik.  Ka  kikenimawatc  dac  endacinitc,  ot  inawan  : 
nananik  eta  ki  pakwejiganiminanik,  nijiwak  gaie 
kikonsak.  Naitam  na  dac  okom  nanan  pakwejiga¬ 
nak  ?  kitci  manek  ket  acamindjik,  kawin  ta  tebao- 
nasiwak.  Ot  ina  Jezos  ot  ockinikima:  ganonik 
pemikapawidjik  kitci  maninapiwatc.  Mi  dac  keget 
i  namatapiwatc  minjackokang  :  nananin  kitci  mi¬ 
taso  mitanawegwaban,  kawin  akimasiwak  abinotcen- 
jicak  gaie  ikwewak. 

Kawin  anotc  kitci  inapinitc  inenimasigoban ; 
mitaso  mitana  ningotin  ij  okwapinitc,  gaie  kotakak 

nanomitana  iji  okwapigwaban.  Ka  wawenapiwatc 
minjackokang,  Jezos  ot  otapina  inim  nanan  pakwe- 
jigana,  icpiming  inabi,  kijatc  o  mamoiawaman 
’osan,  ot  aiamitawa  pakwejigana,  gaie  kikonsa,  o 
tatackijwa  :  mi  i  maminatc  ot  ockinikima,  winawa 
dac  aianikatc  o  matinamawawa  weiokwapinidji. 
Ka  tebisiniwatc,  Jezos  ot  ockinikima  o  mawandji- 
tonawa  inikik  eni  ickwandjikenitc,  mitawi  acitc  nij 
awadjiwanagan  iji  mockinen  inikik  eckwandjikenitc  ; 
apitci  marakatenindamogwaban  eji  mamanda 
tebisinihindwa,  mi  dac  ekitowatc  i  ganonitiwatc  : 
mi  gwaiak  ecaminang  ka  piang,  awi  mamawi  kije- 
ininikanata  kitci  mamawi  tibeniminang  ;  kawin 
anawi  tec  igotc  ot  inasiwawan  Jezosan  enenima- 
watc.  Jezos  ot  ina  ot  ockinikima  kitci  posinitc  :  ' 
awas  cipaianakang  awi  piicik,  pinama  nin  ninga 
kiwenajawak  kitci  kiweiawanitiwatc.  Keg  posiwak 
onawins,  win  dac  o  kiwenajawa  anicinabe  kitci 
kiweiawanitinitc. 


41.  Wahidjipik  pimosek  Jezos  gaie  win  kitcitwa 

Pien . 

Ka  kiwcnajawatc  Jezos  anicinabb,  wakitatin  mi 
ij  awi  aiamiatc,  kaiasikatc  wanina  notini  ;  ondjita 

wanina  animisiwa  Jezos  ot  ockinikima  i  pimicka- 
nitc,anawi  epitciwatc  tcimek,  ka  sa  watc  madjickasik  ; 
onawins  pejik  tipaigan  awacamenjic,  onawins  iji 
gackitok,  ij  anawi  kape  tibik  pimickawatc.  Ondjita 
kitci  animenindamogwaban  kitci  eka  posiasigwa 
Jezosan,  onawins  goto  kawin  konabikasik  epitc 
wanina  notininik.  Keg  eni  wabaninik  kaiasikatc  o 
ki  wabamawan  Jezosan  wakitipik  i  pimosenitc. 
Gotc  waiabandisingin  o  totagowan  Jezosan,  awas 
inakak  cipatikonsing  ki  ga  piinim,  ki  inagoban 
Jezos  ot  ockinikima  :  ka  maci  keget  wewenint  o 
kikenimigosi  Jezos  ot  ockinikima  ij  eka  kekon 
pwanawitosik.  Ot  anawi  ki  wabamawan  onago  we- 
nagocinik  i  ki  pisakoatc  nanan  pakwejigana  i  ki 
tebisinihatc  nanan  kitci  mitaso  mitana  anicinabe,  i 
ki  tebaonindwa,  keiabatc  nibina  ki  ickose  pakweji- 
gan.  Anic  gotc  peziskatisisingin  togwaban  ij  anawi 
ki  wabamawatc  eji  mamanda  gackitonitc ;  waiaba- 
mawatc  dac  Jezosan  wakitipik,  epitc  segeninda- 
mowagobanen,  tcipai  ni  wabamanan,  inenindamok  : 
wanina  matwe  aiajikwek  epitc  segisiwatc.  Ot  igo- 
wan  dac  Jezosan  :  waki  inenindamok,  nin,  waiaba- 
mieg,  ka  sekenindankekon.  Ot  igon  Pienan  Jezos: 
konima  keget  kin,  Tebenimiang,  waiabaminang, 
ijicin  kitci  nansikonan,  wakitipik  gaie  nin  kitci  pimo- 
seian.  Ot  inan  Jezos  Pienan  :  ondas,  nansikawicin, 

tec  igotc  amonakikwackoni,wakitipikgaie  winpimose 
Pien  i  nansikawatc  Jezosan.  Anic  dac  kaiasikatc  wa- 
nina  notinini,  mi  dac  kinawe  i  segenindang,  mi  kaiasi¬ 
katc  i  pikwaskang  nipi,wanina  segisi,ot  man  Jezosan  : 
Tebenimiang,  agwacimicin ;  Jesozan  dac  keget  o 
sakinindjinigon,  ot  igon  :  ka  ki  teb  apenimosin  ni 
iaw,  wekonen  wendji  anwetaman  ?  Ka  posiwatc  tci- 
maning,  o  nansikago  Jezos  kakina  ot  ockinikima, 
ot  awi  cagacki  anamikawawan,  ot  inawan :  keget  kit 
oiosima  Kije  Manito.  Wibatc  ka  positc  Jezos,  mi 
ij  anwatininik,  kawin  mamanj  apitc  i  mijakamegwa- 
ciwewatc  ejawatc.  Jenezariwaking  kapewak,  enda- 
nakidjik  wibatc  papawindamatiwak  :  kit  otisigonan 
Jezos,  papa  iji  windamatiwak ;  kakina  aiakosidjik 
modjikenindamok,  inab  geckitodjik  kitci  pimose- 
watc  o  nansikawawan  J ezosan  ;  pwaianawitodjik 
dac  anokimowak  kitci  ijiwinindwa.  Waiej  pepa  aijad- 
jin  Jezos  mi  i  pimicinowatc :  kekona  kanake  ki 
tangiginamawak  J ezos  o  konas  ickweiginong ;  ini- 
kik  dac  ka  tangiginangik  J  ezos  o  konas  pimi  kikek. 


42.  Jezos  kijatc  o  tajiman  kitcitwa  Okanistiwinan. 

Kiweiawanitik,  ka  igowatc,  kawin  o  wabamasi- 
wawan  Jezosan  kitci  posinitc,  ot  ockinikimini  eta 

o  wabamimawan  i  posinitc  ;  ka  o  kikenimasiwawan 
Jezosan  anditok  ejanigwen  :  nindawatc  ijiwak  Ka- 
farnaoming  i  nandawenimawatc  Jezosan.  Waiaba- 
mawatc,  apitci  o  mamakatenimawan,  ot  inawan  : 
Tebenimiang,  andi  ka  pi  ijan?  Kawin  o  kikenima¬ 
siwawan  wakitipik  i  ki  pi  pimosenitc.  Ka  ningot 
ot  inasiwa  eji  kakwedjimigotc,  andi  ka  pitc  ijan  ij 
anawi  igotc.  Ot  ina  eta  :  kawin  kit  ondji  nanda- 
wabamisim  nongom  i  wabamieg,  eji  mamanda  ani 
totaman.  I  ki  tebisiniinagok  pakwejigan,  i  ki  aca- 
minagok,  mi  wendji  pitc  ijaieg  i  nanda wabamieg. 
Ka  nandawenindankekon  ka  ani  nonde  wanatak 
midjim,  kakike  midjim  nandawenindamok,  mi  ket 
iji  acaminagok  ;  kijatc  o  ki  kikinawatc  wabandaiwen 
n’os  Kije  Manito. — Ot  inawan  dac :  anin  dac  ke 
tiang  kitci  ani  tiang  eneniminang  Kije  Manito  ? — 
Ot  igowan :  “  Mi  eneniminag  Kije  Manito  kitci 
tepwetawimeg  enonadjin.” — Ot  inawan  keiabatc  : 
Wekonen  kikinawatc  endian  ke  tepwetonang  ? 
Wekonen  mamanda  ani  totam&n  ket  ondji  kiki¬ 
nawatc  tepwetonang,  keget  ot  oiosiman  Kije  Ma- 
niton  kitci  ineniminang.  Ki  micomisinabanek  ki 
mamanda  cawenindagosigwaban  nimitana  taso 
pipon  inikik  wakwing  ondji  pangisininigoban  mad- 
jiwagobanen. 

Ot  ina  dac  Jezos  ;  “  Ni  tepwe  eninagok,  kawin 

“  keget  wakwing  kit  ondji  acamigosiwa  Moiz. 
“  N’os  dac  ondjita  keget  wakwing  ondji  pakwejigan 
“  kit  acamigowa  :  Kije  Manito  pakwejigan  wak- 
“  wing  pa  ondjisetc,  anicinabb  o  nodjimoha.”  Ot 
inawan  :  Tebenimiang,  mindowa  pakwejigan  kakik 
acamicinam. — Ot  ina  dac  Jezos  :  “  Nin  ni  nodji- 
“  mowini  pakwejiganiw ;  awiak  nansikawitc,  kawin 
“  ta  pakatesi ;  awiak  tepwetawitc,  kawikat  kata 
“  nipakwesi.  Mi  ka  ondji  ininagok  ij  eka  tepwe- 
“  tawieg  ij  anawi  ki  wabamieg.  Kakina  inikik  ke 
“  mijitc  n’os  ningat  otisikagon  ;  ke  nansikawigwen 
“  kawin  ninga  sakidjiwebinasiwa  ;  wakwing  ma  ni 
c  pi  ondjipa,  kawin  nin  gotc  eni  inenindaman  kitci 
“  ani  tian,  anic  dac  kitci  ani  tian  enenimitc  n’os. 
“  Mi  dac  ondjita  enenindang  n’os  enojitc  kitci  eka 
<£  wanihagwa  tebenimakik  ka  tibenindamojitc. 
“  Nind  inenimik  gaie  kitci  apitcipaagwa  apitc  ke 
“  pon  mamindjitc  ickwaiatc  kijigak.  Mi  enenindang 
“  n’os  enojitc ;  awiak  wabamatc  gaie  tepwetawatc 
“  nikwisisan,  kakike  pimatisiwining  kata  ineninda 
“  gosi ;  nin  dac  ningat  apitcipaha  pon  akiwang  m ' 
“  enenindang  n’os  wakwing  epitc.” 

43.  fodawininiwak  o  kakansitawawan  Jezosan 
— Pataineninda?nok  pepawidjiwadjik —  Caci- 
penindamok  napotak. 

Kimotc  ka  mino  pakwanomasigwaban  Jodawini- 
niwak  Jezosan  i  ki  ikitonigobanen  :  ni  nodjimowi- 
ni  pakwejiganiw,  wakwing  nind  ondjipa.  Ikitog- 
waban  :  ka  nangwana  Jozepan  ot  oiosisinan  ?  Ni 
kikenimimanan  ’osan  gaie  o  kin.  Wekonen  dac 
wendji  ikitotc  ?  Wakwing  nind  ondjipa.  Ot  ina 
dac  Jezos  :  kawin  matci  animitagosikekon.  Kawin 
awiak  ninga  pi  otisigosi,  eka  wikobinigotc  n’osan 
enojitc.  Ki  nansikawim,  kawin  eta  i  ki  mamanda 
wabangeieg ;  mi  wendji  nandawabamieg  pakwejigan 
i  ki  acaminagok,  i  ki  tebisiniinagok.  Ka  nikan  ki- 
kenindamonawindibanenak  ikitogwaban  ;  kakina 
kata  kikinoamawak,  Kije  Maniton  o  ka  kikinoa- 
magowan,  kakina  pezindagodji  gaie  menotagodji 
n’os  ni  nansikagok.  Kawin  awiak  o  ki  wabamasi- 
wan  n’osan,  mi  eta  kije  manitowiwining  wendjipatc 
o  ki  wabaman.  Ondjita  kwaiak  kit  ininim  :  awiak 
tepwetawitc,  kakike  pimatisiwining  ta  inenindagosi. 
Ki  micomisiwabanek  ki  mamanda  acamak  micawac- 
koteng,  ki  pon  pimatisik.  Nin  win  ni  nodjimo- 
winipakwejiganiw,  awiak  ijisinitc,  kawin  nipowi- 
ning  ta  inenindagosisi.  Nin  ni  nodjimowini  pakwe- 

jiganiw,  wakwing  nind  ondjipa.  Awiak  amwatc 
inim  pakwejiganan  ta  kakike  pimatisi.  Pakwejigan 
ket  acangeian,  mi  iim  ni  wias  anicinabek  pimatisi¬ 
wining  kitci  inenindagosiwatc.  Aiajitendigwaban 
Jodawininiwak  ij  ikitowatc  :  anin  dac  ket  iji  gacki- 
totc  wiiaw  kitci  acaminang  ?  Ot  ina  Jezos  :  Ni 
tepwe,  ni  tepwe  eninagok  :  eka  midjieg  ni  iaw,  eka 
minikwatameg  ni  miskwi,  kawin  pimatisiwining  ki 
gat  inenindagosisim.  Awiak  midjitc  ni  iaw,  awiak 
minikwatang  ni  miskwi,  kakike  pimatisiwining  kata 
inenindagosi,  ningat  apitcipaa  apitc  ke  pon  aki- 
wang.  Ni  wias  ma  ondjita  midjimiwan,  ni  miskwi 
gaie  ta  minikwaniwan.  Awiak  midjitc  ni  wias, 
awiak  minikwetc  ni  miskwi,  ni  iawing  kata  api  gaie 
nin  nigat  ap  wiawing.  Eji  anojitc  n’os  kakike  pe- 
matisitc,  mi  gaie  nin  eji  pimatisian  n’os  ondji. 
Awiak  dac  ke  midjitc  ni  iaw,  nin  ondji  mi  ket  ondji 
pimatisitc.  Mi  ondjita  wakwing  ondji  pakwejigan  ; 
kawin  iji  midjimiwansinon  ka  ijisiniwagobanen  ki 
micomisiwabanek,  ki  nipowak  enowek.  Ket  amwatc 
dac  inim  pakwejiganan,  kata  kakike  pimatisiwenin- 
dagosi. 

Mi  ekitogobanen  Jezos  otenang  Kafarnaom  eji- 
nikatek  aiamie  miki  warning.  Nibina  Jezos  an  pe- 
zindawadjik  anwetamogwaban,  ikitogwaban :  gota- 
nenindagwat  eni  ikitotc,  awenen  ke  minotangiban  ? 

Kimotc  iji  gaganonitigwaban  ;  ot  ink  dac  Jezos  :  ki 
patatotagonawa  na  nind  animitagosiwin  eninagok  ? 
Anin  ket  inenimieg  apitc  wabamieg  wakwing  ijaikn 
i  ki  pi  ondjipaian  ?  Awiak  eta  Kije  Manito  eji  omi- 
tonenindjiganitc  iji  omitonenindjiganitc  mi  eta  ke 
pagakitang  eninagok.  Awiak  dac  anicinabeng  iji 
omitonenindjiganitc,  kawin  o  ka  nisitotansin  enina¬ 
gok.  Kawin  abatenindagwasinon  anicinabe  mito- 
nenindjigan.  Awiak  eta  iji  omitonenindjiganitc  eji 
omitonenindjiganitc  n’os  ninga  teb  nisitotag.  Pimati- 
siwini  animitagosiwin  kit  iji  ganoninim. 

Kaiat  kikenimagoban  Jezos  ket  anwetagodji, 
kikenimagoban  gaie  ket  atawewinidjin  wiiaw.  Ot 
ina :  nanint  endatcieg  ka  nindepwetagosik,  mi 
wendji  ininagok  :  kawin  awiak  kitci  ki  nansikawitc, 
eka  iji  cawenimigotc  n’osan.  Mi  iim  apitc  nibina 
pezindagodji  neganigogobanen.  Mi  apine  ka  mina- 
watc  o  wi  papanoswabamigosi.  Mi  dac  i  ganonatc 
ot  ockinikima  pepawidjiwigodji  mitatciwa  acitc  nij, 
ot  ina :  ka  na  gaie,  kinawa,  ki  wi  pakewijisim  ?  O 
ganonigon  Pienan,  ot  igon :  Tebenimiang,  awek- 
wenitok  ke  nansikawangitc  ;  pimatisiwini  animita- 
tagosiwin  kit  iji  ganojimin,  ki  kwaiakweniminimin, 
kin  Kije  Manito  kit  okwisisimik  kakik  ka  piinangi- 
ban,  kin  ondjita  kakik  ka  nandaweniminangiban. 
Ot  in^n  Pienan  Jezos  :  Nin  ki  ki  nawanjawenimi- 

“  nim,  enowek  pejik  endatcieg  Matci  Manitowi ;  ” 
Jodasan  inagoban,  ka  nange  kitci  atawetc  Jezosan 
wiiawini  Jodas. 


44.  Miziminensackok  maniwidjik  i  pawinindji 

mindwa. 

Kitikaning  ningotin  i  papa  aijatc  Jezos,  widji- 
wegwaban  gaie  winawa  Pharizienhiak  eji  winzogo- 
banenak.  Naitak  manadjitaganiwaninigoban,  Jezos 
ot  ockinikima  nonde  wi  wisinigwaban,  mi  dac  pak- 
wejiganikananan  i  masakosinsiwinitc  i  miniwinitc  o 
pi  nonginindjamawan  ij  amwawatc  ;  Pharizienhi^  o 
ganonigowa,  ot  igowa :  Wekonen  wendji  anokieg 
nongom  i  manadjitaganiwang  ? 

Nanint  gaie  Pharizienhiak  ondjita  gotc  Jezosan  o 
ganonawan,  ot  inawan  :  anin  endowatc  kit  ockini- 
kimak  wendji  inanokiwatc  nongom  ij  anawi  mana¬ 
djitaganiwang  ?  Ot  ina  dac  Jezos  :  “  Ka  na  ki  ki 
*■  wabandansinawa  aiamie  masinaigan  enansinaika- 
“  tek  endogobanen  Dabid  pekatetc,  kiki  ot  ocki- 
“  nikima  pekatenitc  ?  Ki  pindikegwaban  aiamie 
“  miki warning,  mi  ij  acamawindwabanen  sasaki wid- 
“  jikewini  pakwejigan,  kawTin  anawi  inenindagwasi- 
“  nogoban  kitci  iji  acamindwa  anotc  anicinabek,  mi 

“  eta  eiamie  kikinoamagegobanenak  iji  acamawind- 
“  waban.  Gaie  aiamie  mikiwaming  inanokik  aia- 
“  mie  mikiwam  naiagatawenindangik  enowek 
“  menadjitaganiwaninigin,  kawin  enowek  patatowi- 
“  ning  inenindagwasinini  ij  anawi  inanokiwatc 
“  aiatnie  mikiwaming.  Genoninag  awacamenj  api- 
‘  tenindagosi  epitenindagwak  aiamie  mikiwam. 
“  Wewenint  kikenindamegoban  enansinaikatek 
“  aiamie  masinaigan  ij  ikitomagak  :  ni  minwenin- 
“  dan  cawenindjikewin  nond  ni  minwenindan  sasa- 
“  kiwidjikewin,  kawin  ki  ta  ki  iji  patamitonenimasi- 
“  wawak  nind  ockinikimak,  ket  na  ningot  towak. 
“  Ka  anicinabewiitizotc  o  tibenindan  manadjitagan, 
“  anicinabe  kawin  ondji  kijenimasiwindiban  manad- 
“  jitagan  ondji ;  win  dac  manadjitagan  anicinabe 
“  ondji  kijenindagwatogoban.  Kwaiak  ka  anicinabe- 
“  wiitizotc  o  tibenindan  manadjitagan.” 


45.  Neponindjigobanen  nodjimo . 

Minawatc  ningotin  manadjitaganiwanogoban, 
aiamie  mikiwaming  minawatc  kikinoamagegoban 
Jezos.  Nanaitak  aiamiagoban  pejik  anicinabe 
niponikegoban,  maskatenindjigoban  o  kitci  niking 
inakak  iji  maskatewinindjigoban,  Scribak  gaie 

Pharizienhiak  ondjita  nandakikenimagwaban  ket 
ani  aindonigwen  J  ezosan,  inenimagwaban :  koni 
ma  awian  o  ka  wi  nodjimoan  ij  anawi  manadjitaga- 
niwaninik,  ningotiji  ani  kikenimangitc,  ninga  wi 
ondji  patamanan.  O  kakwedjimigowan  Jezosan, 
ot  igowan  :  ka  na  ningot  insinon  awiak  i  nodji- 
mointc  menadjitaganiwangin  ?  Kawin  o  waneni- 
masiwa  Jezos  enenindaminitc.  Mi  dac  i  ganonatc 
inim  neponindjinidjin,  pasikwin,  ot  inan,  naw  aii 
awi  nanipawin.  Mi  ij  awi  nanipawitc  keget.  Ot  ina 
Jezos  pezindagodji,  ki  ga  kakwedjiminim  gaie  nin 
ningototon.  Onicicin  na  awiak  kitci  minototang 
koni  gaie  kitci  patatotang  menadjitaganiwangin, 
awiak  kitci  nodjimointc  gaie  manotc  kata  nipo  kitci 
inenimintc  ?  Ka  ningototon  ot  igosi. 

Ot  ina  dac  Jezos  :  awenen  endatcieg  tebenimatc 
manadjenican,  koni  ma  pakisenitc  niping  manad- 
jitaganiwaninik,  eka  dac  wi  agwacimatc  o  manad- 
jeniciman  i  pindikesenitc  ?  Awacamenj  wasa 
apitenindagosi  anicinabe  epitenindagosinitc  manad¬ 
jenican.  Kwaiak  onicicin  kitci  minototamonani- 
wang  menadjitaganiwangin.  Mi  i  pimi  nickabamatc 
kakina  Jezos,  ka  o  minwenindamawasiwa  o  kaki- 
pingwekazowinini,  o  nickabandamawa.  Mi  dac  i 
ganonatc  neponindjinidjin,  cibinikenin,  ot  inan. 
Mi  dac  keget  i  cibinikenitc,  mi  i  nodjimomagatinik 
o  nindj. 

Nibwakawenindamowagobanen,  ta  ki  ineninda- 
mok :  tepwetawata  J ezos,  tipaiganata,  mi  ma 
ondjita  kakik  Pahangoban,  taiagwatc  apitci  pizina- 
tenindamok.  Anin  ket  ani  iji  kijwanakindiban 
kitci  eka  pizindagosisik,  ot  inenimawan.  Gwinawi 
inenindamok  ket  iji  papijimawatc  Jezosan.  O 
nansikawawa  Erod  ot  ockinikima  Pharizienhiak 
kitci  iji  witokawenindiwatc  anotc  kitci  wi  iji  pata- 
mawatc,  mi  ka  iji  kikinotawawatc  Jezosan  ij  ickwa- 
ienindagosinitc.  Jezosan  kawin  o  wanenimigosi- 
wan  enenimawatc.  Ningotiji  paiakacenj  ijagoban, 
nibina  anicinabe  ot  ani  widjiwigo,  kakina  aiakosi- 
nidji  o  kikeha,  anotc  ondjipagwaban. 

Papecotc  endanakidjik  nwandagewatc  Jezosan 
eji  mamanda  gackitonitc  mawandji  nansikawagwa- 
ban,  kakina  o  ki  nodjimoigowan  anotc  einapinedjik. 
Metci  manitowapinedjik  waiabamawatc  Jezosan  o 
cagackitawawan  ij  anamikawawatc,  epitowewatc  ot 
inawan  :  kin  keget  Kije  Manito  kit  oiosima.  Ot 
ina  dac  Jezos  :  kawin  tipadjimicikekon.  Epitc 
nibina  ani  kikeagobanen  Jezos,  kakina  anotc  enapi- 
nedjik  o  mawinanawan  Jezosan  kitci  tanginamawa- 
watc  o  konasini,  ot  ina  dac  Jezos  ot  ockinikima  :  eco- 
wakwindjitok  kitci  tciman  kitci  posian,  kitci  eka 
sinzikagoian,  manek  naiansikawidjik ;  mi  dac  ij  inatc 
ka  kikeadji :  kawin  tipadjimicikekon.  Mi  i  tibise- 

nigobanen  kaiat  ka  ikitogobanen  Izai,  Kije  Maniton 
ij  inotawatc  :  mi  aam  ni  nidjanis,  ningi  nawanjawe- 
nima,  ni  sakiha,  ondjita  o  minwenimigon  ni  tcitcago- 
can  :  eji  omitonenindjiganian  ningat  iji  omitonenin- 
djiganiha ;  ninga  mockinatawan  ni  mitonenindjigan 
wi  iawing,  ningat  owiiawikawa  ni  mitonenindjigan  ; 
mino  kwaiakwatisiwin  o  kat  iji  kikinoamawa  anici- 
nabe;  kawin  kata  nita  aiajitewesi,  kawin  kata  nita 
kakijiwesi,  kawin  kata  daje  nondagosisi  endaje  ako 
mawandjiitinaniwang,  Asaganack  kekipakiskagin 
kawin  o  ka  pokockansin  :  mitik  pakwene  kawin  o 
kat  apitci  atawenansin  nananj  kitci  cagodjiiwemagak 
mino  inatisiwin.  Anicinabek  o  kat  apenimonawra 
ot  ijinikazowinini. 


46.  Metci  mcinitowapinetc  kekipingwegobanen  gaie 
eka  nitciwesigobanen  nodjimo. 

Pejik  anicinabe  matci  manitowapinegoban,  kaki- 
pingwegoban  gaie,  gaie  dac  ka  nitawesigoban,  pitci- 
ganiwi  Jezosan  ij  apinitc  ;  Jezosan  dac  o  kikeigon, 
ot  apitci  nodjimoigon.  Kaiasikatc  mi  ij  ojimonitc 
Matci  Maniton,  wasabi,  mi  gaie  gotc  i  nitawetc  iaam 
aianimisigobanen.  Nibina  eindasowinzodjik  ma- 
wandjiitigwaban,  ondjita mamakatenindamogwaban  : 

ikitogwaban  :  mi  kwaiak  Dabidiban  o  kwisisan. 
Winawa  Pharizienhiak  ejiwinzodjik  nwandawawatc 
ekitonitc  anicinabe  :  mi  iaam  kwaiak  Dabidiban  o 
kwisisan  ij  inanitc  Jezosan,  apitci  ka  minotansik  ; 
ikitowak  epitc  eka  minwenindamowatc  :  kitci  matci 
maniton  Beelzebut  enintc  o  papinsikagon  Jezos, 
mi  wendj  iji  gackitotc  kitci  miwiatc  matci  mani- 
djoca.  Jezos  ka  o  wanenimasiwa  Pharizienhia  ene- 
nimigotc,  ot  ina  :  ningotin  i  kikinawatc  tibeninda- 
gwak  aki,  eka  pejikotowatc  tetibinawe  omitonenin- 
djiganiwan,  tetipan  iji  mitonenindamowatc,  wibatc 
o  ta  sisweiadjiigonawa  ot  akiwa ;  gaie  otenaw  eka 
sakiitimagak,  gaie  pejik  mikiwam  eka  sakiitimagak, 
wibatc  kata  siswekabanen,  mi  gaie  Matci  Manito 
miwihatc  witc  Matci  Maniton,  wibatc  ka  ta  witoka- 
wenindjikemagasininiban  ot  inenindamowiniwa. 
Debimieg  ka  ijieg,  kitci  matci  Maniton  o  papinsi¬ 
kagon  wendji  miwiatc  Matci .  Manitonsa,  awenan 
Manitonenan  kit  ockinikimiwak  wendji  gackitowatc 
Matci  Manitonsa  i  miwihawatc  ?  Winawa  gotc  ki  ga 
tipakonigowak.  Nin  dac  miwihagwa  Matci  Manitok, 
eji  omitonenindjiganiitc  Kije  Manito,  kwaiak  kit 
otisigonawa  Kije  Manito  ot  okimawiwin.  Ikitogoban 
tanasak  :  nin  win  ka  pihieg. 

Awenen  ket  iji  gackitotc  awian  meckawisinitc 
§ndanitc  kitci  pindiketc,  ot  onaganini  kitci  tibenin- 

damonitizotc  eka  kijatc  takobinatc  meckawisinidjin 
wa  makamatc.  Panima  apitc  ki  takokinatc,  wewe- 
kint  o  ta  makaman  ot  onaganini.  Awiak  eka  wito¬ 
kawenimitc,  ni  nickenimik ;  awiak  eka  mawandoni- 
ketc  kitci  witokawenimitc,  siswewenge.  Awiak  eka 
witokawenimitc  kitci  anwenindizohatc  anicinabe, 
tanasak  Matci  Manitonang  ot  iji  kandina  anicinabk. 
Mi  wendji  ininagok  :  anicinabek  kakina  o  matci  ain- 
dowiniwa  ta  kasikaniwan,  anotc  gaie  ket  ani  iji  pa- 
tamidjik  kata  cawenindagosik  enowek,  anwenindizo- 
watc ;  awiak  dac  patamatc  Mino  Ma niton,  kawikat 
kata  cawenindagosisi.  Ikitogoban  tanasak  Jezos  : 
awiak  anotc  ijitc  :  o  sakiha  paiatatinidji,  o 
witopama  gaie ;  ijitc  gaie :  Ka  nanekatcihigosl 
ka  iji  nanekatciitizogobanen  Janbatist,  ijitc  awiak, 
anwenindizotc  dac,  enowek  kata  kasikani  o  pata- 
inenindamowin,  koni  ondaje  aking  ta  teb  kasiama- 
tizo,  koni  gaie  nakawe  metizowining ;  kawin 
kije  patatowining  kata  inenindagwasinini  o  pata 
iji  kijwewin.  Awiak  dac  matci  pakwanotang 
Kije  Manito  aindowin,  tibenindamonatc  Matci 
Maniton,  itang :  mi  iim  Matci  Manito  aindo¬ 
win,  kakike  animisiwining  kata  inenindagosi  ket 
anwenindizosigwen  ibwa  maci  nipotc. 

Kwaiakwadjitok  kit  animitagosiwiniwa.  Mino 
mitik  kijiik  kitci  mino  miniwitc,  matci  mitik  kajie- 

wegwen  kata  matci  miniwi.  Ikitogoban  tanasak 
Jezos  :  ka  kwaiak  kit  ijisim  ejieg,  Matci  Maniton 
ot  anonigon  kitci  ani  aindotang  eji  mamanda  gac- 
kitotc,  ka  ijieg.  Ket  na  inenindagosi  Matci  Manito 
kekon  wenicicininik  kitci  ani  witokawenindang. 
Mitik  kikenindagosi  eji  miniwitc  ;  enenindamoweg- 
wen  :  mino  anicinabeng  ningat  inenindagosimin,ani 
minototamok ;  eka  dac  mino  totansiweg,  kawin  ki 
ga  ki  ikitosim  :  kwaiak  nind  indimin,  matci  anicina¬ 
beng  enenindagosieg.  Kikenindagosi  mitik  eji 
mitigowitc  eji  miniwitc  ;  mino  miniwitc,  mino  mi¬ 
tik  inenindagosi ;  matci  miniwitc,  matci  mitik  inen¬ 
indagosi. 

47.  Jonas. — Nivining  endanakidjik. — Sabang  daje 
okimakwe. — Pejik  ikive  o  matwe  mama- 
hateniman  Jezosan. — Jezos  o  kin 
gaie  wikanisa. 

Ot  ink  keiabatc  Jezos  Pharizienhia  :  matci  kine- 
bikok  wenikiigoieg ;  anin  dac  kwaiak  ke  ki  iji  mino 
animitagosiegoban  eji  matciteeieg?  awiak  ejiteetc 
mi  eji  animitagosimagatinik  o  ton.  Minoteetc  mi 
eji  mino  animitagosimagatinik  o  ton ;  matciteetc 
dac,  mi  eji  matci  animitagosimagatinik  o  ton.  Mi¬ 
no  anicinabe  onicicinini  ka  mawandjitotc  o  mino 
mawandonikewining,  ot  ondinan  kekon  wa  ondin^tp 

gin ;  matci  anicinabe  dac  kekon  wa  ondinangin,  o 
matci  mawandjitasowining  ot  ondinan.  Kit  ininim, 
apitc  ke  tipakonindwa  kakina  anicinabek,  kakina 
kata  mitonenindagwatini  ot  animitagosiwiniwa  ket 
ani  aijitonamowatc  eka  eni  aiabatenindagwatinik. 
Kit  animitagosiwin  ki  gat  ondji  cawenindagos : 
kit  animitagosiwin  ki  gat  ondji  ickwaienindagos. 
Kit  animitagosiwin  ki  gat  anamiigon,  kit  animi¬ 
tagosiwin  ki  gat  animiigon. 

Mi  iim  apitc  nanintkekinoamagegobanenak,  Pha- 
rizienhiak  nanint,  nanint  dac  Scribak  ejiwinzodjik 
o  ganonawan  Jezosan,  ot  inawan  :  kin  kekino- 
amawiang,  wabandaicinam  kekon  mamanda  aindo- 
win.  Ot  in^  Jezos  :  matci  anicinabetok,  ki  nan- 
dawenindanawa  kikinawatc  mamanda  aindowin, 
kawin  kekon  kikinawatc  mamanda  aindowin  ki  ga 
wabandaisinonim,  mi  eta  eji  kikinawatc  ininagok. 
Endogobanen  Jonas  niso  kijik  niso  tibik  misameg- 
wan  o  ckataning  i  ki  apitc ;  mi  gaie  nin  ke  tian, 
anaming  aking,  niso  kijik  gaie  niso  tibik  ninga  cin- 
gicin.  Niniv  daje  anicinabek  o  ki  tepwetawawan 
Jonasan  ka  iji  cawenindagosinitc  ij  eka  ki  niposinik 
misamegwan  o  ckataning.  Mi  ket  iji  tepwetawiwa- 
pan  anicinabek  apitcipaian  niso  kijik  ki  nipoian, 
niso  kijik  ningwaakaning  ninga  cingicin. 

Niniving  endanakidjik  ki  gat  ondji  anweninda- 

gosim  apitc  ke  tipakonindwa  kakina  anicinabek 
pon  akiwaninik :  Niniv  daje  anicinabek  o  ki  tepwe- 
tawawan  Jonasan,  ki  anwenindizowak  eji  matci 
inatisiwagobanen  ka  pizindawawatc  Jonasan  ;  ki- 
nawa  dac,  ka  ki  tepwetawisim  ij  anawi  aniwenin- 
dagosian  Jonas  enenindagosigobanen.  Gaie  cawa- 
nong  inakak  daje  okimakwe  ki  gat  ondji  anwenin- 
dagosim  apitc  ke  tipakonindwa  anicinabek.  Wasa 
pi  ondjipagoban  i  wi  kikenimatc  Sanomonhian  ket 
initawagwen,  o  wi  awi  pizindawan  eji  nibwakanigwen 
awacamenj  nin  nind  aniwenindagos  epitenindagosi- 
gobanen  Sanomonh. 

Matci  Manito  miwiintc  anicinaben  wiiawining 
gotc  anotc  papa  gwinawi  agatci,  kawin  ningotiji  ki 
anwebisi,  mi  dac  ekitotc :  Nindawatc  taka  kodji 
aiaka  koki  ningat  ija  ij  apianban  ka  ondji  miwii- 
goiian.  Keget  i  nansikang  koki  endagobanen  ani¬ 
cinaben  o  tcitcagocining,  waiabamatc  ij  otcitcagoci- 
nitc,  ondjita  pinisin,  ka  memandjic  wiakickagosin. 
Mi  i  madjatc  i  nandawenimatc  nijwaswi  witc  matci 
manito  eji  matci  manitowitc  awacamenj  metci  ma¬ 
nito  winidji.  Tegocinowatc,  o  mama wikawa wan 
inim  anicinaben  i  pindikawawatc  wiawining.  Mi 
dac  awacamenj  ij  animatinik  enditc  kaiat  endogoba- 
nen  :  mi  ket  ininik  Jodawininiwak  ij  anwetawiwatc  ij 
eka  tepwetawisigwa,  ondjita  matci  anicinabewiwak. 

Megwatc  ij  animitagositc  Jezos,  o  matwe  gano- 
nigon  pejik  ikwewan,  ot  igon  :  Ningotawasitok  ka 
nikiik  !  Ningotawasitok  ka  nonik  !  ot  inan  Jezos 
inim  ikwewan  :  Ikiton  taiagwatc,  ningotawasitok 
Kije  Maniton  ot  animitagosiwinini  pezindangik  gaie 
genawenindangik ! 

Ganonagoban  minawatc  Jezos  paiatainonidji. 
Wibatc  tagocinon  Jezos  o  kin  gaie  wikanisa,  ka  dac 
gackitosik  kitci  nansikawawapan  epitc  sinzikotati- 
nitcanicinabe,  mi  dac  ij  anike  anokimowatc  kitci  win- 
damawimintc.  Nwandagetc  Jezos  i  tagocininitc  o 
kin,  wikanisa  gaie,  ikito  :  awenen  ninga  ?  awenenak 
ni  kanisak  ?  awiak  pizindang  gaie  papamitang  Kije 
Manito  ot  animitagosiwin,  mi  wak  ninga  gaie  ni 
kanisak. 


48.  0?ninikan  i  katc  tipatotagwak. 

Saiakaang  Jezos  mi  ij  ijatc  tcik  akam  kitci  ka- 
ming,  apitci  kitci  nibina  anicinabb  o  mawandji  nan- 
sikago,  mi  i  posigobanen.  Tcimaning  ot  ondji  ga- 
nona  pemikapawinigobanena  tcik  akam,  katc  animi¬ 
tagosiwin  iji  ganonagoban.  Nitam  ij  iji  katc  ani¬ 
mitagositc  ikito :  “  Pejik  anicinabe  enenindangin  : 
“  ninga  kitike,  mi  dac  keget  ij  awi  siswewebinatc 

“  miziminensa  o  kitikaning.  Ij  ani  siswewebinatc, 
“  nanint  mikanang  pimi  apangicinok ;  pemosedjik 
“  dac  mikanang  ot  ani  takokanawa,  pinecinjicak 
“  gaie  o  kitamwawa  ominikana  mikanang  pemi 
“  apangicininidji.  Nanint  gaie  asinikang  apan- 
“  gicinok  ominikanak  ;  anawi  nibina  wibatc  saka- 
“  kik  memandjic  ij  akiwaninik,  wibatc  dac  anic 
“  ickwazowak  i  kijatenik,  ij  onzam  pipakakamikanik, 
“  ka  o  ki  teb  madjikiigosinawa,  ka  ki  teb  midjimi- 
“  wisik,  wibatc  nonde  miciwackizowak.  Nanint  gaie 
“  ominikanak  minensakanjikang  pimi  apangicinok, 
“  anawi  win  sakakik,  anawi  gaie  madjikiwak  pinama, 
“  anic  dac  o  nonde  nisigowa  minensakanji.  Nanint 
“  dac  mino  aking  pimi  apangicinok  ominikanak:  mi 
“  wak  eta  meno  nitawigidjik,  pejik  minot  nisomi- 
“  tana  minot  iji  nitawigik,  nanint  ningotwaso  mitana, 
“  nanint  dac  mitaso  mitana  minot  iji  nitawigik.’’ 
Eni  ickwa  animitagositc  Jezos,  kijiwe  :  Awiak  ota- 
wakatc  ket  ondji  pizindang,  pizindang.  Ikito  tana- 
sak  :  awiak  wewenint  mitonenindang  ni  katc  animi- 
tagosiwin,  enowek  o  ka  ki  nisitawenindan. 

Winawawadjiwa  Jezosan  pepawidjiwagobanenak 
kawin  o  ki  teb  nisitawenindamitawasiwawan  ondjita 
ekitonigwen,  kimotc  o  kakwedjimawan,  ot  inawan  : 
wekonen  wendji  katc  animitagosin  ?  Ot  ina  :  “  Piki- 
“  nong  nind  inenimak  anawi  kekinoamawagik  eneni- 

M  minagok  :  wewenint  kinawa  ki  wi  kikenindanawa 
“  Kije  Manito  eneniminag.  Mi  wendji  ineninda- 
“  gosieg  wewenint  kitci  kikenindameg  kit  ineninda- 
“  gosiwiniwa  kitci  nisitawenindameg ;  winawa  dac 
“  ka  iji  minwenindansik ;  o  wi  wanenindamokazo- 
“  nawa  enenimigowatc  Kije  Maniton ;  mi  wendji  iji 
“  katc  ganonagwa.  Ket  na  ondjita  ni  wi  kikenimi- 

“  gok  ?  ket  na  ninda  ki  wanenimigok  ondjita  wi 
“  kikenimiwapan.  Acaie  ni  teb  tipatotagon  eji 

“  mamanda  gackitowak  i  wabandamowatc,kinawita- 
“  mokazowak.  Awiak  kekon  tanitc,  eckam  kata  ani 
“  mina,  wanatisiwining  kata  ani  inenindagosi. 
“  Awiak  dac  kekon  tanisik,  kata  makama  inikik 
nind  indanin  enwazotc.”  Ikitogoban  tanasak  Jezos: 
awiak  kikinoamawintc,  wewenint  wi  pagakenindang 
eji  kikinoamawintc,  eckam  pagakatisiwining  kata 
inenindagosi,  win  o  ka  totan  wi  iawij  eka  manito- 
kazotc  kitci  wewenint  kikenindangiban  ejiwebatinik 
aiamiewin. 

“  Mi  wendji  katc  ganonagwa,  anawi  inabiwak, 
“  kawin  piziskabisik ;  nondamok  anawi,  ka  sa  eno- 
“  wek  piziskitansik,  kawin  nisitotansik.  Kaiat 
“  pinawigo  kijatc  o  ki  tipadjimigowabanen  Izain  ke 
“  towatc  Jodawininiwak,  inagoban  :  Ki  tawakawang 
“  ki  gat  anawi  ondji  nondam,  ka  dac  enowek  ki  ga 
“  nisitotamokazosim  ;  ki  ckinjikowang  ki  gat  ondji 

“  wabandjikem,  ka  dac  enowek  ki  ga  piaiskabanda- 
“  mokazosim. 

Ikitogoban  tanasak  Izai  :  ki  gat  anawi  wabamawa 
ka  pieg  kitci  agwaciminag,  ki  ga  nondawawa  gaie ; 
ki  ga  wanenindamokazonawa  dac,  kawin  keget  ki 

wi  kikenindamokazosinawa.  “  Kijatc  ki  ikitogo- 
“  ban  keiabatc  Izai :  Mackatawiteek  ikim  anicina- 

“  bek,  o  ki  kipaanawan  o  tawakawan,  ki  akoiaba- 
“  otizok,  kawin  keget  wi  wasabisik,  kawin  wi  pizin- 
“  dansik,  kawin  wi  piziskenindansik  kitci  anwenin- 
“  dizowatc  ;  kawin  nind  inenimigosik  :  kekona  ki 
“  nodjimoiiamintc  ;  o  minwenindanawa  o  wanenin- 
“  damokazowiniwa,  kawin  keget  inenindansik  kitci 
“  wi  kikenimiwatc.  Ningotawasitok  ki  ckinjikowan 
“  eji  wabandjikemagak,  ningotawasitok  ki  tawaka- 
“  wan  eji  nondamomagak,nibina  ka  nikan  kikeninda- 
“  monawindibanenak,  nibina  kitcitwa  mino  anicina- 
“  bebanek  misawenindamogwaban  kitci  iji  cawenin- 
“  dagosiwatc  kitci  iji  wabandamowatc  eji  wabanda- 
“  meg ;  ka  dac  o  ki  iji  wabandansinawa  ;  nandawe- 
“  nindamogwaban  gaie  kekona  iji  nondamang, 
“  kinawa  eji  nondameg  nongom,  kawin  ki  iji 

“  nondansik.  Ka  nangwana  ki  nisitawenindami- 
tansinawa  nongom  ka  iji  katc  windaman  ?  anin 

“  ket  iji  nisitotameg  kakina  katc  animitagosiwin  ?  ” 
“  Pizindamok  dac  eni  ikitomagak  ni  katc  animi- 

“  tagosiwin,  i  ki  iji  tipadjimoian  kitikewin.  Omini- 
“  kan,  nind  iji  windan  Kije  Manito  animitagosiwin, 
“  aiamiewin.  Aki  dac,  nind  itan  anicinabe  mitone- 
“  nindjigan.  Nanint  ominikanak  pimi  apangicinok 
“  mikanang,  pinecenjicak  o  pimi  kitamwawa ;  na- 
“  nint  gaie  o  pimi  takokanawa  pemosedjik.  Nind 
“  ikit  tanasak  :  nanint  anicinabek  kawin  piziskitan- 
“  sik  ij  anawi  pizindamokazowatc ;  kawin  keget  wi 
“  pizindansik  ;  ka  gaie  memandjic  o  wi  mitonenin- 
“  dansinawa  ka  anawi  pizindamowatc.  Pinecinjicak 
“  ketamwawadjin  ominikana  mikanang  ka  pangici- 
“  ninidji,  mi  ikim  matci  manitok  i  pajikwatisiwatc 
“  kitci  eka  mitonenindaminitc  Kije  Manito  ot  ani- 
“  mitagosiwin  ka  anawi  pizindaminidjin  ;  tanasak  o 
“  teining  ot  ondji  makamawan  Kije  Manito  ot  ani- 
“  mitagosiwin,  o  kasikanawan  kitci  eka  ondji  kakik 
“  cawenindagosinitc,  Matci  Maniton  anotc  kekon 
“  nakika  ot  ani  iji  waiejimigowan.  Asinikang  dac  ka 
“  pimi  apangicingik  ominikanak,  nind  itan,  anicina- 
“  bek  o  mitonenindjiganiwa,  ot  anawi  minotanawa 
“  Kije  Manito  ot  animitagosiwin,  gaie  wenibik  o 
“  mino  pamenindanawa ;  ningot  idac  eji  animisiwa- 
“  djin,  mi  i  pon  pamenindamowatc.  Mi  dac  mi- 
“  nensakanjikang  ka  pimi  apangicingik  ominikanak, 
“  nind  ijinikatan,  enditc  awiak  ka  anawi  wewenint 
“  pizindang  Kije  Manito  ot  animitagosiwin,  ot  ani 

“  mino  pamenindan  nakawe,  wibatc  dac  metone- 
“  nindang  aking  daje  minawanigosiwin,  kitcitwawi- 
“  siwin,  gaie  wanatisiwin,  mi  inim  engotagemagakin 
“  Kije  Maniton  ot  animitagosiwinini.  Mino  aki 
“  apitenindagwatini  menoteedjik  o  mino  inatisiwi- 
“  niwa,  ondjita  o  minotanawa  Kije  Maniton  ot  ani- 
“  mitagosiwinini,  o  kakike  mino  mitonenindanawa 
“  gaie  ot  ani  tipaigenawa,  kwenatc  aki  ka  mino 
“  nitawigitomagak  apitenindagosik.  Eji  awacamenj 
“  mino  ijininiwakisiwatc,  mi  eji  awacamenj  gackit- 
“  watizowatc  aiamiewining  inakak,  nanint  nisomi- 
“  tana  iji  gackitwatizok,  apitenindagwat.  Nanint 
“  ningotwaso  mitana,  nanint  mitaso  mitana  iji 
“  gwackitwatizok.” 

“  Kawin  piskanenindjikenaniwansinon  wasako- 
“  nenindamagan  anam  onaganing  kitci  katagani- 
“  wang,  gaie  anam  nipaganing  kitci  katakaniwang  ; 
“  wasakonenindamaganatikong  patakisitaganiwan 
“  pandikedjik  wewenint  kitci  mino  waseiabandamo- 
u  watc.” 

“  Ka  kekon  tagosinon  katc  aindowin,  kitci  eka 
“  micic  tipatotagwak  :  ka  kekon  gaie  tagosinon  ki- 
“  mote  aindowin  kitci  eka  wewenint  tipatotagwak. 
“  Awiak  otawakatc  kitci  pizindang,  ape  pizindang. 
“  Wewenint  wi  nisitotawieik  :  awiak  tanitc,  kata 
“  mina,  awiak  dac  tanisik,  kata  ani  makamewisi.” 

Ikitogoban  tanasak  :  Awiak  pajikwatisitc  kitci  vri 
ani  kikenindang  aiamiewin,  eckam  kata  ani  iji  kike- 
nindamona ;  awiak  dac  eka  sabenindansik  kitci  wi 
kikenindang,  o  kat  ani  wanenindan,  ni  kikenindan 
ij  anawi  inenindizogobanen. 

Tanasak  kit  indaninawa  tipakonigan  ket  ani  iji 
cawenindagosieg ;  ket  ani  iji  misawenindameg,  mi 
ket  ani  totonag  n’os  ;  nakikawenindameg  idac  o 
cawenindjikewin,  ki  gat  ani  wanadjitwatizom  ke  ki 
iji  cawenindagosiegoban,  onzamenimoiegoban  aia¬ 
miewin.  Mi  iim  tipan  ka  iji  ganonagobanen  Jezos 
ot  ockinikima. 


49. — Matci  mijack  i  katc  tipatotagivak. 

Nibina  katc  animitagosiwining  ki  iji  ganonagoban 
Jezos  Jodawininiwa.  Pizindamok  minawatc  kotak 
katc  animitagosiwin  eji  ganonagobanen  Jezos  Joda¬ 
wininiwa.  Ot  ina  :  kitcitwa  ningotwewanakisiwin 
inatisimagat  enditc  awiak  mino  ominikana  pakiti- 
natc  o  kitikaning.  Megwatc  i  nipatc  anicinabe 
wekitikanitc,  tcasawakenimigodjin  matci  anicinaben 
mi  ij  ijanitc  o  kitikaning,  meckot  matci  minjacko- 
minikan  ot  awi  acitc  siswewebinan,  mi  i  madjatc  ka 
ickwa  siswewebinang.  Apitc  dac  netawigininik  mi- 

jackon,  apitc  naiagwatinik  ket  iji  miniwaninik  mi 
gaie  i  nagwatogobanen  matci  mijackon  eji  mini- 
wang.  Wekitikanitc  ot  anotagana  o  nansikago,  ot 
igo  :  tebenimiang,  ka  na  mino  ominikanak  ki  ki 
pakitinasiwak  kitikaning  ?  Wekonen  dac  wendji  ki- 
nikawi  matci  mijackin  nitawiging? — Neckenimitc 
mi  endotawitc,  ot  ina.  Ot  igo  dac  ot  anotagana : 
iji  minwenindaman,  nin  da  ijamin,  ninda  awi  mani- 
bitonanan  matci  mijackin. — Kawin,  ot  ina ;  nani- 
sanenindagwat  kitci  pakwadjidjibikakisewatc  mizi- 
minensak  ij  odjipikiwiwatc  i  wi  manibitoieg  matci 
mijackin  :  manotc  kata  kinikawi  nitawiginon  na- 
nanj  kitci  kickackijikatek  ;  mi  panima  ket  inagwa 
ke  kickackijikedjik  :  nitam  mawandjitok  matci  mi¬ 
jackin,  tipan  aiapiwansapitok  ickoteng  kitci  apaki- 
djikatek.  Miziminenzak  dac  mawandji  ijiwinik  ni 
midjimimikiwaminang. 

Minawatc  katc  animitagosiwin  iji  ganonagoban 
Jezos  Jodawininiwa,  ot  ina:  Mi  ejinagwak  aiamie- 
win  :  awiak  ominikana  pakitinatc  aking,  ka  pakiti- 
nadjin,  pekatc  nipe,  pekatc  kockosi  tebikatinigin 
gaie  kajigatinigin.  Ominikanak  sakakik,  ij  omin- 
jackowatc  aniwigik,  kawin  o  kikenindansin  wekiti¬ 
kanitc,  ceckwat  ani  nitawiginini,  nitam  i  minjacko- 
winitc  ani  nitawigi,  minawatc  i  mansakosiwinitc, 
minawatc  mi  ij  ani  miniwinitc,  caie  i  wabizonitc, 


1 

I 


136 


mi  ij  otapinang  kickackijigan  kitci  kickackijwatc 
miziminensa.  -Ikitogoban  tanasak  Jezos  :  nind 
anawi  ganonak  anicinabek  gwaiak  kitci  towatc,  nind 
anawi  inenimak ;  ka  iji  ganonagwa,  ni  piak  ket 
inadjiitizowagwen  ;  nind  animitagosiwin  mino  ina- 
badjitowatc,  aiamiewining  ningat  acitenimak. 

*Kawin  tibinawe  kekon  wenicicing  ki  ta  gackito- 
sinanan,  eka  witokaweniminang  Kije  Manito  ;  ka 
gaie  ki  ta  abadjitosinanan  eji  kikinoamagong  eka 
ani  witokawenindamang.  Aki  ka  kekon  o  ta  ki 
sakakitosin  eka  pakitinikatek  ominikan,  ka  gaie  o- 
minikan  tibinawe  kata  nitawigiitizosiban  eka  aking 
pakitiniganiwitc ;  aki  ot  ondinamawan  ominikan 
wendji  ani  nitawiginitc.  Eni  inenindang  Kije  Ma¬ 
nito,  mi  eni  ininik. 


50.  Seneve  i  katc  tipatotagwak. — Ekitomagak  matci 
?nijack  i  katc  tipatotagwak. 

Pizindamok  minawatc  kotak  katc  animitagosiwin 
Jezos  eji  ganonagobanen  Jodawininiwa  :  mi  ejina- 
gwak  aiamiewin  Seneve  ejinikatek  ominikan,  awiak 
pakitinang  iim  towa  ominikan  o  kitikaning,  ondjita 
anawi  agacinjici  ominikan,  kakina  endasing  mijac- 
kiq  ketikaniwangin,  mi  awacamenj  egacinonjicing 

ominikan.  Netawigingin  dac,  mi  awacamenj  ketci 
mijackiwang,  mitikong  inenindagwat ;  pinecenjicak 
ponik  i  papaketikwanagak  kitci  mijacking,  mi  gaie 
ij  awikatecimowatc  kejatenigin.  Ikitogoban  tana- 
sak  Jezos  :  Anawi  nakikawenindagwat  nongom 
aiamiewin  enabaminagvvak  enigokwakamigak,  eno- 
wek  keck  kata  tebakamikise  kitci  kikenindagwak. 

Pizindamok  minawatc  kotak  katc  animitagosi- 
win,  iji  ganonagoban  Jezos  Jodawininiwa  :  mi  eji- 
nagwak  aiamiewin,  ciwidjickiwakisidjiganing  ikwe 
ka  kinikawi  tipabawanatc  napanining  nananj  kitci 
ani  mino  onbwedjickiwazonitc.  Mi  ka  iji  kikina- 
watc  ingi  aiamiewin.  Agasakamikang  ki  daje  kiki- 
noamage  Jezos,  enowek  wibatc  ki  tebakamikiseni 
Jezos  ot  animitagosiwin  ;  mi  dac  nibina  anicinabek 
i  ki  tepwetamowatc.  Mi  ka  iji  katc  ganonagobanen 
Jezos  Jodawininiwa.  Acaie  kaiat  ki  ikitogoban 
nakan  kikenindamogobanen  :  ni  toning  ningat  ondji 
katc  animitagos,  ninga  kikenindamonak  anicinabek 
kaiadjikatek  aindowin  eko  akiwang. 

Ka  kiwewatc  Jezosan  ka  pizindawadjik,  kitci 
patainogwaban,  mi  i  pindikegobanen  Jezos  miki- 
waming,  mi  dac  i  nansikagotc  Jezos  ot  ockinikima, 
ot  igo  :  kikenindamojicinam  gwetc  ekitowanen  i  ti- 
patotam&n  matci  mijack.  Ot  ink  :  nin  win  ningi  pa- 
kitina ;  enigokwakamigak  aki,  ni  kitikan  nind  itan. 

Kwenatc  mino  ominikanak,  songa  eiamiadjik  nind 
inak.  Matci  jnijackin,  matci  anicinabek  nind  inak. 
Ka  pakitinang  matci  mijack  ominikan,  Matci  Manito 
nind  ina.  Apitc  dac  ke  kickackijikenaniwang,  kitci 
pon  akiwang  nind  itan.  Ke  kickackijikedjik,  Anje- 
niwak  nind  inak.  Endotcikatek  matci  mijackin 
ickoteng  ij  apakidjikatek,  mi  ket  ingi  apitc  pon  aki¬ 
wang.  Ka  anicinabewiitizotc  o  kat  anona  Anjeniwa 
o  ka  mawandjiawa  paiatatotagenidji  gaie  neta  pata- 
tinidji,  mi  dac  kitci  ickoteng  ket  apakinindwa,  mi 
dac  indaji  kitci  mawinaniwang,  kata  kakitoweiabite- 
cininaniwan.  Mi  iim  apitc  gwaiak  enatisidjik  saka- 
teng  kata  iji  wasenagosik  ’osiwan  o  Kije  Manitowi- 
wining.  Awiak  otawakatc  kitci  nondang,  kekona 
pizindang. 


51. — Keiabatc  katc  animitagosi  Jezos. — Kakikwc 
Nazareting. — O  ivi  wabamigon  Erodan. 

Mi  ejinagwak  aiamiewin,  conia  kitci  mawandjita- 
sowin  kitikaning  kaiadjikategin,  awiak  mekangin 
o  katon,  epitc  modjikenindang ;  mi  i  madjatc,  ot 
awi  atawen  inikik  tebenindang ;  mi  dac  ij  awi  kic- 
pinatotc  iim  kitikan. 

Mi  ejinagwak  aiamiewin  atawewinini  pepananda- 

wabandang  saiakitaganiwangin  kwenatc  asininsan, 
kicpin  pejikwabik  kwenatc  asinins  mikawabandang, 
ot  atawen  inikik  tebenindang  mi  dac  i  kicpinatotc 
iim  kwenatc  asinins. 

Mi  ejinagwak  aiamiewin  awiak  pekitawadjin  kitci 
kaming,  pitaanatc  dac  wiaki  kikonsa,  kicpin  nibina 
ka  pitaanadji  o  natagameonawan  ot  asapin,  tcik 
akam  ka  iji  agwaonawatc ;  o  nawanjonawa  mino 
kikonsa,  onaganing  o  pimi  asawa,  wiaki  kikonsica 
dac  o  webinawa.  Mi  ket  ingi  apitc  pon  akiwang  : 
Anjeniwak  o  ka  nawanjonawa  nebwakanidji,  tipan 
o  ka  pimi  ininawa,  tipan  gaie  o  kat  asawa  nebwa- 
kasinigo,  ickoteng  o  kat  apakinawa :  mi  indaje 
kitci  mawinaniwang,  indaje  gaie  ta  matweiabiteci- 
ninaniwan.  Ki  piziskitawim  na?  ot  ina  Jezos 
pezindagodji.  Ot  igo  :  ki  piziskitonimin.  Ot  ina 
dac  :  awiak  kakitawenindang,  aiamiewin  kikinoama- 
getc,  ot  inawan  endinitc  kije  ininiwan  weiondinami- 
nitc  o  kitci  mawandjitasowinining  anotc  kekon 
kete  aii,  gaie  ocki  aindowin.  O  ka  tipatotan  ka 
nikan  kikenindamogobanenak  ot  animitagosiwiniwa 
gaie  o  tepwewiniwa  :  gaie  katc  animitagosiwin  o  ka 
tipatotan,  micic  gaie  o  ka  windan  ekitomagatinik 
katc  animitagosiwin. 

Mi  dac  ejagobanen  Jezos  Nazaret  endanakigo 
banen,  o  widjiwigo  ot  ockinikima ;  kikinoamati 

mikiwaming  kikinoamagegoban,  nibina  anicinabe 
mawandji  pindikanitinigoban,  ondjita  mamakate- 
nindaminigoban  eji  nibwakawini  animitagosigoba- 
nen  Jezos.  Itigwaban  :  anditok  wendji  nibwaka- 
wanimitagosiwaninigwen  ?  Eji  kakitawanimitagosi- 
waninik  ot  animitagosiwin,  ondjita  songa  kitci 
nibwaka,  apitci  gaie  kitci  mamanda  aindovva.  Ka 
na  Mani  ijinikazosin  okin?  Ka  na  owikanisindi- 
sik  Jezos,  Jak,  Jozep,  Simonh  gaie  Jud?  Ki 
witanakimigonanik  gaie  ot  awema.  Anditok  wen- 
djipamagatinikwen  o  mamanda  inatisiwin  ?  Ot  ina 
dac  Jezos  :  kawin  ningotiji  iji  nakikawenindagosisi 
nakan  kikenindang,  mi  eta  endanakitc  gaie  o  miki¬ 
waming  endatc  gaie  o  tcinawendagana  aking. 

Kawin  indaje  nibina  mamanda  aindowin  ki  ain- 
disi  Jezos,  mi  eta  pepejik  aiakosinidji  o  ki  nodji- 
moa  ;  mamakatenimagoban  Jezos  watc  tanakimadji 
ij  eka  tepwetaminitc,  mi  dac  papecotc  endanakinid- 
ji  ij  awi  kikinoamawagobanen. 

Nwandagetc  kitci  okimagoban  Erod  eji  maman¬ 
da  gackitonitc  Jezosan,  wanenimagoban,  awenen 
idac  aam  memanda  gackitogwen?  Nanint  ikitoni- 
goban  :  mi  tok  koni  Janbatist  ka  iapitcipagwen, 
nanint  gaie  ikitogwaban  :  mi  koni  Eli,  koni  gaie 
kaiat  nakan  kikenindamogobanenak  pejik  ki  apitci- 
patok,  ceckwat  na  iji  mamanda  gackito.  Ikitogo- 

ban  naningotinon  Erod  :  ningi  ickwaienimaban 
mawin  Janbatist,  awekwenitok  dac  aam  kakik 
nwandaman  i  mamandatipatotagositc  ?  Mi  dac  ij 
anokimotc  Erod  kitci  nandawenindagosinitc :  ki 
nandawenimik  Erod,  anawi  ina  Jezos,  kawin  ijisi  ij 
anawi  nandawenimigotc,  taiagwatc  gotc  ikito  :  mad- 
jak,  awi  windamawik  iaam  wagoc  :  Matci  Manitok 
ni  miwihak,  ni  miwinajawak,  ni  nodjimohak  aiako- 
sidjik  nongom  ongajigak,  wabang  gaie,  awaswabang 
dac  niga  nisigo.  Inenindagwat  nongom  gaie  wabang 
gaie  awaswabang  kitci  papamoseian.  Ket  na  ine¬ 
nindagwat  nakan  kikenindangik  ningotiji  kitci  pon 
pimatisiwatc.  Mi  ma  eta  Jenozaneming  kakik  in- 
daje  ickwaienindagosiwatc  ka  nikan  kikenindangi- 
banek. 


52. — Mcinjomok  Pharizienhiak.  —  0  nanibikimigo- 

wan  Jezos  an. 

O  nansikago  Jezos  Jodawininiwa  Jenozaneming 
pi  ondjipik  ;  nanint  Pharizienhiak  ejiwinzodjik,  na- 
nint  gaie  Scribak  ejiwinzodjik,  mindowitokenak  ka 
kikinoamagegobanenak  ;  kekona  ki  papizindama- 
wangitc  kitci  eka  gwaiak  inenindagwatinik  ot  inati- 
siwin  !  ot  iji  tcisawakenindamawawan  Jezosan  i  wi 

patamawatc.  O  ganonawan,  ot  inawan  :  wekonen 
wendji  eka  iji  tipaigewatc  kit  ockinikimak  aianikatc 
egong  ?  Kawin  kisisinindjisik  apitc  wa  wisiniwadjin. 
Mi  endotamowagobanen  Jodawininiwak  tasin  wasi- 
niwadjin,  kisisibatogwaban  o  nindjiwan.  Gaie  nin- 
gotiji  ka  papa  ijawadjin  ibwa  maci  onapiwatc  kisisi¬ 
batogwaban  o  nindjiwan.  Kisisibatogwaban  gaie 
anotc  onaganan  ket  atopowadjin  kitci  wisiniwatc, 
gaie  o  nipaganiwan  aindasin  kisisibatogwaban,  mi 
wendji  inawatc  Jezosan  :  Wekonen  wendji  eka  iji 
tipaigesigwa  kit  ockinikimak  aianikatc  egong  ?  Ot 
igowan  dac  J  ezosan  :  eiamiekazoieg,  ki jatc  ki  ki 
tipadjimigowa  Izai  nakan  kikenindamogobanen,  ki- 
jatc  ki  ki  tipadjimigowa  enatisieg  ka  ikitogobanen  : 
ikim  anicinabek  o  toniwang  eta  ni  manadjihigok,  o 
teiwan  dac  wasa  ateniwan  nin  ij  apian ;  ceckwat 
gotc  ni  pamenimigok,  anicinabe  inatisiwining  iji  ki- 
kinoamagek.  Ka  kit  iji  kikinoamagesim  Kije  Ma- 
nito  ot  inenindamowin,  anotc  onaganan  kitci  kisisi- 
badjikatek  kit  iji  kikinoamagem,  ajet  kit  ineninda- 
nawa  Kije  Manito  ot  inenindamowin,  ki  wi  wanisi- 
tonawa,  meckot  dac  ki  wi  tepweienindanawa  anicina¬ 
bek  eji  kikinoamagewatc.  Ikitogoban  Moiz  :  ki  ga 
manadjia  k’os  gaie  ki  ga,  awiak  gaie  manazomlltc 
’osan  koni  gaie  gotc  o  kin,  kata  ickwaienindagosi. 
Kinawa  dac  kit  inawak  wenikiigodjik  :  kekon  iji 

pagoseniminagwa  ki  nikiigowak  ningot  eji  animisi- 
wadjin,  misawatc  eka  kekon  minasiwegwa  eji 
manesiwatc,  kawin  ningot  kata  insinon,  inegwa  : 
ki  gat  abadjitonawa  nind  aiamie  pakitinikewin. 
Kawin  kit  inasiwawak  kitci  mino  aiangwamenima- 
watc  o  nikiigowa  ningot  eji  animisinidji,  taiagwatc 
ki  kinaamawawak  ket  iji  cawenimawatc  o  nikiigowa: 
ki  wanenindamokazonawa  Kije  Manito  ot  animita- 
gosiwin,  nakikawi  anicinabe  animitagosiwin  kitci 
tepwetaganiwaninik :  ondjita  nibina  kinawickiwi- 
ning  kit  iji  kikinoamagem. 

Mi  dac  i  nandwewematc  Jezos  papecotc  pemi- 
kapawinidji  gaie  mitci  pemi  apinidji  patainogwaban, 
ot  ina  :  pizindawicik ;  kakina  wi  nisitotawicik,  kekon 
madjinaniwangin,  kawin  wiakickagemagasinon ;  o 
teing  awia  ka  ondji  sakaamomagatinik  mi  eta  waia- 
kickagemagak.  Awiak  otawakatc  kitci  pizindang 
kekona  pizindang  ! 

Ka  pindiketc  Jezos  mikiwaming,  o  nansikago 
ot  ockinikima,  ot  igo ;  ki  kikenindan  na  ij  eka  mi- 
notokwa  Pharisienhiak  nongom  ka  inatwa  ?  Ot  ina 
dac  Jezos  :  kakina  mizi  kekon  ka  patakisidjikatek 
eka  n’os  ki  patakisitotc,  kata  apitci  pakwadjidjibi- 
kakinikate.  Ka  papamenimiekekon,  kakipingwek 
gaie  o  pimi  sakabiginawa  kekipingwenidji :  awiak  dac 
kekipingwetc  wi  pimi  sakabiginatc  witc  kakipingwen, 

mamawi  kata  pindikesek  wanikaning.  Ikitogoban 
tanasak  Jesos  :  pakekanawesaitizok  Pharizienhiak, 
o  ka  pakekanawesaawa  gaie  aianawi  wi  ani  kikino- 
winawadji. 

O  kakwedjimigon  Pienan  Jezos,  ot  igon :  kike- 
nindamojicinam  ki  katc  animitagosiwin  ka  iji  ga- 
nonatwa  nongom  ka  pizindokik.  Ot  inan  Jezos 
Pienan  :  megwatc  ina  ki  pizinatenindanawa  ?  Ka 
na  ki  kikenindansinawa  engi  kekon  matcinaniwan- 
gin?  Awiak  kekon  gondang,  o  ckatang  ijamaga- 
tini  ka  midjitc,  keg  apitc  ani  sakaamomagatini, 
kawin  o  wiakickagosin  ij  otcitcagocitc  :  oom  dac 
o  toning  ka  ondji  sakaamomagatinik,  o  teing  ondji- 
pamagatini,  mi  ioom  waiakickagemagak  ;  o  teimang 
ondji  sakaamomagaton  kakina  paiatatotagemagakin 
matci  mitonenindjiganan,  nanisitiwin,  matci  witi- 
kendiwini-makandwewin,  kiwanisiwin,  kimotiwin, 
kinawicki-icpiming-inoigewin,  matci  animitagosiwin 
Kije  Maniton  pata  inatc  awia,  gaie  sasekawin,  kaki¬ 
na  matci  aindowin  ondji  kijiomagat  mitonenindji- 
ganing  :  mi  iim  waiakickagemagak,  oom  dac  i  wisi- 
ninaniwang  misawatc  eka  kisisinindjinaniwang  kawin 
wiakickagemagasinon. 

41 

i  - 


145 


53.  Kananenang  daje  ikwe  ot  artisan  nodjimon. 

Mi  ij  apitci  nagatang  Jezos  Nazaret  endanaki- 
gobanen ;  mi  ij  ijagobanen  Tyr  gaie  Sidonh  ijini- 
kateniwan  otenawan.  Mi  dac  i  pindikegobanen 
mikiwaming  kaiazongin  gotc,  ka  awiak  ninga  kike- 
nimigosi,  inenindamogoban,  ka  dac  ki  insinini.  Pejik 
ikwewan  o  kikenimigon  i  tagocing  Jezos  ;  mi  i  nan- 
sikagotc  inim  ikwewan  J  ezos,  epitowenitc  o  ganoni- 
gon,  ot  igon  :  Tebenimiang,  Dabidiban  ka  aianike 
omicomisimatc,  gitimagenimicin,  Matci  Maniton  o 
nanekatciigon  nind  anis.  Ka  napitc  ningot  ot  iji 
nakwetawasiwan  Jezos.  O  ganonigo  dac  Jezos  ot 
ockinikima,  ot  igo  :  Tebenimiang,  cawenim  iaam 
ikwe,  onzam  gitimagitagosi  eji  pagosenimik.  Ot  in& 
Jezos  :  kawin  okom  towak  nind  iji-  anonigosi  kitci 
pamenimagwa,  mi  eta  Jodawininiwak  kitci  pame- 
nimagwa  nind  iji  anonigo.  Win  ketcine  ikwe¬ 
wan  o  nansikagon  Jezos,  o  cagackimawi-pagoseni- 
ndami-anamikagon,  ot  igon  :  Tebenimiang,  witoka- 
wenimicin.  Ot  inan  Jezos  inim  ikwewan  :  ka  oni- 
cicinsinon  awiak  makamatc  o  nidjanisa  pakwejigan, 
animoca  kitci  webinamawatc  aam  pakwejigan.  Ot 
igon  inim  ikwewan  Jezos  :  ki  tepwe,  Tebenimiang, 
enowek  animonsak  cawenindagosik  anam  wisiniwa- 
gan  i  siswesenitc  abinotcenjicak  i  piwinawatc  pa- 

kwejigan  ij  amwawatc.  Mi  panima  ij  inatc  Jezos  : 
ekwewian,  ondjita  ki  kitci  tepwetamowini  apenimon 
ni  iaw,eji  mitonenindaman  mi  ket  ingi.  Mi  dac  keget 
apitc  waki  i  pimatisinigobanen  eji  animisinigobanen 
ot  anisan,  Matci  Manito  inapinewin  eji  nanekate- 
nindaminigobanen  ;  mi  i  modjikenindamowinikiwe- 
gobanem  ;  tegocing  dac  endatc,  mi  i  wabamatc  ot 
anisan  waki  gotc  i  cingicininitc  o  nipaganining. 

Mamakatenindagosi  iaam  ikwe  eji  wi  anawenin- 
djikesigobanen  ;  wibatc  meka wabamatc  Jezosan, 
inenindam  :  taka  ningat  awi  pagosenima  kitci  cawe- 
nimatc  nind  anisan ;  ka  gackitosigoban  wibatc  pe- 
cotc  kitci  ganonapan  ani  apitosenigoban  Jezosan  ; 
mi  dac  indawatc  i  nosawiganonatc  epitowetc,  cawe- 
nim  nind  anis,  ot  inan  Jezosan,  i  nanosawipagose- 
nimowini-ganonatc.  Ot  anawi  cawenindamitawan 
Jezos,  anic  dac  kawin  nwandatingin  o  totawasiwan 
ka  gaie  kanake  inabisi  ij  anawi  pi  nopinanigotc  ; 
andj  gotc  kawin  o  ki  nondawasiwan  endotawatc. 
Keg  o  ganonigo  ot  ockinikima,  ot  igo  :  cawenim 
iaam  ikwe,  ondjita  gitimagitagosi.  Ot  ina  dac 
Jezos  ot  ockinikima:  ket  na  nind  inenindagos kitci 
iji  pamenimagwa  ikim  towak  anicinabek  ?  Jodawi- 
niniwak  eta  kitci  nagatawenimagwa  nind  inenin¬ 
dagos.  Ka  wi  anawenindjikesi  iaam  ikwe,  keiabatc 
ot  ani  nopinanan  Jezosan,  gaie  i  pindikenitc  mi- 

kiwaming  mi  gaie  win  i  pindiketc,  keg  enowek 
ninga  cawenindamitag  ij  ineniinatc.  Ka  pindiketc, 
eckam  songa  o  ganonan  Jezosan,  keg  keget  o 
ganonigon  Jezosan,  ot  igon  :  kawin  awiak  o  maka- 
masiwa  o  nidjanisa  o  pakwejiganimini  animoca 
kitci  acamatc,  animocing  ot  iji  ganonigon  tanasak  ; 
ka  memandjic  ningot  ot  iji  nickenimigosin,  kawin 
gaie  o  wi  anawenindamiigosin,  eckam  gotc  ani 
mamackawenindam,  keg  ninga  cawenindamitag  ij 
inenimatc  Jezosan  ;  ikito  :  keget  mawin  animocing 
nind  inenindagos,  enowek  kit  iji  pagosenimin  kitci 
totawin  endotawindwa  animonsak  anam  wisiniwa- 
gan  i  piwinikaniwinitc  pakwejigan,  waki  iji  cawe- 
nindagosik  kitci  amwawatc.  Mi  panima  enatc 
Jezos  inim  ikwewan  :  ka  ki  wi  anawenindjikesi  ij 
anawi  kakipitekonan,  kata  ino  eji  pagosenimin. 

Kekon  eji  pagosenimangon  Kije  Manito,  kikina- 
weienimata  aam  ikwe  eji  anawenindjikesigobanen, 
keg  ki  gat  iji  cawenindamitagonan  kekon  wenici- 
cing  iji  pagosenimang.  Eka  cawenindamitosino- 
wang  Kije  Manito,  kinawint  ki  gat  otindowininanan. 
Awiak  mamanj  pagosenimatc  Kije  Maniton,  awiak 
gaie  wibatc  anawenindjiketc,  kawin  inenindansiwitc  ; 
ninga  papamitag  nin  eji  pagosenimak. 

54.  Kekipicetc  eka  nitawesik  kikeha. — Nijwaswi 
pakwejigana  o  pisakoa  Jezos. 

4 

Mi  i  madjagobanen  Jezos  Tyr  ejinikatek  aki, 
Sidonh  inakak  ani  ijagoban.  Keg  matabigoban 
Ganinenang  kitci  kaming  Metaso  otenawang  aki ; 
pikwatinang  ij  amadjiwegobanen,  mi  i  maninapigo- 
banen.  Pejik  anicinabe  kakipitegoban,  ka  gaie 
nitawesigoban,  ijiwinawindiban  Jezosan  ij  apinitc, 
songa  o  pagosenindamiganonawan  Jezosan  kitci 
tangictikwanenanitc  inim  kekipicenigobanen  eka 
netawesinigobanen.  Jezos  dac  memandjic  paia- 
kacenj  ot  ijiwinan  kekipitenigobanen,  ot  ininan  o 
nindj  o  tawakaning,  o  sikowin  gaie  ot  ininamawan  o 
tenanining,  icpiming  inabi  Jezos,  nesanamongin 
inwe,  mi  ekitotc :  cetawakesen,  mi  dac  i  cekanik  o 
tawakan,  mi  gaie  ij  abiskotenaniwesegobanen,  mi 
acaie  wewenint  i  nondamogobanen  mi  gaie  acaie  i 
nitawegobanen. 

Nibina  mawandjiitigwaban  i  wi  pizindawawatc 
gaie  i  wi  pagosenimawatc  Jezosan  :  nibina  gaie 
anotc  eji  animisidjik  ijiwinagwaban  Jezosan  ij 
apinigobanen  kitci  nodjimoigowatc  anotc  einapine- 
wagobanen,  nanint  ka  nitawesigwaban,  nanint 
kakipingwegwaban,  nanint  tatcisegwaban,  kakina 
nodjimoawindwaban.  Kakina  waiabangedjik  apitci 

mamakatenindamogwaban,  mi  ij  ani  kitcitwawina- 
watc  Kije  Maniton.  Ot  anawi  ina  Jezos  nwadji- 
mowadji  kitci  eka  tipadjimigosik,  aiandj  ot  ani  kit- 
citwa  tipadjimawan,  eckam  gaie  awacamenj  ani  ma¬ 
makatenindamogwaban,  ikitogwaban  :  kakina  ot  ani 
mino  minawiton  eni  aindotangin,  kekipitenidji  ot 
ani  cetawakeha  kitci  nondaminitc,  netawesinigo 
gaie  o  nitaweha,  o  cenamawa  o  tonini  kitci  nitawe- 
nitc. 

Jezos  o  nandwewema  ot  ockinikima  papecotc  pe- 
mikinikawapinigobanena,  ot  ina  :  ni  gitimagenindan 
oom  kitci  ningotwewan  mawandjiitiwin  acaie  niso 
kijik  eko  apitawiwatc,  ka  ot  indanisinawa  ke  midji- 
watc,  kawin,  kakiwek,  ni  wi  inasiwak  ibwa  maci  wi- 
siniwatc,  kata  nondecinobanek,  nanint  wasa  ondji- 
pik.  Ot  igo  Jezos  ot  ockinikima:  andi  dac  ket 
ondinangwaban  pakwejiganak  kitci  acamindwa  okom 
kitci  ningotwewan  maiawandjiitidjik.  Ot  ina  dac 
Jezos  :  anin  endatciwatc  ki  pakwejiganimiwak  ?  Nij- 
watciwak,  ot  igo,  pepejik  gaie  kikonsicak.  Jezos  o 
ganona  anicinabk,  maninapik  mitci,  ot  ina  paiatai- 
nonidji,  mi  ij  otapinatc  inim  nijwawi  pakwejigana 
gaie  kikonsa,  mi  i  mamoiawakenindami-aiamiatc,  mi 
i  pikonatc  pakwejigana,  mi  i  minatc  ot  ockinikima 
kitci  matinamawanitc  kakina  anicinabb  endatcini- 
gobanen.  Kakina  ki  tebaonak  kitci  tebisiniwatc  ; 


keiabatc  nijwaswi  awadjiwanaganan  mockinen 
eckosenidji  newin  kitci  mitaso  mitanawegwaban  ka 
tebisiniindjik,  kawin  akimasiwak  abinotcenjicak  gaie 
ikwewak  endatciwagobanen  igotc.  Mi  dac  ij  inatc 
Jezos  ka  wisininitc :  kakiweiawanitik.  Mi  dac  i 
posigobanen  Jezos  kiki  ot  ockinikimk,  mi  ij  awi 
kapagobanen  Majedanh  ejinikatek  aki. 


55. — Nandawenindagosi  Jezos  icpiming  kitci  ma- 
manda  gackitotc. — Pharizienhiak  gaie  Erod  o 
ciwidjickiiva  kisidjiganiwa . 

Minawatc  o  mikockadji-nansikago  Pharizienhia 
gaie  Scriba,  kekona  ki  kikenindamawangitc  kekon 
matci  ijiwebisiwining  kitci  titc  Jezos,  kitci  ondji  ki- 
jitawangitc  ket  ondji  anwenindagositc.  Ot  igo  Jezos  : 
kikenindamojicinam  icpiming  inakak  daje  mamanda 
aindowin.  Nesanamongin  inwegoban  Jezos  i  gano- 
natc,  matciteewining  eji  nandotamagotc  icpiming 
daje  mamanda  aindowin,  ot  ina :  wenagocigin,  meno 
miskwagwagin,  kit  ikitom :  wabang,  kata  micagwat. 
Kekijebawagakin  dac,  maianakosangin,  kekijeb  mes- 
kwakwakin,  kit  ikitom  :  kata  matci  kijigat.  Ki  ki- 
kenindanawa  wakwi  eni  aijinagwak  ket  ani  aijikiji- 
gakin  :  ka  dac  ki  wi  piziskenindamokazosinawa  eji 

mamanda  ani  wabandainagok,  kitci  inenimiegoban, 
mi  ondjita  waam  ka  kakike  piangitc  kitci  inenimie- 
goban.  Mi  dac  i  kijikabamatc  ot  ockinikimk,  ikito  : 
okom  matci  anicinabek  ni  nandotamagok  mamanda 
aindowin,  kawin  ningat  iji  pizindawasiwak  kotak 
mamanda  aindowin  kitci  kikenindamonagwaban ; 
mi  eta  ket  iji  mikomagwa  endogobanen  Jonas,  niso 
kijik  i  ki  pimatisigobanen  misamegwan  o  ckataning. 
Mi  gaie  nin  ke  tian  niso  kijik  anaming  aking  ningat 
ap  ;  ki  apitcipaian,  nibwakawatc,  mi  gwaiak  ka  ka¬ 
kike  piangiban,  ningat  inenimigok. 

Mi  minawatc  i  posigobanen  Jezos,  akaming  iji 
takamaho.  Jezos  ot  ockinikima  wanikenigoban 
kitci  nawapowatc,  pejikonigoban  eta  o  pakwejigani- 
miwan.  Ot  ina  Jezos  :  aiangwamenindizok,  Phari- 
zienhiak  gaie  Erod  o  ciwidjickiwakisidjiganiwa.  Mi 
pitcinak  i  piziskenindaminitc  Jezos  ot  ockinikima 
ij  eka  nawapowatc ;  mi  dac  ij  inenindamowatc  : 
makatatc  ka  ni  nawaposinanan  pakwejigan.  Ot 
ina  Jezos  ot  ockinikima :  wekonen  wendji  anime- 
nindameg  ij  eka  opakwejiganimieg  !  Ka  na  maci 
ki  piziskenindansim  ?  Wenimikawingin  kit  indim, 
kakipingwemagaton  ki  teiwan,  kit  anawi  ockinji- 
kom,  kasa  enowek  ki  wabisim ;  kit  anawi  otawa- 
kam,  ka  sa  enowek  ki  nondansim,  ondjita  ki  wane- 
nind&m,  ki  wanickweienind&m.  Apitc  ka  acame- 

gwa  nanan  kitci  mitaso  mitana  anicinabek  nanan 
eta  pakwejigan^  ka  tebisiniwatc,  anin  taso  awadji- 
wanaganan  ka  mockinatoieg  inikik  ka  ickosewapan 
pakwejiganak  ?  Mitaswi  acitc  nij  awadjiwanaga- 
nan  ningi  mockinatonanabanen. — Apitc  ka  acame- 
gwa  new  kitci  mitaso  mitana  anicinabek,  nijwaswi 
eta  pakwejigana  mi  i  ki  tebisiniwatc,  anin  taso 
awadjiwanaganan  ka  mockinatoieg  inikik  ka  ickose- 
gobanen  pakwejigan  ?  Ot  igo  :  nijwaso  awadjiwa¬ 
naganan  ningi  mockinatonanabanen.  Ot  init : 
wekonen  dac  wendji  piziskenindansiweg  ?  Eka 
nisitotawieg  nongom  ka  ininagok  :  aiangwamenin- 
dizok  Pharizienhiak  gaie  Erod  o  ciwidjickiwakisidji- 
ganiwa.  Mi  dac  pitcinak  i  piziskenindamowatc 
ij  eka  keget  ciwidjickiwakisidjigan  ikitotc,  mi  iim 
ka  itang  Pharizienhia  o  matci  animitagosiwinini. 


56.  Bet  said  daje  kekipingwetc  nodjimo. — Pien  ot 
inan  Jezosan  :  kit  oiosima  Kije  Manito. 

Wetitamowatc  Betsaid  ejinikatek,  pejik  kekipin¬ 
gwetc  ijiwinawindiban  ij  apiwagobanen,  o  pagoseni- 
migon  Jezos,  kitci  tanginatc  o  ckinjikoning ;  ot 
otapinan  kekipingwenidjin  o  nindjining,  agwatc  ote- 
naw  ot  ijiwinan,  o  sikwanan  o  ckinjikoning,  o  tan- 


153 


■  . « 


ginan,  ot  inan  :  ka  na  kekon  ki  wabandansin  ?  M 
dac  enabitc  kekipingwetc,  ikito  :  anicinabek  ni  wa 
bamak,  gotc  mitikong  pemosedjik  nind  ijinawak. 
Minawatc  o  ckinjikoning  o  tangickinjikwenan ;  mi 
panima  wewenint  i  wasabitc.  Endan  ijan,  ot  inan, 
tanak  dac  otenang  pindiken,  kawin  awiak  windama- 
wieken  endotonan.  Mi  dac  ejagobanen  Jezos  kiki 
ot  ockinikima  otenawan  Sezare  daje  aking  Philip  ka 
ijinikatamogobanen. 

Ningotin  dac  nicike  aiamiagoban  Jezos,  pecotc 
ot  ondapitago  ot  ockinikima,  o  kakwedjima,  ot  ina : 
anin  enenimiwatc  anicinabek  ?  Ot  igo  :  nanint  Jan- 
batist  kit  inenimigok,  nanint  Eli,  nanint  gaie  Jenemi ; 
nanint  gaie,  pejik  itok  nikan  ka  kikenindangik,  kit 
inenimigok  ;  kawin  pejikwansinon  enenimikwa.  Ot 
ina  dac  Jezos:  kinawa  dac,  anin  enenimieg  ?  Ot 
inan  Pien  Jezosan  :  kin  isa  ka  kakike  pihigon,  pima- 
tisiwinimanito  kit  oiosima.  Ot  igon  dac  Jezosan 
Pien  :  “  ki  cawenindagos,  Simonh  Jona  weiosimatc, 
“  i  kikenimin,  kawin  anicinabewining  kit  ondji  ki- 
“  kenimisi,n’os  wakwing  epitc  ki  ki  kikenindamonik 
“  nind  inatisiwin;  nin  dac  ki  windamon  kit  inenin- 
“  dagosiwin.  Kit  asiniw,  ni  ningotwaiakisiwin  ningat 
u  akokaton  kit  asiniwiwining,  anamakamik  daje 
“  ickwandeman  kawin  o  ka  cagodjitosinawa  ni  nin- 
“  gotwaiakisiwin.  Ki  ga  nainin  wakwing  daje  oki- 

“  mawiwini  apaiwanan,  inikik  ket  abiskonam&n 
“  aking,  wakwing  kata  abiskonikate,  inikik  gaie  ke 
“  takobiton  aking,  wakwing  gaie  kata  takobite.” 

Ikitogoban  tanasak  Jezos  i  ganonatc  kitcitwa 
Pienan  :  ki  ga  maianabickaw,  inagoban,  ket  iji  kiki- 
noamagen,  nin  tanasak  ninga  kikinoamage,  ki  toning 
ningat  ondji  animitagos ;  ke  tipaigedjik  ket  iji  aia- 
mie  kikinoamagen,  nind  animitagosiwin  o  tipaige- 
nawa,  ningat  inenimak.  Ket  anwetangik,  nin  tana¬ 
sak  ningat  anwetagok,  kawin  cagwenindanken  ket 
iji  kikinoamagen,  ki  ga  witokawenimin  nananj  ini¬ 
kik  kitci  pon  akiwang,  kawin  awiak  ki  gat  ondji  ca- 
gozomigosi,  anawi  win  ki  ga  mamawenimigok  met- 
citeedjik  kitci  wi  wanisitowatc  ket  iji  kikinoamagen, 
kawin  ki  ga  gackiigosik  ;  kawin  kitci  ki  angotagani- 
wang  aiamiewin,  kakik  ki  ga  witokawenimin,  kawin 
cagwenimoken. 


57.’ — Jezos  o  na?iibikiman  Pienan. — 0  kikinoama - 

wa  ot  ockinikima . 

Ot  ina  dac  ot  ockinikima  :  kawin  pinama  tipato- 
tankekon  eninagok ;  kawin  pinama  tipadjimicike- 
kon  kitci  ikitoieg :  mi  aam  ka  kakike  pihang  :  ot 
ockinikima  eta  micic  o  windamawa  ke  titc,  ot  ina  : 

inenindagwat  Jenozaneming  kitci  ijaian.  Kije 
ininiwak  gaie  Scribak  ejiwinzodjik  gaie  meia 
kikinoamagedjik  wanina  ningat  animiigok,  nananj 
ninga  nisigok,  ki  nisigoian  ki  niso  kijigak  ningat 
apitcipa.  Kitcitwa  Pienan  o  pi  tanginigon  Jezos, 
ot  igon  :  Tebenimiang,  kawin  kata  insinon  ekiton. 
Inabi  Jezos,  o  wabama  ot  ockinikima,  o  kitci  ga- 
nonan  Pienan,  ot  inan  :  awas  ijan,  patatotagewini- 
animitagosiwin  kit  animitagosiwin,  kit  anicinabe 
omitonenindjigan,  kawin  Kije  Manito  kit  iji  omi- 
tonenindjiganiigosi.  Mi  dac  kakina  i  ganonatc,  ot 
ina :  awiak  wi  noswajitc,  mi  tci  manenindizotc,  mi 
tci  pimiwinatc  o  tcipaiatikoman  tasin  kajigakin,  mi 
tci  pimi  noswajitc.  Awiak  wi  nodjimoatc  o  tcitca- 
gocan,  o  ka  wanihan,  awiak  dac  nin  ondji  wanihatc 
o  tcicagocan,  o  ka  mikawan.  Anin  ket  inabadjito- 
pan  awiak  pakinwatang  kakina,  wanihatc  dac  o  tci- 
tcagocan  ?  Wekonen  ke  ki  ondji  gackiagobanen  o 
tcitcagocan  ki  wanihatc  ? 

Ikitogoban  tanasak  Jezos  :  awiak  wi  tipai- 
gajitc,  wi  aiamiatc,  inenindagwatini  kitci  iji  pa- 
kitenindizotc  kitci  kakike  ecowenindizotc  kitci 
pakitenindang  kakina  eji  tibenindang  eji  sakito- 
pan  kitci  apitci  nicike  tipaigajitc.  Potc  gaie 
inenindagwat  kitci  inagwaienindamawitc  o  pimati- 
siwin  ;  mi  eta  awacamenj  kitci  gotanenindang  pata- 


156 


to  win,  kawin  nipowin  o  ka  gotanenindansin.  Mi 
eta  keget  songa  aiamie  ket  inenindagositc  awiak 
ondji  pakitenindang  o  pimatisiwin  nin  ondji,  ma- 
notc  iji  nisigoian  inenindizotc,  kakike  pimatisiwin 
kata  iji  cawenindagosi.  Awiak  dae  inintc  :  ki  ga 
nisigo  eka  pakitenindansiwan  kit  aiamiewin,  paki¬ 
tenindang  dac  ot  aiamiewin,  kakike  kitci  animisi- 
wining  kata  inenindagosi.  Awiak  tipaigetc  dac 
nind  animitagosiwin  enasam  apiwatc  okom  matci 
anicinabek,  meckot  gaie  nin  ningat  onidjanisiwe- 
nima  apitc  koki  ke  pitc  ijaian  ondaje  aking,  kiki 
Anjeniwak  n’os  o  kitcitwa  mamakasinagosi wining. 
Mi  iim  apitc  panima  ke  totawatc  anicinabe  ka  iji 
pimatisinigobanen  ;  nebwakanidji  o  ka  mino  cawe- 
nima,  nebwakasinigo  dac  nanekatenindamowining  o 
kat  inenima ;  gotc  ka  iji  pimatisinitc  anicinaben,  mi 
ket  ani  totawatc.  Ondjita  ni  tepwe  eninagok,  nanint 
endatcieg  kawin  nond  ta  pon  pimatisisik  kitci  waba- 
mawatc  ka  anicinabewiitizonidjin  ij  otitaminitc  o 
tibenindjikewinini.  Ikitogoban  tanasak  :  nanint 
endatcieg  kawin  ta  pon  pimatisisik  ibwa  maci  waba- 
miwatc  eji  makasinagwabaminagosian  micic.  Iki¬ 
togoban  keiabatc  tanasak  :  nanint  endatcieg  kawin 
ta  niposik  kitci  bwa  maci  kikenindamonagwa  Joda- 
wininiwak  nind  inenindagosiwin,  nin  ondjita  ka 
kakike  pihieg.  Ondjita  wi  wanenindamokazovvak  ij 

eka  wi  tepwetawisigwa,  ondjita  kata  ondji  anwenin- 
dagosik.  (*) 


58. — Kwekinagoitizo  Jezos. — Tipadji?na  Eli  i  wi 

tagocing. 

Najwaso  konagatinik  eko  iji  ganonagobanen  Jezos 
ot  ockinikima,  mi  ij  ijagobanen  pikwatinang  waki- 
tatin  ;  niswi  ot  ockinikima  o  widjiwigo,  Pien,  Jak 
gaie  Janh,  mi  wak  eta  ka  iji  cawenindagosiwagoba- 
nen.  Megwatc  ij  aimiatc  Jezos,  kaiasikatc  kwek 
ijinagosi,  kijikong  iji  waseingwe,  o  konasan  koning 
iji  wabinagwatiniwan,  kawin  anicinabe  kijidjikaning 
iji  nagwasinini  o  konasan.  Mi  indaje  Moiz  gaie  Eli 
i  nansikawawagobanen  Jezosan,  mi  i  ganonitiwago- 
banen  i  nisiwatc  :  ket  iji  animisitc  Jezos  Jenozane- 
ming  mi  eji  ganonitiwatc,  kijatc  tipadjimotatiwak  ke 
titc  Jezos  Jenozaneming.  Ondjita  gaie  winawakit- 
citwa  wasenagosik  Moiz  gaie  Eli.  Nipagwaban  Pien, 
Janh  gaie  Jak,  megwatc  i  gaganonitinitc  Jezosan 

(*)  Keiabatc  nanint  pimatisinigoban  Jezos  ot  ockini¬ 
kima  pepawidjiwigogobanena  apitc  kitci  nibina  nisa- 
windwabanen  Jodawininiwak.  Nijin  kitci  mitaso  mi- 
tana  nisawindwaban  Jodawininiwak,  Romiwininiwa 
o  nisigowa  new  mitana  ka  taso  piponagatogobanen  eko 
ki  nisawagobanen  Jezosan  Jodawininiwak. 


gaie  Elin  gaie  Moizan.  Kweckosiwatc,  ondjita  o 
mamakasinawawan  J  ezosan,  o  ciwazonawan  o  wase- 
iatisiwinini.  Apitc  dac  wa  madjanitc  Moizan  gaie 
Elin,  o  ganonan  Jezosan  Pien,  ot  inan  :  ki  mino  api- 
min  ondaje,  kwenatc  apinas  ;  iji  minwenindam&n, 
niswi  mikiwaman  ki  ta  ki  ojitonanan,  pejik  kin  ket 
apitam&nb&n,  pejik  gaie  Moiz  kitci  apitang  gaie  pe¬ 
jik  Eli  o  kat  apitan.  Ka  o  kikenindansin  eji  animi- 
tagositc  Pien  ;  kockwenindamogwaban  i  wabama- 
watc  :  megwatc  ij  animitagositc  kitcitwa  Pien,  wa- 
senagwatini  kaiasikatc  anakwat,  o  mijakinotagonawa, 
eckam  segenindamogwaban  ;  anakwatong  ondji  ani- 
mitagosi  Kije  Manito,  ikito  :  mi  aam  ningwisis  saia- 
kiak,  onjita  ni  kitci  sakia,  pizindawik.  Nwandawa- 
watc  Jezos  ot  ockinikima  Kije  Maniton,  mi  i  cin- 
gidjisewatc  epitc  segisiwagobanen.  Jezos  o  nansi- 
kawa  ot  ockinikima,  o  kockockona,  ot  ina,  pasik- 
wik,  kawin  segisikekon ;  waiasabiwatc,  kawin  awian 
o  ki  wabamasiwawan,  Jezosan  eta  o  wabamawan  ; 
mi  dac  i  nisadjiwewatc.  Ot  ina  Jezos  ot  ockinikima  : 
kawin  awiak  tipadjimotawiekekon  kitci  bwa  maci 
apitcipaian.  Keget  idac  kawin  awian  o  ki  tipadji- 
motawasiwawan  ibwa  maci  apitcipanitc ;  potc  ka 
gaie  wewenint  o  ki  nisitotawasiwawan  Jezosan,  mi 
dac  i  gaganonitiwatc,  itigwaban  :  wekonen  wendji 
ikitogwen  :  kitci  bwa  maci  apitcipaian  ?  Anawi 

aindasin  o  ki  nondawawan  Jezosan  ij  ikitonitc : 
ninga  nisigo,  ki  nisigoian,  ningat  apitcipa.  Ka 
o  piziskenindansinawan,  ka  inenindansik :  mi  ket 
ingi. 

Jezos  ot  ockinikima  i  nisinitc,  ij  ani  nisadjiwe- 
watc  o  kakwedjimawan  Jezosan,  ot  inawan  :  weko- 
nen  dac  wendji  ikitowatc  Pharizienhiak  gaie  Scribak 
enansinaikatek  Eli  koki  kitci  otisatc  anicinabk  kitci 
pi  kikinoamawatc,  ibwa  maci  tibisek  Kije  Manito 
o  kitci  kitcitwa  kijikom.  Mi  wendji  iji  kakwedji- 
mawatc  Jezosan  i  ki  wabamawatc  Elin.  Ot  ina 
Jezos  ot  ockinikima:  keget  ma  win  inenindagosi 
kitci  pitc  ijatc  Eli,  kakina  o  kat  ani  minawiton,  o 
kat  inadjia  Jodawininiwa  eji  mino  ijininiwakisini- 
pan  o  micomisiwabank,  kitci  gaie  winawa  iji  mino 
ijininiwakisinitc.  Kwaiak  kit  ininim,  acaie  ki 
tagocin  Eli,  ka  dac  o  kikenimasiwawan,  eji  minwe- 
nindamowatc,  o  ki  iji  totawawan ;  mi  ket  iji  naneka- 
tciawatc  ka  anicinabewiitizonidjin.  Jezos  ot  ocki¬ 
nikima  o  nisitotago  J ezos  i  katc  animitagositc ; 
kawin  keget  Elin  o  tipadjimasiwan,  ot  inenimawan  : 
ondjita  kwaiak  Janbatistan  o  tipadjiman,  ot  ineni- 
migo.  Pejikwenindagwatini  Eli  gaie  Janbatist  ot 
inenindagosiwiniwa.  Janbatist  nitam  o  ki  tipadji¬ 
man  Jezosan  ondaje  aking  apitc  naiagosinitc  kitci 
agwacimatc  anicinabe  ;  win  dac  Eli  o  ka  tipadjiman 

Jezosan  caie  kekat  kitci  tipakonanitc  anicinabe, 
caie  wi  pon  akiwang.  Aiamiewin  ki  ondji  nana 
Janbatist,  mi  gaie  ke  titc  Eli. 


59.  Kazisivapinetc  kikeha . — Matci  Manito  mawii- 
gotc  eta  kiigocimoivin  gaie  pagosenindjikewin. 

Ij  ani  nisadjiwewatc  iji  ani  ganonitigwaban  ;  ni- 
satin  daje  piagwaban  anicinabek  Jezosan.  Can- 
gaswi  Jezos  ot  ockinikima  kawin  o  ki  widjiwasiwa- 
wan  Jezosan  wakitatin  ij  ijanitc.  Waiabaninik 
dac  koki  tegocing  nisatin  matwe  aiajitendiwa  Je¬ 
zos  ot  ockinikima  nisatin  epinigobanena,  gaie 
Scriba.  Pitcinak  waiabamawatc  Jezosan, 
apitci  mamakatenindamok,  ka  kikenindagosisi 
anditok  ka  ijagobanen,  kawin  awiak  inenindansi- 
goban  kikijeb  koki  kitci  otisigowatc.  Wibatc  waia¬ 
bamawatc,  mi  gotc  ij  awi  nakickawawatc ;  ondjita 
songa  wewenint  o  mino  anamikawawan,  ot  igowan  : 
wekonen  wendji  matwe  aiajitendieg  ?  Endatcinigo- 
banen  inikik  maiawandjiitinigobanen  i  daje  piawin- 
dibanen  Jezos,  pejik  anicinabe  awacamenj  modjike- 
nindam  i  wabamatc  Jezosan,  ot  awi  wawicingweni- 
gapawitawan  enasamigapawinitc  J  ezosan,  ot  inan  : 
Tebenimiang,  cawenim  ni  nidjanis,  ni  pina  ondaje 


161 


endaje  piinang  kitci  gitimagasing  inenim&tc  :  tibi- 
kizisong  inabaminagwatini  ni  nidjanis  ot  inapinewin ; 
Matci  Maniton  apiwan  ni  nidjanis  wiiawing,  wanina 
ot  animiigon,  ka  nitawesi,  o  nangisitecimigon,  ot  a- 
jikipangicimigon,  mitci  ot  apakinigon,  goto  anotc  ot 
iji  neningipinigon,  endotagotc  ;  anawi  wanina  non- 
dagosi,  ka  dac  nisitotagosisi,  pitewanamo,  matwe 
kakidjickabite,  nondagwatiniwan  wibitan  epitc  ani- 
misitc,  eckam  ani  cigwakatozo  epitc  anawisetc,  na- 
ningotinon  ickoteng  ot  apakinigon  Matci  Maniton, 
naningotinon  niping  ;  caie  dac  wa  ani  poniigodjin, 
mi  iim  apitc  awacamenj  ij  animitagositc  ;  mamakate- 
nindagwat  keiabatc  ij  anawi  pimatisitc,  onzam  min- 
wagac  eko  animisitc ;  cawenimicinam,  enabigis,  gaie 
nin  gaie  ni  nidjanis  ni  pejik  onjan,  wi  cawenindjike- 
tangin  kitci  ojimomagatinik  ot  inapinewin.  Ij  eka  ki 
wabamisinowan  nongom,  anawi  ningi  pagosenimak 
kit  ockinikimak  kitci  cawenimawatc  ni  nidjanisan,  ka 
awatc  ki  iji  gackitosik. 

Ot  anawi  gitimagitawan  Jezos  inim  pegoseninda- 
miganonigodjin  ;  pinama  ot  anwenindamiganon&, 
ot  ina :  anwetamowini-matci  anicinabetok,  anin 
inikik  ke  witanakiminagok  ?  anin  inikik  ke  gana- 
weniminagok,  ke  kijateniminagok  ?  -Ot  inan  :  pij 
ondaje  ki  nidjanis  ;  caie  dac  padjiganiwitc,  mi  apitc 
aianimiigotc  Matci  Maniton,  mitci  ot  apakinigon, 

mitci  ani  titibise,  gotc  ki  ani  pitewanamo,  gotc 
anotc  iji  ani  niningibinigo.  O  kakwedjimigon 
Jezosan  wenidjanisitc,  ot  igon  :  anin  apitc  maia- 
djiinapinegobanen  ?  Ot  inan  Jezosan:  megwatc 
ij  abinotcenjiciwitc  mi  maiadjiinapinepan,  naningo- 
tinon  ickoteng  ot  apakinigon,  naningotinon  gaie 
niping,  gackitonipan  Matci  Maniton,  o  ta  ki  apitci- 
nanigon,  kin  dac  eji  gackitowanen  iji  witokawenimi- 
cinam,  cawenimicinam.  Ot  igon  Jezosan  :  gecki- 
towanen  kin  songa  kitci  tepwetawin,  ka  kekon  o 
pwanawitosin  songa  taiepwetang.  Ot  inan  dac 
Jezosan  wenidjanisitc,  matwe  mawi  ij  animitago- 
sitc :  nind  anawi  tepwetan,  witokawenindan  ni 
nonde  tepwetamowin.  Jezos  o  kijikabama  nibina 
anicinabe  maiawandji  nansikagogobanena,  mi  i  ga- 
nonatc  Matci  Maniton  inim  abinotcenjican  nene- 
katciagobanen,  o  kije  ganonan,  ot  inan :  metci 
manitowian,  nin  kit  inin,  ponih  nenekatciatc,  sakaan, 
ka  minawatc  pindikeken  wi  iawing.  Mi  i  matwe  aia- 
jikwetc  Matci  Manito,  mamindjic  o  nakawe  wanina 
nanekatcian  inim  abinotcenjican,  mi  dac  keget  i  sa- 
kaang  wi  iawining  ;  epitc  songa  animiigogobanen, 
nikabandamogoban  abinotcenjic,  nipo,  inenindago- 
sigoban,  nibina  ikitogwaban :  acaie  nipo;  Jezos 
dac  o  sakinindjinan  inim  abinotcenjican,  o  ki  pa- 
sikwindinan,  mi  ij  apitci  mino  kikeitc,  mi  i  minute 
wenidjanisinidjin. 

Ka  pindikewatc  mikiwaming  Jezos  kiki  ot  ocki- 
nikimk,  o  ganonigo  ot  ockinikima,  ot  igo  :  kit  anawi 
iji  cawenimimin  gaie  ninawint  kitci  iji  mamanda 
gackitoiang,  kawin  awatc  ningi  iji  gackitosimin  ij 
anawi  miwiangitc  Matci  Manito  nenekatciapan  inim 
abinotcenjican,  wekonen  wendji  pwanawitoiang  ? 
Ot  ink  Jezos  :  kawin  aam  towa  Matci  Manito  nita 
madjimiwiasiwa,  mi  eta  awiak  songa  aiamiatc,  gaie 
aiamie  kiigocimotc,  mi  eta  win  ke  gackiatc  Matci 
Maniton  inim  towan  kitci  miwhiatc ;  ki  ki  nond 
songenindanawa  kit  inenindagosiwiniwa  anawi  ene- 
niminagok.  Ni  tepwe  eninagok,  misawatc  eta  Se- 
neve  ejinikatek  ominikaning  enigokwakiban  ki  tep- 
wetamowiniwa,  ganotameg  oom  pikwatina,  itameg  : 
taka,  indaje  apakizon,  keget  ta  apakizomagat,  kawin 
kekon  ki  ta  ki  pwanawitosinawaban. 


60. — Kijatc  tipatotagwat  Jezos  o  nipowin  gaie  ot 
apitcipawin.—Kijikaganiwan  okima 
tebenindciiig . 

Mi  i  madjagobanen  Jezos,  Ganine  ot  ani  naka- 
vveckan  kitci  eka  nisitawenimasiwintc,  inenindizo- 
goban.  Ot  ani  gaganona  ot  ockinikima,  ot  ina  :  ka 
wanetiindankekon  kakik  kijatc  ka  windamonagok. 

Ka  anicinabewiitizotc  paiatatidjik  o  nindjiwang  ta 
pakitenindagosi,  kata  nisa ;  ki  nisintc,  niso  kijigati- 
nik  kata  apitcipa.  Ondjita  anawi  micic  tipadjindizo 
Jezos  ke  titc,  ka  sa  watc  kanake  pangi  o  pisiske- 

nindamitawasiwawan  wendji  ikitonitc.  Kekon 
keckanbitek  eka  nagwasinok,  mi  enen  indag  watini- 

gobanen  Jezos  ot  animitagosiwin.  Ka  memandjiC 
inenindansik  :  mi  ket  ingi  ekitotc  ij  anawi  memicic 
tipadjindizonitc  caie  papecotc  ke  totawimintc  ij 
anawi  tipadjindizonigobanen,  gaie  pekic  o  manadj 
kakwedjimawan,  anawi  ondjita  gackenindamogwa- 
ban.  Mi  ij  ani  otitamowatc  Kafarnaom  ejinikatek 
otenaw. 

Mi  ejitwawagobanen  Jodenang,  awiak  ningotiji 
wendjipadjin  kijikazogoban  conia  kitci  okiman 
kitci  minimintc.  Ka  pindikewatc  Jezos  gaie  ot 
ockinikima  otenang,  iim  towa  conia  maiawandji- 

todjik  o  nansikawawan  Pienan,  ot  inawan  :  ka  na 
pepawidjiweg,  ka  na  gaie  win  o  ka  kijikansin  enen- 
indang  kitci  okima  ?  Angema,  o  ka  kijikan  gaie 
win,  ot  igowan.  Midac  i  pindiketc  Pien  Jezosan 
ij  apinitc  mikiwaming  ;  pandiketc  Pien,  wibatc  o 
ganonigon  Jezosan,  ot  igon  :  Pien,  windamawicin 
enenindaman,  awenenak  enenindagosidjik  kitci 
okiman  ke  kijikawadjik  ?  Mi  na  maiak  anicinabek 
ningotiji  wendjipadjik,  koni  ma  gaie  okom  mitok 

endanakidjik  kajikazogwenak  ako  ?  Ot  man  Pien 
Jezosan  :  maiak  anicinabek  mi  vvak  kajikazogwenak 
ako.  Ot  igon  Jezosan  :  gwaiak  endanakidjik  kawin 
inenindagosisik  kitci  kijikazowatc,  anic  dac  kitci 
eka  pata  ineniminangwa,  akaming  ijan,  awi  wewebi- 
nabin,  nitam  ke  gondamagoian,  ki  ga  tawanona,  o 
toning  ki  ga  mikan  pejikwabik,  ki  ga  minak  dac  ke 
kijikazoiang  gaie  nin  gaie  kin.  Mi  dac  keget  endo- 
gobanen  Pien,  ki  awi  wewebinabi,  nitam  gwendama- 
godjin  kikonsan,  mi  i  tawanonatc,  keget  pejik¬ 
wabik  ateni  pintc  o  tonining,  mi  ij  awi  kijikazotc  eji 
nandawenindamawawindwabanen. 


61.  —  A  iaj  itendiwak  J  ezos  an  pep  a  widjiwadjik 
awekzven  ke  nikanisigwen. — Aiamie  abinot- 
cenjiciwin . — Eka  zvendamiiwemagak  wi- 
tokagemagat. 

Megwatc  pindikamik  ij  apiwatc,  Jezos  o  kakwe- 
djima  ot  ockinikima,  ot  ina :  anin  eji  ganonitiego- 
ban  nongom  mikanang  ka  pi  ijang  ?  Ka  pinama 
ningot  ki  ikitosik  eji  kakwedjimigowatc.  Awekwe- 
nitok  endatcing  awacamenj  ket  apitenindagosikwen 
keck,  ki  aitigwaban.  Keg  apitc  o  windamawawan 
eji  ganonitiwapan  ;  mi  i  kakwedjimawatc  Jezosan, 

ot  inawan  :  kijatc  windamawicinam  awenen  endatci* 
ang  awacamenj  ket  apitenindagositc  apitc  kitci 
okimawian.  Ot  ina  dac  Jezos  ot  ockinikima  mi- 
tatcinigoban  acitc  nij :  awiak  endatcieg  inenin- 
dang,  nin  awacamenj  kekona  inenindagosian,  mi  ke 
nakikawenindagositc,  mi  ket  anokitawatc  kakina; 
ke  nakikawenindizotc  dac,  meki  maia  minditotc. 
Ikitogoban  tanasak  :  awacamenj  ke  wi  apiteninda¬ 
gositc,  mi  awacamenj  ke  nakikawenindizotc,  mi 
kakina  ke  wi  anokitawatc.  Kawin  nind  indisi 
endowatc  kitci  okimak  ;  ke  nakikawenindizotc,  mi 
awacamenj  ket  apitenimak. 

Mi  gotc  i  nandwewematc  Jezos  pejik  abinotcen- 
jican,  ot  odjiman,  ot  asan  enasam  apinitc  kakina  ot 
ockinikima,  ot  ina  :  eka  inadjiitizosiweg  enatisiwatc 
abinotcenjicak,  kawin  wakwing  ki  ga  ki  ijasim, 
kawin  wetockinikimingin  ki  ga  ki  inenimisinonim. 
Awiak  dac  nakikawenindizotc,  ebinotcenjiwingin 
*  inenindizotc  ;  mi  awacamenj  ket  apitenindagositc 
ket  apitenimak.  Eka  inadjiitizoieg  enatisitc  aam 
abinotcenjic,  kawin  wakwing  daje  okimawiwin  ki 
ga  ki  otitansinawa.  Awiak  dac  win  pindikanatc 
endatc  onom  towan  abinotcenjican,  nin  inab  ondji 
mikawenimatc,  nin  tanasak  ninga  pindikanik  endatc. 
Awiak  dac  pindikajitc  endatc,  n’osan  tanasak  o  ka 
pindikanan. 

Janhian  ot  igon  Jezos  :  ningi  wabamanan  pejik 
anicinabe,  kawin  ninawint  endatciang  tanisisi,  ki 
winik  i  miwihatc  Matci  Maniton,  ningi  kinaamawa- 
nan  kitci  iji  wi  gackitotc.  Ot  ina  dac  Jezos  : 
kawin  kinaamawiekekon  ;  awiak  eka  neckeniminag, 
ki  witokawenimigowa ;  awiak  mamanda  gackitotc 
winjitc,  ka  inenindagwasinon  kitci  papiji  pakwano- 
mitc.  Awiak  minainag  ningotwemikwan,  takika- 
mabo  nin  ondji  i  papawidjiwieg,  kata  kijikawa, 
kawin  o  ka  wanitosin  o  kijikagowin. 


62. — Paiatotagemagakin  tci  webinikatek. — Kawi?i 
azviia  manenimasiwitc  nekikawenindagosini- 
djin. — Mitaso  mitana  maziadjenicak. 

Awiak  patatowining  totawatc  abinotcenjican  taie- 
pwetawinidjin,  animatini  ke  titc,  awacamenj  ta  ki 
onicicininiban  kitci  sakikwebizotc  takwaanasin  mi- 
sabos  ka  titibatabitc,  mi  dac  nawitc  kitci  kaming 
apakinintc.  Maianatak  o  kat  otisigonawa  anicina- 
bek  patatotagewin  ondji.  Inenindagwat  anicinabek 
kitci  patatotagemagatinik  ot  inatisiwiniwa,  maiana- 
natatinik  o  kat  otisigon  ke  patatotagetc  ;  koni  ki 
nindj,  koni  gaie  ki  sit  patatotagon,  kickijan,  wasa 
iji  webinan,  awacamenj  onicicin  kakike  pimatisi- 

wining  kitci  pindiken,  misawatc  kickiniken,  koni 
gaie  kickisiten,  apitci  ta  kitci  animat  kiki  nodjim 
kakike  ickoteng  apakinigon  ;  koni  ma  ki  ckinjik 
patatotagoian,  manibiton  ki  ckinjik,  wasa  iji  webi- 
nan  :  onicicin  wakwing  pindiken,  misawatc  pejik- 
wang  eta  ki  ckinjik,  ta  animatoban  kiki  ki  ckinjikon 
apakinigon  kakike  ickoteng  ka  nita  atawesinon  ;  mi 
indaje  manidjoc  ka  nita  niposi,  kakik  ta  takwange. 
Ciwitaganing  apitenindagwat  anamakamik  daje 
ickote.  Ciwitagan  epakidjikategin  wiasing,  kawin 
nita  wanatasinon  wiias,  taiagwatc  o  ganawenindan 
kitci  eka  pikiskanasinok ;  mi  gaie  anamakamik  daje 
ickote  kawin  tcagakisikemagasinon  ij  anawi  kakike 
wiisakakisikemagak. 

Anawi  onicicin  ciwitagan,  koni  dac  nonde  wana- 
tak  i  ciwitaganiwangiban,  wekonen  kotak  ke  ki 
awaganhvanogobanen  koki  kitci  ciwang  ?  Ki  iawi- 
wang  tanik  ciwitagan.  Ikitoban  tanasak  Jezos  : 
wewenint  ani  kakitawenindamok  ket  iji  mino  miko- 
megwa  anicinabek  ;  pekatisiwining  iji  mino  sakiitik. 
Kawin  manenimiekekon  okom  towak  abinotcenji- 
cak ;  ot  anjenimiwa  kakik  o  wabandanawa  n’osan 
wakwing  eji  nagosingwenitc. 

Ka  anicinabewiitizotc  mi  ka  ondji  pi  anicinabe- 
wiitizotc  kitci  agwacimatc  wenicininidji.  Anin 
enenindameg  ?  Ka  na  awiak  genawenimatc  mana- 

djenick  mitaso  mitanawenitc,  pejik  dac  wanihatc, 
ka  ot  animenimasiwa  cangaso  mitana  acitc  cangaswi 
o  manadjenicima,  kakina  o  nagana  pikwatinang  i 
daje  wisininitc,  mi  gotc  i  madjatc  i  papananda- 
wabamatc  ka  waniadjin,  keg  apitc  o  ki  mikawan 
ejanigobanen,  ondjita  songa  modjikenindam  i  mika- 
watc  weniabanen,  ka  gwetc  ot  animenimasiwa  onom 
cangaso  mitana  acitc  cangaswi  pekatc  i  tajikenitc 
pejikwanong.  Mi  gaie  enditc  k’osiwa,  ka  o  min- 
wenindansin  pejik  kitci  wanicininitc  inim  towa  pepi- 
wicenjininidji. 


63. —  Wikanisi-mikondiwin.—  Mekateivikonaiek  eji 
gackitoiuatc. — Tci  wanisitamatiwatc  nijwasin 
nijivaso  mitana  tasin. — Matci  anotagan 
katc  tipatotagosi . 

Koni  gaie  awiak  patatitc,  nansikaw,  awi  kockom 
kitci  anwenindizotc,  kawin  awiak  kitci  nondok 
pinama,  win  eta  nicike  kitci  nondok.  Koni  dac 
anwenindizowini  pizindok,  ki  kanis  ki  gat  agwaci- 
ma.  Eka  dac  minotosinok,  awiak  ki  ga  wikwadji- 
wina  kitci  awi  ganoneg,  ki  ga  nijim  koni  gaie  ki  ga 
nisim  kitci  mikomeg,  mi  acaie  kitci  tebisieg  nijieg 
koni  gaie  nisieg  kitci  tepwewiniganoneg.  Nijiwatc 

koni  gaie  nisiwatc  pejikwaninik  ket  ikitowatc  ta 
tepweienindagwatini  ot  ikitowiniwa  :  eka  dac  pizin- 
dawatc  ke  ganonigodji,  ki  ga  tipatotamowan  kitci- 
twa  Ningotwewanakisiwin  ;  eka  pizindang  kitcitwa 
Ningotwewanakisiwin,  eiamiasingin  ki  gat  inenima. 

Ondjita  kit  ininim,  kakina  inikik  ke  takobitoieg 
aking,  keget  kata  takobidjikate  wakwing.  Inikik 
dac  ket  abiskonameg  aking,  wakwing  gaie  ta  abis- 
kobidjikate.  Minawatc  kit  ininim,  nijieg,  mama- 
wenindameg  kekon  kitci  pagosenimeg  n’os  wakwing 
endatc,  ki  gat  iji  pamitagowa  ket  iji  pejikweninda- 
meg  kitci  pagosenimeg.  Nijiwatc  koni  gaie  nisi¬ 
watc  nind  ijinikazo wining  mawandjiitiwatc,  nasaw 
nind  ap  i  mawandjiitiwatc  nin  ondji  wendji  mawan¬ 
djiitiwatc. 

Mi  iim  apitc  Pienan  o  nansikagon  Jezos,  ot 
igon  :  andasin  ke  cawenimak  awiak  manj  totawitc  ? 
Nijwasin  na  nin  ga  cawenima  ?  Ot  ajite  ganonan 
Jezos  Pienan,  ot  inan  :  kawin  kit  inisinon,  nijwa¬ 
sin  eta  ki  ga  cawenima,  kit  inin  :  nijwasin  nijwaso 
mitana  tasin  ki  ga  cawenima. 

Mi  ondji  Kije  Manito  ot  okimawiwin  ejinagwak 
enditc  kitci  okima  ka  wi  mitonenimatc  ot  anota- 
gana  eji  anokitagotc.  Caie  dac  i  madji  mitoneni¬ 
matc,  pejik  anotagan  pinawindiban  kitci  mitoneni- 
mintc  :  mitasin  kitci  mitaso  mitana  taswabik  ano 


nagoban  kitci  pamenindaminitc  eckam  kitci  an] 
nikiomagatinik.  Ka  dac  tanisigoban  kitci 
kijikawatc  inim  okiman.  Ikito  dac  kitci  okima  : 
nindawatc  kakina  kata  atantinaniwik,  win  gaie 
wiwan,  gaie  o  nidjanisa,  gaie  inikik  tebenindang, 
kata  atantinaniwanini  kitci  kijikagoian.  Aam  ano- 
tagan  ot  andjisikapawitawan  kitci  okiman,  ot  iji 
pagoseniman:  piicin,  enabigis,  keck  kakina  ki  ga 
kijikon  ;  cawenimigogoban  dac  kitci  okiman,  paki 
tinigogoban  gaie  minigogoban  inikik  mesinaama- 
wagobanen.  Ka  sakaang  dac  iaam  anotagan,  mi  i 
wabamatc  witc  anotaganan,  masinaamagogoban 
mitaso  mitana  nakikawi  conian,  mi  dac  i  kipine- 
wenagobanen  witc  anotaganan  ij  inatc  :  kijikawicin. 
O  nipakwitagon,  ot  igon :  piicin,  enabigis,  keck 
panima  ki  ga  kijikon  kakina  inikik  mesianaamonan. 
Ka  dac  ot  iji  cawenimasiwan,  taiagwatc  gotc  awi 
anokimogoban  kitci  kipaomintc  nananj  kitci  kiji- 
kagotc.  Nibina  witc  anotagana  wabamigogoban 
endotawatc  witc  anotaganan,  waning  nesitamenin- 
damogwaban,  mi  ij  awi  tipadjimotawawatc  kitci 
okiman  kakina  enogobanen ;  mi  dac  kitci  okima  i 
nandwewematc  inim  anotaganan  metciteenidjin,  ot 
inan :  metci  anotaganiwian,  kakina  ki  ki  minin 
minikik  mesinaamawianban  i  ki  pagosenimin, 
wekonen  dac  kin  wendji  eka  iji  cawenimasiwatc 

kite  anotagan  ka  iji  caweniminan  i  ki  pagosenimin  ? 
ta  ki  onicicin  kitci  iji  cawenimatiban  ka  iji  caweni¬ 
minan.  Mi  dac  i  nickatisigobanen  kitci  okima,  mi 
i  pakitinagobanen  ot  anotaganan,  o  pakitinamawan 
naiagatawenindaminidji  kitci  nagatawenimimintc 
nananj  kakina  kitci  kijikagotc  inikik  mesinaigego- 
banen.  Ka  iji  tipatotamogobanen  Jezos,  mi  ij 
ikitotc :  mi  ke  totonag  n’os,  eka  ki  teiwang  iji 
cawenimasiweg  awiak  maianj  totonagon. 


64. — Jezos  kawin  o  wi  pindikanigosi  Samar i- 
wininiwh.  — Metatcidjik  paiapikwajego- 
banenak. 

Caie  dac  eni  otcitcisek  kitci  nagatang  aki  Jezos 
ki  inenindizo  Jenozaneming  kitci  ijatc  ;  ij  ani  ijatc 
mwadjikisingin  ani  towa  :  o  nikaninajawa  ket  awi 
nikanadjimigodji.  Ka  nikaninajaondjik  ki  pindikek 
pejik  otenang  Samarinang,  Samari  daje  anicinabek 
tibenindamogwaban  iim  otenaw.  Ningat  onaban 
dananan  kitci  apitc  Jezos,  ningat  ojitawananan 
kitci  apitc,  inenindamogwaban  enonindjik,  ka  iji 
minwenindansigwaban  wetotenawidjik  kitci  apita- 
minitc  Jezosan  ot  otenawiwa  ;  mi  wendji  eka  mi- 
nwenindamowagobanen,  Jenozaneming  eni  ijangin 


ki  inabaminagosigobanen  Jezos.  Jcnozaneming  daje 
anicinabek  gaie  Samaring  daje  anicinabek  nanicke- 
nindigwaban,  mi  wendji  miwenimawagobanen  Jezo- 
san  ij  ani  ijanigobanen  Jenozaneming.  Kitcitwa  Jak 
gaie  kitcitwa  Janh  apitci  ka  minwenindansigwaban 
endotawimintc  Jezosan  i  miwenindagosinigobanen, 
ot  inawan  Jezosan  :  iji  minwenindaman,  ningat 
ikitomin  wakwing  kitci  ondjisek  ickote  kitci  sakizo- 
watc  kitci  tcagakizowatc  wetotenawidjik.  Kwekika- 
pawi  Jezos,  o  nanibikima,  ot  anima,  ot  ina:  ka  ki 
kikenindansinawa  enenindagosieg  :  ka  anicinabewii- 
tizotc  kawin  ondji  pitc  ijisi  awian  kitci  ickwaieni- 
m&tc,  kitci  agwacimatc  anicinabe  mi  wendi  pitc 
ijatc. 

Kotak  otenang  ki  ijik ;  caie  ij  ani  otitamogoba- 
nen  Jezos  iim  otenaw,  o  nandanakickago  mitaswi 
pepikwajenidji,  wasawens  nokikabawinigoban ;  o 
ganonigo,  ot  igo  :  Jezos  kekinoamagen,  gitimage- 
nimicinam.  Waiabamatc  genonigodji  Jezos,  ot 
ina  :  madjak,  awi  wabandahik  ki  iawiwan  kekinoa- 
magedjik ;  ij  ani  ijawatc  dac,  ki  pininawek.  Pejik 
i  wabandizotc  i  kisisinawetc,  koki  minawatc  o  nan- 
sikawan  Jezosan,  apitci  ani  kijiwe  i  kitcitwawinatc, 
o  cagacki-anamikawan  Jezosan,  o  sitining  mitci 
apakizo  i  mamoiawamitc ;  Samari  daje  anicinabe- 
wigoban  iaam  ka  nakomagobanen  Jezosan,  Ot 

igon  dac  Jezosan:  ka  na  metatcidjik  kakina  ki 
kisisinawesik  ?  Andi  dac  ij  apiwatc  cangaswi  ? 
Kawin  awiak  kotak  ki  pi  kiwesi  kitci  mamoia- 
wamatc  Kije  Maniton,  win  eta  maiata  anicinabe  o 
ki  pi  mamoiawaman  Kije  Manit.on.  O  ganonan 
dac  Jezos  inim  kwesisinawedjin,  ot  inan  :  pasikwin, 
madjan,  ki  tepwetamowin  ki  kisisinawehigon. 


65. — Pepciwidjiwagobanenak  Jezosan  i  nijwaso 
mitanawewatc  acitc  nij  azvi  kikinoamagek. — 

Pi  kiwek. 

Ickwenhiang  o  ki  nawanjawenima  nijwaso  mitana 
acitc  nij  ot  ockinikima,  o  nenijonajawa  ningotiji 
wa  ijawadjin  ij  otenawang,  ot  ina  :  asakamin  kitikan 
caie  wabizok,  anic  dac  maneckak  ke  kickackiji- 
kedjik  ;  pagosenimik  tebenindang  kitikan  kitci 
anonatc  ke  kickackijikenidji.  Mi  dac  ij  iji  kiki- 
noamawatc  ka  iji  kikinoamawapan  metatcininidji 
acitc  nij  wa  anonatc  kitci  awi  papakikinoamagenitc. 
Wibatc  dackeget  kiawi  kikinoamagegwaban  najwaso 
mitanawedjik  acitc  nij.  Tegocinowatc,  modjikenin- 
damitagosigwaban,  inagwaban  Jezosan  :  winawa- 
wadjiwa  matci  manitok  ni  pamitagonanik  genona- 
wangitwawen  kit  ijinikazo wining.  Ot  igowan  dac 

Jezosan  :  ni  wabamaban  Matci  Man i to,  icpiming 
ondji  pangicin,  goto  waiawategin  ijisegoban.  Ki  ki 
neniminim  kitci  takokanegwa  kinebikok  gaie  matci 
manidjocak,  gaie  kitci  takokatameg  kakina  matci 
manito  aindowin,  kakina  matci  aii  ka  ningot  ki  ga 
totagosinawa.  Kawin  oom  ondji  modjikenindan- 
kekon  i  pamitonagwa  matci  manitok ;  modjikenin- 
damok  dac  wakwing  i  ki  inansinaogoieg  ejinikazoieg. 

Iim  mamakatc  apitc  anamite  mwadjikenindamo- 
gobanen  Jezos  Mino  Manito  o  modjikenindamo- 
winini,  mi  dac  ij  ikitotc  :  ondjita  ki  kitcitwawinin, 
n’ose,  tebenindam&n  wakwi  gaie  aki,  ki  ki  katawak 
oom  nebwakawenindizodjik  gaie  kekitawenindizo- 
djik,  ki  ki  iji  kikenindamonak  dac  maianenindi- 
zodjik,  pezinatenindizodjik  ;  kin  ma  ki  ki  iji  min- 
wenindam,  n’ose,  migwetc  ka  inenindaman,  ondjita 
nind  iji  minwenindam  gaie  nin. 

Kakina  kekon  ningi  minik  n’os,  ningi  tibenin- 
damonik.  Ka  awiak  ni  kikenimigosi,  mi  eta  n’os 
apitci  kekenimitc ;  ka  gaie  awiak  o  kikenimasiwan 
n’osan,  nin  eta  nind  apitci  kikenima,  gaie  wi  ineni- 
makiban  awiak  kitci  kikenimapan  n’osan,  keget 
wewenint  o  ta  ki  kikeniman.  Mi  dac  i  kiwekwenitc 
i  nipawinitc  ot  ockinikima,  ot  ina  :  ningotawasingwa 
o  ckinjikon  ka  wabandamowatc  kinawa  enaban- 
dameg ;  ondjita  kit  ininim  •  nibina  nakan  kikenin- 

damogobanenak,  nibina  gaie  kitci  okimagwaban  o 
ki  misawenindanawan  kitci  inabandamowatc  kinawa 
enabandameg,  ka  dac  ki  inabandansik ;  misawenin- 
damogwaban  gaie  kitci  iji  nondamowatc  kinawa  eji 
nondameg,  ka  dac  ki  iji  nondansik. 


66 .—Mino  Samar iwinini. — Mart  gaie  Marti. 

Ningotin  pejik  kekinoamagenidjin  o  nansikagon 
Jezos,  o  nandakikenimigon,  ot  igon  :  kin  kekinoa- 
mawiang,  windamawicin  ket  ani  aindotamowanen 
wakwing  kitci  ijaian.  Ot  inan  Jezos  :  anin  enan- 
sinaikatek  aiamie  masinaiganing  ?  Anin  gwetc 
ejinaman  aiamie  masinaigan  ?  Ot  igon  :  ki  ga 
sakia  Kije  Manito  tebenimik  enigoteen,  enigokot- 
citcagocin,  eji  mackawisin  gaie  gotc  enigok  ki 
mitonenindjiganing ;  ki  ga  sakiak  gaie  kite  anicina- 
bek,  eji  sakiitizon  mi  ket  iji  sakiatwa.  Ot  inan 
Jezos  :  kwenatc  ekiton,  ani  tin  ekiton,  ki  ga 
pimatis. 

Aam  dac  kekinoamagegobanen  i  wi  onzondizotc, 
ot  inan  Jezosan  :  awenak  nitc  anicinabek  ket  ine- 
nimagwa?  Ot  igon  Jezosan:  pejik  anicinabe 
Jenozaneming  ondjipagoban,  Jeriko  ejinikatek 
otenaw  ijagoban ;  ij  ani  ijatc,  kimotinask  ot  otisigo. 

o  kitcikonaiebinigo,  wanina  o  papakiteogo,  ka 
iabitaogotc,  mi  i  madjanitc  inim  kimotiwininiwa. 
Nanaitak  dac  kekinoamagetc  pejik  ani  ijagoban 
iim  mikanang  indaje  i  dngicinogobanen  ka  iabita- 
wintc,  ot  anawi  mikawabaman  ij  ani  pimosetc,  ka 
dac  o  papamenimasiwan,  gotc  gwaiak  o  kapikawan. 
Keiabatc  gaie  Leviban  aianikatc  ocisan  pejik,  pe- 
cotc  anawi  gaie  win  tagoban,  anawi  gaie  wabamago- 
ban  inim  aiabitaomindjin,  ka  mamanabatc  ot  inasi- 
wan,  gotc  gwaiak  o  kapikawan  gaie  win.  Kotak 
dac,  Samaring  daje  anicinabe  ij  ani  pimosetc  mika¬ 
nang,  mi  ij  otisagobanen  inim  aiabitaomindjin, 
waiabamatc,  sizobitogoban  enaiganiwitc  pakan  pi- 
mite,  gaie  kamiskwagaminik  ki  nandawiagoban,  o 
pepejikokackweming  ot  asan,  mikiwaming  ot  ijiwi- 
nan,  wewenint  o  pamian  ;  waiabaninik  dac  nijwabik 
o  minan  tebenindaminidjin  mikiwam,  ot  inan  :  wi 
pamenim  waam  aianimisitc,  panima  minawatc  pimo- 
seian  ki  ga  kijikon  inikik  ke  nondesegwen  nongom 
ka  mininan.  Awenen,  kit  inenindam,  i  nisiwatc 
okom  ka  tipadjimagik  ka  otisadjik  ka  aiabitaka- 
nandjiganiwinidjin,  witc  aninabeng  ket  inenindago- 
sitc?  Ot  inan  Jezosan  :  mi  aam  ka  cawenimatc, 
witc  anicinabeng  inenindagosi.  Ot  igon  dac  Jezo¬ 
san  :  madjan,  mi  gaie  kin  ke  wi  ti&n. 

Jenozaneming  ij  ani  ijagobanen  Jezos,  pejik  ote- 

nansing  Betani  ejinikategobanen  ki  ani  pindike. 
Pejik  ikwewan  Mart  ijinikazowan  o  pindikanigon 
endanitc.  Mart  o  cimenjan  Mani  Madinin  ijinika¬ 
zowan.  Wanina  anokigoban  kitcitwa  Mart,  kakina 
kekon  ani  nanagatawenindamogoban  mikiwaming, 
win  dac  Mani  Madinin  Jezosan  o  sitining  waki 
apigoban  ij  ani  pizindawatc  Jezosan  ij  animitago- 
sinitc.  Kawin  iji  minwenindansi  Mart,  o  nansika- 
wan  Jezosan,  ot  inan  :  Tebenimiang,  ka  ki  pame- 
nindansin  endotawitc  ni  cimenj,  nin  eta  kakina  mizi 
kekon  ni  pamikan,  win  dac  pejikwanong  api,  iji 
kitci  witokawitc.  O  ganonigon  Jezosan,  ot  igon  : 
Mart,  Mart,  nibina  kekon  ki  nanagatawenindan,  ki 
waniskweigon,  pejikwan  etaaiabatenindagwak:  Mani 
awacamenj  wenicicininik  o  ki  nawanjawenindan, 
kawin  ta  makamasiwa  eji  nawanjawenindang. 


67. — Jezos  ka  kijitotc  nabowezuin. — Kakik  pago- 

senindjikek. 

Ningotin  Jezos  ningotiji  awi  aiamiagoban,  pejik 
ot  ockinikiman  kakwedjimigogoban,  igogoban  :  Te 
benimiang,  iji  kikinoamawicinam  ket  iji  naboweiang, 
ket  ani  ikitoidng  wa  aiamiaiangin  eji  kikinoama- 
w&tc  Janbatist  ot  ockinikimk.  Ot  ina  dac  Jezos  : 

wa  aiamiaiegon,  ikitok :  n’osinan,  ketcitwawenin- 
dagwak  kit  ijinikazowin  :  kekona  otisigoiang  kit 
okimawiwin  :  Memecagwam  kijik  mijicinam  ni 
pakwejiganiminan.  Cawenimicinam  ka  ki  pata- 
tiang  eji  cawenimangitwa  neckenimiiamindjik.  Son- 
giteeckawicinam  kitci  eka  cagodjiigoiang  matci 
ijiwebisiwin. 

Ot  ina  keiabatc  Jezos  ot  ockinikima :  awiak 
endatcieg  owitckiwenhitc,  nansikawatc  dac  witcki- 
wenhian  aiabitatibikatinigin,  inatc  :  ningwi,  awiicin 
niswi  pakwejiganak,  pejik  nind  otisik  nitckiwe,  ka 
kekon  nind  indanisin  ket  acamak  ;  ikitotc  dac  pin- 
dik  ka  awi  awiazomintc  :  kawin  nesitamenindamihi- 
ciken,  acaie  kipaikate  nind  ickwandem,  o  nipagani- 
wang  acaie  cingicinok  ni  nidjanisak  gaie  nind  anota- 
ganak,  ka  ninga  wanickasi  kitci  ki  awi  mininan  eji 
pagosenimin.  Eckam  dac  papawaang  ickwandem, 
keg  enowek  awikockatc,  ta  wanicka  kitci  awi  minatc 
pakwejigana  inikik  ke  ki  abadjianitc ;  misawatc  eka 
papamitawatc  i  sakihitiwatc,  o  ka  papamitawan  kitci 
eka  eckam  wapaweigotc.  Nin  dac  kit  ininim  :  pa- 
gosenimok,  ki  ga  minigom  ;  nandawabandamok,  ki 
ga  mikagem  :  ickwandem  papawaamok,  ki  ga  cena- 
magom.  Awiak  pegociiwedjin,  mina ;  awiak  dac 
pepanandawabandangin,  mikawandjike ;  awiak  dac 
paiapawaangin,  cenamawa.  Awiak  dac  endatcieg 


pagosenimite  osan  pakwejigan,  o  ta  minan  na  asin  ? 
Pagosenimatc  dac  kikonsan,  o  ta  minan  na  kine- 
bikon  ?  pagosenimatc  dac  waw,  o  ta  minan  na 
matci  manidjocan  ?  Kinawa  ij  anawi  matci  ijiwe 
bisieg,  kekon  endaniegon,  ki  mino  totawawak  k 
nidjanisiwak ;  awacamenj  dac  inenindagwat  kitci 
cawenindamitonag  k’osiwa  wakwing  epitc,  kekon 
wenicicininik  pagosenimeg. 


68. — Jezos  ot  anweni?na  Pharizienhia. 

Nanint  metciteedjk  ot  awi  nandotawawan  Jezo- 
san,  o  nanda  mansitawawan,  ot  akamawawan  kitci 
patawenitc  kitci  patamawatc.  Pejik  kekinoama- 
genidjin  o  wikomigon  Jezos,  iji  dac  i  wikomintc. 
Ka  pindiketc,  mi  i  wawenapitc  kitci  wisinitc ;  wa- 
komigodjin  anamite  inenimigogoban  Jezos,  weko- 
nen  wendji  eka  kisisinindjisik  ibwa  maci  wisinito  ? 
Ot  inan  Jezos  inim  wakomigodjin  :  kinawa  keki- 
noamawegwa  anicinabek,  minikwaganan,  anotc  ona- 
ganan  wakitc  ki  kisisibatonawan,  ki  mitonenindji- 
ganiwang  dac  gaie  ki  teiwang  mockinek  ki  kimoti- 
winiwan  gaie  ki  matci  aindowiniwan.  Pezinatisieg, 
ka  na  ka  kijenindang  wakitc  aii,  gaie  anaming  o 
ki  kijenindansin  ?  Ikitogoban  tanasak  Jezos  ; 

ondjita  ki  wanicinim,  kit  aiangwaminitizom  kitci 
minawinagosieg  ;  ka  dac  ki  pamenindizosim  kitci 
keget  mino  anicinabewieg  ;  mino  anicinabeng  kit 
inabaminagosim,  ki  mockineckagonawa  dac  makan- 
dwewin,  anotc  patatowin.  Ka  kijenimatc  anici- 
nabk,  ij  owiawinitc  gaie  ij  otcitcagocinitc.  o  ki  kije- 
nima  :  pamenindamok  ki  iawiwan,  kisisibatok  gaie, 
ki  tcitcagociwak  dac  awacamenj  mino  nanagatawe- 
nimik  kitci  kisisinagosiwatc.  Ket  iji  gackitoieg, 
cacawenimik  kwetakitodjik,  kitci  apitci  pinisieg. 
Kinawa  Jodawininiwak  kekinoamawegwa,  maianatak 
ki  gat  otisigonawa ;  kit  anawi  aiamie  pakitinikem 
anotc  nakika  kekon  ka  nitawigitoieg,  amc  dac  ki 
mamakandwem,  ki  nita  waiejingem,  ka  ki  nita 
cawenimasiwawak  kwetakitodjik.  Onicicin  ij  aiamie 
pakitinikeieg,  manatat  idac  ij  eka  nita  cawenindji- 
kesiweg. 

Jodawininiwak  kekinoamagedjik  wanina  nickeni- 
magwaban  Jezosan,  kakik  nandotawagwaban  ket 
ani  ikitonitc  ke  ondji  patamawatc ;  aiackot  gotc 
awi  kakwedjimagwaban,  o  nanda  kikenimawan  kitci 
patawenitc,  ondji  nanipomagwaban ;  anic  agatcig- 
waban  kitci  nisawatc,  mi  wendji  nandotawawatc, 
keg  apitc  kata  patawe  ij  inenimawatc,  ondjita  gotc 
katonanagwaban. 

Ningotin  kitci  nibina  anibinabk  o  wakakapawita- 

go  Jezos,  epitc  manewagobanen  sinzikapawik  tata- 
kokanitigwaban,  tatakositeckotatigwaban.  O  ga- 
nona  Jezos  ot  ockinikima,  ot  ina  :  ganawenindi- 
zok  kitci  eka  wiakickagoieg  Pharizienhiak  o  ciwidjic- 
kiwaginiganiwa,  mi  iim  etaman  ot  aiamiekazowi- 
niwa.  Kakina  kaiataganiwangin  ta  kikenindagwa- 
ton.  Megwe  tibik  ka  ikitoieg,  megwa  i  kijigak  ta 
tipatotaganiwan.  Gaie  ka  ikitoieg  pindikamik  ani- 
cinabek  o  tawakawang,  micic  wakitabak  ta  tipadji- 
todjikaten.  Kit  ininim,  kinawa  saiakiinagok,  kawin 
gociekekon  neta  niciwedjik ;  niciwewatc,  kawin 
ningot  awacamenj  o  ka  nanekatciasiwawan  ka  nisa- 
wadjin. 


69. — Nij  wewikanisindidjin  o  wi  anonige-  Jezos 
kitci  mataonaic . — Sesakisitc  a n wc n indagosi. 

Pejik  waiakakapawitagodjin  ganonigogoban  Je¬ 
zos,  ot  igon  :  Tebenimiang,  iji  ni  kanis  kitci  nena- 
winamatiang  ni  nikigonabanek  inikik  negatamawia- 
mindwa.  Ot  inan  Jezos  :  eniniwi&n,  awenen  eno- 
jitc  kitci  matinamonagok  eji  tatibenindameg  ?  Ot 
gowan  J ezosan  :  ganawcnindizok  kitci  eka  manji- 
ninikeieg,  kitci  eka  onzam  sakitoieg,  aking  endago- 
kin;  kawin  awiak  wanatisiwining  ot  ondji  pimatisisin. 

Misawatc  awiak  anawi  wanatisidjin,  ka  sa  enovvek 
nisita  ot  inabadjitosin,  kawin  awacamenj  kinoenj 
pimatisisi,  ka  gaie  awacamenj  minwadjitosi,  ka  gaie 
awacamenj  waki  iji  pimatisisi. 

O  tipadjim otago wan  Jezosan,  ot  igowan  :  pejik 
ininiwigoban  wanatisigoban,  wanina  nitawigininigo- 
ban  ot  aki,  mitonenindamogoban  anamite,  ikitogo- 
ban  :  anin  dac  oom  ke  tian  ?  ni  midjimim  ka  ninga 
tebackinatosin ;  mi  ekitotc  anamite  :  mi  sa  oom  ke 
tian :  ninga  pikobitonan  ni  midjimimikiwaman,  awa¬ 
camenj  ninga  mamicatonan,  mi  indaje  kitci  mawan- 
djitoian  inikik  netawiging,  inikik  tebenindaman  ; 
ningat  ina  dac  ni  tcitcagoc :  ni  tcitcagoc,  nibina 
mizi  'kekon  kit  indanin,  kata  tebise  aindaso  pipon 
kitci  ondji  sakatisin,  anwebin,  wisinin,  minikwen, 
magocen,  wikongen.  Ot  igon  Kije  Maniton  :  pezi- 
natisin,  nongom  oom  tci  tibikak  ki  ga  nandotama- 
gona  ki  tcitcagoc.  Oom  dac  ka  mawandjiton,  awe- 
nen  ke  tibenindang?  Mi  eji  pizinatisitc  waianadjii- 
tizodjin  eka  mekawenimadjin  Kije  Maniton.  Ceck- 
wat  animiitizowak  wa  wanadjiitizodjik,  ninga  mino 
abadjiton,  ij  inenindamowatc,  waki  kitci  pimatisian  ; 
ka  insinini,  eckam  o  kat  ondji  animiitizonawa  eka 
mikawenimawatc  Kije  Maniton,  eka  cawenimawatc 
kwetakitonidji  Kije  Manito  ka  mawinatamawadjin. 

J ezos  o  ganonii  ot  ockinikimk,  ot  in& :  kit  ini 

nim,  kawin  onzam  aitenimiekekon  ki  tcitcagociwa 
midjim  ondi,  ka  acikenimokekon,  ka  gaie  onzam 
aitenindankekon  ki  iawiwan  agwinan  ondji  ;  ka 
onzam  inenindankekon  :  wekotokwenitok  ket  oko- 
nasiin,  kawin  icpiming  wi  ijiwinitizokekon.  Ni 
ningotwewanens,  kawin  segenindankekon,  k’osiwa  ki 
wi  minigowa  okimawiwin  ;  nandawatawek  eji  tanieg, 
cawenimik  kwetakitodjik  :  ojitwatizok  ka  ningot 
inikasinon  conia  mackimot,  wakwing  dac  mawando- 
sitok  ki  coniamiwa.  Wakwing  ka  nita  ijisik  kemo- 
tickidjik,  ka  gaie  manidjocak  nita  wanadjitasik 
wakwing.  Ke  tanenindameg  ki  mawandositazowi- 
niwan,  mi  ke  dajikemagak  ki  teiwan. 


70. — Mino  anotagan  gait  dac  matci  anotagan. 

Kitcibizok  i  kikanaweieg,  wasakonenindjiganan 
peskanegin  ani  takonamok.  Inawik  anotaganak 
paadjik  tebenimigowadjin  ka  ijanidjin  wecki  witi- 
kendinidji  endanitc,  nananj  kitci  tagocininitc  o 
piawan  ;  wibatc  gotc  tegocininidjin  paiapawaamini- 
djin  ickwandem,  o  cenamawawan.  Ningotawasin- 
gwa  ikim  anotaganak  pemitibikwewatc  nananj  kitci 
tagocininitc  tebenimigowadjin,  apitci  ta  minwenin- 
dam  tci  eka  nipanitc.  Kwaiak  kit  ininim,  ta 

kitcibizo,  o  kat  ina  ot  anotagana  kitci  onapiwatc 
kitci  wisiniwatc,  o  kat  ani  anokitawa  kitci  wisini- 
nitc.  Ningotawasingwa  ikim  anotaganak  ka  pimi- 
tibikwewatc  nananj  kitci  tagocininitc  tebenimigo- 
wadjin,  koni  aiabita  nikiwigatinik,  koni  gaie  abita 
tibikatinik  tegocininitc.  Kikenindamok  ejiwebak 
awiak  tebenindangin  mikiwam,  kikenindamogoba- 
nen  gwetc  apitc  ke  tagocininitc  matci  anicinaben 
kitci  kimotinitc,  ta  ki  pimi  nipacka,  kawin  ta  ki  ine- 
nindansi  :  manotc  kata  pikwaikate  endai&n ;  gaie 
kinawa,  ecowenindamok,  ka  anicinabewihitizotc 
kaiasikatc  gotc  ki  ga  kockoigowa  gotc  otisinag,  ij 
eka  inenindameg,  kaiasikatc  gotc  ki  ga  kocko-otisi- 
gowa. 

Pienan  o  ganonigon  Jezos,  ot  igon  :  Tebeni- 
miang,  nongom  ka  katc  windam&n,  ninawint  na 
eta  ki  ganojimin  koni  ma  gaie  kakina  ki  ganonak 
anicinabek?  Ot  inan  dac  Jezos  Pienan  :  awenen, 
kit  inenindam,  meno  anotaganiwitc,  eka  ka  nita 
mamaiesandisitc,  ondjita  gaie  nebwakatc  eji  anoni- 
gotc  tebenimigodjin,  ka  tibenindamonatc  witc  ano¬ 
tagana,  kitci  kijikawindwa  apitc  tebisenik,  mizimi- 
nensa  kitci  minitc  witc  anotagana  inikik  tci  tibi- 
senik  kitci  kijikawindwa  ?  Ningotawasitok  iaam 
anotagan  ;  apitci  kata  minwenindamon  tebenimi¬ 
godjin  tegocing ;  waiabamatc  ot  anotaganan  i  mino 

anokitagotc,  kwaiak  o  kat  ineniman  kitci  maia  na- 
nagatawenindaminitc  kakina  mizi  kekon  eji  tibenin- 
dang.  Taiagwatc  inenindang  iaam  anotagan,  ki- 
noenj  inendi  tebenimitc,  inenindang,  matci  pakite- 
watc  witc  anotagana,  gaie  o  kopaniekwema ;  gaie 
matci  wisinitc,  minikwetc  gaie  nananj  kitci  kiwac- 
kwebitc  totatizotc,  igwetc  ij  eka  inenindang,  tec  te- 
benimigodjin  kata  tagocinon,  o  ka  miwiigon,  kata 
kipawa  ij  apinitc  matci  anotagana.  Anotagan 
anawi  kikenimatc,  enenindaminitc  tebenimigodjin, 
eka  ani  pamitawatc,  wanina  ta  nanekatcia,  anotagan 
dac  eka  kikenimatc  enenindaminitc  tebenimigodjin, 
mamanjicitc,  kipins  ta  aioa  kitci  pasanjeontc.  Awiak 
nibina  kekon  minintc,  nibina  kitci  mikiwetc  gaie 
win,  kata  inenindagosi ;  awacamenj  ke  minintc, 
awacamenj  kitci  mikiwetc  kata  inenindagosi  gaie 
win. 


71. — Epitc  abatak  nanekatciitizowin. 

Ij  ani  kikinoamagetc  Jezos,  ikitogoban  keiabatc  : 
mi  wendji  tagocinan  ondaje  aking  kitci  sakisamin 
aki.  Ickote  ni  pi  apagiton  aking,  ondjita  ni  nanda- 
wenindan  kitci  minwakonek.  Nind  inenindagos 
kitci  sikaandagoian,  ni  wewibenindan  kitci  tian.  Kit 

inenindam  na,  wanakiwin  kitci  pitoian  ondaje  aking  ? 
kawin  wanakiwin  ni  pitosin,  pakewinitiwin  taiagwatc 
ni  piton.  Mi  sa  ket  ani  ingi  ningotokamikinanani- 
watc,  tetipan  kata  inenindamok  :  nij  o  ka  pejikoto- 
nawa  ket  inenindamowatc ;  niswi  dac  pikinong  ta 
inenindamok,  kawin  ta  pejikwansinini  ket  inenin¬ 
damowatc,  ta  nickenindik  ij  okwisisindiwatc,  tetipan 
-kata  ainenindam  kije  inini  ket  inenindaminitc  o 
kwisisan  :  ta  nickenindik  ij  otanisindiwatc,  tetipan 
ta  inenindam  kije  ikwe  ket  inenindaminitc  ot  ani- 
san.  Ta  nickenindik  ij  osikosisindiwatc,  kije  ikwe 
o  ka  nickeniman  o  simin,  gaie  ocki  ikwe  o  ka  nicke- 
niman  o  sikosisan. 

O  ganona  Jezos  paiatainidji,  ot  ina  :  waiabanda- 
megon  anakwat  ondjisetc  i  pangicimotc  kizis  inakak, 
kit  ikitom  :  kata  kimiwan,  mi  dac  keget  i  kimiwang. 
Gaie  nwatingin  ij  abitozang  inakak  wendanimakin, 
kit  ikitom  :  ta  kijanamote,  mi  dac  keget  engi  ako. 
Eiamiekazoieg,  ki  kikenindanawa  wakwi  gaie  aki 
ij  ockinjikomagak,  ki  wanenindanawa  dac  non- 
gom  eji  kijigak.  Ikitogoban  tanasak  Jezos:  ki 
kikenindanawa  ket  iji  kijigak,  ki  wi  wanenindamo- 
kazom  eji  cawenindagosieg  ij  otisinag  ka  piegoban  : 
anawi  kakik  ki  wabandanawa  aiamie  masinaigan  ; 
kaiat  kijatc  ki  inansinaikate  ket  ani  tian,  ni  tipa- 
djimigon  aiamie  masinaigan.  Ki  wabandanawa 


188 


i  mamanda  ani  aindi&n,  nind  ani  tepwehak  kaiat 
tepadjimidjik,  ondjita  gotc  ceckwat  ki  wi  wanenin- 
damokazom,  ondjita  ki  kitci  anweriindagosim. 
Caie  kekat  ki  gat  ondji  animisim  ij  anwetawieg. 
wekonen  wendji  eka  wewenint  tipatotameg  kwaiak 
ejiwebak  ket  inatisiegoban  ;  wewenint  kit  ani 
mitonenindanawa  aking  endagokin,  oom  dac  kit 
inenindagosiwiniwa  ka  ki  wi  mitonenindansinawa, 
ki  pizinatisikazom. 

Nansikaweg  kitci  okima,  kin  gaie  mesinaama- 
w&tc,  megwatc  ij  ani  nansikaweg,  wikwadjiton  pekatc 
kitci  inenimik  mesinaamawatc,  wikwadjiton  kitci 
tibenindizoian  kitci  pakitinik,  kitci  eka  ijiwinik 
endaje  tipakonindwa  anicinabe.  Tipakonikewinini 
o  ta  ki  mikiwen  ki  iaw,  o  ta  ki  minan  ki  iaw  nene- 
katciiwenidjin  :  nenekatciiwetc  dac  ki  ta  ki  kipaok, 
kwaiak  kit  inin,  kawin  ki  ta  ki  sakaansi  kipaotimiki- 
waming  nananj  kitci  apitci  kijikawatiban  mesina- 
amawatiban,misawatc  enowek  ondjita  agacinonjicing 
conia  iji  nonde  kijikaman. 

Jezos  ij  ani  ijatc  Jenozaneming  kakina  otena- 
wan  ka  ani  otitamogobanen,  mi  i  papakikinoama- 
gegobanen.  Ningotin  ot  iji  tipadjimotago  Pinat 
i  ki  kinikawiskwenatc  anicinabe  miskwi  gaie  o 
sasakiwidjiganiwa  awesins  miskwi.  Ganinenang 
daje  anicinabek  sasaki widjikegwa ban  awesinsa  ;  mi 

dac  Pinat  ij  anokimogobanen  kitci  nisimintc  inim 
saiasakiwidjigenidji,  anokimogoban  gaie  kitci  kini- 
kawiskweniganiwang  saiasakiwidjikenigobanena  o 
miskwini  gaie  awesinsa  saiasakiwinimindjin  o  misk- 
wini. 

Ka  inenindankekon  :  ikim  ka  nisindjik  Ganine- 
nang  daje  anicinabek  awacamenj  pakwac  maci 
anicinabewigwaban  endatciwatc  Ganinenang  enda- 
nakidjik,  i  ki  iji  nanekatciindwa  ;  kawin  kit  inisi- 
nonim,  mi  eninagok :  eka  anwenindansiweg  ki 
iawiwan,  kakina  tabiskotc  animisiwining  ki  gat 
inenindagosim.  Gaie  ka  ingi  otenang  Sinoe  ejini- 
katek,  mitaswi  acitc  nijwaswi  ka  tisonawindwa 
akopimwan  i  ki  pangisininik  wi  iawiwang,  kawin 
inenindankekon :  winawa  awacamenj  matci  anici¬ 
nabewigwaban  wendji  ki  towatc,  kawin  inenindan¬ 
kekon.  Mi  eninagok :  eka  anwenindansiweg  ki 
iawiwan,  kitci  animisiwining  ki  ga  mamaweninda- 
gosim. 


72. — Minakanj  eka  m a n iwiic.  —  W i ia ke n isitc  ikwe 
nodjimo  menadjitaganiwa n in ik. 

Akawi  animitagosigoban  Jezos  ij  ikitotc  :  cowi- 
minakanjikitikaning  patakicinogoban  pejikwatik 

menominiwidjik  towa.  Wekitikanitc  o  nansikawan 
inim  mitigon,  i  miniwinitc  nandawenindamogoban, 
koni  ka  ki  miniwisin,  o  ganonan  o  kitikan  naiana- 
gatawenindaminidjin,  ot  inan  :  caie  eko  niso  pipona- 
gak  ni  nansikawa  waam  mitik,  nind  anawi  pagose- 
nima  kitci  miniwitc,  ka  sa  wikat  ni  mikawasiwa, 
nindawatc  tec  igotc  kiga  kawawa,  wekonen  ke  ondji 
ceckwat  aking  patakicing  ?  Ot  igon  dac  inim  naia- 
nagatawenindaminidjin  o  kitikan :  tebenimin,  iji 
minwenindaman,  manotc  keiabatc  ningo  pipon  kata 
patakicin,  wewenint  ninga  ningwakamikawa,  atikomo 
ninga  kinikawisiton  odjipiking,  koni  ta  miniwi ;  eka 
dac  nananj  miniwisik,  ki  gat  anokimona  kitci  ka- 
waiganiwitc. 

Jezos  kikinoamagegoban  menadjitaganiwaninigin 
aiamie  mikiwaming.  Pejik  ikwe  mitaswi  acitc  nic- 
wasopipon  eko  aiawigogobanen  Matci  Maniton,  ka- 
kik  camaskosegoban,  kawikat  tetakikwetisigoban 
icpiming  kitci  ki  inabipan  ;  nanaitak  apigoban  aia¬ 
mie  mikiwaming,  o  wabamigon  dac  Jezosan  aam 
ikwe,  o  pipakimigon,  nansikawicin,  ot  igon,  o  ctik- 
waning  o  tanginigon  ot  igon  :  ekwewian,  caie  ki 
kike,  ki  naganigon  kit  inapinewin  :  kaiasikatc  dac 
keget  ki  maiawikapawi  iaam  ikwe,  ondjita  modjike- 
nindam  i  kitcitwawinatc  Kije  Maniton.  Meia  kiki- 
noamagetc  wanina  nickatisi  enogobanen  i  ki  kikei- 

mintc  inim  ikwewan  i  manadjitaganiwaninik,  o  ga- 
nona  pemikapawinidji,  ot  ina  :  ningotwaso  kijik 
anokinaniwan  ;  etlokinaniwangin,  pitc  ijak  wa  kikei- 
gosiegon,  kawin  dac  menadjitaganiwangin.  O  gano- 
nigon  dac  Jezosan  aam  kekinoamagetc,  ot  igon  : 
eiamiekazoieg,  ka  na  kakina  endatcieg  kit  abiskona- 
siwawak  hi  nabetikomiwak  gaie  ki  misabozomiwak 
menadjitaganiwangin  kitci  awi  minaegwa  ?  Aam  dac 
ikwe  Abrakam  ka  omicomisimadjin,  caie  mitaswi 
acitc  nicwaso  pipon  eko  Matci  Maniton  aiawigogo- 
banen,  manatat  na  kitci  abiskonikatenik  ot  inapine- 
win  ?  Ij  ikitotc  J  ezos,  agatcigwaban  J  ezosan  necke- 
nimadjik,  ikim  dac  pemikapawidjik  apitci  minota- 
wagwaban  Jezosan  kakina  ij  ani  mamanda  gacki- 
tonitc. 


73. — Kate  animitagosi  J  ezos. — Kawin  manes  ik 
nenawanjawenindagosidjik. 

Ikitogoban  Jezos  :  anin  ejinagwak  Kije  Manito 
okimawiwin  ?  Anin  ket  ikitoian  kitci  tipatotaman 
ejinagwak  Kije  Manito  okimawiwin  ?  Mi  ejinagwa- 
tinik  Kije  Manito  ot  okimawiwin  ij  ominikaniwang 
Seneve  ejinikatek ;  anicinabe  o  pakitinan  o  kitika- 
nensing,  eckam  ani  nitawi^ini,  keg  kitci  mitikowa- 

nini,  pinecinjicak  paponecinok,  anwebiwak  ij  otik- 
waniwinitc.  Ikitogoban  keiabatc  Jezos  :  Wekonen 
enawang  Kije  Manito  ot  okimawiwin  ?  Mi  ejinagwak 
ciwidjickiwakisidjiganing  pejik  ikwe  ka  kinikawitotc 
niso  tipaigan  inikik  napanena  nananj  kitci  onbidji- 
ckiwakiskanitc  kakina.  Anotc  ij  ani  oiotenawaninik 
ani  nanakawe  aijagoban  Jezos  Jenozaneming  ij  ani 
ijatc  ij  ani  papakikinoamiagegobanen. 

Pejik  anicinaben  o  kakwedjimigon  Jezos,  ot 
igon  :  Tebenimiang,  manek  na  ke  cawenindagosi- 
djik  kitci  agwacimindwa  wakwing  kitci  ijawatc  ?  Ot 
ina  dac  Jezos  :  wikwadjitok  i  wi  pindikeieg  ij  aga- 
cickwandaweiak,  nibina  anawi  kata  wi  pindikek,  ka 
dac  kata  iji  gackitosik  kitci  pindikewatc.  Kicpin 
dac  tebenindang  mikiwam  ki  kipaang  ickwandem, 
agwatcing  ki  ga  daje  nanipawim,  ki  gat  anawi  madji 
papawaanawa  ickwandem,  ki  gat  ikitom  :  Tebeni¬ 
miang,  cenamawicinam;  ki  ga  matwe  igowa  :  ka  ki  ki- 
kenimisinonim  anditok  wendji  anicinabewiwegwen  ; 
mi  panima  kitci  madji  ikitoieg  :  kit  anawi  ki  waba- 
minimin  i  wisiniang  gaie  i  minikweiang,  ki  kikino- 
amagenaban  ij  otenawitoiangiban  :  ki  gat  igowa  :  ka 
ki  kikenimisinonim  ij  awekweniwiwegwen,  awas 
madjak,  pakewijicik,  nakina  paiatatowinniwieg,  ijak 
indaje  i  kitci  mawinaniwang,  indaje  i  matweiabite- 
cininaniwang.  Apitc  ke  wabamegwa  Abraham  gaie 

Izaak  gaie  Jakob,  kakina  gaie  nakan  kikenindamo- 
gobanenak  wakwing  kitci  minawasiwatc  ;  kinawa  dac 
agwatcing  ki  ga  webinigom :  wabanong,  epangici- 
motc  kizis  gaie,  kiwetinong  gaie,  gaie  abitozanong 
kata  ondjipik,  wakwing  kata  onapiwak.  Nakanipa- 
nek  ickwenhiang  kata  inenindagosik  :  ickwenhiang 
enenindagosipanek  kata  nikanik. 


7  4. — J ezos  ot  anwenima  wikanisa  gaie Pharizienhia. 

Keg  Jezos  monjak  Ganinenang  dajikegoban, 
kawin  Jenozaneming  wi  ijasigoban o  kikenindan 
ma  enindaminitc  Jodawininiwa,  kekona  ki  nisangitc 
ot  inenimigobanen.  Winawadjiwa  ka  o  tepwetagosi 
Jezos  wikanisa.  Caie  kekat  tibisegoban  kitci  ma- 
nadjitaganiwang  Senopeji  ejinikategobanen.  Nic- 
waso  kon  inikik  manadjitaganiwanogoban,  kawin 
pinama  ij  ocki  manadjitaganinik  ki  ijisi  Jezos  aiamie 
mikiwaming ;  panima  abita  eni  manadjitaganiwano- 
gobanen,  ijagoban.  Ot  igo  dac  Jezos  wikanisa: 
madjan  gaie  kin,  ijan  Jodenang,  ki  ga  wabamigok 
taiepwetogik,-  o  ka  wabandanawa  ki  mamanda  ain- 
dowinan  ;  kawin  awiak  o  katosin  ot  ani  aindowin, 
roicic  kitci  ani  kikanagwatinik  o  nandawenindan ; 

kikenindamoj  anicinabek  eji  mamandawisian.  Ot  ina 
Jezos  :  kinawa  kakik  ecowate  ki  kijikomiwa,  kawin 
ki  cingenimigosiwak  anicinabek ;  nin  dac  ni  cinge- 
nimigok  ;  ni  kikenindamonak  o  matci  inatisiwiniwa, 
mi  wendji  cingenimiwatc ;  ka  maci  tibisesinon  kitci 
ijaian ;  kinawa  gotc  ijak  oom  manadjitaganing, 
kawin  nin  ningat  ijasi  oom  i  manadjitaganiwang. 
Kawin  o  ki  inasiwa :  ka  ningat  ijasi  ibwa  maci 
ickwa  manadjitaganiwang.  Ka  ikitotc  dac  :  ka  maci 
tibisesinon  kitci  ijaianban,  kawin  nin  ningat  ijasi 
oom  i  manadjitaganiwang,  ki  api  pinama  Ganine- 
nang  ;  keg  apitc  iji. 

Mi  iim  apitc  nanint  Pharizienhia  ot  otisigo  Jezos, 
ot  igo  :  sakaan,  madjan,  ki  wi  nisik  Erod.  Ot  ina : 
awi  windamawik  iaam  wagoc  :  Matci  Manitok  ni 
miwiak,  aiakosidjik  ni  kikeak  nongom  gaie  wabang, 
nijokonagak  ningat  ickwata.  Anic  dac  inenindagwat 
kitci  papamoseian  nongom,  gaie  wabang  gaie  awas- 
wabang.  Ket  na  inenindagwat  agwatc  Jenozane- 
rning  kitci  nisintc  ka  nikan  kikenindangik  towa. 
Inenindagwat  ma  Jenozaneming  kitci  tapinewatc 
kakina  nakan  kikenindangik.  Ket  na  inenindagwat 
pejik  nakan  kikenindang  paiakatc  kitci  tapinanintc  : 
kakina  ma  ikim  towak  Jenozaneming  nisak. 


1*5 


7 §.—Kimoic  iji  Jezos  Jtnozaneming. — Nagoiiizo. — 
Kakikwc  aiamie  mikiwaming. 

Wecki  manadjitaganiwangin  papa  nandawabama- 
windiban  Jezos,  Jodawininiwa  o  papa  nandawaba* 
migo,  aitigwaban  :anditok  ij  apigwen  ?  Anotc  ot  aigo; 
nanint,  kwenatc  anicinabe,  ot  igo  ;  nanint  dac,  matci 
anicinabe,  ot  igo  ;  anica  o  kiwanimokawa  anicinabe. 
Kawin  awiak  micic  o  tipadjimasiwan  Jezosan,  igo- 
tanenimawatc  Jodawininiwa.  Jenozaneming  ka 
amadjiwenitc  Jezos  wikanisa,  mi  gaie  win  ij  amad- 
jiwetc,  kawin  micic  ki  ijisi,  kimotc,  kaiazongin  ine- 
nindagwat,  iji :  acaie  ij  abita  manadjitaganiwanogo- 
banen  Jezos  amadjiwegoban  aiamie  mikiwaming, 
mi  dac  indaje  i  kikinoamagegobanen.  Mamakateni- 
magwaban  Jodawininiwak  Jezosan,  aitigwaban  :anin 
dac  enditc  aam,  ondjita  wewenint  o  kikenindan  ma- 
sinaigan,  kawikat  ki  iji  kikinoamawasiwa  ?  Ot  ina 
Jezos  :  eji  kikinoamageian,  kawin  nin  nind  otanimi- 
tagosiwinisin,  ka  anojitc  ot  animitagosiwin  ki  tipad- 
jimotonim.  Awiak  wi  pamitawatc  enojinidjin,  o  ka 
kikenindan  eji  kikinoamageian,  o  ka  kikenindan 
awenenitoken  ot  animitagosiwinini,  koni  Kije  Ma- 
niton  ot  animitagosiwinini,  koni  nin  tibinawe  nind 
animitagosiwin  oom  ka  windamonagok.  Awiak  ano- 
nitizotc  kitci  animitagositc,  kitcitwawisiwin  nandawe- 

nindamatizo;  awiak  dac  nandawenindamawanisatc 
enonigodjin  kitcitwawisiwin,  mi  iaam  taiepweienin- 
dagositc,  kawin  kinawickenindagosisi. 

Ka  na  Moiz  ki  ki  minigosiwa  Kije  Manito  ot 
animitagosiwinini  eneniminag,  ka  sa  enowek  awiak 
endatcieg  o  tipaigesin  Kije  Maniton  ot  animitago¬ 
siwinini.  Wekonen  wendji  nendawabamieg  i  wi 
nicieg  ?  Ot  igo  :  kit  aiawik  Matci  Manito,  awenin 
nendawenimik  kitci  nisik  ?  O  ganona  Jezos,  ot 
ina  :  ka  iji  gackitoian  ningotin,  kakina  ki  mamaka- 
tenindanawa.  Ka  ininag  Moiz  kitci  pakwejwegwa 
anicinabek,  kawin  win  anawi  win  nitam  o  ki  iji 
mikawenindamonasiwan  Kije  Manito  Moizan.  Kaiat 
anicinabe  ki  iji  mikawenindamona  kitci  ani  totawi- 
mintc  kwiwisensa :  misawatc  anawi  manadjitagani- 
wangin,  kenowek  ki  pakwejwawak  ki  kwiwisensi- 
miwak  kitci  ani  pamitameg  eninag  Moiz.  Nin  dac 
ki  nickenimim  pejik  inini  i  ki  apitci  nodjimohak  i 
manadjitaganiwang.  Kekon  ejinamegon,  kawin 
wibatc  tipaigekekon,  ondjita  wewenint  mitonenin- 
damok  engi,  kawin  wakitc  eta  mitonenindankekon. 

76. —  Wi  takoniganiwi  Jezos. — Mamanda  nipi. 

Nanint  Jenozaneming  daje  anicinabek  ikitogwa- 
ban  i  tipadjimawatc  Jezosan  :  ka  na  inim  awisin 
ka  nandawenimawadjin  kitci  nisawatc  ?  Kawin 
kazosi,  micic  anicinabekang  animitagosi.  Ka  sa 
ningot  ot  inasiwawan,  koni  ma  ot  inenimigotokena 
kije  ininiwa,  mi  iaam  keget  ka  pihangoban.  Anic 
dac  ni  kikenimanan  aam  andi  wendji  anicinabewitc, 
win  dac  Pahang  ka  awian  o  ka  kikenimigosin  anditok 
ke  ondji  anicinabewigwen.  Kijiwegobon  dac  Jezos 
aiamie  mikiwaming  i  kikinoamagetc ;  ikitogoban  : 
kit  anawi  kikenimim,  ki  kikenindanawa  gaie  wendj 
anicinabewian,  kawin  nin  tibinawe  nind  ondji  tago- 
cinsi,  tepweienindagosi  enojitc  ka  wanenimeg,  nin 
ni  kikenima,  o  kije  manitowiwining  pintc  ina  nind 
ondjipa,  ningi  anonik. 

Anawi  inenindamogwaban  Jodawininiwak  kitci 
takonawatc,  ka  sa  enowek  awian  o  takonigosin. 
Ket  na  maci  tibisenigoban  kitci  takonindiban. 
Nibina  pezindagodji  anotc  anicinabe  o  tepwe- 
tago,  ikitonigoban  :  apitcitok  ket  otisinang  ka 
piang,  kawin  awacamenj  ta  iji  mamanda  gackitosi 
eji  mamanda  gackitotc  aam.  Pharizienhia  o  pizin- 
dagowa  ka  kimotc  eji  kitcitwawinawatc  Jezosan, 
mi  aam  ka  piang,  ot  inenimawan.  Mi  dac  kije 

ininiwak  gaie  Pharizienhiak  anokimowak  kitci  tako- 
nimintc  Jezosan.  Ot  ina  Jezos  :  keiabatc  pinama 
wenibikodjic  ki  ga  witanakiminim,  ninga  nansikawa 
dac  enojitc :  ki  ga  nandawabamim,  ka  dac  ki  ga 
mikawabamisim  :  ij  apian  ka  ki  ga  gackitosinavva 
kitci  pitc  ijaieg.  Aitigwaban  dac  Jodawininiwak  : 
anditok  aam  ket  ijagwen,  kitci  eka  ki  wabamasi- 
wangwen  ?  Ka  na  koni  eiamiasinigo  endanakinitc 
kata  ijisi  kitci  indaje  kikinoamagetc  ?  Anin  itok  wa 
ikitogwen  :  ki  ga  nandawabamim,  ka  dac  ki  ga  mika¬ 
wabamisim,  ij  apian  ka  ki  gackitosim  kitci  pitc 
ijaieg. 

Acaie  nijwaso  kijik  ki  manadjitogwaban.  Nec 
waso  kijigatinik,  kitci  manadjitaganiwanogoban, 
nanipawigoban  Jezos,  kijiwegoban,  ikitqgoban  : 
awiak  nepakwetc,  nansikawitc  mi  tci  minikwetc. 
Mi  ma  ekitomagak  aiamie  masinaigan  :  ke  tepwe- 
tawitc,  o  ckatang  ta  ondjidjiwanini  kitci  sipiwan, 
pimatisiwinisipiwan.  Ago  animitagosigoban  Jezos, 
kijatc  tipadjimogoban  ket  ingi  apitc  ke  mijakinota- 
gowatc  Mino  Maniton  ke  tepwetagodji  :  ket  na 
maci  ijagoban  Jezos  wakwing. 

Kakitawenindamowagobanen  Jodawininiwak,  o  ta 
ki  tepwetawawabanen  Jezosan,  ondjita  kwaiakwa- 
tisigoban,  ka  memandjic  nondesesininigoban  o 
gwaiakwatisiwin  :  ondjita  kitci  mamanda  ani  gacki- 

togoban  kitei  tepweiabaminagwatinik  eni  aindogo- 
banen,  ikitogoban  :  nin  aam  ka  pieg.  Mi  gaie  iim 
apitc  kakina  Jodawininiwak  enenindamowagoba- 
nen  :  kikanagwat  aiamie  masinaiganing  caie  kitei 
tibisek  iim  kijik  kitei  otisinang  kaiat  ka  piang  :  anic 
dac  kakipingwenitizowak  i  wi  wanenindamokazo- 
watc. 


77. — Pepikinong  intnindamok  Jodawininiwak. — 

Kikitowak  saiasakiwidjikegobanenak. — Kawin 
minwen  in  da  ns  i  Nik odem. 

Winawawadjiwagaie  Jezosan  pepawidjiwagobane- 
nak  kawin  ki  pagakitawasigwaban,  kawin  ki  kwaia- 
kotawasigwaban,  panima  mijakinotagowatc  Mino 
Maniton,  mi  panima  i  kwaiakwenindamowatc  ka 
ondji  ikitonigobanen  :  ke  tepwetawitc,  o  ckatang 
kata  ondjidjiwanini  kitei  sipiwan,  pimatisiwini  nipi. 
Panima  wakwing  ka  ikwandawegobanen  Jezos,  mi 
panima  peziskenimongin  ki  inenindizowak,  o  ki 
kwaiakwenindanawa  kaiat  ka  inansinaikatenigoba- 
nen  aiamie  masinaigan  ka  totawimintc  Jezosan. 

Nanint  Jezosan  pezindawadjik  ikitogwaban, 
epitc  mamakasitawawatc :  gaie  win  Jezos  nikan 

kijatc  kikenindamona,  aitigwaban  :  nanint  dac  ot 
inawan :  mi  aam  kwaiak  ka  piang.  Nanint  dac 
ikitogwaban  :  ket  na  Ganinenang  kata  ondji  ani- 
cinabewi  ka  piang  ?  Ka  na  inansinaikatesinon 
aiamie  masinaiganing  ke  pi  agwaciminang  o  kat 
anike  omicomisiman  Dabidan  ?  Ki  igogoban  Kije 
Maniton  Dabid  ;  ket  amke  oiocisin  pejik,  mi  aam 
ket  agwacimiwetc.  Inansinaikate  aiamie  masi- 
naigan  :  otenang  Betneem  ejinikatek  Dabid  enda- 
nakigobanen,  mi  indaje  ke  ondji  anicinabewitc 
ket  agwaciminang.  Aianwetatigwaban  anotc  ij 
inenimawatc  Jezosan.  Nanint  dac  anawi  o  wi 
takonawabanen,  enonindjik  dac  kawin  awiak  ki 
ijinikenisi  kitci  takonatc  ;  koki  o  nansikawawa  eno- 
nigowadji  meiakikinoamagenidji  gaie  Pharizienhia, 
ot  igowa :  wekonen  wendji  eka  pineg  Jezos  ?  Ot 
inawa  enonigowadji  :  ka  awiak  iji  minotagosisi 
eji  minotagositc  Jezos.  Inawak  dac  :  kana  gaie 
kinawa  ki  waiejimigosiwa  ij  animitagositc,  eni- 
taweg  ?  Ki  tepwetamawawa-na,  gaie  kinawa,  o  ki- 
wanimowin  ?  Ket  na  awiak  kije  in  ini  gaie  Phari- 
zienhiak  o  tepwetawawan  ?  anotc  eta  anicinabek 
pezinatisidjik  o  tepwetawawan,  ket  na  o  kikenin- 
danawa  aiamie  masinaigan  ;  ondjita  matci  anicina¬ 
bek,  mi  wak  eta  taiepwetawadjik  Jezosan. 

Pejik  kije  inini  Nikodem  ijinikazogoban,  anamite 

tipahiganagoban  Jezosan,  mi  aam  ningotin  tebi- 
katinik  ki  nansikawagoban  'ezosan,  acitapigoban 
gaie  win  kakitonitc,  ot  ina  witc  kikitowininiwa  : 
kit  inakonigonanan  aiamie  masinaigan  kitci  eka 
awiak  pakwana  ickwaienimang  ibwa  maci  pizinda- 
wang,  kitci  wewenint  kikenindamang  ke  totawintc  : 
Ot  igo  witc  kijeininiwa  :  gaie  kin  na  oo  Ganinenang 
kit  ondji  anicinabew  ?  Wewrenint  mitonenindan, 
nandawabandan  aiamie  masinaigan,  wabandamokan, 
kawin  awiak  ka  nikan  kikenindangik  towak 
Ganinenang  ondji  anicinabewisi.  Mi  i  sisweia- 
wanitiwatc  kije  ininiwak,  eindawatc  aijik  apitc 
kawewatc. 


78. — Matci  ikive. 

Win  dac  Jezos  pakanens  pikwatmang  ki  iji  ; 
kajigatinigin  kikinoamagegoban  aiamie  mikiwa- 
ming,  tebikatinikin  dac  pakanens  pikwatinang 
dajikegoban.  Kekijebawagatinik  minawatc  aiamie 
mikiwaming  ki  pitc  iji  :  pataienowa  naiansikagodji, 
namatapigoban  Jezos  i  kikinoamawatc  naiansika¬ 
godji.  Scribak  gaie  Pharizienhiak  ki  ijiwinagwa- 
ban  pejik  ikwewan,  nongom  gwetc  ki  iji  kesikawa- 
bamawindiban  i  wipendamagetc,  nasaw  aii  nanipa- 

wiagwaban  inim  ikwewan  kesikawabamimawindiban 
i  pamikamagetc,  ot  inawan  dac  Jezosan  :  nongom 
gwetc  waam  ikwe  napawitc  ki  kesikawabandjiganiwi 
i  wipendamagetc ;  inansinaikate  aiamie  masinaiga- 
ning,  Moiz  o  masinaigan,  kitci  pimwasinanindwa 
ikwewak  eji  patatowadjin,  kin  dac  ket  inenimawa- 
ten  ?  Anic  gotc  o  nandakikenimawan  Jezosan,  ine- 
nindamogwaban  :  ket  ikitogwen,  ninga  ki  anima- 
nan  ;  ikitotc,  nisik,  ondjita  matci  anicinabe  ningat 
inanan,  ot  ickwaieniman  witc  anicinaben ;  ikitotc 
dac  :  ka  ningot  totawiiekekon,  manotc  cawenimik, 
matci  inini  ningat  inanan,  ka  o  pamenindansin  aia¬ 
mie  masinaigan  ekitomagatinik.  Ka  pizindawatc 
Jezos  Pharizienhia  gaie  Scriba  eji  kakwedjimigotc, 
cagackapigoban,  mitci  aijinikeni,  masinaigegoban 
mitci.  Eckam  ot  ani  kakwedjimigo,  mi  i  maiawa- 
pitc  J  ezos,  ot  ina  :  panenindizotc  endatcieg,  mi  ni- 
tam  ke  pimwasinanatc  inim  ikwewan. 

Ka  ikitotc  Jezos,  minawatc  cagackapigoban,  kei- 
abatc  mitci  masinaigegoban,  o  nindj  eta  aiogoban 
mitakamik  ij  ani  masinaigetc.  Ka  pizindawawatc 
Jezosan  ekitonitc,  kakina  sasakaamogwaban  Sado- 
seenhiak  gaie  Pharizienhiak ;  awacamenj  keje  ini- 
wigobanenak  winawa  nitam  sakaamogwaban,  ackot 
kakina  tcaiakawanitiwatc,  win  eta  Jezos  dajikego- 
ban,  aam  dac  ikwe  keiabatc  naw  aii  nanipawigoban. 

Mi  dac  minawatc  i  maiawapigobanen  Jezos,  ogano- 
nan  inim  ikwewan,  ot  inan  :  ekwewi&n,  andi  eja- 
watc  paiatamikik  ?  Ka  na  awia  kit  ickwaienimigosi  ? 
Ot  igon  inim  ikwewan  :  kawin  awiak  nind  ickwaie¬ 
nimigosi,  Tebenimin.  Ka  gaie  nin  ki  gat  ickwaie- 
nimisinon,  ot  inan  Jezos,  madjan,  ka  minawatc  wi 
patatiken. 


79. — Tipadjindizo  J  ezos. — Patatowining 
endapinedjik. 

Minawatc  o  ganona  anicinabe  Jezos,  ot  ina : 
nin  ni  waseton  aki ;  awiak  ani  noswajitc,  kawin 
tibikatisiwining  ta  pimosesi,  pimatisiwini  wasakone- 
win  o  ka  tanin.  Ot  igo  Pharizienhia :  kin  tibina- 
we  ki  iaw  ki  kitcitwawindan,  kawin  ki  tepwesi,  ki 
kinawickitipadjindis.  Ajite  o  ganona  Jezos,  ot 
ina :  misawatc  kitcitwa  tipadjindizoian,  ni  tepwe- 
tipadjindis,  kawin  ni  kinawickisi :  ni  kikenindis 
ma  wendjipaian  gaie  ejaian,  kinawa  dac,  ki  wane- 
nindanawa  wendjipaian  gaie  ejaian,  kinawa  kit  ani- 
cinabe-mamitonenindam,  nin  dac  kawin  awiak  ni 
maminonenimasiwa.  Misawatc  awiak  minonenima- 
kiban,  nin  da  ki  tepwe-minonenima,  ket  na  ni  pejik, 


ka  ma  ni  pejikosi,  ni  papamamawinimin,  n’os 
enojitc.  Kitci  tipakonike  masinaiganing  enansinai- 
katek  :  nij  anicinabek  pejikwaninik  ekitowadjin,  te- 
pwemagatini  ot  ikitowiniwa.  Keget  win  ni  tipa- 
djindis  endian,  gaie  win  n’os  enojitc  ni  kitcitwa 
tipadjimik.  Ot  inawan  Jezosan  :  andi  ij  apitc 
k’os  ?  Ot  ina  Jezos  :  ka  ki  kikenimisim,  ka  gaie 
n’os  ki  kikenimasiwawa.  Kikenimiegoban,  n’os 
gaie  ki  ta  kikenimawa.  Mi  ka  ikitogobanen  i 
tagonogobanen  aiamie  pakitinike  conia,  aiamie  mi- 
kiwaming  i  kikinoamagetc.  Kawin  awia  ki  ijinike- 
nisi  kitci  takonatc  Jezosan,  ka  ma  maci  tibisesi- 
ninigoban  kijik  kitci  takonintc. 

Minawatc  ot  ina  Jezos  :  ni  madja,  ki  ga  nanda- 
wabamim,  ki  patatowiniwang  ki  ga  nipom,  ejaian 
ka  ki  ga  ijasim.  Aitigwaban  dac  Jodawininiwak  : 
ka  na  kata  nisitizosi  ij  ikitotc  :  ejaian,  ka  ki  gat 
ijasim  ?  Ot  ina  keiabatc  :  tabacic  kit  indaje  ani- 
cinabewim,  nin  dac  icpiming  nind  ondjipa  ;  kinawa 
ondaje  aking  kit  ondji  anicinabewim,  kawin  nin 
ondaje  aking  nind  ondatisisi.  Acaie  ki  ki  winda- 
monim  ke  tieg,  ki  patatowiniwang  ki  ga  tapinem, 
eka  tepwetawisiweg,  ki  patatowiniwang  ki  ga  nipom. 
Ot  inawan  :  kit  aweniw  dac  ?  Nin  genoninagok, 
ni  kakike  kakina  ningi  kijenindan,  kaiat  ka  ini- 
nagok,  mi  keiabatc  ket  ikitoian,  nin  win  ka  piieg 

kitci  agwaciminagok.  Maneton  ket  inadjiminagok 
gaie  maneton  ket  ondji  minoneniminagok  ;  anic 
dac  enojitc  tepweienindagosi,  nin  dac  ni  tipadjimo- 
tawak  anicinabek  enitawak.  Kawin  o  ki  piziskita- 
gosi  pezindagodji,  kawin  ki  inenindansik  :  Kije 
Manito  nind  oiosima,  ikito,  kitci  inenindaminitc. 
Keiabatc  ot  ina  Jezos  :  ki  onbakoneg  ka  anicina- 
bewiitizotc,  mi  paniina  ke  kikenimieg  endian,  gaie 
ij  eka  kekon  tibinawe  tebenindamonitizongin  ani 
totaman  ;  ki  ga  kikenindanawa  gaie  ij  ani  animi- 
tagosian,  eji  kikinoamawitc  n’os  nind  iji  animita- 
gos.  Ki  ga  kikenindanawa  gaie  i  mamawiniang 
enojitc,  kawin  ningi  naganigosi  kitci  pejikoian  ; 
angema  eji  minwenindang,  mi  kakik  eni  tian. 


80. — Ewakanigodj ik  patatowin  ot  abiskonigowan 
eta  wekwisisimimindjin. —  Jodawiniwak 
o  wi  pimwasiniaw an  Jezosan. 

Nibina  pezindagodji  o  tepwetago  Jezos  eji  animi- 
tagosigobanen.  Ot  ina  dac  Jodawininiwa  taiepwe- 
tagodji  :  ani  dajikeieg  nind  animitagosiwining, 
keget  nind  ockinikimak  ki  gat  ineniminim  ;  ki  ga 
kikenindanawa  tepwewin  ;  tepwewin  dac  ki  gat  abis- 

konigonawa.  Ot  igo  :  Abraham  nind  omicomisi- 
nanaban,  kawikat  awiak  ningi  tibenimigosinan,  ka- 
kik  gotc  ni  tibinawewisimin.  wekonen  wendji  iki- 
toian  :  ki  ga  tibenindizom  ?  Ot  inh.  Jezos  :  ni 
tepwe,  ni  tepwe  eninagok,  awiak  paiatatotangin,  ot 
awakanigon  patatowin,  awakan  dac  kawin  kakik  ot 
apitansin  tebenimigodjin  endanitc ;  wenikiigotc  dac 
kakik  ot  apitan  ’osan  endanitc.  Abiskoninag  dac 
Kije  Manito  o  kwisisan,  keget  ki  ga  tibinawewisim. 
Kit  ani  kikeniminim  ij  omicomisimeg  Abrahami- 
ban,  ki  nandawenindanawa  kitci  nicieg,  ka  ki  pin- 
dikeckagosinawa  nind  animitagosiwin,  mi  wendji  wi 
nicieg.  Ejinaman  n’os  endatc,  mi  eji  tipatotaman, 
kinawa  dac  ejinameg  k’osiwa  endatc,  mi  eni  tieg. 
Ot  igo  :  Abraham  nind  aianike  oiosimanan.  Ot 
ina  Jezos:  Abrahamiban  keget  weiosimiwegwen, 
endogobanen  Abraham,  mi  wi  ani  tik.  Nongom 
dac  ki  katonajim,  nin  ka  windamonagok  tepwe  ani¬ 
mitagosiwin,  enitawak  Kije  Manito.  Kawin  iim 
inatisisigoban  Abraham ;  kinawa  k’osiwa  ot  ani 
aindowin  kit  ani  ijiwebisim.  Ot  igo  :  kawin  pata- 
towdning  ningi  ondji  nikisimin,  pejiko  Kije  Manito 
weiosimangitc.  Ot  ina  keiabatc  Jezos  :  keget  oio- 
simegoban  Kije  Manito,  ki  ta  sakiim  ;  Kije  Mani- 
tong  nind  ondji,  Kije  Manitonang  mi  wendjipaian, 
Kije  Manito  nind  anonik  ket  iji  ganoninagok. 


Kawin  niii  tibinawc,  nind  ondji  pitc  ijasi,  kawin 
nin  nind  anonitizosi  wendji  pitc  ijaian,  Kije  Ma- 
nito  nind  anonik.  Wekonen  wendji  eka  nisitota- 
wieg  ?  Ki  cingitawim  isa,  mi  wendji  eka  piziski- 
tawisiweg.  Matci  Manito  kit  oiosimawa,  eji  minwe- 
nindang  mi  eni  tieg.  Matci  Manito  kaiat  niciwe- 
goban,  win  ma  Matci  Manito  o  ki  pinaan  nipowin 
aking,  i  ki  waiejimatc  nitam  ikwewan  :  tepwewining 
ka  ki  dajikesi,  kawin  tagosinon  tepwewin  Matci  Ma- 
nitonang.  Kinawickitipadjimotc,  tibinawe  animita- 
gosi  i  kinawickitipadjimotc,  angema  kakinawicki 
Matci  Manito,  kinawickiwin  ot  onidjanisinotan. 
Nin  dac  ka  ki  tepwetansinawa  ni  tepwewin. 

Awenen  endatcieg  ke  ki  tepwe-animipan  patato- 
wining  ?  Tepwewin  windamonagok,  wekonen  wendji 
eka  tepwetawisiweg  ?  Awiak  Kije  Manitowiwining 
ondjipatc,  Kije  Maniton  ot  animitagosiwinini  o  pi- 
zindamawan ;  mi  wendji  eka  pizindamaweg,  kawin 
Kije  Manitowiwining  kit  ondjipasim.  Ot  igo  Joda- 
wininiwa ;  kwaiak  nind  ikitomin  eninang  :  Samari 
kit  indaje  anicinabew,  Matci  Manito  kit  indana.  Ot 
ink  Jezos  :  kawin  Matci  Manito  nind  aiaogosi,  n  os 
ni  manadjia,  kinawa  dac  ki  papinotawim,  kawin  ni 
kitcitwawenimosi, kawin  ni  wikwadjitosin  kitcitwawi- 
siwin,  te  ma  wakwadjitamawanijitc,  ki  ga  mitoneni- 
migowa.  Ni  tepwe.  ni  tepwe  eninagok,  awiak  ani  ga- 
nawenindang  nind  animitagosiwin,  kawikat  nipowin 

oka  wabandansin.  Ot  igo  Jodawininiwa:nitepwemin 
ka  ininang,  kit  aiawik  Matci  Manito ;  Abraham  ki 
nipo,  gaie  ka  nikan  kikenindamogobanenak  ki 
nipok,  kin  dac  kit  ikit  :  awiak  ani  ganawenindang 
nind  animitagosiwin,  kawikat  nipowin  o  ka  waban¬ 
dansin  :  kit  aniwenindagos  na  epitenindagosigoba- 
nen  n’osinaban  Abraham,  ki  nipo  win,  gaie  ka  ni¬ 
kan  kikenindamogobanenak  ki  nipok  ;  kit  aweniw, 
kin  ?  anin  epitenindizoian  ?  Awenen  watG  apite- 
nindagosimatc  ?  Ot  ina  Jezos:  nin  tibinawe, 
kitcitwawinitizoianban,  kawin  nisita  ta  insinoban 
anawi  kitcitwawinitizoian  ;  n’os  win  ni  kitcitwawem- 
mik,  win  n’os  ka  kije  manitokeieg,  kawin  ki  kikeni- 
masiwawa,  nin  dac  ni  kikenima.  Ikitoianban  :  ka 
ni  kikenimasiwa,  ninda  kinawickinaban  kinawa  eji 
kinawickieg  :  nin  win  ni  kikenima,  ot  animitagosi¬ 
win  ni  ganawenindamawan.  K’osiwa  Abraham  o  ki 
modjikimisawenindan  kitci  wabandangiban  ni  kiji- 
kom,  o  ki  wabandan  dac,  apitci  ki  modjikenindam 
i  wabandang.  Ot  igo  Jodawininiwa  :  ka  maci  nano 
mitana  kit  indaso  piponesisi,  enowek  Abraham  ki 
ki  wabama  na  ?  Ot  ina  Jezos  :  ni  tepwe,  ni  tepwe 
eninagok,  ibwa  maci  tatc  Abraham,  nin  nind  inda- 
naban.  Jezosan  ij  ickwawenitc,  mi  ij  otapina- 
mawagobanen  Jodawininiwak  asinin  i  wi  pimwasi- 
nanawatc  ;  Jezos  o  kazotawa,  mi  i  sakahamogoba- 
nen  aiamie  mikiwaming. 

81. — Ka  kakipingwe  nikitc. 

Ij  ani  madjatc  Jezos,  o  wabaman  anicinaben, 
kakipingwenigoban  eko  pimatisinitc,  kawikat  wasa- 
bisinigoban.  Ot  igo  dac  Jezos  pepawidjiwigodji  : 
Tebenimiang,  awenen  ot  indowin  wendji  titc  waam 
eka  ka  wasabisik,  win  na  otindowinitok,  koni  ma 
o  nikiigo  otindowininitok,  kaiat  i  kakipingwetc 
nakitc  ?  Ot  ina  Jezos  :  kawin  win  ki  patatotati- 
zosi,  ka  gaie  o  nikiigo  o  ki  patatotagosi  wendji  kaki- 
pingwe-nikitc,  mi  wendji  ki  inenindagositc  kitci 
kikenindagwatinik  Kije  Manito  o  mamanda  gacki- 
towin.  Nind  inenindagos  enojitc  ot  aindowinan 
kitci  ani  tian  megwatc  i  kijigak  ;  ani  tibikak, 
kawin  awiak  nita  anokisi  tebikatinigin.  Megwatc 
aking  i  dajikeian,  ni  wasakoneton  aki. 

Ka  ikitotc  Jezos,  mitci  sikogoban,  ot  ajackiwiton 
o  sikowin,  o  cicoiapinan  kekipingwenidjin  o  ckin- 
jikoning  iim  ajacki ;  ka  ickwa  cicoiapinatc,  madjan, 
ot  inan,  awi  kisisibaton  ki  ckinjik  Sinoeng  ejinika- 

tek  i  kapacimonaniwang:mi  dac  keget  ij  ijagobanen, 
mi  dac  i  kisingwegobanen.  Ka  ickwa  kisingwetc, 

mi  i  wasabigobanen,  mi  i  ki  pi  kiwetc  i  wasabigo- 
banen. 

Papecotc  eindanakidjik  gaie  ka  wabamadjik  i 
pagociiwenitc,  aitigwaban  :  ka  na  awisi  ka  apigo- 

bancn  ?  Nanint  ikitogwaban  :  mi  aam  ondjita. 
Nanint  ikitogwaban:  ka  ma  win  aam  awisi,  anic  dac 
ot  inawan  ejinagosinitc.  Win  dac  kekipingwegoba- 
nen  itizogoban  :  nin  ondjita  win  ka  kakipingweian- 
ban.  Ot  igo  :  anin  dac  endian  wendji  wasabi&n  ? 
Ot  ina:  Jezos  enintc  o  ki  ajackiwiton  o  sikowin, 
ningi  cicoiabinik  ni  ckinjikong  oom  ajacki,  nind  ik 
dac  :  madjan,  Sinoe  kapacimowining  awi  kisisibaton 
ki  ckinjikon :  ningi  kisisingweiabanitis,  ni  wasab 
dac.  Ot  igo  :  andi  ij  apitc  ?  Ot  ina  :  ka  ni  kike- 
nimasiwa  anditok  ij  apigwen.  Ot  ijiwinanan  dac 
kekipingwenipan  Pharizienhiak  endawatc.  O  ka- 
kwedjimigo  Pharizienhia  kekipingwegobanen,  ot 
igo  :  anin  gwetc  endian  wendji  wasabi&n  ?  Ot  ina  : 
ajacki  ningi  cicoiabinik,  ningi  kisisingweiabawanitis, 
ni  wasab  dac. 

Manadjitaganiwanogoban  iim  apitc  ka  ajackiwito- 
gobanen  o  sikowin  Jezos,  gaie  i  wasabihagobanen 
kekipingwenidjin.  Nanint  Pharizienhiak  ikitogwa¬ 
ban  :  kawin  ot  anonigosin  Kije  Maniton  iaam,  ketna 
o  manadjiton  i  manadjitaganiwaninik.  Nanint  dac 
ikitogwaban  :  ket  na  matci  anicinabeng  inenindagosi 
awiia  eji  mamandawisitc  ?  Mina watc  Pharizienhia  o 
kakwedjimigo  kekipingwegobanen,  ot  igo:  anin, 
kin,  enenimStc  ka  kikehik,  ka  wasabihik?  Ot  ina : 
nikan  kijatc  kekenindangik  towa  nind  inenima. 


* 

Anwetamogwaban  Jodawininiwak  i  kakipingweni- 
gobanen  ;  mi  dac  keg  i  nandwewemimawindibanen 
o  nikiigo  aam  ka  wasabihawindibanen.  Ot  iji 
kakwedjimigo,  ot  igo :  kinawa  na  ki  nidjanisiwa 
aam  kaiat  ka  kakipingwegobanen  nakitc  ?  Anin  dac 
enditc  nongon  wendji  wasabitc  ?  Ot  inawa  inim  ka 
kakwedjimigowadji :  ni  kikenimanan  ij  onidjanisi- 
mangitc  aam  kiki  kakiping  ki  niki :  anin  tok  endog- 
wen  wendji  wasabitc  ka  ni  kikenimasiwanan,  kak- 
wedjimik  isa  gotc,  acaie  ma  ki  teb  nitawigi,  win 
gotc  kata  tipadjindizo.  Mi  wendji  ikitowagobanen 
kekipingwepan  o  nikiigo  i  gotanenimawatc  Jodawi- 
niniwa  :  acaie  ma  ki  ickwawegwaban  Jodawininiwak 
aiamie  mikiwaming  kitci  miwiimintc  awian  wa  tipai- 
gananidjin  Jezosan,  mi  aam  ka  piang  wa  inenima- 
nidjin  awian ;  mi  wendji  ka  kakipingwegobanen  o 
nikiigo  wendji  ikitonigobanen,  acaie  ki  nitawigi,  win 
gotc  kata  tipadjindizo. 

Minawatc  o  nandwewemawan  ka  kakipingwenigo- 
banen,  ot  inawan  :  ki  tepwewinikakwedjiminimin 
Kije  Manito  ondji,  ka  kinawickiken  ;  ni  kikeni¬ 
manan  Jezos,  pataticki.  Ot  ina  kekipingwepan : 
ka  ni  kikenimasiwa  kitci  patatickitc,  ni  kikenin- 
dan  eta  eji  cawenimitc,  ni  kakipingwenaban,  non- 
gom  dac  ni  wasab.  Ot  igo  minawatc  :  anin  dac 
ka  totok  apitc  ka  wasabihik  ?  Ot  ina  :  acaie  ki  ki 

windamonim  ;  ki  ki  nondawim,  wekonen  minawatc 
wendji  kakwedjimieg  ?  ki  wi  tipaiganawa  na  gaie 
kinawa  ?  Ondjita  o  manazomigo,  ot  igo  :  kin, 
tipaigaj  wa  tipaiganawaten  ;  ninawint  dac  Moiz  ni 
tipaigananan ;  ni  kikenimanan  ma  Moiz  i  ki  gano- 
nigotc  Kije  Maniton,  aam  dac  ka  ni  kikenimasiwa- 
nan  awekwen  anicinabetok,  anditok  wendjipagwen. 
Ot  ina  :  mamakatenindagwat  i  wanenimeg  wendji- 
patc  ka  wasabihitc  ;  ni  kikenindananan  ij  eka 
pizindawatc  Kije  Manito  paiatatinidji,  mi  wan 
eta  pezindawatc  tepaiganigodji  gaie  pemitagodji. 
Kawikat  nondaganiwansinon  awiak  kitci  wasabihatc 
kaiat  nakinidjin  i  pi  kakipingwenitc  ;  eka  Kije  Ma- 
nitonang  ondjipasigoban,  kawin  keko  ta  iji  ma- 
manda  gackitosi.  Ot  igo  Pharizienhia  :  megwe 
patato wining  ki  nikiwanban,  enowek  ki  wi  kikinoa- 
mawimin  ;  mi  dac  i  miwiiawindibanen  kekipingwe- 
pan. 

Nondage  Jezos  i  miwiimintc  ;  ka  mikawabami- 
gotc  Jezosan,  ot  igon  :  ki  tepwetawa  na  Kije 
Manito  o  kwisisan.  Ot  inan  dac  kekipingwepan  : 
awenin  dac  aam  Kije  Manito  o  kwisisan  kitci  ki 
tepwetawakiban  ?  Ot  igon  Jezosan  :  acaie  anawi 
ki  ki  wabama,  mi  sa  waam  genonik,  Kije  Manito  o 
kwisisan.  Ot  inawan  :  nindepwetawa,  Tebenimiang ; 
mi  i  cagackitawatc  Jezosan  i  manadjiatc.  Ikito 

Jezos  :  mitonenindjikewin  ondji  ningi  pitc  ija 
ondaje  aking,  kekipingwedjik  kitci  wasabiwatc, 
waiasabidjik  dac  kitci  kakipingwewatc.  O  nondago 
nanint  Pharizienhia  Jezos,  mamawi  apigwaban,  ot 
igo  dac  :  ni  kakipingwemin  na  ninawint  ?  Ot  ina 
Jezos  :  kakipingweiegoban,  kawin  patatowining  ki 
ta  ki  inenindagosisim,  nongom  dac  kit  ikitom  :  ni 
wasabimin,  ki  patatowiniwan  ki  wiakickagonawan. 


82. — Jezos  mino  rn a n adje n iciivin in i. 

Nitepwe,  ni  tepwe  eninagok  ;  awiak  manadjenici 
mikiwaming  pindiketc,  eka  pindikesik  ij  ickwan- 
demiwaninik,  ningotiji  ondji  pindikeiandawetc, 
kimotiwininiwi,  waiejingewininiwi  gaie.  Ickwan- 
deng  dac  wendji  pindiketc,  mi  aam  genawe- 
nimatc  manadjenica ;  genawenindaminidjin  ick- 
wandem  o  cenamagon  ;  o  nisitotago  ij  animita- 
gositc,  wewenint  o  wina  manadjenica  ejinikazoni- 
dji,  o  sakidjiwina  kitci  awi  wisininitc  ;  ka  sakidjiwi- 
natc  o  manadjenicima,  ani  nikani,  o  manadjenici- 
ma  o  papanoswanigo,  angema  o  nisitotago  enwetc. 
Kawin  kitci  ki  noswaanawatc  pekinidjin,  taiagwatc 
ot  ojimawan  pekinidjin  :  ka  ma  pekinidji  o  nisito- 

tawasiwawa.  Mi  eji  katc  ganonagobanen  Jezos 
Pharizienhia :  ka  dac  o  ki  nisitotagosi. 

Minawatc  ot  ina  Jezos  :  ni  tepwe,  ni  tepwe  eni- 
nagok :  nin  ni  manadjenici-ickwandemiw,  kakina 
ka  otisadjik  manadjenica,  kimotiwininiwiwak,  kawin 
o  ki  pizindagosiwa  manadjenica.  Nin  nind  ickwan- 
demiw,  awiak  nin  ondji  pindiketc,  kata  agwacima ; 
kata  pindike,  ta  sakaham,  mino  sakatisiwini  kitikan 
o  ka  mikan.  Neta  kimotitc  mi  wendji  tagocing 
kitci  kimotitc,  kitci  kiminakitc,  kitci  wanadjitazotc ; 
nin  dac,  mi  wendji  tagocinan,  kitci  pimadjihagwa, 
eckam  awacamenj  kitci  mino  pimadjihagwa. 

Nin  ni  mino  manadjenicininiw :  mino  manadje- 
nicinini  o  nipoiawanisa  o  manadjenicima,  o  manad¬ 
jenicima  wendji  pakitenindizotc  kitci  nodjimohatc 
o  manadjenicima.  Awiak  dac  kijikawintc  kitci  ga- 
nawenimatc  manadjenica,  eka  tibinawe  tibenimasik, 
waiabamatc  dac  mainganan  tegocininitc,  tec  o  paki- 
tenima  manadjenica,  ojimo  gaie ;  maingan  dac  o 
makandwena  manadjenica  gaie  gotc  anotc  o  siswe- 
nanjikawa.  Wa  kijikagositc  manadjenica  kitci 
ganawenimatc,  ojimo,  sasakisi  ma,  ket  na  o  papa- 
menima,  kawin  keget  o  papamenimasiwa  manadje¬ 
nica. 

Nin  win  ni  mino  manadjeniciwininiw,  ni  kikeni- 
mak  ni  manadjenicimak,  gaie  winawa  ni  manadje- 

nicimak  ni  kikenimigok.  Eji  kikenimitc  n’os,  mi 
gaie  eji  kikenimak  n’os  :  ni  pakitenima  ni  tcitcagoc 
ni  manadjenicimak  ondji.  Nind  indanak  anawi  pe- 
kidjik  manadjenicak,  kawin  ondaje  daje  manadjeni- 
ciwisik ;  inenindagwat  kitci  mawandonagwa,  ninga 
nisitotagok  ket  inagwa,  ta  pejikwan  manadjenicimi- 
kiwam,  kata  pejiko  gaie  manadjeniciwinini  ke  gana- 
wenimatc. 

Mi  wendji  sakiitc  n’os  i  pakitenimak  ni  tcitcagoc 
koki  minawatc  kitci  otapenimak.  Kawin  awiak 
kakandj  ni  makamigosi  ni  tcitcagocan,  nin  tibinawe 
ni  pakitenima,  nin  ni  tibenindan  kitci  pakitenimak, 
ni  tibenindan  gaie  kitci  otapenimak  koki,  ningi  ina- 
konik  n’os. 

Ka  nondawawatc  Jodawininiwak  Jezosan  ij  iji 
animitagosinitc,  papikinong  ainenindamok,  nibina 
ikitogwaban  :  o  papinsikagon  Matci  Maniton, 
kiwanimo,  kiwanatisi,  wekonen  wendji  pizindaweg  ? 
Nanint  ikitogwaban  :  ka  ma  win  ta  ki  iji  animita- 
gosisiban  Matci  Maniton  pendjinaweckagotc :  ket 
na  Matci  Maniton  o  ta  wasabian  awian  kekipingwe- 
nidjin  ? 

&3.-—Mesijitc  nodjimo  Kije  Ma n itokijigci tong. — 

Wihondiwin. 

Minawatc  ningotin  menadjitaganiwanogobanen, 
ki  pindike  Jezos  Pharizienhiak  ot  okimamivvan 
pejik  endanitc,  pakwejigan  kitci  amwatc.  Winawa 
dac  Pharizienhiak  o  nandakikenimawan  Jezosan  ; 
nahitak  dac  nanipawinigoban  pejik  anicinaben 
potackanigoban,  enasamapigobanen  Jezos  ;  win  dac 
Jezos  o  kakwedjima  kekinoamagenidji  gaie  Phari- 
zienhia,  ot  ina  :  kana  manatasinon  awiak  kitci  kike- 
hintc  menadjitaganiwangin  ?  Mi  dac  ij  otapinatc 
inim  pwatackanidjin,  o  kikehan,  o  miwinajawan  ;  ot 
ina  dac  Jodawininiwa ;  awenen  endatcieg,  pangici- 
ninitc  monaibaning  ot  atikoman  koni  gaie  o  misa- 
bozoman,  eka  ki  agwacimasik  menadjitaganiwanini- 
gin?  Kawin  kanake  ningototon  ot  ajitemigosi  ka  iji 
nondagotc  Jezos. 

Jezos  i  marnitonenimatc  endotaminitc  nanint  i 
nawanjawenindaminitc  tci  mino  maninapinitc  i  wi 
kitcitwawapinitc,  ot  ina  :  naningotinon  wigomigon, 
ki  aiamie  nipawitc  awiak,  wakongetc,  kawin  awi 
apiken  kitcitwa  apiwining ;  tanak  awiak  awacamenj 
ketcitwawisitc  wikomintc  gaie  win,  ka  wikominag  i 
nijieg,  ki  ta  ki  iji  ganonik  :  atcitc  ijan  kin,  mi  aam 
ket  apitc  ij  apin,  mi  dac  ki  ta  ki  madji  agatcingwen, 

ickwenhiang  apiwining  kitci  awi  apianban.  Wiko 
migon  dac,  ickwenhiang  nakikawapiwining  apin, 
tagocing  dac  wakomik,  ki  gat  ik  :  ningvvi,  awaca- 
menj  inandapin  kitcitwa  apiwining  ;  kakina  kite 
wikomigok  i  kijikabamigwa,  ki  gat  ondji  kitcitwawe- 
nimigok  ;  angema  ke  kitcitwawenimotc  ta  nakika- 
wenindagosi,  ke  nakikawenimotc  ta  kitcitwawenin- 
dagosi. 

Ot  iji  katc  ganonan  gaie  wakomigodjin  :  nanin- 
gotinon  wa  wikongewanen  koni  gaie  aiabitozangin 
koni  gaie  wenagocingin,  kawin  wi  wikomiieken  saia- 
kiadjik,  ki  kanisak  gaie,  gaie  tcanawemadjik,  ka  gaie 
pecotc  eindanakidjik  waianatisidjik  ;  koni  ma  mec- 
kot  winawa  ki  ta  wikomigok,  ki  ta  kijikagok  apite- 
nindagwat.  Wakongewanen,  wikom  kwetakitodjik, 
ketonewidjik,  kekipingwedjik,  tetcisedjik,  ki  ga  ca- 
wenindagos  ij  eka  taniwatc  kitci  meckot  totokwa, 
ki  ga  cawenindagos  apitc  apitcipawatc  kwaiak  ena- 
tisipanek. 

Pejik  endatciwapan  ka  wikomindjik  ka  iji  nonda- 
wawatc  Jezosan,  ot  inan  :  ningotawasitok  ket  am- 
watc  pakwejigan  Kije  Maniton  ot  akining.  Ot  igon 
Jezosan  :  pejik  anicinabe  mawandisekwe  onago- 
cinik  kitci  wikongetc,  nibina  anicinabe  o  wi  wi- 
koma  ;  caie  dac  tebisenik  kitci  wisiniwatc,  ot  ano- 
nan  ot  anotaganan  kitci  papa  wikongenitc,  acaie 

ma  kakina  kijisekwe.  Ka  dac  awiak  pamitansi 
wakomindjik  kitci  awi  wisiniwatc ;  nitam  geno- 
nadjin  ka  wikongetc,  ot  igon  :  kawin  ninga  ki 
ijasi,  ningi  kicpinaton  kijatakimikiwam,  nind 
inenindagos  kitci  awi  mawabandaman,  kawin,  enabi- 
gis,  ningot  inenimiciken.  Kotakan  dac  ot  igon  : 
mitaswi  nabetikok  ningi  kicpinanak,  nind  awi  nan- 
dakikenimak  ejiwebisiwagwen,  kawin,  enabigis, 
ningot  inenimiciken.  Kotakan  dac  ot  igon  ;  non- 
gom  ningi  aiamie  nipaw,  mi  wendji  eka  ki  ijasiwan 
ij  anawi  wikomigoian.  Tegocing  dac  anotagan  ka 
papanatc  wikongetc  o  windamawan  tebenimigodjin 
ij  eka  awian  pitc  ijasinik  wakomapank.  Nickatisi 
ka  magocetc,  ot  inan  ot  anotaganan  :  kinipin,  papa 
aijan  otenang  ;  inikik  ke  wabamatwa  mikanang, 
gaie  i  mamawandjiitinaniwang  kwetakitodjik,  keto- 
newidjik,  kekipingwedjik,  kwetikosedjik,  ondaje  ki 
ga  pinak  kakina.  Mi  ij  ani  papamitang  anotagan 
enintc  ;  tegocing  dac,  ot  inan  tebenimigodjin  : 
tebenimin,  acaie  ki  ino  ka  ijin,  keiabatc  kecawaten 
apiwinan.  Ot  igon  tebenimigodjin  :  aijan  mika¬ 
nang,  kitci  mitcikanang  gaie  papa  aijan,  inikik  ke 
wabamatwa  enowek  kinikajimowatc,  kakandj  ki  gawi 
pinak  kitci  mockinek  endaian  :  kit  ininim,  kawin 
awiak  endatciwatc  ka  anawi  wikomagibanek  o  ka 
gondansin  nind  onagociwikongewin. 

84 .—Tci  nikanenimintc  Jezos. — •  J ezos  o  manad- 

jenicimh. 

Ningotin  manewaiakisibane  Jezos  pepawidjiwa- 
gobanena,  o  kiwekapawitawil,  ot  ina  :  awiak  nansi- 
kawitc,  eka  cingenimasik  ’osan,  okin  gaie,  gaie  o 
witikemaganan,  o  nidjanisa  gaie,  gaie  o  witcijanagaie 
gotc  o  tcitcagocan,  kawin  ta  ki  takwakwisi  nind 
iadaswinowining,  kawin  wetockinikimingin  ningat 
inenimasiwa.  Awiak  gaie  eka  naiomatc  o  tcipaia- 
tikoman,  eka  gaie  noswajitc,  kawin  ta  takwakwisi 
nind  indaswinowining. 

Awenen  endatcieg  wa  akopimwaniketc,  ka  na 
pinama  namatapisi  kitci  akindang  ket  apiteninda- 
gwatinik,  kitci  kikenindang  kitci  tebisenik  o  coni- 
am  kitci  akopimwaniketc  :  ta  papinotawa  ka  anawi 
asinikandang  anaming  kitci  akopimwaniketc,  eka 
teb  icpabikinansik,  kakina  o  ta  matci  papinota- 
go,  nonde  pwanawitotc  akopimwan  ;  o  ta  igo  :  mi 
aam  anawi  maiadji  akopimwanikegobanen,  ka  dac 
ki  iji  gackitosi,  nonde  pwanawita. 

Gaie  kitci  okima,  mi  eta  mitasin  kitci  mitaso 
mitanawenitc  ot  ockinikima,  enenindangin  :  taka, 
ningat  awi  mawinewa  nitc  kite  okima  ;  pinama 
namatapi,  kijatc  mitonenindam  kitci  cagodjiatc  wa 
mikanigodjin,  nictana  kitci  mitaso  mitanawe  ot 

ockinikimini  wa  mikanigodjin  naiansikagodjin :  ibwa 
maci  nakickotatiwatc  idac,  nonde  cagwenindizotc, 
ot  anona  ot  ockinikima  kitci  ajokamagotc,  pekatc 
kitci  inenimigotc  wa  mikanigodjin  ;  mi  tabiskotc 
awiak  endatcieg  eka  pakitenindansik  mizi  kekon 
tebenindang,  kawin  ta  takwakwisi  nind  indaswino- 
wining. 

Onicicin  anawi  ciwitagan,  wenatakin  dac  ciwita- 
gan,  wekonen  ket  aionaniwanogobanen  kitci  mina- 
witaganiwang  ?  Wenatak  ciwitagan  ka  nisita  inaba- 
tasinon,  kawin  kitikaning  ki  abatasinon,  ka  gaie  ki 
kinikawisitaganiwansinon  winisiwining  kitci  kitika¬ 
ning  acitinaniwangiban  ;  agwatcing  sa  gotc  webini- 
kate.  Awiak  otawakatc  kitci  pizindang,  kekona  pi- 
zindang  ! 

Kitci  okima  o  coniaman  ka  mawandjitonidji 
gaie  neta  patatinidji  o  nansikago  Jezos,  kitci  pizin- 
dagotc.  Pharizienhiak  gaie  Scribak  ka  minwenin- 
dansik  endotaminitc  Jezosan,  ot  igo  :  paiatatinidji 
o  pindikana  endatc,  gaie  gotc  o  witopama.  Ikito 
dac  Jezos  i  katc  animitagositc  :  Awiak  endatcieg 
mitaso  mitana  tanatc  manadjenica,  pejik  dac  wa- 
niatc  manadjenican,  ka  na  o  naganasiwa  cangaso 
mitana  acitc  ctmgaswi  o  manadjenicima  i  papa  wisi- 
ninitc,  kitci  papa  nandawabamatc  weniadjin  nananj 
kitci  mikawabamatc  ;  mekawatc  dac  o  manadjenici- 


man,  epitc  modjikisitc  o  kweganing  ot  asan  i  pimi- 
winatc,  tegocing  dac  endatc  o  nandvvewema  witcki- 
wenhia  saiakiadji  gaie  pecotc  eindanakinidji,  ot  ina  : 
modjikenindamawanicicik  i  ki  mikawak  ni  manad- 
jenicim  ka  waniakiban.  Kit  ininim :  mi  ket  iji 
modjikisinaniwang  wakwing,  awacamenj  ta  mina- 
wasinaniwan,  kavvin  iji  minawasinanivvansinon  can- 
gaso  mitana  acitc  cangaswi  nebwakadjik  ondji  ij  eka 
ningot  towatc  ke  ondji  anwenindizowapan. 

Avviak  gaie  ikwe  mitaswabik  conia  tanitc,  pejik- 
wabik  wanitotc,  ka  na  wibatc  o  sakahansin  wasako- 
nenindamagan,  kakina  endatc  siswewebinike  i  papa- 
nandonang  o  conia  ka  wanitotc,  wewenint  o  nanda- 
wabandan  ondjita  i  wi  mikang  :  ka  mikang  dac,  o 
nandvvewema  witc  ikwe  saiakiadji  gaie  papecotc 
eindanidji,  ot  ina  :  modjikenindamawanicicik  i  ki 
mikaman  pejik  wabik  conia  ka  wanitoianban.  Mi 
tabiskotc  ket  iji  minawasiwatc  Kije  Manito  ot  an- 
jenima  pejik  neta  patatitc  aianwenindizodjin. 


85. — Ka  wanadjitotc  o  tibinawewisiwin. 

Minawatc  keiabatc  katc  animitagosi  Jezos,  ikito  : 
pejik  anicinabe  nijinigoban  o  kwisisa ;  egacinjinidjin 
ot  igon  :  n’ose,  mijicin  inikik  enenindagwak  kitci 


tibenindaman,  mi  dac  keget  i  nenawinamawatc 
inikik  ke  tatibenindaminitc.  Ka  gwetc  kinwenj 
apitc  ka  mawandjitotc  minikik  ka  tibenindamonintc 
egacinjitc  ockinawe,  mi  i  madjagobanen  wasa 
kitci  ijatc  ;  mi  dac  indaje  i  wanadjitvvatizotc  mizi 
kekon  tebenindamogobanen  kiwanisiwining  ij  ina- 
djiitizotc.  Ka  vvanadjitotc  kakina,  wanina  ki  pa- 
katenaniwan  endajiketc  ;  mi  dac  i  madji  kotake- 
nindang,  mi  dac  ij  awi  nanda  anokitagetc.  Pejik 
anicinaben  endanakinigobanen  ot  anonigon,  kijataki 
mikiwaming  ot  asigon  kitci  ganawenimimatc  o 
kokocima  :  epitc  wi  wisinigobanen,  o  misaweninda- 
mawa  ejisininitc  kokoca,  kekona  gaie  nin  ki  ondji 
kicpoianban,  inenindam  ;  sakitawa  dac  eji  midjinitc 
kokoca,  kawin  awia  o  papamitagosin  kitci  ijisinipan. 

Keg  apitc  mekawingin  towa,  midac  ij  ikitotc  : 
anintok  endatciwagwen  anotaganak  n’os  endatc,  o 
maneawa  pakwejigana,  nin  dac  ondaje  pakate wining 
nind  indapine.  Ninga  pasikwi,  n’os  endatc  ningat 
ija,  ningat  ina  :  n’ose,  ningi  pataindint,  ningi  nickia 
Kije  Manito  gaie  kin  ki  ki  nickiin  ;  kwatisian  na, 
n’ose,  wenidjanisingin  ket  inenimin,  anotaganing 
inenimicin.  Mi  dac  keget  i  pasikwigobanen  ’osan 
ij  ani  nansikawatc.  Megwatc  wasa  i  pi  tatc,  mi  i 
wabamigotc  ’osan,  o  kockonaweckawan  epitc  giti- 
magenimigotc,  mi  dac  i  mawinanatc,  o  kwaskwano- 

tawan  o  nidjanisan  ij  odjimatc.  Ot  inan  dae 
osan  :  n’ose,  ningi  pata  ijiwebis,  ningi  nickia  Kije 
Manito,  gaie  kin  ki  nickiin,  kwatisian  na,  n’ose 
ket  ininan,  kit  anotaganak  epitenimatwa  mi  apiteni- 
micin. 

Kije  inini  o  ganona  ot  anotagana,  ot  in4  :  ki- 
nipik,  pitawik  o  sasekawagwinan,  pitcikonaiehik, 
minik  titibinindjibizon,  pitakisinehik  gaie  :  ondas 
ijiwinik  waninotc  atikons,  nisik,  wisinita,  wikon~ 
geta  ;  mi  waam  ningwisis,  nipoban,  ki  apitcipa  ; 
wanicinoban,  nongom  dac  mikaganiwi.  Mi  dac 
keget  i  madji  wikongetc  kije  inini. 

Kawin  apisinigoban  okitci  o  kwisisan,  kitikaning 
apinigoban.  Caie  dac  pa  kiwenitc,  endawatc  eni 
otitaminitc  o  nondaminin  anotc  i  modjikweweto- 
watc  gaie  anotc  kitotaganan  i  nondagwatinik,  gaie 
i  matwe  nimiitinitc.  Kockwenindamotok,  mi  dac 
i  pipakimatc  anotaganan  pejik,  o  kakwedjiman 
enakamigatinigobanen  wendji  modjikakamikisinitc. 
Ot  igon  anotaganan  :  ki  cimenj  ki  tagocin,  k’os 
dac  o  ki  nisan  atikonsan  waninonidjin  epitc  modji 
kisitc  i  wabamatc  o  kwisisan  i  mino  pimatisinitc. 
Ka  kikenindang  ij  ondji  modjikisiwaniwaninik, 
kitci  nickatisi,  kawin  wi  pindikesigoban. 

Nwandagetc  dac  i  nickatisinitc,  mi  i  sakaang 
kije  inini,  ij  awi  pagosenim&tc  o  kitci  okwisisan 

kitci  pindikenitc  endatc.  Ot  inan  ’osan  :  n’ose, 
caie  aindaso  pipon  eko  anokitonan,  ka  maci  kanake 
pejik  minako-manadjenicenjic  ki  mijisi  kitci  wiko- 
magwa  nitckiwenhiak  saiakiagik  :  win  dac  ki  kwisis 
nongom  wetisik  kakina  ka  wanadjitotc  minikik  te- 
benindangiban  matci  ikwewa  i  ki  papamenimatc, 
atikons  waninotc  ki  ki  nisa  win  ondji.  Ot  igon 
’osan  :  ningwise,  kakik  ki  papa  ganawenindimin ; 
kakina  inikik  tebenind-aman,  kin  ki  tibenindan,  ine- 
nindagwat  dac  kitci  wikongeiang,  gaie  kitci  modji- 
kisiang  ki  cimenj  ondji :  nepongin  inenindagosiban, 
nongom  dac  aiapitcipangin  towa ;  wanicinogoban, 
nongom  mekaganiwingin  inenindagosi. 


86. — Kate  tipatotagosi  mij inawe. 

Jezos  ij  ani  katc  ganonatc  Jodawininiwa,  ot  iji 
ganona  gaie  ot  ockinikima,  ot  ina  :  pejik  wanadji 
inini  mijinawen  ot  anokitagon  ;  mijima  aam  miji- 
nawe,  kakina  ki  wanadjitawa  tebenindamonatiban 
ki  mijinawem,  iji  mijima.  O  nandwewemigon  eno- 
kitawadjin,  ot  igon :  anin  enadjimigon  ?  Tipadji- 
motawicin  anin  endotaman  ka  iji  anoninan  tci  na- 
gatawenindamawin,  caie  ka  ki  gat  anokitawisi.  Win 

dac  mijinawe  anamite  iji  ganonitizo  :  anin  ke  tian  ? 
nind  ajehiakonik  tebenimitc  enenimipan  eji  mijina- 
wekandahakiban ;  ka  ni  gackitosi  kitci  kwenibaka- 
migaikeianban  ;  nind  agate  kitci  papa  pagociiweian- 
ban,  ni  kikenindan  ket  ani  totaman  kitci  pindikani- 
goian  endawatc,  ki  ajehiakanigoian.  O  nandwewema 
inikik  mesinaamagogobanen  aam  mijinawe,  tebeni- 
migodjin  mesinaamagonidji,  pepejik  o  ganona  :  ot 
inan  nitam  genonadjin  :  anin  minikik  mesinaama- 
watc  tebenimitc  ?  ot  igon  :  mitaso  mitana  wawiand- 
aganan  pakanens  pimite  ni  masinaamawa.  Ot  inan 
keiabatc  mijinawe  :  mi  oom  ki  masinaigan,  otapi- 
nan,  kinipin,  namatapin,  kotak  ojiton  masinaigan, 
mi  eta  nano  mitana  wawiandaganan  masinaan.  Mi- 
nawatc  kotakan  o  ganonan  mijinawTe,  ot  inan  :  anin 
dac  kin  inikik  mesinaamawatc  tebenimitc  ?  Otigon  : 
mitaso  mitaso  mitana  wawiandaganan  miziminen- 
sak.  Ot  inan  :  otapinan  ki  masinaigan,  mi  eta  nic- 
waso  mitana  masinatan. 

Nwandagetc  dac  kitcitwa  inini  endotaminitc  o 
mijinaweman,  o  nibwakaweniman,  nibwaka,  ot  inan, 
aam  ni  matci  mijinawem,  mi  ke  ondji  sakatisian, 
inenindizo.  Aking  endagokin  pemikangik  awaca- 
menj  kakitavvrenindamok,  wi  iawiwan  i  pameninda- 
mowatc,  nonde  nibwakatotamok  wakwing  endago¬ 
kin  pemikangik.  Kit  ininim,  patatowini-wanatisiwin 

aiok  kitci  ondji  sakiigoieg ;  ki  pon  pimatisieg  dac, 
ki  ga  pindikagowak  kakike  mino  apinasing  ka  ki 
cawenimegok. 

Awiak  kekon  nakika  anonintc,  mino  pamikang, 
o  ka  mino  pamikan  gaie  kekon  animatinik  ano¬ 
nintc.  Awiak  gaie  kekon  nekikawenindagwatinik 
anonintc,  mamanj  pamikang,  o  ka  matci  pamikan 
gaie  kekon  awacamenj  animatinik  anonintc.  Eka 
mino  abadjitoieg  patatowiniwanatisiwin,  awenen  ke 
ki  apenimopan  ki  iawiwan,  mino  wanatisiwin  kitci 
mino  mamikiweieg. 

Kawin  awiak  anotagan  nij  ininiwa  kitci  ki  mino 
anokitawatc,  koni  ma  pejik  o  ka  cingeniman,  kota- 
kan  dac  o  ka  sakian  ;  pejik  o  ka  mindjimeniman, 
kotakan  dac  o  ka  maneniman.  Kawin  ineninda- 
gwasinon  kitci  ki  anokitaweg  Kije  Manito  gaie 
wanatisiwin  kitci  anokitameg.  Pharizienhia  o  pi- 
zindago  kakina  eni  ikitotc  Jezos,  ot  ondji  papi- 
notago  ij  ikitotc ;  manjininikegwaban,  sasakisigwa- 
ban,  mi  wendji  papin otawawatc  Jezosan.  Ot  ina 
dac  Jezos  :  kinawa,  ki  kipianawa  kit  inatisiwiniwa 
megwe  anicinabek,  Kije  Manito  dac  ki  kikenimi- 
gowa  ejiteeieg.  Kije  Manito  ot  apitci  cingenindan 
eji  kitci twawenindamowatc  anicinabek,  Pakwako- 
nikemasinaigan  gaie  ka  nikan  kikenindangik  o 
nikan  kikenindjikewiniwan  ki  tipaigenaniwanon 

nananj  i  ki  kakikwetc  Janbatist  :  eko  dac  ki  kaki- 
kwetc  Janbatist,  ocki  aiamiewin  tipatotagwat,  mi 
enenindagosieg  :  kakina  dac  o  mi’katanawa  aiamie¬ 
win,  kawin  awiak  o  wi  sabenindansin.  Kawin  cin- 
genindimagasinon  kete  aiamiewin  gaie  ocki  aiamie¬ 
win,  ondjita  tcinawendimagat,  pejikwan  sa  gotc, 
kete  ijitwawin  tipadjimomagat  nongom  engi ;  kawin 
memandjic  ta  aiandjidjikatesinon  enansinaikatek 
aiamie  masinaigan,  awacamenj  wendat  wakwi  gaie 
aki  kitci  angomagak,  mi  oom  aianimak  memandjic 
kitci  andjidjikatek  enansinaikatek  aiamie  masinai¬ 
gan.  Wakwi  gaie  aki  kata  andjidjikaten,  nind  ani- 
mitagosiwin  kawin  ta  andjidjikatesinon. 


87. — Metci  wanatisitc  gaie  dac  meno  gitimagisitc. — 
Tci  ocki  tagocing  J  ezos. 

Pejik  ininiwigoban  wanatisigoban,  kitci  omcici- 
nogoban  pagakigin  agwigoban,  gaie  apitci  kwenatc 
’  pipakiwaian  agwigoban,  apitci  wanadjikonaiegoban, » 
gaie  tasin  kajigakin  wanadji  wikongegoban.  Kotak 
dac  ininiwigoban  kotakitogoban,  Lazar  ijinikazogo. 
ban,  ot  ickwandemining  waianatisinigobanen  agwatc 
ickwand  cingicinogoban,  pikwananigoban,  ka  waiec 

gaiandawisisigoban,  misawenindamogoban  kitci 
tebisinitc  i  piwijwawagobanen  waianatisinigobanen 
endanitc,  mitci  pawijomindjin,  kawin  awian  ot  iji 
cawenimigosin  mitci  pawisininidjin  ;  animoca  o  pi 
noskwanigo  i  pikwananigobanen.  Keg  nipogoban 
iaam  kwetakitogobanen,  Anjeniwak  o  madjiwinawan 
Abraham  endapan.  Ki  nipo  gaie  win  waianatisi- 
gobanen,  ickoteng  anamakamik  ningwawangaigani- 
wi  :  icpiming  dac  ij  inabitc  megwe  animisiwimng 
apitci  wasa  ot  onzabaman  Abrahaman  gaie  Lazaran 
win  Abraham  endagobanen :  o  matwekijiwe-ganonan, 
ot  inan  i  kijiwetc  :  n’ose  Abraham,  gitimagenimicin, 
ondas  pitcijinajaw  Lazar,  pejik  o  nindj  o  ka  ceka- 
gamagwindjiton  kitci  pangikawinik  o  nindj  nito- 
ning,memandjic  kitci  takabawatotc  ni  tenan,  ni 
kotakenindam  i  piskanek  oom  ickote. 

Ot  igon  dac  Abrahaman  :  ningwise,mikawenindan 
eji  cawenindagosianban  megwatc  wakitakamik  pe- 
matisin,  Lazar  dac  win  wakitakamik  megwatc  pema- 

f 

tisitc  ki  kotakenindam,  nongom  kakidjia,  kin  dac 
ki  kotakenindam.  Nasaw  ij  apiang  ninawint  gaie 
kinawa  ij  apieg  songa  kitci  adjikinate,  ka  inenindag- 
wasinon  kitci  ki  pi  ijaieg,  gaie  ninawint  ka  awia 
kitci  ijatc  endaje  animisieg.  Ot  igon  keiabatc 
aianimisinidjin :  n’ose  Abraham,  ki  pagosenimin 
kitci  ijinajawatc  Lazar  n’osan  endanitc ;  nananik  ni 

kanisak,  o  ka  windamawa  ni  kanisa  endowak,  kitci 
eka  apakinindwa  gaie  winawa  ondaje  kotakeninda- 
mowaganing.  Ot  inan  dac  Abraham  :  ot  indani- 
nawa  Moizan  gaie  ka  nikan  kikenindamogobanena  o 
masinaiganini ;  tipaigewatc  ot  animitagosiwinini, 
kata  tebiseni.  Ot  igon  keiabatc :  kawin,  n’ose 
Abraham  ;  awiak  dac  nepotc  ijatc,  awi  ganonatc  ni 
kanisa,  kata  anwenindizowak.  Ot  inan  Abraham  : 
eka  papamitawasigwa  Moizan,  gaie  nakan  kikenind- 
jikenidji,  ka  gaie  o  ta  papamitawasiwawabanen, 
ganonigowatc  neponidjin. 

O  kakvvedjimigo  Pharizienhia  Jezos,  ot  igo 
andapitc  ke  tagocinomagatinik  Kije  Manito  ot  oki- 
mawiwin  ?  Ot  ina  :  ka  keko  kikinawadjidjikema- 
gasinon  apitc  ket  ingi.  Ka  gaie  ta  ikitonaniwansinon  : 
mi  ondaje  endagok  Kije  Manito  okimawiwin,  koni 
gaie  indaje  :  caie  ki  ki  otisigonawa  Kije  Manito 
okimawiwin.  Ot  ina  tanasak  Jezos  Pharizienhia  : 
kawin  kekon  kikinawatc  ki  ga  wabandansinawa 
kijikong  gaie  aking  ket  ondji  kikenimeg  ka  piheg 
kitci  agwaciminag,  ka  gaie  ki  gat  igosim  :  mi  ondaje 
ij  okimawitc,  mi  indaje  ij  okimawitc  ka  pieg ;  kit 
ininim,  acaie  ki  witanakimigowa. 

Ot  ina  Jezos  ot  ockinikima  :  kata  ani  odjidjisen 
kijikon,  mi  iim  apitc  ki  ga  misawenindanawa  kitci 
wabandameg  pejik  kijik,  ka  anicinabewiitizotc  o 

kijikom,  ka  dac  ki  ga  wabandansinawa.  Ikitogoban 
tanasak  i  ganonatc  ot  ockinikima  :  keck  indi  ket 
apitc-animisieg,  ki  gat  inenindam  :  kekona  ki  waba- 
mang  J  ezos  kitci  songiteeckonang;  ka  dac  micickin- 
jik  ki  ga  wabamisim,  anawi  win  ka  ki  ga  pakiteni- 
misinonim,  ki  ga  witokaweniminim,  ki  ga  kakike 
mindjimeniminim. 


88. — Ine?iindagwat  monjak  tci  aiamiang. — Phari- 
zienh  gaie  nwatansinaiketc. — O  kikinoa- 
mawa  Jezos  ot  ockinikima. 

Minawatc  ningotin  i  katc  animitagositc  Jezos, 
o  kakanzoma  kakik  gotc  kitci  aiamianitc,  kitci  eka 
wikat  pon  aiamiasinik.  Ikito  dac  :  ningotin  ij 
otenawang  tanakigoban  pejik  anicinabe,  raindowak 
tepaiganiwidjik,  kawin  Kije  Maniton  gotanenimasi- 
goban,  ka  gaie  anicinabe  gosasigoban.  Mi  gaie 
indaje  otenang  endanakigobanen  pejik  ikwe  cika- 
wigoban  ;  aindasin  anawi  nansikawagoban  aam 
ikwe  inim  tipakonikewininiwan  ij  inatc  :  witokawe- 
nimicin  i  manj  totagoian,  kipiocin  ;  minoagac  ka 
o  papamitagosin.  Keg  apitc  anamite  itizo  iaam 
matci  tipakonikewinini  :  enowek  ij  eka  gotaneni- 

mak  Kije  Manito,  gaie  enowek  ij  eka  gosasigwa  ani¬ 
cinabek,  ninga  kipiwa  aam  ikwe  maianj  totawintc, 
onzam  ni  mikockazomik,  keg  apitc  ninda  kikamik 
megwe  anicinabenang. 

Ikito  Jezos  :  pizindamawik,  nawa  ekitotc  aam 
matci  tipakonikewinini.  Win  dac  Kije  Manito  ka 
na  o  ka  kipiwasiwa  newanjawenimadji  kajigatinigin 
gaie  tebikatinigin  pegosenimigodji  ?  Pekatc  na  o 
kat  inenima  matci  anicinabe  maianj  totawanidji 
Kije  Manito  saiakiadji  ?  Ondjita  kit  ininim  :  wi- 
wibatc  o  ka  kipiwa  saiakiigodji.  Apitc  ke  tagocing 
ka  anicinabewiitizotc,  kit  inenindam  na  kitci  mikang 
tepwewin  aking?  Ikitogoban  tanasak  Jezos  :  kata 
nanaietawisiwak  ke  tepwetangik,  pepejik  eta  o  ka 
mino  apenimonawa  ni  iaw. 

O  ganonii  nanint  anicinabb  ka  kekon  nind  in- 
disi  enenindizonidji,  witc  anicinabewa  o  manenima- 
wa  ;  akoianimitagosi  i  ganonatc  :  Nij  anicinabek 
pindikegwaban  aiamie  mikiwaming  kitci  aiamiawatc, 
pejik  Pharizienhiwigoban,  kotak  dac  ka  notansi- 
naigedjik  towigoban.  Pharizienh  nanipawigoban, 
anamite  ij  iji  aiamiatc  :  Keje  Manitowian,  ki  nako- 
min  ij  eka  ani  tian  endowatc  kotakak  anicinabek, 
nita  kimotiwak,  kawin  tepweiatisisik,  mamakandik 
ikwewa,  ka  gaie  nind  indisi  enditc  waam  nwatansi- 
naiketc.  Tasin  najwasokonagakin  nijin  ni  kiigo- 

cim ;  anotc  kekon  kakina  ka  nitawigitoian  netawi- 
gingin  nind  aiamie  pakitinike  inikik  enenindagwak 
kitci  aiamie  pakitinikeian.  Win  dac  nwatansinai- 
kegobanen  wasa  tcik  ickwand  kawin  icpiming  wi 
inabisigoban,  o  kakikaning  pakiteiakikaneotizogo- 
ban,  ikitogoban :  Kije  Manito,  gitimagenimicin 
neta  patatian.  Kit  ininim  :  aam  nwatansinaike- 
gobanen  ki  kasiamawa  o  matci  aindowin ;  win  dac 
Pharizienh  kawin  ki  iji  cawenindagosisi.  Awiak 
ke  nakikawenimotc,  kata  kitcitwawenindagosi  ;  ke 
kitcitwawenimotc,  kata  nakikawenindagosi. 

Jezos  o  ganona  ot  ockinikima,  ot  ina  :  ka  ine- 
nindagwasinon  kitci  eka  patatotatiwatc  anicinabek, 
kenowek  maianatak  o  kat  otisigon  ke  patatotagetc, 
awacamenj  ta  onicicininiban  nabikondahintc  potaa- 
ganitakwahanasin,  nawitc  dac  kitci  kaming  apaki- 
nintc,  awacamenj  animatini  kitci  patatotawatc  pejik 
onom  towan  pepiwisensinidji. 

Aiangwamenindizok  :  Awiak  manj  totok,  animim; 
anwenindizotc  dac,  cawenim  :  nijwasin  manj  totok 
kajigakin,  nijwasin  dac  anwenindizotc,  nind  anwe- 
nindis,  inik,  cawenim.  Ot  igo  ot  ockinikima  Jezos  : 
Tebenimiang,  manetawicinam  tepwetamowin.  Ot 
ina  dac  Jezos  :  tepwetamowin  taniegoban  enigok- 
wak  pejik  Seneve  o  minikan,  ganoneg  dac  aam 
otatakakominakanj,  ineg  :  manidjipikakatizon,  kitci 
kaming  inandakiitizon,  ki  ga  papamitagowa. 

Awenin  endatcieg  otanotaganitc,  kitikaning 
tackatawangibidjikenitc  ot  anotaganan  koni  gaie 
nindasiwagana  ganawenimanitc,  ondji  tagocininitc 
dac  kitikaning  ;  awenin  endatcieg  ket  inatc  :  kini- 
pin,  pimosen,  awi  wisinin  ?  ka  na  o  kat  inasiwan : 
ojicitamawicin  kitci  onagoci-wisinian,  agobinitizon, 
papitinamawicin  kitci  wisinian  gaie  kitci  minikweian, 
ickwaiatc  dac  ki  ga  wisin,  ki  ga  minikwe  gaie  kin  : 
enamiitingin  na  o  kat  ineniman  ot  anotaganan  i  ki 
nahitagotc  ?  Ka  ma  win  enamiitingin  o  kat  ineni- 
masiwan,  nind  inenindam,  mi  gaie  kinawa  ket  ani 
tieg  inikik  enakonigoieg,  ikitok  :  ka  ningot  nind 
inabatisisimin  ij  anawi  anokitageiang ;  enenindago- 
siang,  ningi  ani  timin. 


89. — Aiamie  mikiwam  i  kitcitwawinikatek. — Jezos 
i  ki  kitcitwa  tipcidjindizotc ,  wi pimwasinana. 

Jenozaneming  manadjitaganiwanogoban.  Joda- 
wininiwak  ki  awakaniwigwaban  :  caiagodjiigowadji 
o  ki  wanadjitoninan  ot  aiamie  mikiwamiwa.  Keg 
apitc  cawenindagosigwaban  kitci  tibenindizowatc  ; 
o  minawitonawa  dac  ot  aiamie  mikiwamiwa.  Epitc 
modjikisiwagobanen  Jodawininiwak  eji  caweninda- 

gosiwatc,  ki  kijenindamok  kitci  manadjitowatc  ni- 
jwaso  kijik  inikik  tasin  tebisenigin  apitc  ka  minawi- 
towatc  ot  aiamie  mikiwamiwa.  Piponogoban  iim 
apitc,  Jezos  papamosegoban  aiamie  mikiwaming 
Sanomonh  ot  apiwming  ejinikatek  :  wakakapawitawa 
Jezos,  o  wakakapawitago  Jodawininiwa,  ot  igo  : 
anin  inikik  katc  tipadjindizon  ?  Ki  nokikapawi- 
ton  ni  mitonenindjiganinan  :  konima  kin  keget  ka 
pihinang,  micic  sa  gotc  windamawicinam.  Ot  ina 
dac  Jezos  :  kit  anawi  windamonim,  ka  dac  ki  te- 
pwetawisim.  Ka  pi  aindian  n’os  ot  ijinikazowi- 
ning  ni  tipadjimigon,,  kinawa  dac  ka  ki  tepwetawi- 
sim.  Kawin  kinawa  kit  omanadjenicimisinonim, 
ni  manadjenicimak  o  pizindanawa  nind  animitago- 
siwin,  ni  kikenimak,  ni  nopinanigok;  kakike  pima 
tisiwin  ni  minak,  kawikat  ta  wanicinsik,  kawikat 
awiak  ninga  kitciskinindjinigosi  i  takonagwa.  Ka 
kekon  apitenindagwasinon  epitenindagwak  ka  mijitc 
n’os.  Kawin  awiak  kitci  ki  kitciskinindjinatc  n’osan. 
N’os  gaie  nin  pejikwan  endiang. 

Ka  nondawawatc  Jezosan  Jodawininiwak,  ot 
onbinanawan  asinin  i  wi  pimwasinanawatc.  Ot 
ina  Jezos  :  n’os  i  ki  inenimitc  kitci  ani  mamanda- 
wisian,  nibina  mino  aindowin  ki  ki  wabandainim  ; 
anin  itok  mino  aindowinitok  wendji  wi  pimwasi- 
najieg?  Ot  igo  Jodawininiwa  :  kawin  mino  aindo- 

win  ki  wi  ondji  pimwasinanisinonimin,  ki  rnatci 
animitagosiwin  Kije  Manitonang  ki  wi  ondji  pim- 
wasinaninimin.  Kit  anawi  picicik  anicinabew, 
kenowek  ni  Kije  Manitow  kit  ijikijwanitis,  mi 
wendji  wi  pimwasinaninang.  Ot  ajite  ganona  Jezos, 
ot  ina  :  ka  na  inansinaikatesinon  kit  aiamie  tipai- 
ganiwang  ?  “  Nin  ningi  ikit  :  ki  manitowim,  ki- 

nawa.”  Tepweienindameg  i  ki  inindwa  :  ki  mani¬ 
towim  ka  iji  ganonadjin  Kije  Manito  aiamie 
masinaiganing,  ket  ina  inenindagwat  aiamie  masi- 
naigan  anica  kitci  ikitomagak  ?  nin  dac  kit  ijim  : 
ki  rnatci  animitagos  Kije  Manitonang  inakak  ij 
ikitoian  :  nind  oiosima  Kije  Manito,  anawi  ningi 
kitcitwa  inenimik,  aking  kitci  pi  nagosian  ningi 
inenimik  gaie.  Eka  ani  aindian  n’os  ot  ineninda- 
mowin,  eka  wi  tepwetawieg  nin,  kanake  win  nind 
ani  aindowin  wi  tepwetamok  kitci  kikenindameg 
gaie  kitci  tepwetameg  enenindagosian,  n’os  nind 
apitag,  gaie  nin  nind  apitawa  n’os,  ni  witc  Kije  Ma 
nitowindimin. 

Ikitogoban  tanasak  Jezos  i  ganonatc  wa  pimwa- 

• 

sinanigodji  :  kit  inenindam,  onicicin  kitci  pimwa- 
sinajieg  i  ki  ininagok  :  nin  ka  piieg,  nin  kaiat  ka 
tipadjimigoian  aiamie  masinaiganing  kitci  pi  agwa- 
ciminagok ;  i  ki  ikitoian  gaie  :  pekic  nind  anicina¬ 
bew,  pekic  ni  Kije  Manitow,  Kije  Manito  n’os, 

apitci  nind  inawa  n’os.  Wabandamokeg  kit  aiamie 
masinaiganiwang,  mi  indaje  i  masinatek  ekitogoba- 
nen  Kije  Manito,  ningi  ikit  :  ki  Kije  Manitowim, 
mi  enatc  okima.  Mi  wendji  inatc  okima,  ki  Kije 
Manitowim  i  nabickawawatc  Kije  Maniton  ;  kawin 
kit  anwetansinawatok  i  teb  ijinikanindwa  okimak 
Kije  Manitok,  ket  na  inenindagwat  anica  kitci  iki- 
tomagak  aiamie  masinaigan  ?  Wekonen  wendji 
ijieg  :  ki  papijima  Kije  Manito  ij  ininagok  :  on- 
djita  nind  oiosima  Kije  Manito,  n’os  enditc  nind 
ani  iji  kijenimik  kitci  tian,  nind  anonik  aking  kitci 
pi  ijinagosian  kitci  kikinoamawagwa  anicinabek 
gwetc  enenindagosiwatc,  wakwing  kitci  kakike  cawe- 
nindagosiwatc. 

Kawin  ki  tepwetawisim  eji  windamonagok  ij  ana- 
wi  tepweian.  Eka  wi  tepwetawieg  eji  nondawieg, 
kanake  win  tepwetawicik  i  wabandameg  eji  maman- 
da  aindian  kitci  tepweienindagwak  nind  animita- 
gosiwin.  Tanasak  ki  ta  kinawickenimawa  Kije 
Manito,  kinawickenimieg,  win  ma  nind  inenimik 
n’os  kitci  iji  mamanda  gackitoian  kinawa  ondji 
kitci  eka  anwetawieg.  Anawi  win  katc  aindowin  ki 
tipadjimotonim,  enowek  ni  mino  mamanda  aindo¬ 
win  o  tepweiabaminagoton  katc  aindowin  ka  tipadji- 
motonagok,  ondjita  gotc  kit  anwenindagosim  ij 
anwetawieg  :  kinawa  wendji  ganoninagok,  kawin 

memandjic  ki  wi  abadjiisinonim,  kekona  kinawa  wi 
abadjiiegoban. 


90. — Jezos  iji  akaming  Jordenh  ejinikatek  kitci 
siping.  —  Watike?ididjik  kawin  ta  pakewi- 
nitisik. — Tesanawiwin  nikcinenindagwat. 

—  Ot  aiamitowa  Jezos  abinotcenjica. 

Jodawininiwakinenindamogwaban  anawi :  kekona 
ki  takonangitc  Jezos  ;  o  nindjiwang  dac  ki  ondji 
sakahamon,  mi  dac  ij  iiarcbanen  akaming  Jordenh 
ejinikatek J  mi  indaje  nitam  i  ki  sikaanuagefeol  men 
Janbatist,  '  endajikegooanen  Jezos  ib,n.  ani- 
cinabe  o  nansikago  Jezos,  aitigwaban  :  kawir  anawi 
ki  iji  mamanda  gackitosi  Janbatist  kakina  ka  ani 
ikitotc  janbatist,  i  tipadjimatc  Jezosan,  kakina 
tepwemagatini  ;  nibina  ani  sine  be  o  ki  tepwetago 
Jezos  eji  kikinoamagetc,  nibina  aiakosinidji  o  ki 
kikeha.  O  nansikago  Pharizienhia,  ot  awi  waiejin- 
gewini  kakwedjimawan,  kekona  patawetc,  ot  ineni- 
mawan,  ot  inawan  dac  :  ka  na  manatasinon  awiak 
anotc  kekon  ondji  miwihatc  wiwan  ?  ot  ajite  gano- 
na,  ot  ina  :  ka  na  ki  ki  wabandansinawa  aiamie 
masinaigan  enansinaikatek,  mi  ma  enansinaikatek. 

mi  ekitomagak  :  ka  kijiatc  anicinabe  kaiat  ininiwan 
gaie  ikwewan  o  ki  ijia,  mi  dac  ekitotc  :  inini  mi  ket 
ondji  pakewinatc  ’osan,  gaie  o  kin,  wiwan  dac  o  ka 
witapiman,  kata  nijiwak  pejiko  wiasing ;  mi  wendji 
kawin  nijinsinini  o  wiasiwa,  pejikwanini  o  wiasiwa  ; 
ka  iji  pejikototc  Kije  Manito,  kawin  awia  pikobito- 
siwitc.  Ot  igo  dac  Pharizienhia  :  wekonen  dac 
wendji  ki  ikitotc  Moiz  :  awiak  miwihatc  wiwan,  o 
ka  minan  pakewiniti  masinaigan  ?  Ot  ina  dac  Je- 
zos  :  ki  mackawiteewiniwa  ki  ki  ondji  papamitagowa 
Moiz  kitci  miwiegwa  ki  witikemaganiwak,  kawin  ine- 
nindagwasinoban  kaiat  apitc  ocki  anicinabekagiban. 
Kit  ininim  dac  nin  :  awiak  miwiatc  wiwan,  eka 
pamenimasinik  kotakan  ininiwan,  pekinidjin  dac 
ikwewan  witapimatc,  patatowa.  Gaie  awiak  witapi¬ 
matc  ikwewan  ka  miwiimindjin,  patatowa  gaie  win. 
Gaie  ikwe  miwiatc  o  nabeman,  pekinidjin  dac 
witapimatc,  patatowa  gaie  win. 

Ka  pindikewatc  mikiwaming,  keiabatc  witikendi- 
wining,  ondji  ot  iji  kakwedjimigo  ot  ockinikima,  mi 
pejikwan  enatc  ka  ikitotc ;  agwitona  ot  ina  :  ke 
miwihatc  wiwan,  kotakan  dac  witapimatc,  patatowa, 
gaie  ikwe  ke  miwihatc  o  nabeman,  pekinidjin  dac 
ininiwan  witapimatc,  patatowa  gaie  win.  Ot  igo  ot 
ockinikima :  koni  eka  miwenindinaniwansinok  i 
witikendinaniwang  kawin  nandawenindagwasinon 

kitci  witikendinaniwang.  Ot  ina  Jezos  otockiniki- 
ma  :  kawin  kakina  inenindagosisik  kitci  pejikowatc 
kitci  eka  wikat  witikendisigwa  ;  kawin  kakina  ot  ine- 
nimasiwa  Kije  Manito  kitci  kakik  pejikonitc,  nanint 
eta  ot  iji  cawenima  kitci  iji  gackitonitc.  Nanint 
megwatc  i  tawatc  o  kiwan  o  ckataning,  inenindago- 
sik  kitci  eka  nita  onidjanisisigwa ;  nanint  dac  tota- 
wak  kitci  eka  nita  onidjanisisigwa,  anicinabe  o 
totagowa ;  nanint  dac  totatizok,  inenindizok  kitci 
eka  ki  onidjanisisigwa,  wakwing  awacamenj  kitci 
cawenindagosiwatc.  Ke  songenindizotc  kitci  iji 
gackitotc,  onicicinini  kitci  inenindizotc  ;  kawin 
awiak  nind  inasiwa  kitci  eka  pamenindansik  aiamie 
witikendiwin.  Awiak  dac  aiamie  songiteewenindi- 
zotc  kitci  kakik  mino  ganawenindizotc,  kitci  eka 
papamenindang  kiwanisiwin,  inenindizotc  dac  kakik 
kitci  pejikotc  aiamiewin  ondji,  keget  ta  ondji  kakike 
kitcitwa  mino  kijikawa  wakwing  ;  ke  songenindizotc 
kitci  iji  gackitotc,  wikwadjitotc. 

Mi  iim  apitc  nibina  wenidjanisidjik  ot  ijiwinawa 
ot  ocki  o  nidjanisiwa  Jezosan  ij  apinigobanen  kitci 
tanginigonitc,  kitci  gaie  aiamitwagonitc,  Jezos  dac 
ot  ockinikima  o  miwinajawawa  abinotcenjica.  Jezos 
ot  nanibikima  ot  ockinikima  i  miwianitc  abinotcen¬ 
jica.  Kawin  miwinajawiekekon  abinotcenjicak  i  wi 
nansikawiwatc,  pamitawik  kitci  pi  oticiwatc,  mi 

okom  towak  ket  inatisidjik  wakwing  ke  caweninda- 
gosidjik.  Jezos  ot  odjima  inim  abinotcenjica,  pekic 
ot  aiamitawa. 


91. — Animat  kit ci  agwadndizowatc  waiana tisidjik. 

— Kakina  ta  pakitenindagwat  tci 
noswahanintc  Jezos. 

Mi  dac  i  madjagobanen  Jezos  ningotiji  ij  awi 
kikinoamagegobanen.  Ij  ani  madjatc  o  nansikagon 
pejik  ondjita  kitcitwa  ockinawen,  o  cagackitagon  ij 
anamikagotc,  ot  igon  :  meno  kikinoamawiang,  anin 
ke  totaman  kakike  pimatisiwining  kitci  inenindago- 
sian  ?  Ot  inan  Jezos  :  wekonen  wendji  ijin,  mino, 
win  eta  Kije  Manito  teb  wina  mino  ?  Wakwing 
wi  ijan,  ani  tibisatwan  Kije  Manito  o  tipakonike- 
winianimitagosiwin.  Ot  igon  dac  inim  ockinawen  : 
wekonen  tipakonikewinianimitagosiwininen  ke  wi 
tibisatwaianban  ?  Ot  inan  dac  Jezos  :  kawin  awia 
ki  ga  nisasiwa,  ka  gaie  pekitc  wiwan  ki  ga  pameni- 
masiwa,  ka  gaie  ki  ga  kimotisi ;  kawin  kinawicki 
patamieken  awiak,  ki  nikiigok  ki  ga  manadjiak,  eji 
sakiitizon  mi  ket  iji  sakiatwa  kite  anicinabek.  Ot 
igon  ockinawen  :  mi  ka  pi  aindian  eko  pi  abinot- 

cenjiwian,  eko  piziskenindaman ;  wekonen  keia- 
batc  nwandesek  nind  inatisiwin  wakwing  kitci  ki 
ijaianban  ?  Jezos  o  mino  sakiitiwinikijikabaman, 
ot  inan  :  wi  apitci  pinisin,  madjan,  awi  atawen 
inikik  tebenindaman  kakina  mamij  kwetakitodjik, 
ki  ga  mikan  kitci  asandjigon  wakwing.  Ki  ani 
totaman,  nansikawicin,  papaiakawicin. 

Ka  pizindawatc  Jezosan  ekitonitc  mi  i  gacke- 
nindamowini-kiwegobanen,  apitci  kitci  wanati- 
sigoban.  Jezos  o  piminibineibama  ot  ockiniki- 
ma,  ot  ina  :  makatenindagwat  epitc  eka  wendasi- 
ninik  waianatisidjik  wakwing  ket  ondji  ijawapan, 
ondjita  kitci  animatini.  Ondjita  o  mamakasitago 
ot  ockinikima.  Agwitona  ot  iji  ganona ;  ni  nidja- 
nisensitok,  mamakatenindagwat  epitc  animatinik 
epenimodjik  o  coniamiwa  wakwing  kitci  ijawapan, 
awacamenj  wendat  pejik  kitci  piminakwan  kitci 
tebackinetc  cabonigan  i  pakoneiak  kitci  cabokang  : 
awacamenj  animatini  awiak  waianatisidjin  wakwing 
kitci  ijapan.  Eckam  awacamenj  ot  iji  mamakasita¬ 
go  ot  ockinikima,  itigwaban  :  awenen  ke  ki  iji  ca- 
wenindagositc  wakwing  kitci  ijatc.  O  kijikabama 
Jezos,  ot  ina:  kawin  keget  kata  iji  gackitosibanek 
tibinawe  anicinabek,  Kije  Manito  dac  ka  kekon  o 
pwanawitosin. 

Mi  dac  ij  inatc  Pien  Jezosan  :  ninawint  kakina 

ningi  pakitenindananan  kitci  papa  akawinang,  weko- 
nen  dac  ke  kijikagoiang  ?  Ot  ina  dac  Jezos  :  ni 
tepwe  eninagok,  kinawa  ka  papaiakawieg,  apitc  ket 
apitcipananiwang,  apitc  ket  apitc  ka  anicinabewiiti- 
zotc  o  kitcitwawisiwinitesapiwaganing,  gaie  kinawa 
ki  gat  apim  mitaswi  acitc  nij  tesapiwaganing  kitci 
tipakonegwa  J odawininiwak  endaswewanakisiwatc, 
mitaswi  acitc  nij  taswewanakisiwak.  Kinawa  kakina 
ka  ki  pakitenindameg  kitci  papaiakawieg,  kawin 
mindatankekon  i  ki  iji  pakitenindameg  nin  ondji, 
apitc  ke  madjisek  ocki  aiamie  inatisiwin,  apitc  ke 
ocki  sikaandazowatc  anicinabek,  wakwing  ki  ijatc 
ka  anicinabewiitizotc  kitci  apitawatc  ’osan  o  kitci 
nikining  o  kitcitwawisiwinitesapiwaganing,  mi  pa- 
nima  gaie  kinawa  ket  inapieg  mitawi  acitc  nij 
tesapiwaganing  kitci  tipakonegwa  Jodawininiwak 
metaswewanakisidjik  acitc  nij.  Gaie  awiak  pakite- 
nindang  o  mikiwam,  pakitenimatc  wikanisa,  koni 
ot  awema,  ’osan  gaie  o  kin,  o  nidjanisa,  o  witikemaga- 
nan  gaie  ;  koni  gaie  pakitenindang  o  kitikan  nin 
ondji,  mitaso  mitana  awacamenj  kata  iji  kijikawa, 
gaie  kakike  pimatisiwining  kata  iji  cawenindagosi  ; 
gaie  gotc  megwatc  wakitakamik  pematisitc,  mitaso 
mitana  inikik  acitc  kata  cawenima,  mikiwaman, 
wikanisa,  ot  awema,  kitikanan,misawatc  piminanintc, 
katonanintc  ;  ki  pon  pimatisitc  dac  wakitakamik 

kakike  pimatisiwining  kata  inenindagosi.  Nibina 
dac  nakan  inenindagosigobanenak,  ickwenhiang  kata 
inenindagosik;  ickwenh  iang  enenindagosigobanenak, 
kata  nikanenindagosik. 


92. — Cowiminakanjing  enonindjik  katc  tip  a  totagosik. 

Mi  ejinagwak  kitcitwa  ningotwewanakisiwin  en- 
ditc  kije  inini  cowiminakanjikitikan  wekitikanitc, 
wibatc  kikijeb  ka  nandawabamatc  o  cowiminakanji- 
kitikaning  ket  inanokinidji,  ot  ina :  iji  minweninda- 
meg  ningo  kijik  kitci  anokitawieg,  pejik  conians  ki 
ga  kijikonim.  Iji  minwenindamok,  mi  dac  ij  inatc: 
awi  inanokik  ni  cowiminakanjikitikaning.  Aia- 
bitaonbakwenitc,  minawatc  o  nandawabama  ket 
anokitagodji,  naw  oten  dac  i  daje  mawandjiitinani- 
wang  o  wabama  pejikwanong  pepa  nanipawinidji, 
ot  ina  :  ijak  gaie  kinawa  ni  cowiminakanjikitikaning, 
kata  tebenindagwat  ket  iji  kijikonagok.  Mi  dac 
keget  ij  ijawagobanen.  Aiabitozaminik,  gaie  ka- 
weiasaminitc,  mi  keiabatc  i  nandawabamatc  ket 
anokitagodji.  Minawatc  eni  pangicimonitc,  ote- 
nang  ijagoban  keiabatc  i  nandawabamatc  ket  anoki¬ 
tagodji,  minawatc  o  wabama  nanint  anica  pepanani 

pawinidji,  ka  kekon  inanokisik,  ot  ina  :  wekonen 
wendji  ceckwat  papananipawieg  ij  eka  ningot  ina- 
nokieg  ?  Ot  igo  dac ;  kawin  awiak  nind  anonigosi- 
nan.  Ot  ina  :  ijak  gaie  kinawa  ni  cowiminakanji- 
kitikaning.  Apitc  dac  tebikak,  cowiminakanjikiti- 
kan  tebenindang  o  ganonan  o  kitci  anotaganan,  ot 
inan :  nandwewem  enokitawidjik,  kijikaw  ka  awi 
anokitawidjik,  nibine  kijikaw,  ickwaiatc  ka  madja- 
djik,  nitam  ki  ga  kijikawak.  Tegocinowatc  dac  ic¬ 
kwaiatc  ka  anokitagedjik  conians  maminak  pepejik 
endatciwatc.  Tegocinowatc  dac  ikim  nitam  ka 
anokitagegobanenak,  inenindamogwaban  :  awaca- 
menj  ningat  iji  kijikagomin,  mi  gaiewinawa  pepejik 
eta  conians  maminak  :  nickatc  animitagosik  pekic 
ij  otapinamowatc  pepejik  conians  eji  kijikawindwa. 
Aikitogwaban  :  pejik  tipaigan  inikik  ki  inanokik, 
tabiskotc  inikik  enowek  kijikawak  ninawint  inikik 
ka  minigoiang  kape  kijik  ka  pi  animisiwini  anoki- 
tonang  kijateng.  Kije  ininiwan  o  ganonigon  pejik 
anotagan,  ot  igon  :  ningwi,  kawin  ki  mijiisinon, 
ka  na  ki  ki  nondawisi  ka  ininan,  ningo  kijik  ano" 
kitawin,  pejik  conians  ki  ga  kijikon  ;  ki  ki  iji  min- 
wenindam  ka  ininan,  otapinan  ki  coniansim,  mad- 
jan  ;  nind  iji  minwenindam  aam  ickwaiatc  ka  pi 
anokitawitc  iim  minikik  kitci  minak  inikik  gaie 
kin  maninan  :  onzam  nange  ka  nin  ni  tibenindan- 

sin  ni  coniam  ket  ani  totaman,  ket  ani  inanokata- 
man  ni  coniam  ?  Ki  mindawam,  manatat  na  ki 
ckinjik  i  cawenindjikewiniteeian  ?  Mi  tabiskotc  ajet 
inenindagosidjik  ta  nikanenindagosik,  nakanenin- 
dagosidjik  dac  ajet  ta  inenindagosik.  Manek  nen- 
dwewemindjik,  pepejik  eta  nawanjawenindagosik. 


93. — Apitcipaha  Lazar. 

Akosigoban  Lazar,  Betani  ejinikatek  otenaw 
endaje  akosigoban,  mi  endanakiwagobanen  Mart 
gaie  Mani  Madinin  Lazar  ot  awema  ;  anokimowak 
wewitikikondidjik  kitci  awi  windamawintc  Jezos  ij 
akosinitc  ot  awemawan,  ot  inawan  medjidjimawadjin, 
mi  oom  ket  inatc  Jezos  :  Tebenimiang,  saiakiatc 
akosi.  Sakiagoban  Jezos  i  ningotonjanakisinitc 
Mart,  Mani  .Madinin  gaie  Lazar  :  nwandagetc  dac 
Jezos  Lazaran  ij  akosinitc,  ot  ina  ot  ockinikima  : 
kawin  nipowining  ta  inenindagwasinini  ot  inapine- 
win,  Kije  Maniton  o  kitcitwawisiwinining  kata 
inenindagwatini  ot  akosiwin,  Kije  Manito  wekwisi 
simintc  kata  ondji  kitcitwawina.  Ka  nondagetc 
Jezos  ij  akosinigobanen  kawin  pinama  ijisi  enda- 
nitc,  keiabatc  nij  kijik  ki  apigoban  endagobanen. 

Keg  apitc  Jezos  ot  ina„ot  ockinikima  :  minawatc 
ijata  Jodenang.  Ot  igo  ot  ockinikima:  ki  wi 
pimwasinanigobanek  Jodawininiwak,  keiabatc  dac 
indaje  kit  ija !  Ot  ina  Jezos:  ka  na  mitaso 
tipaigan  ako  kijigasinon  ?  Awiak  kajigatinigin  pe- 
mosedjin,  kawin  nangisitecinsi  i  wabandang  i  wase- 
ianik,  kijilc  o  wasakonenindamagon  :  tebikatinigin 
dac  keget  win  nangisitecin,  ket  na  waseiani,  tibika- 
tini  ma,  pakwana  ani  takoki.  Ka  iji  ganonatc  ot 
ockinikima,  ot  ina  :  Lazar  kitckiwenhinan  nipe, 
nind  awi  amatina.  Ot  igo  ot  ockinikima :  keget 
nepagwen,  kata  kike.  I  ki  inatc  Jezos  ot  ockini¬ 
kima,  nipe  Lazar,  nipo  ot  ina  anawi,  anica  nipe, 
ot  initago,  nipowin  nipewin  ot  itan.  Ni  minwenin- 
dam  kinawa  ondji  ij  eka  ki  apian  apitc  nepogoba- 
nen  kitci  tepwetawieg ;  nansikawata  dac.  Toma 
Didim  ka  inintc  ot  ina  witckiwenhia  :  ijata  gaie 
kinawint,  winbinemata  kitci  nisintc  pepawidjiwang 
k’osinan  Jezos.  Mi  wendji  ikitogobanen  Toma  : 
winbinemata  kitci  nisintc,  aindasin  ki  iji  wikwadji- 
togwaban  Jodawininiwak  kitci  nisawatc  Jezosan  ; 
kwaiak  nongom  kata  nisa,  inenindamogoban  Toma, 
onzam  o  nickenimigo  Jodawininiwa. 

Betani  ijinikate  pejik  otenaw  ningo  tipaigan 
apitca  Jenozaneming,  mi  endaje  Betaning  i  nipo- 
gobanen  Lazar  eko  new  kijigatinik  apitc  indaje 

tegocinogobanen  Jezos.  Nibina  Jodawininiwak  ki 
mawandjitigwaban  Mart  gaie  Mani  Madinin  enda- 
nitc  kitci  animenindamawanisawatc  i  ki  niponitc  ot 
awemawabanen.  Nwandagetc  Kitcitwa  Mart 
Jezosan  i  tagocininitc,  ot  awi  nakickawan,  ot 
inan  :  Tebenimiang,  apiwanbanen  ondaje,  kawin  ta 
ki  niposiban  nind  awemaban.  Nind  anawi  kike- 
nindan,  mizi  kekon  ke  pagosenimatc  Kije  Manito, 
ki  gat  iji  pamitag.  Ot  igon  Jezosan  :  ta  apitcipa 
kit  awemaban.  Ot  inan  :  ni  kikenindan  kitci 
apitcipatc  apitc  ket  apitcipaniwang  mamindjitc  tci 
kijigak.  Ot  igon  Jezosan  :  nin  nind  apitcipaiwe, 
nin  gaie  ni  pimatisiwiiwe,  awiak  songenindamite- 
pwetawitc,  kawin  kakike  nipowining  kata  inenin- 
dagosisi.  Ki  tepwetan  na  oom  eninan  ?  Ot  inan  : 
keget,  Tebenimiang,  kit  inenimin,  ki  Cristosiw, 
pimatisiwinimanito  kit  oiosima,  ondaje  aking  ka 
oticiang. 

Mani  Madinin  mikiwaming  apigoban ;  eckwa- 
wetc  Mart  ij  iji  ganonatc  Jezosan,  mi  i  madja- 
gobanen,  o  nansikawan  o  cimenjan  Mani  Madi¬ 
nin  ejinikazonidjin,  kimotc  o  podjiceman,  ot 
inan  :  Tebeniminang  tagocin,  ki  nandwewemik  dac. 
Nwandang  Mani  Madinin  i  tagocininitc  Jezosan, 
tec  igotc  pasikwi  i  nansikawatc.  Ka  maci  pin- 
dikesigoban  Jezos  otenang,  megwatc  apigoban 

Martan  i  ki  nakickagotc.  Jodawininiwak  Mani 
Madinin  pindikamik  watapimadji,  aianimeninda- 
mawanisigodji  waiabamawatc  kaiasikatc  i  pasikwi- 
nitc  i  sakaaminitc,  ot  ani  nopinanawan  ij  ani 
aitiwatc  :  awi  mawi  ningwaakaning.  Tegocing  dac 
Madinin  ij  apinigobanen  Jezosan,  waiabamatc 
Jezosan,  apakizo  o  sitining,  ot  inan  :  Tebenimiang, 
apiwanbanen  ondaje,  kawin  ta  ki  niposi  nind  awe- 
maban.  Jezos  dac  apitc  waiabamatc  Madininan 
i  mawinitc  gaie  Jodawininiwa  Mani  Madinin  wadji- 
wigodji,  mwakawi  cawenimigodji,  kweckosengin  ki 
inabaminagoitizo,  win  gotc  totatizo,  ikito  dac  : 
andi  ka  aseg  ?  Ot  igo  :  Tebenimiang,  pitc  ijan, 
wabandan.  Ki  mawi  gaie  win  Jezos.  Ikitogwa- 
ban  Jodawininiwak  :  inawa  epitc  sakiagobanen 
Lazaran  !  Nanint  dac  ikitogwaban  :  waam  ka  wasa- 
biatc  kekipinwenidjin  kaiat  apitc  nakinigobanen, 
kawin  ki  iji  gackitosi  kitci  eka  nipotc  Lazar  non- 
gom  mewimadjin. 

Keiabatc  kweckosengin  ki  inabaminagoitizo  Je¬ 
zos,  o  nansikan  ningwaakan,  kitci  wanikategoban, 
kitci  asin  kipaiganiwanogoban.  Ikito  Jezos  :  atcitc 
ininamok  oom  asin.  Ot  inan  Jezosan  wetawema- 
witc  Lazariban  Mart  :  Tebenimiang,  caie  nikanani, 
caie  ma  neokijigat  eko  nipotc.  Ot  igon  Jezosan  : 
ka  na  ki  ki  inisinon  ?  tepwetawin,  ki  ga  wabandan 

Ivije  Manito  ot  iji  mamanda  gackitowin  ?  Mi  dac 
keget  atcitc  ij  ininamowatc  iim  kitci  asm  patakwa- 
bikickonawindiban  Lazariban.  Mi  dac  icpiming  ij 
inabitc  Jezos,  ikito  dac  i  ganonatc  Kije  Maniton  : 
n’ose,  ki  nakomin  ka  iji  pamitawin  ka  iji  pagoseni- 
minan.  Anawi  ni  kikenindanaban  kakik  ij  iji 
pamitawin,  tasin  kekon  ondjita  pegoseniminan,  anic 
dac  mi  wendi  ikitoian  okom  pecotc  pemikapawidjik 
anicinabek  kitci  tepwetamowatc  eji  anojian.  Ka 
iji  animitagositc  Jezos,  kijiwegoban  i  ganonatc 
Lazarinigoban.  Ot  inan  :  Lazar,  ondas  ijan,  pi 
sakaan.  Tec  igotc  pitc  iji  Lazar  ka  nipogobanen  ; 
keiabatc  inapizo  o  nindjing  gaie  o  siting  epizogo- 
banen  apitc  nengwakanawindibanen  gaie  o  ckinji- 
kong  wiwakwebinawindiban  eji  wiwakwebinawindi- 
banen  apitc  nepogobanen.  Ot  ina  dac  Jezos 
pemikapawinidji :  abiskonik  kitci  madjatc  kitci 
kiwetc.  Nibina  Jodawininiwak  ka  mawatisago- 
banenak  Martan  gaie  Madininan,  o  ki  tepwetawawan 
Jezosan  i  ki  wabamawatc  ka  iji  mamanda  gackito- 
nitc.  Nanint  dac  o  nansikawawa  Pharizienhia,  ot 
awi  tipadjimotawawa  endotaminitc  Jezosan. 

Atcitc  i  ki  ininamowatc  iim  kitci  asin  i  patakwa- 
bikiskonintc  Lazariban,  mamandawinagosigoban 
J ezos,  manitowinagosigoban,  cetegoban  ningwaakan 
anaming  nagosigoban  i  cingicing  tcipai  new  kijik 

eko  ki  nipogobanen  ;  acaie  nikananimagosigoban 
tcipai  kakina  pemikapawidjik  makasinagosigwaban 
ij  inenindamowatc :  anin  dac  oom  ket  inokwen, 
saiegenindamingin  togwaban.  Jezosan  pepawidji- 
wadjik  kakik  ot  anawi  wabamawan  eji  mamanda 
gackitonitc,  kwaiak  nongom  kata  kitci  mamanda 
gackito  pepawidjiwang,  ot  inenimawan.  Mart  gaie 
Mani  Madinin,  kata  apitcipa  nind  awemanan,  ine- 
nindamogwaban.  Jezosan  neckenimadjik  sege- 
nindamogwaban  keget  kitci  iji  gackitonitc,  kekona 
eka  iji  gackitotc,  inenimagwaban.  Mi  dac  ij  ikho- 
gobanen  Jezos  i  ganonatc  Lazaran  :  Lazar  on- 
das  ijan,  pi  sakaan,  tec  igotc  keget  koki  pimatisi 
Lazar. 


94. — Ocki  kikitonotawa  kitci  ichwaienimintc  Jezos. 

Nibwakawagobanen  Pharizienhiak,  o  ta  ki  te- 
pwetawawan  gaie  winawa  Jezosan  i  nondagewatc 
eji  mamanda  gackitonitc.  Kawatc  ki  iji  nibwaka- 
wenindansik,  taiagwatc  meiakikinoamagegobanenak 
gaie  Pharizienhiak  mawandjiitiwak,  kikitowininiwa 
o  mawandjiawa,  ikitogwaban  :  anin  dac  endiang  ? 
aam  inini  nibina  iji  mamanda  gackito  ij  eka  ningot 

totawang  :  eka  papamenimasiwang,  kakina  o  ka  te- 
pwetago,  Roming  daje  anicinabek  ki  gat  otisigo 
nanik,  o  ka  wanadjitonawa  endanakiang,  ki  ga 
wanadjiigonanik.  Pejik  dac  kije  inini,  Kaif  iji- 
nikazogoban,  maia  kikinoamagewininiwigoban  iim 
apitc  ;  ikito  :  pezinatisingin  kit  indim  kinawa,  ki 
wanenindanawa  kwaiak  kitci  tiegoban ;  ka  kit  ine- 
nindansim  ij  onicicing  pejik  anicinabe  kitci  ickwai- 
enindagositc  kite  anicinabenani  ondji,  kitci  eka  kaki¬ 
na  ickwaienindagosisiwang.  Ka  kit  inenindansim  : 
inenindagwat  pejik  kitci  niponotawatc  kite  anici- 
nabenanik  kitci  eka  angodjikatek  kit  inonzowini- 
nan.  Kawin  win  tibinawe  ki  iji  animitagosisi  Kaif, 
anic  iim  apitc  maia  i  kikinoamagegobanen  nikan  o 
ki  tipatotan  ke  tinitc  Jezosan  kitci  nipon^tawanitc 
Jodawininiwa.  Kawin  anawi  winawa  eta  Jodawi- 
niniwak  kitci  niponotagowatc,  gaie  win  pejikwa- 
nong  kitci  mawandjiatc  Kije  Manito  o  nidjanisa 
gotc  anotc  siswewebinidji.  Eko  ikitogobanen  meia 
kikinoamagegobanen  :  onicicin  pejik  anicinabe 
kitci  ickwaienindagositc  kite  anicinabenanik  ondji, 
tci  eka  kakina  ickwaienindagosisigwa,  katonana- 
gwaban  gotc  Jezosan. 

Ka  mawandjiitidjik  kitci  kikitonotawawatc  Jezo- 
SAN,  kitcitwawenindagosigwaban,  nibwakaweninda- 
gosigwaban  anawi ;  anic  dac  tcisawakenindiwin  o 

mockineckagonawa,  mi  wendji  katonanawagobanen, 
kakipingwenitizogwaban  tanasak  kitci  eka  kikeni- 
mawatc  Jezosan  keget  ij  oiosimanitc  Kije  Maniton  ; 
kakik  eckam  ani  kikanagosigoban  i  Kije  Manito- 
witc  epitc  mamanda  gackitogobanen  :  kawikat 
awiak  ki  iji  mamanda  gackitosigoban  eji  mamanda 
gackitogobanen.  Nin  win  ka  pieg,  itizogoban.  Mi 
gaie  iim  apitc  piawindiban  ket  agwacimatc  anicina- 
be.  Epitc  kikanagwatogobanen  Jezos  o  kitcitwa- 
wenindagosiwin,  Jodawininiwak  i  wi  ickwaienima- 
watc  Jezosan,  pekic  o  kitcitwawinawan  ij  ikitowatc  : 
ondjita  mamanda  gackito,  anin  dac  ke  tiang  ?  Me- 
mandjic  nibwakawagobanen,  ta  ki  ikitowak  :  tepwe- 
tawata.  Taiagwatc  epitc  matcitehewagobanen,  ikito¬ 
wak  :  nisata. 

Awiak  nebwakatc,  mitonenindang  ka  iji  tota- 
wintc  Jezos,  ondjita  o  ta  ki  cagwenindan  anicinabe 
mitonenindjigan.  Kicpin  awiak  win  o  mitonenindji- 
gan  wa  tipaigedjin,  eckam  kawanisingin  ani  towa  : 
mi  eta  awiak  kakik  mitonenindamawatc-Kije  Ma¬ 
niton  o  mitonenindjiganini,  eckam  waiaseiatisingin 
kata  menindagosi.  Kawikat  tipaigesita  kaiasikatc 
ki  mitonenindjiganinan,  wewenint  mitonenindanda 
Kije  Manitonang.  Pagosenimata  Kije  Manito 
kitci  nibwakaienindamihiang.  Wakitc  eta  kekon 
awiak  metonenindangin,  kakik  waiejindizo.  Pezina- 

tisingin  inenindagosik  Jodawininiwak  i  ki  tepweta- 
wawatc  o  kije  ininimiwa,  i  ki  ickwaienimawatc  Jezo¬ 
san,  acaie  ma  ki  inansinaikategoban  aiamie  masi- 
naigan  kitci  totawintc,  kitci  ickwaienimigotc  kije 
ininiwa  ket  agwacimatc  anicinabe,  acaie  kijatc  nikan 
tipadjimawindiban  aiamie  masinaiganing  kitci  paki- 
tenindagositc  kitci  ickwaienimigotc  kije  ininiwa. 

Wewenint  mitonenimawagobanen  Jezosan  eji 
pimatisinigobanen,  o  ta  ki  kikenimawan ;  ka  me- 
mandjic  o  ta  ki  wanenimasiwawan  epitc  tepwenigo- 
banen  ka  ikitonigobanen,  nin  win  ka  pieg  ;  ondjita 
ma  kikanagwatinigoban  o  Kije  Manitowiwin  eji  ma- 
mandawisigobanen.  Ta  ki  onicicinini  wewenint  kitci 
mitonenimawatc  Jezosan  endinigobanen,  ka  me- 
mandjic  o  ta  ki  wanenimasiwawan,  onzam  ma 
kikanagwatinigoban  ondjita  endogobanen.  Gwetc 
igotc  nakinigobanen  Jezosan  apitc  piawitidiban 
ke  cawenimatc  anicinabe  ;  kakangowinidjin  o  ki 
pininotagon ;  eji  pimatisigobanen,  eji  kikinoamage- 
gobanen,  gaie  eji  mamanda  gackitogobanen  eckam 
ani  nagwatogoban  keget  i  Ivije  Manitowitc.  Kaiat 
gaie  manewansinaikategoban  ket  ani  titc  ket 
awi  agwacimatc  anicinabe.  Win  Jezos  kakina 
kedjick  ot  ani  tepweton,  eckam  ani  inini  enansi- 
naikategobanen  ket  ani  titc.  Anawi  gaie  kijatc 
aindasin  ki  ikitogoban  Jezos  :  nin  ga  papinotago, 

nin  ga  nisigo  ;  ki  nisigoian,  niso  kijigak  ningat 
apitcipa.  Caie  anavvi  kekat  kitci  ininik,  anic  dac 
ka  maci  apitci  tibisesinigoban  kitci  nisintc,  mi 
wendji  kaiazongin  togobanen. 


95. — Jezos  Ephreming. — Koki  iji  Jenozaneming. 

— Minawatc  o  iipatotan  ot  animisiwin. — 
Saseka  pagosenindjiken  Zebede  o 
kwisisa. 

Ephrem  ejinikatek  otenaw,  mi  ka  ijagobanen 
Jezos  ;  kawin  wasa  anawi,  nicwaso  tipaiganet  Jeno- 
zanem  inikik  gaie  Ephrem.  Neo  kon  ki  api  Jezos 
Ephreming,  eckam  wewenint  o  kikinoamawa  ot 
ockinikima.  Caie  dac  kekat  kitci  manadjitowatc 
Pak  kijigak,  nibina  Ephreming  daje  anicinabek 
ijagwaban  Jenozaneming  kijatc  kitci  anwenindizo- 
watc  wewenint  kitci  manadjitowatc.  Win  dac  Jezos 
kawin  pinama  ijisi :  anawi  nandawabama  Jezos 
Jenozaneming  aiamie  mikiwaming,  ka  dac  apisigo- 
ban.  Itigwaban  Jodawininiwak :  wekotokwenitok 
wendji  eka  pitc  ijasik  kitci  mamadjitotc  gaie  win  ? 
Meia  kikinoamagegobanenak  gaie  Pharizienhiak  ki 
ikitogwaban  :  awekwenitok  ke  kikenimagwen  an- 

ditok  ij  apigwen  Jezos,  ninga  windamagonan  ;  wi 
takonawatc,  mi  ka  ondji  ikitowagobanen. 

Minawatc  ningotin  Jenozaneming  ijagoban  Je¬ 
zos,  o  papawidjiwigo  ot  ockinikima  ;  win  Jezos 
ani  nikanigoban,  ot  ockinikima  ickwenhiang  o  papa 
akago,  pimi  mamakatenindaminigoban,  segeninda- 
minigoban  i  pimi  akagotc.  Ot  ina:  minawatc  Je¬ 
nozaneming  kit  ijamin,  nakan  kikenindamogoba- 
nenak  kijatc  o  ki  tipadjimawan  ke  tinitc  ka  anici- 
nabewiitizonidjin,  caie  dac  keget  ani  ino,  kijatc  ka 
ani  inawagobanen  :  ka  anicinabewiitizotc  ta  miki- 
waniwin  wi  iaw,  okimak  kekinoamagedjik,  Phari- 
zienhiak,  Scribak  gaie  kije  ininiwak  ta  minak  ka 
anicinabewiitizonidjin  wi  iawini,  ka  anicinabewiiti¬ 
zotc  dac  ta  papinotawa,  ta  sasikwana,  ta  pasanjewa, 
ta  nisa,  neso  kijigatinik  kata  apitcipa  ;  ka  ki  piziski- 
tagosigoban  Jezos  ot  ockinikima,  ondjita  o  wane- 
nindawa  ekitonitc. 

Zebede  o  witikemaganan  Salome  ijinikazonigo- 
ban,  kiki  o  nidjanisa  o  pagociiwe  nansikawan  Je- 
zosan,  o  cowikitawan ;  ot  igo  Jezosan  :  wekonen 
nenda*  •  'rman  ?  Ot  inan  Salome  :  ikiton  okom 
ni  nidjam^K  i  nijiwatc  kitci  witapimikwa  ki  kitci 
okimawiwining,  pejik  ki  kitci  niking,  kotak  ki  na- 
mandining  eitawina  kitci  apiwatc.  Ot  ina  Jezos 
Zebede  o  nidjanisa,  ganonima  :  ki  wanenindanawa 

eji  pagosenimieg  ;  minikwagan  ke  minikweian,  ki  ga 
gackitom  na  kitci  minikweieg  ?  Ket  iji  sikaanda- 
goian  ki  gackitom  na  kitci  iji  sikaandagoieg  ?  Ot 
igo  :  nind  iji  gackitomin.  Ot  ina  :  ni  minikwagan 
keget  win  ki  ga  minikwem,  oom  dac  kitci  witapi- 
mieg  pejik  ni  kitci  niking,  kotak  ni  namandining, 
kawin  nin  nind  inenindagosisi  kitci  ineniminagok, 
kawin  ki  ki  inenimisinonim,  n’os  eta  ka  nawanja- 
wenimadji  kitci  eitawina  witapimiwatc,  ta  inenin- 
dagosik. 

Nwandagewatc  dac  kotaka  Jezos  ot  ockinikima 
metatcidjik,  o  nickenimawa  i  nijinitc  ij  owikanisin- 
dinitc  :  Jezos  dac  o  nandwewema  ot  ockinikima 
metatcinidji,  ot  ina  :  ki  kikenindanawa  eiamiasigok 
okimak  endotawawatc  awian  tebenimawadjin,  tebe- 
nindangin  ot  iji  totawawa.  Awacamenj  eneninda- 
gosidjik  anotaganing  o  totawawa  nond  enenindago- 
sinidji.  Kawin  kinawa  ki  gat  ijiwebisisim ;  ke  wi 
awacamenj  kitcitwawenindagositc,  mi  ket  anokito- 
nag ;  ke  wi  nikanenindagositc,  ickwenhiang  ta 
inenima.  Mi  tabiskotc  ka  anicinabewiitizotc  kawin 
ki  pi  ondji  ijisi  kitci  anokitawintc,  kia  dac  okitagetc 
ki  pi  ondji  tagocin  :  gaie  gotc  o  pimatisiwin  kitci 
mikiwetc  nibina  anicinabe  ondji. 

96. — Jezos  J erikong  pi  mi  iji. — Kekipingwctc  hi¬ 
ke  ha. — Zace. 

Acaie  ij  ani  otitamogobanen  Jezos  Jeriko,  pejik 
kwetakitonidjin  pekic  kakipingwenigoban,  pagocii- 
weapinigoban  tcikikana ;  nwandawatc  dac  kitci  ni- 
bina  pemosenidji,  anin  engi,  pakwana  matwe  ikito  ? 
ani  pimose  Jezos,  ot  igo.  Tec  igotc  wanina  kijiwe  : 
Jezos,  kin  Dabid  weiosimatc,  cawenimicin,  matwe 
ikito.  Nakaninidji  ot  animiigo,  kickowen,  ot  igo  : 
win  dac  kekipingwetc  eckam  kijiwegoban  :  Dabid 
weiosimatc,  cawenimicin.  O  nakawe  nokikapawita- 
wan  Jezos,  pitc  ijiwinik  ondaje,  ikito.  Pecotc  ka 
ijiwinintc  o  kakwedjiman,  ot  inan ;  anin  enenimin 
kitci  totonan?  ot  igon  :  Tebenimiiang,  cawenimicin 
kitci  wasabian.  Ot  inan  Jezos  :  wasabin,  ki  te 
pwetamowin  ki  kikehigon  ;  tec  igotc  kaiasikatc  wa 
sabigoban,  mi  gotc  ij  ani  akawatc  Jezosan,  Kije 
Maniton  songa  i  kitcitwrawinatc.  Mi  gaie  endowatc 
pemiwabangedjik  enogobanen,  apitci  kitci  mawan- 
djihitigwaban,  kakina  kitcitwawinagwaban  Kije  Ma¬ 
niton.  Mi  i  papa  aijagobanen  Jezos  aking  Jeriko 
ejinikatek. 

Zace  ijinikazogoban  meia  mij inawe wigobanen 
kitci  wanatisigoban,  apitci  nandawenindamogoban 
kitci  wabamatc  Jezosan.  Ningotin  dac  ij  ani  pi- 

mosetc  Jezos,  mitikong  Sikomor  ejinikazotc  ikwan- 
dawe  Zace  ondjita  i  wi  wabamatc  Jezosan  ;  takosi- 
gobaa  Zace,  nandawenindamogoban  kitci  wabamatc, 
mi  wendji  nikanipatogobanen  kitci  ikwandawetc 
mitikong,  onzam  manegwaban  Jezosan  pepawidji- 
wadjik,  tcikikana  ket  ani  ijatc  Jezos  patakicinini- 
goban  mitikon.  Caie  dac  Jezos  wetisatc  mitikon 
ij  akosinitc  Zace,  icpiming  inabi,  o  matwe  ganonan 
Zacen,  ot  inan  :  kinipin,  nisandawen,  endan  kitci 
apitaman  nind  inenindagos.  Mi  gotc  wewib  i 
nisandawepatotc,  ondjita  modjikisi  i  pindikagotc 
Jezosan.  Kakina  waiabangedjik  i  pindikegobanen 
Jezos  Zacen  endanitc,  matci  animitagosigwaban, 
itigwaban  :  patatowini  anicinaben  endanitc  pindike, 
ot  inawan  Jezosan  ;  Zace  dac  o  nipawitawan  Jezo¬ 
san,  ot  inan  :  abita  inikik  tebenindaman  ni  minak 
kwetakitodjik ;  koni  awia  ka  waiejimawakwen, 
newin  awacamenj  nind  iji  mina.  Ot  igon  Jezosan  : 
nongom  ongajigak  agwacingecawenindjikewin  ot 
otisigon  oom  mikiwam,  Zace  gaie  win  ot  oiosiman 
Abrahaman.  Mi  ma  wendji  pitc  ijatc  ka  anicina- 
bewiitizotc  kitci  nandawabamatc  gaie  kitci  agwaci- 
matc  wenicininidji. 


97. — Mitaswabik  coniansan. — Nij  kekipingivedjik 

kikehak. 

Pejik  apitci  kitcitwa  anicinabe  wasa  ki  iji,  o 
nansikawan  ondjita  okiman,  ot  awi  iji  pagoseniman 
kitci  okimawitc,  ningotiji  aki  kitci  tibenindang, 
ani  inenindamogoban  :  cawenindagosian  kitci  oki- 
maganigoian,  koki  ninga  kiwe,  ninga  nansikan  aki 
ke  tibenindamonigoian  ;  ibwa  maci  madjatc,  o  nan- 
dwewema  mitaswi  ot  anotagana ;  pepejik  endatcinitc, 
apitci  kitci  conia  o  mamina  kitci  nikiomagatinik, 
inenindam,  nitawigitaiok  ni  coniam  ket  apitendian, 
ot  ina.  Witc  anicinabe  o  cingenimigo  aam  wa  oki¬ 
mawitc.  Wa  tibenindagosidjik  ot  anonawa  kimotc 
ke  nansikawanidji  kitci  okiman,  ot  iji  midjidjimawa 
kitci  windamawimintc  ondjita  kitci  okiman,  ij  eka 
minwenimasigwa  wa  tibenimigowadjin ;  kitci  ini- 
mintc  kitci  okiman  :  kawin  ni  minwenimasiwanan 
wa  tibenimiamintc,  kawin  ni  wi  otokimamisinanan. 
Kenowek  ki  inenindagosi  kitci  tibenimatc  men- 
wenimigosigo,  cangenimigodji.  Apitc  dac  ka  oki- 
maganiwitc  ki  kiwegoban.  Tegocing  dac  anokimo 
kitci  nansikagotc  ot  anotagana  conia  ka  maminadji 
kitci  nigitonitc,  kitci  kikenimatc  eji  anokitagotc. 

Nitam  ot  anotaganan  tegocininitc  ot  igon  :  Tebe- 
nimiang,  pejik  ki  coniam  mitaswabik  ki  iji  nitawi- 

giomagat.  Ot  inan  dac  okima  :  kwenatc  endian, 
ki  mino  anotaganiw,  manitokazon,  mitaswi  kitci 
otenawan  ki  ga  tibenindanan.  Kotakan  tegocini- 
nitc  anotaganan,  ot  igon  :  Tebenimiang,  pejik  ki 
coniam  nanwabik  ki  nitawigiomagat.  Ot  inan  dac 
okima :  gaie  kin  nanan  kitci  otenawan  ki  ga  tibe¬ 
nindanan.  Kotakan  dac  tegocininitc,  ot  igon 
okima  :  Tebenimiang,  mi  oom  ki  coniam,  wewenint 
pipakiwaianensing  ningi  ganawenindan,  ki  ki  gota- 
nenimin,  ki  gotanenindagos,  kawin  ki  nokiwinini- 
wakisisi,  ki  tibenindamonitis  pekidjik,  ki  kickac- 
kijike  ij  anawi  eka  ki  pakitinaman.  Ot  inan  okima  : 
kit  animitagosiwin  ninga  tipaigen  kitci  tipakoninan  ; 
ki  patandis,  metci  anotaganiwian,  ki  kikenim  ij  eka 
mino  akotek  ninde,  pekidjik  tebenindamowatc  i  ti- 
benindamonitizoian,  i  kickackijikeian  gaie  pekidjik 
ka  pakitinawatc ;  ta  ki  onicicinoban  kitci  minatwa  ni 
conia  netawigitodjik  conia,  nongom  dac  i  tagocinan, 
koki  ninda  wabandan  ni  coniam,  gaie  ke  ki  nitawigi- 
omagakiban.  Mi  dac  ij  inatc  okima  pecotc  nenipa- 
winidji :  otapinamawik  ni  coniam,  minik  dac  aam 
mitaswabik  awacamenj  ka  iji  gackitotc.  Ot  igo 
dac  :  Tebenimiang,  anawi  mitaswabik  caie  o  tibe¬ 
nindanan.  Ot  ina  :  kit  ininim  :  awiak  kekon  tanitc, 
eckam  kata  mina  eckam  kitci  manetotc ;  awiak  dac 
pwanawitokazotc  kitci  eckam  manetotc,  tebenin- 

daiigin  eji  tibenindang  kata  makafria.  Ok 6m  daC 
cangenimidjik  kitci  tibenimagwa  pinik  ondaje,  nisik 
enasam  apian  kitci  wabamagwa. 

Saiakaahamowatc  dac  Jerikowaking,  nibina  anici- 
nabe  ot  ani  widjiwigowa.  Nanaitak  dac  nij  kekipin- 
gwedjik  apigwaban  tcikikana  eni  ijagobanen  Jezos. 
Nwandagewatc,  Jezos  ani  pimose  enitagewatc,  o 
matwe  ganonawan  Jezosan,  ot  inawan  :  Tebenimi- 
ang,  cawenimicinam.  Nibina  anicinabe  o  kinaha- 
magowa  kitci  ganonawatc  Jezosan,  winawa  dac 
kekipingwedjik  aiandj  kijivvegwaban  ij  inawatc 
Jezosan  :  Tebenimiang,  cawenimicinam,  kin  Dabid 
ka  aianike  oiosimatc.  O  nipawitawa  Jezos,  o 
nandwewema,  pejik  kekipingwetc  Bartime  ijini- 
kazogoban.  Pemikapawidjik  ot  inawan  :  Bartime, 
pekatc  inenindan,  ki  nandwewemik  Jezos.  O 
pitawagwiwin  o  webinan  Bartime,  o  modjikisiwini 
mawinanan  Jezosan.  Ot  ink  dac  Jezos  kekipin- 
gwenidji  :  wekonen  enenimieg  ke  totonagok  ?  Te¬ 
benimiang,  kitci  wasabiang  kit  iji  pagosenimini- 
min,  ot  igo.  Gitimagasing  ot  inenima  Jezos,  o 
tangina  o  ckinjikoning,  tec  igotc  wasabiwa,  mi  ij 
ani  akawawatc  Jezosan  kakehigowadjin. 

98. — Koki  iji  Jezos  Betaning. — Mani  Madinin  o 
nominan  Jezosan. —  Wi  nisa  Lazar. 

Ningotwaso  konagatinik  ibwa  maci  manadjitani- 
waninik  Pak  ejinikatek,  koki  ijagoban  Jezos  Beta¬ 
ning  ka  daje  nipogobanen  Lazariban,  Jezos  ka 
apitcipahadjin.  Nibina  Jodawininiwak  o  kikeni- 
mawan  Jezosan  ij  apinigobanen  Betaning  ;  mi  eja- 
watc  i  wi  wabamawatc  gaie  gotc  Lazaran  kitci  waba- 
mawatc  ka  apitcipahimindjin. 

Ki  kitci  wikondinaniwan  Betaning,  Jezos  ondji 
mi  ka  ondji  wikondinaniwang.  Mani  Madinin  ot 
otapinan  ka  kitci  minomagwatinik  ciconigan  nibina 
epitenindagwatinik  pejik  tipapadjigan  apitinigwat ; 
mi  i  ciconatc  Jezosan  o  sitining,  o  minisisan  ot 
aionan  i  kisisitewratc,  kakina  mikiwaming  ki  mocki- 
nemagwat  iim  kwenatc  ciconigan.  Ka  iji  minwe- 
nindansi  Jodas  Iskariot,'  mi  aam  ke  patamatc  Je¬ 
zosan.  Ikito  dac  Jodas  :  wrekonen  ondji  wendji 
eka  atantinaniwansinogobanen  oom  ciconigan,  nisin 
mitaso  mitana  taswabik  ta  ki  apitenindagwatoban, 
kitci  cawenimindwaban  kwetakitodjik,  ceckwat  we- 
binikate  endotaganiwang.  Kawin  anawi  keget  o 
cawenimasiwa  kwetakitonidji  iim  ondji  ka  ikitotc 
Jodas,  anic  dac  ganawenindamogoban  conia  eni 
minintc  Jezos,  nita  kimotickigoban,  mi  wendji 

mindatang  oom  ciconigan.  Jezos  o  kipiwazoman 
Mani  Madininan,  ikito  :  kawin  ningot  iji  animieke- 
kon,  onicicinini  endotawitc  ;  ka  ickosenik  manotc 
o  ka  ganawenindan  minawatc  kitci  ciconitc  ki 
nipoian.  Kwetakitodjik  kakik  ki  ga  wabamawak, 
nin  dac  kawin  kakik  ki  ga  wabamisim  ;  ondjita  ni 
tepwe  eninagok,  mizi  mizi  ke  tipatotagwak  aiamie- 
win  enigokwakamigak,  mi  gaie  ke  tipatotagwak 
endotawitc  waam  ikwe,  kitci  kikenindagwak  endo¬ 
tawitc. 

Nibina  Jodawininiwak  o  ki  kikenimawan  Jezo- 
san  Betaning  ij  apinitc,  nibina  Jodawininiwa  o  ki 
tepwetago,  o  papa  kitcitwa  tipadjimigo.  Meia  ki- 
kinoamagegobanenak  ka  minwenindansik  i  mino 
tipadjimimintc  Jezosan  i  ki  apitcipahatc  Lazaran  : 
epitc  eka  minwenindansigwa,  inenindamogwaban 
kitci  nisawatc  Lazaran. 


99. — Kitcitivci  pindike  Jezos  Jenozaneming. 

Nanokon  ij  atenik  kitci  nisintc  Jezos,  ki  ine- 
nindam  :  ninga  pindike  Jenozaneming,  ninga 
kitcitwa  wabamigok.  Caie  dac  eni  pecosikang,  we- 
ptang  Betfaje  ejinikatek  otenaw,  ot  anona  nij 

ot  ockinikima,  ot  ina  :  ijak  otenang  tibiskotc  i  nani- 
pawieg,  ka  iatek,  ki  ga  mikawabamawa  pejik  nonje 
misabos,  o  nidjanisan  gaie,  misabozons,  aiabens, 
ki  gat  abiskonawa,  ki  ga  pinawa.  Awiak  dac  ini- 
nag  :  wekonen  wendji  abiskonegwa  ni  nindasiwa- 
ganinanik  ?  ki  gat  inawa  :  o  wi  abadjia  Tebenimi- 
nang,  ki  ga  papamitagom  kitci  pitawieg,  misabozons 
aiabens  ka  maci  awian  o  ki  pimomasiwan.  Ka  ano 
nadjin  keget  o  ki  mikawabamawan  nonje  misabozon 
gaie  o  nidjanisini  aiabensan  ka  maci  ki  naiomiwe- 
sin.  Ot  abiskonawan  nonje  misabozon,  gaie  o 
nidjanisini  aiabensan.  O  ganonigowa  tebenima- 
nidjin,  ot  igowa  :  wekonen  wendji  abiskonegwa  ni 
nindasiwaganinanik  ?  ot  inawan  :  Tebeniminang  o 
wi  aiawa.  Mi  dac  keget  eji  papamitawindwa  kitci 
ijiwinawatc  Jezosan  ij  apinitc. 

Jezos  ot  ockinikima  ondjita  wanenindamogwa- 
ban  :  wekotokwenitok  wa  inabadjiagwen  inim  nin- 
dasiwagana  ?  Kawin  ceckwat  ki  inenindansigoban 
Jezos  kitci  ani  totang :  kaiat  kijatc  .pejik  nakan 
kikenindamogobanen  ke  tinitc  ket  agwacimanidjin 
anicinabe,  ki  ikitogoban  :  windamaw  Sion  ot  anisan, 
iji :  mi  waam  ki  kitci  kit  okimam,  ki  pekatisiwini- 
mawatisik,  o  pimomigon  nonje  misabozon  gaie 
aiabe  misabozonsan;  kasegisiken,  Sion  wetanisimik, 
inabin,  wabam  kit  okimam  pitc  iji  aiabe  misabo- 


zonsan  o  pimomigon.  Jodawininiwak  gaie  winawa 
Jezos  ot  ockinikima  ot  anawi  kikenindanawa  enan- 
sinaikatenik  aiamie  masinaigan,  ka  dac  ki  inenin- 
dansigwaban  :  mi  iim  ke  titc  ke  pitc  agwaciminang. 
Panima  wakwing  ka  ijagobanen  Jezos,  ka  mijaki- 
notagowatc  Mino  Maniton,  mi  apitc  i  kwaiakwe- 
nindamowatc  wendji  inansinaikategobanen  masi¬ 
naigan  ;  kijatc  tipadjimaban  k’osinan  Jezos  kitci 
pi  mawaticiwetc  Jenozaneming  ij  ani  pimomigotc 
misabozonsan. 

Jezos  ot  ockinikima  ot  inamotonawan  o  konasi- 
wan  misabozonsing  aiabensan  gaie  nonje  misabozon 
kitci  apapinitc  Jezos  an,  ot  apapihawan,  ot  inawan 
dac  kitci  apitc  ka  apapihintc.  Nwandagewatc  dac 
Jezosan  tepaiganadjik  i  pitcimosenitc,  ot  awi  na- 
kickawawan  nanint  Jenozaneming  daje  anicinabek, 
nanint  dac  gotc  anotc  wendjipadjik.  YVidjiwegwa- 
ban  nanint  ka  wabamagobanenak  Jezosan  apitc 
aiapitcipahanitc  Lazaran.  Ondjita  kitci  mawandjii- 
tigwaban  Jezosan  i  manadjiawatc,  mi  wendji  ma- 
wandjihitiwagobanen  i  ki  nondagewatc  i  ki  apitci- 
pahimintc  Lazaran.  Nanint  gaie  kawin  Jodawini- 
niwisigwaban,  anic  dac  tepwetamogwaban  enowek 
aiamiewin  ;  mi  wendji  awi  manadjitowagobanen  Je¬ 
nozaneming. 

Caie  dac  ij  ani  nisadjiwetc  Jezos  pakanens 

pikwatinacing,  mi  ij  ani  kakwetc  kitcitwawinawatc 
Jezosan.  Nanint  wakitc  o  konasiwan  ot  apakito- 
nawan  mitci  ket  ani  ijanitc ;  nanint  otikwanan  o 
pokobitonawan,  mikanang  ot  apakitonawan  kitci 
wewenint  ani  pimosenitc,  eckam  ani  mawandjihiti- 
gwaban.  Kakina  kijiwegwaban  i  kitcitwawinawatc 
Jezosan,  ij  ani  tipatotamowatc  inikik  ka  kikenin- 
damowatc  ka  iji  mamanda  gackitonitc.  Ka  nika- 
nidjik,  ickwenhiang  ka  pimosedjik  gaie  okom 
pecotc  waiakakapawidjik,  kakina  abinotcenjicak 
gaie  ikwewak  kijiwegwaban,  aikitogwaban  :  ketcit- 
wawinintc  Dabid  o  kwisisan  !  Menadjiintc  Tebeni- 
minang,  wetisinang  Kije  Manito  ot  ijinikazowining  ! 
caie  nongom  kit  agwacinge  cawenindagosimin,  kit 
okimaminan  ki  pi  agwacimigonan  enenimigotc  Kije 
Maniton  wakwing  endanidjin,  win  ma  ot  anonigon 
kitci  pi  abiskoninang.  Keg  ki  pon  nickenimigo- 
nan  Kije  Manito.  Waianakiwatc  anicinabek  ! 
wanakiwin  kit  otisigonanan  ;  k’osinaban  Dabid  ot 
okimawiwin  kit  otisigonanan,  ki  nansikagonanan  : 
nawanja  okimawimagat !  kitcitwawinata,  manadjiata, 
minomata  icpiming  endanakitc. 

1 00.  —  Kawin  minwenindansik  Pharizienhiak.  — 
Jezos  o  mawindan  Jenozanem. 

Ondjita  modjikenindamogwaban  Jezosan  taie- 
pwetawadjik,  caie  keget  ningat  abiskonigomin,  ine- 
nindamogwaban  ;  apitci  ta  kitcitwawenindagwat  kit 
inenindagosiwininan  :  nagwatinigoban  o  ckinjiko- 
wang  epitc  songa  minwenindamowagobanen,  ondjita 
kitci  modjikakamikisigwaban  ;  Jezosan  pepawidji- 
wagobanenak  modjikenindamawanisagwaban  Jezo¬ 
san,  gaie  winawa  modjikenindamawanitizogwaban. 
Pharizienhiak  gaie  Scribak  apitci  animenindamo- 
gwaban  kitci  nisawapan  Jezosan  neckenimagoba- 
nenak,  aitigwaban  :  anawenindagwat  endiang,  ka- 
kina  anicinabek  ot  ani  tepwetawawan  Jezosan  wa 
nisangoban  :  mi  dac  nanint  endatciwatc  o  nansika- 
wawan  Jezosan,  ot  inawan  :  onzam  pajikwatisik  kit 
ockinikimak  i  kitcitwawinikwa,  ki  ta  kinahamawak 
kitci  eka  onzam  pajikwatisiwatc  i  kitcitwawinikwa. 
Kwaiak  ningat  animisimin  kin  ondji,  ningat  anwe- 
nimigonan  Roming  daje  okima  tebeniminang :  kit 
okimakanigo  i  kitcitwawinikwa,  nondagetc  kitci  oki¬ 
ma  genaweniminang,  kwaiak  ta  nickatisi,  kin  ki  ga 
totawimin  ke  totawiiamintc.  Ot  ina  dac  Jezos  : 
misawatc  anawi  inagwa  ketcitwawijidjik  kitci  pon 
kitcitwawijiwatc,  keget  dac  kickowewapan,  potc 

awatc  asinin  nin  da  ki  matwe  kitcitwawinigonan. 
Waiendic  eckam  ani  kitcitwawinawindiban  Jezos, 
aiandj  o  kitcitwawinigo  kakina. 

Caie  dac  Jezos  taiebabandang  Jenozanem,  ki 
mawi,  otenaw  o  mawindan  kijatc  i  mitonenindang 
ket  ininik  otenaw.  O  ganotan  otenaw,  ot  itan  : 
Jenozanem,  Jenozanem,  kekona  kikenindam&nban 
ke  ki  ondji  wanakiianban,  nongom  ongajigak  eji 
cawenindagosin  i  mawatisinan.  Anic  ki  wanenin- 
dan  ke  ki  ondji  wanakiianban.  Ki  ga  matci  kiji- 
ganic,  neckenimikik  ki  ga  mawinanigok,  ki  ga  wakai- 
ganikanotagok,  ki  ga  wakanapitagok,  ki  ga  sinda- 
pitagok,  kakina  tetib  aii  wakaiganing  mitci  ki  gat 
apakinigok,  kakina  epitangik  kata  ickwaienimak, 
kawin  pejik  asin  wakitabik  kata  atesinon,  kakina 
inim  gotc  mitci  kata  siswesinon  asinin  wendji  ki- 
jihigoianban,  ij  eka  ki  kikenindansiwan  eji  cawenin¬ 
dagosin  i  mawatisinan. 


101. — Jezos  pindike  aiamie  mikiw  anting . 

Ka  pindiketc  Jezos  Jenozaneming,  apitci  mama- 
katenindagwatakamik  inogoban,  kakina  enigokwak 
otenaw  kakina  kockwenindamogwaban  ;  ondjita 

mockinegoban  otenaw,  ondjita  patainogwaban, 
anotc  gaie  wendjipadjik  mockinahitigwaban  Jenoza- 
neming  :  caie  ma  kekat  wi  manadjitaganiwanogo- 
ban,  mi  wendji  wawasa.  wendjipadjik  ki  mawand- 
jihitiwagobanen  Jodawininiwak  gaie  maiak  anicina- 
bek.  Nanint  dac  ikitogwaban  :  anin  engi  ?  awenen 
aam  menadjieg  wetisinag  ?  Eiamiadjik  dac  ot  ina- 
wa  :  mi  aam  Jezos  apitci  ka  mamandaiji  gackitotc, 
nakan  kikenindang  ket  ani  ininik,  Ganine  aking 
daje  otenaw  Nazaret  ejinikatek  mi  endanakitc. 
Aiamie  mikiwaming  ijagoban  Jezos,  songa  aiawa- 
goban  kije  ininiwa  gaie  kekinoamagenigobanena 
ij  eka  kinahamawanitc  etawenidji,  pintc  aiamie 
mikiwam  etantinidji.  Kekipingwenidji  gaie  tetci- 
senidji  o  nansikago  Jezos,  kakina  o  nodjimoha. 
winawawadjiwa  abinotcenjica  o  wakakapawitago, 
epitowenitc  o  kitcitwawinigo,  ikitogwaban  i  kitcit- 
wawinawatc  Jezosan  :  ketcitwawinintc,  menadjiintc, 
kekona  eckam  ki  ani  mino  nitawigiomagatinik  o 
kitcitwawenindagosiwin  Dabidiban  ot  anike  o  kwisi- 
san.  Ka  ki  minotansik  Jezosan  neckenimadjik, 
ot  ina wan  dac  Jezosan  :  ki  nondawak  anawi  enik- 
wa  :  ondjita  ningat  animisimin  kin  ondji,  kit  okima- 
ganigo,  apitenindagwat ;  kwaiak  ka  kata  minwenin- 
dansi  ondjita  kitci  okima  tebeniminang,  ondjita 
ningat  anwenimigonan.  Ot  in&  dac  Jezos  :  ka  na 

wikat  ki  wabandansinawa  aiamie  masinaigan  enan- 
sinaikatek  :  “  Abinotcenjicak  gaie  megwatc  nwa- 
nindjik  o  toniwan  ondjita  ki  mino  animitagosima- 
gatiniwan  i  kitcitwawidjikewatc  ?  ” 


102. — Jezos  o  wi  wabamigo  maiata  anicinabe — 
Kakikwe  Jezos. — wakwing  ondji  animitago- 
sinaniwan. — Matci  Manito  agwatcmg  ta 
sakidjiwebina.  — Jodawin iniwa k  ta 
kakipingwenii thozvak. 

Nibina  maiata  anicinabek  ki  ijagwaban  Jenoza- 
neming,  awi  manadjitogwaban  eji  manadjitaganiwa- 
ninigobanen  :  nanint  nansikawagwaban  Philipan, 
Betsaid  daje  anicinabewinigoban,  inagwaban  : 
ketcitwa  ininiwian,  ni  wi  wabamanan  Jezos,  Philip 
dac  ot  awi  windamawan  Andren  ;  Andre  dac  gaie 
Philip  o  nansikawawan  Jezosan,  o  windamawawan 
pa  inenindaminitc  maiata  anicinaben.  Ot  ina  dac 
Jezos  :  caie  tibiseni  ka  anicinabewiitizotc  kitci 
kitcitwawinintc.  Ondjita  ni  tepwe  eninagok,  mizi 
minens  ominikan  aking  pengicing,  eka  nipotc, 
kata  pejiko ;  nipotc  dac,  nibina  kata  nitawigi. 
Awiak  sakiatc  o  tcitcagocan,  o  ka  wanian  :  awiak 


dac  win  cingenimatc  o  tcitcagocan  ondaje  aking, 
kakike  pimatisiwining  o  kat  ondji  ganaweniman 
Awiak  anokitawitc,  noswajitc,  nin  ij  apian,  mi  gaie 
win  kitci  apitc.  Awiak  anokitawitc,  n’os  o  ka 
kitcitwawihan,  kitcitwawisiwining  o  kat  ineniman. 
Anotc  ijise  ni  mitonenindjigan,  anin  ket  ikitowa- 
nen  ?  n’ose,  agwacimicin  animisiwining  acaie  ket 
inenindagosian.  Kawin  anawi  ki  pagosenimisinon 
keget  kitci  agwacimin  :  ondjita  gotc  enenimin,  mi 
kakik  ke  wi  tian  :  mi  ma  wendji  ondatisian  nananj 
kitci  pon  pimatisian  kitci  ani  pamitonan.  Kitci- 
twawiton  kit  ijinikazowin. 

Mi  panima  wakwing  ondji  animitagosinaniwang  : 
acaie  ningi  kitcitwawiton,  keiabatc  ninga  kitcitwa- 
witon.  Nibina  mawandjihitigwaban,  o  nondanawa 
wakwing  ondji  animitagosiwin  ;  nanint  ikitogwaban  : 
onimikik  nondagosik ;  nanint  dac  ikitogwaban : 
Anjeniwan  o  ganonigon.  Ot  ina  dac  Jezos  :  kawin 
nin  ondji  ki  animitagosinaniwansinon,  kinawa  ondji 
ki  animitagosinaniwan  kitci  kikenimieg  enenindago- 
sian.  Caie  tibise  anicinabek  kitci  tipakonindwa. 
Matci  Manito  agwatcing  kata  sakidjiwebina  :  nin 
dac  icpiming  ki  onbakonigoian,  kakina  ninga  wi- 
kobinan.  Mi  wendji  ikitogobanen,  kaiacawatc  tipa- 
totamogoban  kitci  nisintc.  Ot  igo  dac  maiawandjii- 
tinidji  :  ni  nondamin  enansinaikatek  aiamie  masina- 

igan  kakik  kata  te  ke  pi  agwaciminang.  Wekonen 
dac  wendji  ikitoian  :  kata  onbakona  ka  anicinabewi- 
itizotc,  awenen  dac  aam  ka  anicinabewiitizotc  ?  Ot 
ina  Jezos  :  wenibik  keiabatc  ki  waseiatisim,  pimosek 
megwatc  i  wasetoieg,  kitci  eka  tibikatisieg.  Awiak 
tebikatisidjin,  ka  o  kikenindansin  ejatc.  Megwatc 
i  wasetoieg,  tepwetamok  wasewin  kitci  onidjanisi- 
migoieg  wasewin.  Ikitogoban  tanasak  Jezos  :  wa- 
sewining  nind  apitenindagos,  wenibik  keiabatc  ki 
ga  waseiabiinim  eji  kikinoamonagok,  caie  kekat  ki 
ga  naganinim,  mino  tipaigek  eji  kikinoamonagok 
wasewining  kitci  inenindagosieg. 

Ka  iji  animitagosigobanen  Jezos,  mi  i  madjatc, 
o  kazotawa.  Anawi  o  ki  wabamigo  epitc  kitci 
mamanda  togobanen,  ka  dac  enowek  o  tepwetagosi, 
kaiat  pinawigo  kijatc  ki  inansinaikategoban,  kijatc 
ki  ikitogoban  Izai :  Tebenimiang,  awenen  ka  tep- 
wetang  nind  animitagosiwininan  ij  ani  nanondago- 
siang  ?  awenen  wewenint  ka  nisitawenindang  Kije 
Manito  o  nik  ?  ikitogoban  tanasak  Izai :  awenen 
wewenint  ka  mitonenindang  Kije  Manito  o  ma¬ 
manda  aindowin  ?  Mi  wendji  eka  ki  tepwetansigwa 
kitci  tepwemagatinikiban  Izai  ot  animitagosiwin, 
kijatc  ka  ikitogobanen  :  o  ki  kakipingwetawan  o 
ckinjikonini,  o  ki  mackawitamawa  o  teini,  kitci  eka 
wasabisinik  o  ckinjikoning,  kitci  eka  piziskenindan- 

sinik  o  tehining  kitci  anwenindizonitc  gaie  kitci 
nodjimohagwa. 

Izai  kaiat  pimatisigoban  aindasin  mitaso  mitana 
taso  piponagatogoban  ibwa  maci  nikitc  Jezos, 
kijatc  ki  kikenindamonawindiban  ket  ininikapitc  ke 
kikinoamagenitc  Jezosan.  Nibina  anicinabe  ka 
o  ka  pizindagosi,  ka  o  ka  papamitagosi,  anawi 
wanina  ta  mamandawisi,  ka  dac  enowek  o  ka  tepwe- 
tagosi,  kata  kakipingwenitizowak  kitci  eka  vvi 
anwenindizosigwa.  Kawin  Kije  Maniton  o  ka 
totagosiwan,  winawa  gotc  kata  totatizowak  ij  eka  wi 
piziskenindamokazowatc  Jezosan  o  manito  aindo- 
winini ;  mi  sa  kijatc  ka  ikitogobanen  Izai  apitc  ka 
wabandamogobanen  Jezosan  o  kitcitwawisiwinini, 
kijatc  o  ki  tipatotan  ke  tinitc  Jezosan. 


103. — Minawatc  kakikwe  Jezos. — Etawedjik 
aia?nie  mikiwaming  sakidjiwebiniganizviwcik. 

. — Minakanj  ickivaienindcigosi. 

Anawi  win  nibina  okimak  o  ki  kikenimawan  Je¬ 
zosan  i  tepwenitc,  kimotc  anamite  o  ki  tepwetawa- 
wan,  kawin  dac  micic  ki  ikitosik  eji  tepwetawawatc 
Jezosan  kitci  eka  miwiasiwindwa  aiamie  mikiwa- 


ming,  avvacamenj  o  ki  aniwenindanawa  anicinabe 
kitcitwawisiwin,  Kije  Maniton  dac  o  kitcitwawisiwi- 
nini  nond  o  ki  inenindanawa. 

Jezos  dac  kijiwe  ij  ikitotc  :  awiak  tepwetawitc, 
kawin  nin  ni  tepwetagosi,  enojitc  mi  aam  taiepweta- 
wintc.  Awiak  wabamitc,  enojinidjin  o  wabaman. 
Nin  ni  wasewiniw,  aking  ningi  pitc  ija,  kitci  eka 
tibikatisitc  ke  tepwetawitc.  Awiak  pezindang  nind 
animitagosiwin,  eka  pamitansik,  eka  tipaigesik, 
kawin  nin  ni  tipakonasiwa,  ket  na  mi  wendji  pitc 
ijaian  kitci  tipakonagwa  anicinabek ;  kitci  agwaci- 
magwa,  kitci  nodjimohagwa  mi  wendji  pitc  ijaian. 
Awiak  manenimitc,  eka  tipaigesik  nind  animitago¬ 
siwin,  apiwan  ke  tipakonigodjin,  nind  animitagosi¬ 
win  o  ka  tipakonigon  apitc  mamindjic  ke  kijigak. 
Kawin  nin  tibinawe  ningi  iji  animitagosisi,  ningi 
ani  inakonik  n’os  enojitc  ket  ani  ikitoian  gaie  ket 
iji  kikinoamageian,  ni  kikenindan  gaie  ejiwebatinik 
ot  inakonigewin,  ot  animitagosiwin,  inoigemagatini 
wakwing  mikan  enamonik,  mi  endaje  kakike  pima- 
tisinaniwang.  Eji  animitagosian  mi  eji  anojitc  n’os, 
ket  ani  ikitoian  kawin  pikinong  nind  ikitosi,  nasab 
igotc  eji  anojitc  nind  ani  ikit. 

Wenagocinik  mi  i  madjagobanen  Jezos,  Betaning 
ij  ijatc.  Waiabaninik  dac  keiabatc  Jenozaneming 
ijagoban,  aiamie  mikiwaming  pindikegoban.  Mi 

indaje  i  wabamatc  atawewininiwa,  o  sakidjinajawa 
etantinidji  pintc  aiamie  mild  warn  ;  nanint  meckot 
atantigwaban  peiapiwabikatinigin  conia,  meckot 
memicabikatinigin  meckot  atantigwaban,  o  wisini- 
waganiwa  endaje  akindazowagobanen  mitci  o  ki 
apakiton  ;  nanint  gaie  atantigwaban  wabomimi  ; 
mitci  ot  apakitawanan  o  tesapiwaganiniwan. 

Ka  gaie  pamitansigoban  Jezos  awiak  onagan 
kitci  ani  takonaminitc  kitci  cabondeckaminitc  aia¬ 
mie  mikiwaming.  I  kakikwetc  ikitogoban  :  ka  na 
inansinaikatesinon  aiamie  masinaigan  :  ni  mikiwam 
aiamie  mikiwam  ta  ijinikate,  winawawadjiwa  eiamia- 
sigok  aiamie  mikiwam  o  kat  ijinikatanawa  ni  miki¬ 
wam,  kinawa  dac  kimotimikiwaming  ki  totanawa  ? 
Meia  kikinoamagegobanenak  gaie  Scribak  ka  napitc 
minwenindansigwaban  nwandagewatc  ekitonigwen 
Jezosan  :  nandawenindamogwaban  anawi  kitci 
nisawatc  Jezosan,  o  gosigo  dac  Jezos,  anic  rna 
anotc  anicinabk  o  mamakasitago  eji  kikinoamagetc. 

Kekijebawagatinik  ij  ijagobanen  Jezos  Jenoza- 
neming,  o  ki  wabaman  mitigon  tcikikana  patakici- 
ninigoban,  o  nansikawan,  anawi  win  anibiciwi,  ka 
dac  miniwisi ;  ot  animan  inim  mitigon,  ot  inan  : 
kawikat  miniwiken  :  ka  maci  tibisesinogoban  kitci 
miniwitc.  O  nondago  ot  ockinikima  enatc  inim 
mitigon,  tec  igotc  miciwakosi,  gaie  gotc  miciwidji- 

pikakisi.  Wenagocininik,  minawatc  Jenozaneming 
sakahamogoban  Jezos,  Betaning  koki  ijagoban. 


104. — Mamanda  gackitomagat  tepwetamowin. — 
Audi  wendj ipamagak  Janbatist  o  sikaandage- 
win. — Nij  wewikanisindidjik  hate 
tipatotagosik. 

Waiabaninik  dac  keiabatc  minawatc  Jenozane¬ 
ming  ijagoban  Jezos,  ot  ockinikima  o  widjiwigo  ij 
ijawatc,  eni  otisawatc  inim  mitigon  onago  ka  ki 
animagobanen  Jezos,  i  wabamawatc  eji  miciwakosi- 
nitc  gaie  i  miciwidjipikakisinitc  apitci  mamakate- 
nindamogwaban,  ikitogwaban  :  makatatc  !  kaiasikatc 
miciwakosi.  O  ganonigon  Pienan  Jezos,  ot  igon  : 
Tebenimiang,  mi  aam  mitik  tcinago  ka  animate, 
miciwakosi.  Ot  ina  Jezos  ot  ockinikima:  tepwe- 
tamegoban,  eka  memandjic  anwetansiwegoban,  mi 
gaie  kinawa  ket  iji  mamanda  gackitoiegoban ;  animeg 
mitik,  kata  miciwakosiban,  gaie  gotc  itameg  oom 
pikwatina  :  atcitc  ijan,  kitci  kaming  apakizon,  mi  ke 
ki  ingiban.  Kije  Manito  tepwetamowin  tanik,  mizi 
kekon  ket  iji  pagosenindjikeieg  eiamiaiegon,  ki  gat 
iji  cawenindagosim,  wi  tepwetagosieg,  kekon  pago- 

senimeg  KijeManito.  Awiak  nickiinag,  kawin  ningot 
inenimiekekon,  cawenimik,  vvi  cawenindagosieg  ki 
matci  aindowiniwan  kitci  kasihamonag  k’osiwa 
wakwing  epitc  :  eka  cawenimasiweg  awia  neckiinag, 
ka  gaie  ki  ga  cawenimigosiwa  k’osiwa  wakwing 
epitc. 

Ka  pindikegobanen  Jezos  aiamie  mikiwaming, 
mi  i  kakikwegobanen  minawatc.  O  nansikago 
meia  kikinoamagenigobanena  gaie  kije  ininiwa,  ot 
igo :  awenen  aam  eji  anonik  enanokin  ?  awenen 
enenimik?  taka  windamawicinam.  Ot  ina  Jezos: 
ningototon  ki  ga  kakwedjiminim  ;  windamawieg  ket 
iji  kakwedjiminagok,ki  gawindamonim  gaie  nin  iaam 
enokitawak.  Taka  windamawicik,  Janbatist  o  sikaan¬ 
dagewin  andi  wendjipamagatinik  koni  wakwing,  ko- 
ni  gaie  aking  !  Ka  nondawawatc  Jezosan  ejikakwe- 
djimindwa,  apitci  ki  animenindamok  ;  inenindamo- 
gwaban  :  ikitoiang  :  wakwing  ondjipamagatini  Jan¬ 
batist  o  sikaandagewin,  ningat  igonan  :  wekonen 
dac  wendji  eka  pamitawegoban  ?  Ikitoiang  dac  : 
aking  ondjipamagatini  o  sikaandagewin  Janbatist, 
anotc  anicinabek  ninga  pimwasinanigonanik  :  on- 
djita  kitcitwawenimawindiban  Janbatistiban,  nakan 
kikenindangik  towa  mi  enenimigogobanen  anotc 
anicinabb.  Gwanawi  ikitonitc  dac,  ot  igo  :  ka  ni 
kikenindansinanan  anditok  wendjipamagatinikwen 

o  sikaandagewin.  Ot  ina  dac  Jezos:  ka  gaie  nin 
ki  windamosinonim  enojitc. 

Minawatc  Jezos  o  ganona  kekinoamagenigoba- 
nena,  ot  ina  :  pejik  inini  nijinigoban  o  nidjanisa, 
o  nansikawan  o  nitamonjanan,  ot  inan  :  madjan, 
ningwise,  awi  inanokin  ni  cowiminakanjikitikaning, 
ot  igon  dac  o  kvvisisan  :  ka  ningat  ijasi  ;  nanage 
anwenindizo,  mi  ij  ijagobanen  eji  anonawindibanen. 
Minawatc  kije  inini  o  nansikawan  kotakan  o 
nidjanisan,  mi  keiabatc  eji  ganonatc  :  madjan,  nin¬ 
gwise,  ot  inan,  awi  inanokin  ni  cowiminakanjikiti¬ 
kaning.  Ot  igon  dac  o  kwisisan  :  oh  !  tebenimin, 
nind  ija,  ka  dac  ki  ijisi.  Awenen  i  nijiwatc  ene- 
nindaminitc  ’osiwan  ka  iji  papamitawagobanen  ? 
Ot  igo :  o  nitamonjanan.  Ot  ina  dac  Jezos  :  ni 
tepwe  eninagok,  kitci  okima  o  mijinawema,  o  conia- 
man  maiawandjitamagodji,  gaie  anotc  ikwewak  ka- 
wanatisidjik,  winawa  nitam  kata  akineienindagosik 
Kije  Maniton  o  ningotwewanakisiwinining,  kata 
nitamicinok,  ki  ga  naganigowak.  Janbatist  ki 
ki  otisigowa,  tepweiatisiwinimikan  ki  ki  kikinoama- 
gowa,  ka  ki  ki  tepwetawasiwawa  ;  winawa  dac  kitci 
okima  o  conia  maiawandjitamagodji  gaie  ikwewak 
kawanatisidjik  o  ki  tepwetawawan  Janbatistan. 
Anawi  ki  ki  wabamawak  ij  anwenindizowatc,  ka  sa 
enowek  ki  ki  anwenindizosijn  kitci  tepwetawegoban 

gaie  kinawa  :  kavvin  ki  ki  incnindansim  :  taka  gate 
nin,  ningat  anwenindis. 


105. — Coiviminakanjing  enonindjik  ka  niciwcdjik 

kcitc  tipatotcigosik. 

Minawatc  kotak  katc  animitagosiwin  o  ki  tipa- 
djimotawa,  ot  ina :  pejik  kije  inini  o  ki  patakisito- 
nan  cowiminakanjin  o  kitikaning,  o  ki  wakamidji- 
katan  ;  ki  magockodjiganikegoban  gaie  o  kitika¬ 
ning.  Mi  gaie  indaje  ki  wawie  mikiwamike  :  mi 
dac  ij  anonatc  ketikenidji  kitci  nanagataweninda- 
minitc  o  cowiminakanjikitikan,  mi  i  madjagoba- 
nen,  wasa  ijagoban,  kinoenj  inendigoban.  Caie 
dac  eni  odjidjisek  apitc  ako  netawiging  kitikan,  ot 
anona  ot  anotagana  kitci  nansikaminitc  o  cowimi¬ 
nakanjikitikan  pemenindaminidji  kitci  mawinzo- 
nitc  tci  mawandjitonitc  inikik  netawigininik.  Te- 
gocinowatc  dac  indaje  kitikaning,  mi  i  kwackwano- 
tawindwa  ;  genawabandangik  cowiminikitikan,  mi 
wak  kwaiackwanotagedjik  :  pejik  anotagan  paki- 
tewa,  kotak  aam  nisa,  kotak  dac  ojimagoban,  nosa- 
wi  papimwasinana,  keg  niwanawa;  nanint  anotc 
matci  totawak,  mi  i  picicik  madjinajaondwa,  kawin 

kekon  ki  minasiwak  kitci  tebisitc  tebenindang  kiti- 
kan. 

Nwandagetc  dac  cowiminikitikan  tebenindang 
endotawimintc  ot  anotagana,  pekinidji  ot  anona 
awacamenj  kitci  manenitc  :  mi  minawatc  endo¬ 
tawimintc  ka  totawimawindibanen  nitam  ot 
anotagana.  Genawabandangik  cowiminikitikan 
o  manazomawa,  o  pakitewawa,  o  naniwanawawa, 
o  sakidjinajawawa,  kawin  kekocic  0  mina- 
siwawa  kitci  tebisitc  kitikan  tebenindang.  Kije 
inini  minawatc  nwandagetc  endotawimintc  ot  ano¬ 
tagana,  minawatc  kotaka  ot  anotagana  ot  anona 
kodji  aiaga,  konima  kata  anwenindizowak  genawe- 
nindamawidjik  ni  kitikan  ij  inenindang  ;  ka  sa 
awatc  ki  anwenindizosik,  mi  keiabatc  pejikwan 
endotawimintc  ot  anotagana,  nanint  pakitewak, 
nanint  enabiganiwiwak,  nanint  nisak,  nanint  gaie 
sakidjiwebinak  cowiminikitikaning.  Enitagetc  kiti¬ 
kan  tebenindang,  inenindamogoban  :  anin  dac  ke 
totawagwa  nab  kitci  piziskatisiwatc  genawenindama- 
widjik  ni  cowiminikitikan  ?  Ningat  anona  ningwisis 
saiakiak  kitci  nansikawatc  genawenindamawinidji 
ni  cowiminikitikan,  koni  ma  o  ka  manadjiawan. 
Ka  dac  o  ki  manadjiasiwawan ;  waiabamawatc  i 
pitc  ijanitc,  ganonitik  genawenindangik  kitikan, 
itiwak  :  mi  aam  pa  nansikonang  ke  tibenindang 

kakina  eji  tibenindaminitc  ’osan  ;  nisata  taka,  kina- 
wint  dac  ki  ga  tibenindananan  oom  kitikan  ke  ki 
tibenindangiban.  Mi  dac  keget  agwatci  cowimini- 
kitikan  ot  apakinawan,  mi  dac  i  nisawatc. 

Apitc  dac  ke  tagocing  kije  inini  tebenindang 
kitikan,  anin  ke  totawatc  genawenindaminidji  o 
cowiminikitikan  ?  anin,  kit  inenindam,  ke  totawatc, 
ot  ina  Jezos  pezindagodji.  Ot  igo  dacnanint :  okat 
ickwacima  matci  anicinabe  genawenindaminidji  o 
cowiminikitikan,  pekinidji  dac  o  kat  anona  kitci 
ganawenindaminitc,  o  kat  ondinamago  cowiminan 
apitc  atitenik. 

Ka  ma  win,  ikitowak  Farizienhiak,  ninawint  nind 
ijiwebisisimin  ejiwebisiwatc  okom  matci  anicinabek  ; 
andj  gotc  mi  wa  initagosin  kitci  nisangitc  ke  pi 
tibeniminang  ka  piang,  apitc  ke  nagosigwen  ondaje 
aking.  O  kijikabama  Jezos  Pharizienhia,  ot  ina  : 
ka  ninga  nisasiwanan  ka  piang,  kit  anawi  ikitom. 
Ka-na  ki  ki  wabandansinawa  aiamie  masinaigan 
enansinaikatek  :  “  Asin  ajet  ka  inenindamowatc 
makiwamikedjik,  ki  awakaniwan  kitci  aianikoiabi- 
kising  mikiwaming,  mi  iim  tebeniminang  ot  inenin- 
damowin,  ni  makasimowananan.”  Mi  wendji  eni- 
nagok,  awiak  pangicing  oom  asining,  ta  pikickicin  ; 
awiak  dac  pangisininik  oom  asin  wiawing,  ta  pikic- 
kikozo.  Ajet  ki  wi  inenindanawa  oom  asin  kaiat 

kijatc  ka  tipatotagwak,  tanasak  ki  webinanawa  kit 
inenindagosiwiniwa  kakike  tci  minawasiegoban  : 
meckot  eiamiasigok  eji  aiamiaieg  o  ka  tebisinawa 
ki  kitci  cawenindagosiwiniwaban,  mi  wak  dac 
kwaiak  ket  inatisidjik. 

Meia  kikinoamagegobanenak  gaie  Pharizienhiak 
nwandawawatc  Jezosan-  ekitonitc,  ot  anawi  nisito- 
tawawan ;  ninawint  nind  igonan  waam  ekitotc,  ot 
inenimawan.  Kekona  ke  takonangitc,  anawi  ot 
inenimawan  ;  ka  sa  enowek  ningot  o  totawasiwawan. 
Mi  wendji  eka  tec  igotc  takonasigwa,  nibina  anici- 
nabe  Jezos  minotagogoban,  nakan  kijatc  kikenin- 
dangik  towa  inenindagosigoban,  mi  wendji  eka 
takonasikwa  i  gotanenimawatc  Jezosan  ketcitwa- 
wenimanidji. 


1 0 6 .  —Nipaiviiwewin im agocewin  katc  tipatotagwat. 

Minawatc  katc  animitagosigoban  Jezos  i  gano- 
natc  Jodawininiwa  :  Egwacingetc  ot  okimawiwin  iji- 
nagwatini  enditc  pejik  kitci  okima  ka  tipan  otewi- 
hatc  okwisisan  ;  ot  anona  ot  anotagana  kitci  pi 
nakawewinanitc  wakomimindji ;  ka  sa  awia  papa- 
mitansi  kitci  pitc  ijatc.  Kitci  okima  mamakatenin- 

dam  endotawintc,  pekinidji  ot  anotagana  ot  anona, 
ot  ina :  nansikawik  wakomagik,  mi  ket  inegwa  : 
ondas,  kit  igowa  kitci  okima,  acaie  ecowate  ningwi- 
sis  ka  ojitawak  witikendiwimagocewin,  ningi  anokim 
kitci  nisindwa  atikwak  gaie  wiaki  wewiningwanidjik 
ka  wininohagik,  kakina  iji  ecowate,  pitc  ijak,  nin- 
gwisis  o  witikendiwimagocewin  pi  midjik,  mi  eninag. 
Ka  dac  awiak  pitc  ijisi,  gotc  anotc  ningotiji  papa 
aijitokenak  :  pejik  kitikan  mikiwaming  iji,  kotak  ot 
atawewin  ot  awi  nagatawenindan,  nanint  gaie  o 
mindjimenimawa  kitci  okima  ot  anotagana,  o  papi- 
notawawa  gaie  gotc  o  nisawa.  Nwandagetc  kitci 
okima  ejiwebatinik,  nickatisi,  ot  ockinikima  ot 
anona  kitci  awi  nisanitc  ka  niciwenidji  gaie  kitci 
sakaaminitc  ot  otenawini  kitci  tcagakitenik.  Ka 
ingi  dac,  ot  ina  ot  anotagana :  anawi  ecowate 
ningwisis  o  witikendiwinimagocewin,  ka  dac  awiak 
pitcijisi  inikik  wakomagwaban :  kwatisiwatc  ke 
kitcitwatotawindwa  ?  anotc  gotc  aijak,  inikik  gotc 
ke  wabamegwa,  wikomik.  O  pamitago  ot  anota¬ 
gana  ;  anotc  igotc  ki  papa  aijik,  o  ki  mawandjiawa 
inikik  ka  wabamawatc  :  nanint  dac  nakikaweninda- 
gosigwaban  :  magocewikiwaming  ki  mockinaitik ; 
ki  pindike  dac  kitci  okima  kitci  wabamatc  wako- 
madji.  O  wabaman  ininiwan  pejik,  kawin  ijiko- 
naiesinigoban  ejikonaienitc  wakomadji,  ka  ot  agwi- 

sin  witikendiwinimagocewiniijikonaiewin,  o  ganoni- 
gon  kitci  okiman,  ot  igon  :  ningwi,  wekonen  ondji 
ki  pindiken  ondaje,  eka  ka  agwin  magocewiniijiko- 
naiewin  ?  Kawin  ningototon  ot  ondji  ajite  gano- 
nasiwan  kitci  okiman.  Mi  apitc  kitci  okima  o 
ganona  ot  anotagana,  ot  ina  :  takobitawik  o  nin- 
djin  o  sitan  gaie,  agwatci  tibikatisiwining  apakinik, 
mi  indaje  i  mawinaniwang,  kitcickabitecinaniwan 
gaie  :  nibina  anawi  ki  wikomak,  pepejik  eta  nawan- 
jawenindagosik.- 

Caie  pecotc  kitci  nisintc  Jezos,  aindasin  o  katc 
ganona  Jodawininiwa  :  i  katc  ganonatc,  kijatc  o 
tipadjima  ke  tinitc  eka  wi  anwenindizonitc.  I  ti- 
patotang  eji  magocetc  kitci  okima,  kijatc  o  tipato- 
tan  aiamiewin  ket  ininik.  Ka  ki  anonindwa  ano- 
taganak  kitci  wikongewatc,  mi  wak  ikim  Janbatist 
gaie  nakan  kikenindamogobanenak  gaie  Jezosan 
pepawidjiwagobanenak,  wanina  ki  papinotawawak, 
keg  apitc  nisawak.  Nimitana  taso  pipon  inikik 
ka  nisintc  Jezos,  ki  anawi  kakanzomak  Jodawini- 
niwak  kitci  anwenindizowatc,  pepejik  eta  inab  o 
ki  pamenindanawa  aiamiewin,  kitci  nibina  dac 
eckam  o  mackawenindanawa  o  mitonenindjiganiwa ; 
kawjn  o  sabenindansinawa,  kawin  o  minwenindan- 
sinawa  aiamiewin.  Keg  apitc  ka  nimitana  taso 

piponagatogobanen  eko  nisindiban  Jezos,  keg  na- 

nawatc  ickwaienimak  Jodawininiwak.  Kakina  ki 
wanadjitaganiwanini  ot  otenawiwa  Jenozanem. 

Jodawininiwak  kawin  aiamiewin  o  wi  pamenin- 
dansinawa  ij  anawi  kikinoamawindwa,  keg  ki  paki- 
tenimak,  meckot  kakina  anotc  anicinabek  mizi  mizi 
eindanakidjik  ki  kikinoamawak.  Gotc  anotc  sis- 
weiawanitiwak  Jezosan  pepawidjiwagobanenak 
kitci  kikinoamagewatc.  Wibatc  aiamiewin  mizi 
mizi  tibisegoban.  Anica  inenindizowak  Jodawini¬ 
niwak  :  wakwing  ninga  cawenindagosimin,  ij  eka 
wi  sikaandagosiwatc. 


107. — Okinia  tci  kijikaganiwitc. —  Tepweienindag- 
wat  tci  apitcipana n iwang. 

O  naganigo  Jodawininiwa  Jezos.  Pharizien- 
hiak  mawandjiitik  kitci  kikitowatc,  o  tipotanawa  ke 
ki  ani  ikitowatc  kitci  waiejingekakwedjimawatc 
Jezosan  kitci  tepwewiniininikazowapan,  kitci  pata- 
wenitc  ot  iji  nandawenindamawawan  Jezosan  kitci 
ickwaienindagosinitc.  Nanint  Jodawininiwak  iji 
anonak,  Erod  gaie  nanint  ot  ockinikima  wikodji- 
winak  kitci  awi  pizindawawatc  Jezosan  ket  ikito- 
nitc.  Wetisawatc  dac  Jezgsan,  ot  inawan  :  keki- 

noamawiang,  ki  kikeniminimin  eji  tepweininiwian, 
ondjita  eneniminang  Kije  Manito  kit  iji  kikinoama- 
gen.  Kawin  awiak  awacamenj  ki  witokawenimasi- 
wa,  kawin  awia  ki  nanaietawenimasiwa,  gotc  ene- 
nindagwak  kitci  totawintc  awiak  kit  ani  totawa, 
Kije  Manito  ot  inenindamowin  eta  kit  ani  tipai- 
gen  ;  kawin  ki  kijikabandansinan  anicinabek  o 
ckinjigowan.  Taka  windamawicinam  enenindaman ; 
onicicin  na  kitci  ondinamawangitc  Sezar  inikik 
enenimiamintc  kitci  ondinamawangitc  ?  Koni  ma 
manatatotok  ?  Jezos  dac  ka  o  wanenimasiwa  eji 
patainenimigotc  kekwedjimigodji.  Ot  ina :  eia- 
miekazoieg,  wekonen  ondji  waiejingenandakike- 
nimieg  ?  wabandaicik  conia  ke  ondinamaweg  Sezar. 
Pejikwabik  o  wabandaigo  Jezos.  Ot  ina  dac : 
awenen  aam  mesinazotc  ondaje  coniang  ?  awenen 
gaie  ot  inonzowin  mesinaikatek  ?  Sezar  masinazo, 
ot  igo,  gaie  ot  inonzowin  masinaikateni  gaie  coniang. 
Ot  ina  dac  Jezos  :  tebenindang  Sezar,  minik  Sezar ; 
enenindagwak  dac  kitci  mineg  Kije  Manito  minik 
Kije  Manito.  Kawin  patawewining  o  ki  inenima- 
siwawan  Jezosan,  taiagwatc  o  makasitawawan, kawin 
ningot  ot  iji  aiajitemasiwawan,  mi  dac  i  naganawatc 
mi  ij  ani  kiweiawanitiwatc,  kawin  o  ki  waianiskawa 
siwawan  Jezosan. 

Nanint  Jodawininiwak  kinawitamogwaban  kitci 


apitcipananiwang,  nipo  ki  tcitcagocinan,  ineninda- 
mogwaban,  Sadoseenhiak  ijinikazogwaban  i  ningo- 
twewanakisiwatc.  Mi  iim  apitc  Sadoseenhiak  o 
nansikawawan  Jezosan,  o  kakwedjimawan,  ot  ina- 
wan  :  kekinoamagen,  ikito  Moiz,  awiak  nipotc  eka 
onidjanisitc,  ki  nipotc,  o  cimenjan  o  ka  wiwininan 
wiwinibanen  o  saiensan  ;  onidjanisitc  dac  aam  wini- 
mon  ka  wiwitc,  o  saiensibanen  o  nidjanisan  ta 
inenindagosi  aam  abinotcenj.  I  ningotwewanaki- 
siang  nijwaso  wikanisindibanek,  pejik  i  nijwatciwatc 
ki  wiwi,  ki  nipo  dac  ibwa  maci  onidjanisitc ;  o 
cimenjan  dac  o  ki  wiwininan  wiwibanen,  ki  nipo 
gaie  win  ibwa  maci  onidjanisitc  ;  aiackot  kakina  o 
ki  wiwinawan  endasowikanisindiwapan,  ka  sa  awatc 
pejik  ki  onidjanisisi ;  keg  nanawatc  nipo  gaie  win 
aam  ikwe.  Apitc  dac  ket  apitcipananiwang,  awe- 
nen  i  nijwatciwatc  ke  tibenimatc  inim  ikwewan, 
kakina  ma  o  ki  wiwinawan  ?  Ot  ina  Jezos  kekwed- 
jimigodji :  ki  wanicinim,  ki  wanenindanawa  aiamie 
masinaigan,  ki  wanenindanawa  gaie  Ivije  Manito  o 
nitawitowin  :  apitc  ket  apitcipananiwang,  kawin  ta 
witikendinaniwansinon,  Anjening  ta  ijiwebisik  ani- 
cinabek  wakwing*  Keget  win  ondaje  aking  witi- 
kendinaniwan,  pon  akiwang  dac  kawin  ta  witiken¬ 
dinaniwansinon,  ket  na  minawatc  ta  niponaniwan  ; 
wibatc  ta  pon  anicinabekaban  eka  witikendinani- 

wanogobanen,  ket  na  kinwenj  pimatisik  anicinabek. 
Ki  apitcipawatc,  kawin  minawatc  kata  niposik, 
Anjening  ta  inatisik  ke  nibwakadjik,  Kije  Manito 
o  nidjanisa  ta  inenindagosik  ke  nibwakadjik. 

Awiak  tipaigetc  Moiz  ot  animitagosiwin,  kawin  o 
ka  ki  kinawitansin  apitcipaigowin.  Inansinaikate 
Moiz  o  masinaiganing  eji  ganonigotc  Kije  Maniton 
Moiz  minensakanjing  ka  wabamatc.  Ot  igon  Kije 
Maniton  :  nin  win  Abraham,  gaie  Isaak  gaie  Jakob 
o  Kije  Manitomiwan  ;  kawin  ta  ki  ikitosiban  Kije 
Manito,  apitci  nipowagobanen  Abraham  gaie  Izaak 
gaie  Jakob,  ta  ki  ikitoban  :  nin  win  Abrahamiban, 
gaie  Izaakoban,  gaie  Jakobiban  o  Kije  Manitomi- 
wabanen ;  aiapitci  nipodjik  kawin  o  manitokesina- 
wan  Kije  Maniton,  mi  eta  pematisidjik  o  manito- 
wenimawan.  Kakina  anicinabegwaban  kakike  pima¬ 
tisik,  inenindagwat,  Kije  Manitonang  inakakena, 
pimatisik  ma  ij  otcitcagociwatc.  Ondjita  wasa  ki 
wanicinim,  kawin  apitcipananiwansinon,  ka  inenin- 
dameg.  Kit  owiiasimin,  gaie  kit  otcitcagocimin, 
kekon  eni  aiajitaiangon  inanoki  ki  tcitcagocinan,  ki 
iawinan  gaie  inanokimagat.  Inenindagwat  kitci  iji 
totawindwa  ka  iji  inanokiwatc  :  mino  inanokiwatc, 
ta  mino  nanapanonak ;  patatowatc  dac,  animisi 
wining  ta  inenindagosik.  Ka  pizindawawatc  Je- 
zosan  eji  nibwakawanimitagosigobanen,  kawin  mi- 

nawatc  awian  o  kakwedjimigosin,  cagotehek  kitci 
kakwedjimawatc. 


1 08. — Kiici  tip  a  ige  win . — Kristos  weosimatc  Dabidan. 

Nwandangik  eni  ikitonigobanen  Jezosan  i  gano- 
natc  Sadoseenhia,  apitci  mamakasitawagwaban  eji 
kakitawenigobanen.  Ka  cagozomatc  Jezos  Sado¬ 
seenhia,  mawandjiitik  Pharizienhiak  ;  nanint  Scriba 
o  ganonigo  Jezos,  ot  igo  :  ondjita  gwaiak  kit  ikit 
nongom  ka  ikitoian,  apitci  ki  tepwe,  apitcipanani- 
wan,  ka  ikitoian.  O  ganonigon  pejik  Scriban  Jezos, 
ot  igon  :  endasininik  Kije  Manito  o  tipakonigewin 
eji  tipakoninang,  wekonen  awacamenj  aianimak  ? 
Ot  inan  Jezos  :  ki  ga  sakia  Tebenimik  ki  Kije 
Manitom  enigokoteen,  enigokotcitcagocin,  enigoko- 
mitonenindjiganian,  epitcin  gaie.  Mi  oom  apitci 
awacamenj  aianimak,  endasininik  Kije  Manito  o 
tipaigewinan.  Tabiskotc  apitenindagwat  i  nijwaia- 
gak  enakonigetc  :  ki  ga  sakiak  kite  anicinabek,  eji 
sakiitizon  ki  gat  iji  sakiak.  Ka  tagosinon  kotak 
tipagonikewin  ket  iji  animak.  Ot  igon  dac  Jezos  : 
ki  tepwe,  tebenimin,  gwaiak  kit  iji  kikinohamage, 
keget  mi  onom  i  nijing  eji  tipakonigetc  Kije  Manito, 

10 

mi  endaje  i  mawandjiitimagatinik  Kije  Manito  o 
tipakonigewinan  eji  tipakonatc  anicinabh ;  awiak 
tebisatwatc,  kakina  o  tibisatwan  inikik  tepakoniketc 
Kije  Manito  :  kakina  ka  inansinaikatek  tipakonike- 
masinaiganing,  kakina  gaie  ka  inansinaikatek  nakan 
kikenindangibanek  o  masinaiganiwang,  mi  endaje 
kakina  kakam  ondjikatek.  Awacamenj  o  minwe- 
nindan  Kije  Manito  kitci  sakiiting  i  witc  anicinabe- 
winding,  nond  ot  apitenindan  kakina  endaswaiagak 
sasakiwidjigan,  kakina  aiamie  pakitinikewin. 

Ka  nondawatc  Jezos  inim  Scriban  eji  nibwaka- 
wanimitagosinitc,  o  mino  wabaman,  ot  inan  :  kawin 
wasa  kit  apisi  Kije  Manito  ot  okimawiwin  endago- 
ninik.  Ot  inan  tanasak  :  ka  gwetc  ki  nondeiaba- 
minagosisi  kitci  akinenindagosin  Kije  Manito  o 
ningotwewanakisiwining. 

Ki  cagotehek  Pharizienhiak  minawatc  kitci  kak- 
wedjimawapan  Jezosan,  anawi  nibina  mawandjiiti- 
gwaban,  Ot  ina  dac  Jezos  Pharizienhia  :windama- 
wicik  enenimeg  Kristos,  awenan  anikatc  ’osan  ? 
Ot  igo  dac  Pharizienhia  :  Dabidiban  mi  wan  ’osan. 
Ot  ina  keiabatc  :  wekonen  ondji  Dabidiban  meg- 
watc  pematisitc,  kijatc  i  tipadjimatc  Kristosan  ke 
tinitc,  Tebenimitc,  ot  inan  ij  ikitotc :  Tebenindang 
ot  iji  ganonan  Tebenimidjin  :  apin  ni  kitci  niking, 
nananj  kitci  asagwa  ki  siting  neckinimildk.  Dabp 

diban  eji  nikan  kikenindamonigotc  Kije  Maniton, 
ot  ijinikanan  Kristosan,  Tebenimitc.  Anin  dac 
ejisenigwen  kitci  onidjanisimatc  Tebenimigodjin  ? 
Kawin  awian  ajite  o  ki  ganonigosin  ningototon, 
kakina  o  cagozoma,  kawin  minawatc  awian  kekon 
o  kakwedjimigosin,  iim  i  kijigatinik. 


109. — Ta  pizindawak ,  kawin  dac  ta  kikinaweieni- 
masiwak  kekinoamagedjik  metci  inatisidjik. 

— Jezos  o  kitci  ganona  Pharizienhih 
gaie  Scriba. 

Nibina  anicinabe  o  pizindago  Jezos,  apitci  o 
minotago.  Ot  ina  dac  Jezos  pezindagodji  gaie  ot 
ockinikima  :  Scribak  gaie  Pharizienhiak  Moizan 
o  tesapiwaganining  ki  apik,  kakina  ket  ani  inina- 
gwa,  tipaigek,  ani  tik  gaie ;  ka  dac  wi  kikinawaba- 
miekekon  ot  ani  aindowiniwan  ;  anawi  tipakonikek, 
ka  dac  iji  tisik  eji  tipakonigewatc.  O  takobitona- 
wan  wiwajiwinan  kwasikwaninik,  kawin  inenin- 
dagwasinon  awiak  kitci  ki  gackinang  ;  anicinabek 
o  tinimanganiwang  wakitc  tinimangan  ot  atonawan, 
ka  dac  pejik  o  nindjiwan  o  tanginansinawan  kitci 
kotinamowatc  epitc  kosikwaninik.  Kakina  mizi 

eni  aindowadjin,  mi  wendji  ani  aindowatc  kitci 
wabamindwa;  ninga  kitcitwawenimigonanik  anicina- 
bek,  inenindamok  wendji  ani  aindowatc ;  o  mami- 
catonawan  ot  apitawagwiniwan,  gaie  o  pitokwadjiga- 
niwan  o  mamicabigitonawan  ;  wikomindwa,  o  nan- 
dawenindanawa  awacamenj  kitcitwa  apinasing  kitci 
apiwatc.  Mawandjiitiwatc  aiamie  mikiwaming,  o 
nandawenindanawan  awacamenj  kitcitwa  tesapiwa- 
ganan  kitci  apitamowatc.  Ningotiji  ejawadjin,  o 
misawenindanawa  kitci  anamikawindwa  anotc  mika- 
nang,  gaie  i  daje  atantinaniwang.  O  nandawenin- 
danawa  gaie,  tebenimin,  kitci  inindwa ;  kinawa  dac, 
ka  nandawenindankekon,  tebenimin,  kitci  igoieg, 
pejiko  ma  Tebeniminag ;  kinawa  dac  kit  owikani- 
sindim.  Kawin  awiak,  n’ose,  ijiekekon,  pejiko  ma 
k’osiwa  wakwing  epitc :  ka  gaie  nandawenindan¬ 
kekon,  kekinoamawiang,  kitci  igoieg,  pejiko  ma  ke- 
kinoamonag,  Kristos.  Ke  minditowenindagositc 
endatcieg,  mi  ket  anokitonag.  Awiak  kitcitwawe- 
nimotc,  ta  manenindagosi ;  awiak  manenimotc,  kata 
icpenindagosi. 

Maianatak  ki  gat  otisigonawa,  Scribatok  gaie 
kinawa,  Pkarizienhitok  eiamiekazoieg  :  ki  kipaama- 
wawak  anicinabek  kitci  eka  pindikewatc  wakwing 
daje  okimawiwining ;  ka  ki  pindikesim,  kit  amawa- 
wak  gaie  anawi  wa  pindikedjik  ;  ka  ki  wi  aiamia- 

sim,  ki  kinaamawawak  gaie  wa  aiamiadjik.  Maiana- 
tak  ki  gat  otisigonawa,  Scribatok  gaie  kinawa,  Pha- 
rizienhitok  :  ki  gitanawa  cakawidjik  ikvvewak  o 
mikiwamiwa  kinwenj  ij  aiamiaieg,  mi  ke  ondji 
awacamenj  anwenindagosieg  apitc  ke  tipakonigoieg. 
Maianatak  ki  gat  otisigonawa,  Scribatok  gaie  ki¬ 
nawa,  Pharizienhitok :  gotc  anotc  kit  ani  aijam 
kitci  kaming,  gaie  aking,  pejik  inini  kitci  wi  gac- 
kieg  Moiz  o  tipakonige-animitagosiwin  kitci  tipai- 
getc ;  gackieg  dac,  animisiwining  kit  inakonawa, 
nijin  awacamenj  kitci  iji  animisitc  win,  kinawa  ket 
iji  animisieg. 

Maianatak  ki  gat  otisigonawa,  pepamiwidjiweieg, 
kekipingweieg,  kit  ikitom  :  awiak  napitonemotc 
aiamie  mikiwam,  kawin  ningot  insinon ;  awiak  dac 
napitonemotc  aiamie  mikiwam  ozawconia,  inenin- 
dagwat  kitci  kijikang  kitci  tepweitizotc.  Pezina- 
tisieg,  kekipingweieg,  anin  awacamenj  epitenindag- 
wak  gaie  ozawconia,  gaie  aiamie  mikiwam  ka  kitci- 
twawitotc  ozawiconia  ?  Kit  ikitom  gaie  :  awiak  napi¬ 
tonemotc  aiamie  pakitinikewagan,  kawin  ningot 
insinon ;  awiak  dac  napitonemotc  aiamie  pakitini- 
gan  ka  ataganiwang  aiamie  pakitinikewaganing, 
inenindagwat  kitci  kijikang.  Kekipingweieg,  anin 
awacamenj  epitenindagwak  aiamie  pakitinigan,  ko- 
nima  gaie  aiamie  pakitinikewagan  ketcitwa- 


294 


witotc  aiamie  pakitinigan  ?  Mi  wendji  awiak, 
napitonemotc  aiamie  pakitinike.wagan,  o  napitone- 
mon,  gaie  gotc  o  napitonemonan  kakina  endagoni- 
nigin  aiamie  pakitinikewaganing  :  awiak  napitone¬ 
motc  aiamie  mikiwam,  o  napitonemon,  gaie  gotc  o 
napitonemonan  aiamie  mikivvaming  endanidjin. 
Awiak  napitonemotc  wakwi,  o  napitonemon  Kije 
Manito  o  tesapiwagan,  gaie  gotc  o  napitonemonan 
epinidjin. 


110. — Keiabatc  o  kitci  gano?ia  Jezos  Pharizienhia 

gaie  Scriba. — -Cakawitc  ot  aiamie pakitinikeivin. 

Maianatak  ki  gat  otisigonawa,  Scribatok  gaie 
Pharizienhitok  :  kit  aiamie  pakitinikem  anotc  na- 
kika  kekon  ka  nitawigitoieg,  ka  dac  ki  pamenin- 
dansinawan  awacamenj  ka  iji  animak  eji  tipako- 
nindwa  -anicinabek,  kwaiak  iji  tipaigewin,  gaie 
cawenindjikewin,  tepwewin  gaie ;  onicicin  anawi 
kitci  iji  aiamie  pakitinikeieg,  ka  dac  tebisesinon, 
pamenindamok  gaie  mino  tipaigewin,  gaie  cawenin¬ 
djikewin,  gaie  tepwewin.  Pepamiwidjiweieg  keki- 
pingweieg,  ki  cikobacikawisikem  kitci  eka  goneg 
manidjocic,  kitci  awesins  pekwawikang  ki  gonawa. 

Maianatak  ki  gat  otisigonawa  Scribatok  gaie  kinawa, 
Pharizienhitok  :  wakitc  minikwagan  gaie  onagan  ki 
kisisitonawa,  anaming.  dac  ki  mockineckagonawa. 
makandwewin,  anotc  matci  aii  ki  mockineckagona¬ 
wa.  Pharizienhiwian  kekipingwen,  kisisiton  pina- 
ma  pintc  minikwagan  gaie  pintc  onagan,  kitci  gaie 
wakitc  onagan  kisisitaganiwang. 

Maianatak  ki  gat  otisigonawa,  Scribatok,  gaie 
Pharizienhitok  eiamiekazoieg,  kit  ijinagosim  miti- 
gwacan  wabiskisitaganiwanon,  wakitc  pininagwaton 
minawinagwaton,  anaming  dac  mockine  tcipaiak 
o  kaniwan,  anotc  kekon  matci  aii  mockinek.  Mi 
tabiskotc  kinawa  endieg,  wakitc  kwenatc  anicina- 
beng  kit  inabaminagosim,  anamite  dac  ki  mocki¬ 
neckagonawa  kit  aiamiekazowiniwa  gaie  mizi  rnizi 
kakina  matci  inatisiwin. 

Maianatak  ki  gat  otisigonawa,  Scribatok,  gaie 
kimwa  Pharizienhitok,  ka  mikiwamikawegwa  na- 
kan  kikenindamogobanenak  i  ki  ningwaakanin- 
dwa,  kit  onicicitonawa  nebwakagobanenak  o  nin- 
gwahakaniwan.  Kit  ikitom  anawi :  pimatisiwan- 
gobanen  apitc  ka  nisindwa,  kawin  nin  da  ki  wito- 
kawenimasiwananik  ni  nikiigonanik  kitci  iji  nisa- 
watc  ka  nikan  kikenindaminidji.  Ki  kwaiakwe- 
nindamonitizom  ij  onikiigoieg  ka  nisadjik  ka  nikan 
kikenindaminidji.  Mockinataiok  k’osiwabanek  o 

patatowinitipaiganiwan.  Kinebikotok,  matci  kine- 
bikok  wenikiigoieg,  anin  ket  iji  ki  ojimotoieg,  kitci 
animisiwining  kitci  eka  apakinigoieg  ?  Nind  anawi 
anonak  nakan  kikenindangik,  gaie  nibwakawinini- 
wak  kitci  anwenindizoiegoban,  ka  watc ;  nanint  ki 
ga  nisawak,  nanint  ki  gat  acitakwawawak,  nanint  ki 
ga  pasanjewawak  ki  kikinoamatimikiwamiwang,  ki 
ga  papa  nandananekatciawak  ki  kitci  otenawiwang, 
ki  iawiwang  kitci  pangising  kakina  ka  pinak  mis- 
kwi  ka  ki  mitci  siginikatek  eko  ki  nisintc  pini  Aben 
nananj  i  ki  nisintc  Zakari,  Barakias  ijinikazonigo- 
ban  ’osan  ;  ki  ki  nisawa  aam  Zakari  aiamie  miki- 
waming  nasaw  ickwandem  gaie  sasakiwidjiwagan 
endaje  sasaki widjikenaniwang.  lvwaiak  ki  winda- 
monim,  kakina  ka  ininagok  ta  ino  tci  bwa  maci 
pon  pimatisiwatc  nongom  pematisidjik.  Jenoza- 
nem,  ka  nisatwa  nakan-kikenindamogobanenak, 
gaie  ka  pimwasinanatwa  ka  anonindjik  kitci  kiki- 
noamokwa,  anin  inikik  ka  inenindamanban  :  nin 
ga  mawandjiak  ki  nidjanisak,  nonjese  pakaakwan  eji 
mawandjiatc  o  nidjanisa  anam  o  ningwigan  ?  ka 
dac  ki  ki  iji  minwenindansin.  Kata  picicigosinon 
ki  mikiwamiwan.  Ondjita  kit  ininim  :  ka  mina- 
watc  ki  ga  wabamisim  nananj  tci  ikitoieg :  kekona 
ki  kitcitwawinintc  wetisinang  Kije  Manito  ot  ijini- 
kazowining  ! 

Apigoban  Jezos  tibickotc  iji  ategobanen  aiamie 
pakitinikemitigwac,  kijikabamagoban  anicinabk  eji 
pindikatonitc  conian  aiamie  pakitinikemitigwacing. 
Nibina  waianatisidjik  nibina  conian  apakitog- 
waban  mitigwacing  ;  pejik  dac  ikwe  cikawigoban, 
kotakitogoban  pekic,  mi  gaie  win  i  pindikatogo- 
banen  nij  coniansan  ;  o  nandwewema  Jezos  ot 
ockinikima,  ot  ina  :  ni  tepwe  eninagok,  waam  cika- 
wikwe  kwetakitotc  awacamenj  ki  aiamie  pakitinike, 
endatciwatc  ka  pindikatodjik  conian  aiamie  pakiti¬ 
nike  mitigwacing  ;  kakina  ma  ka  aiamie  pakitinike- 
djik  eniwisenik  ki  mikiwek,  win  dac  waam  cika- 
wikwe  aite  wa  ondji  wisinipan  o  ki  aiamie  pa- 
kitiniken. 


111. —  Ta  pikobidjikaten  aia?tve  mikiwam  gaie 
Jenozanem. — Ket  ani  ingi  tcibwa  7tiaci  piko- 
bidjikatek  Jenozanem  gaie  tcibwa  maci 
pon  akiwang. 

Sakahamogobanen  Jezos  aiamie  mikiwaming,  ot 
igon  ot  ockinikiman  pejik  :  kekinoamawiang,  wa- 
bandan  eji  mino  asiniwang,  eji  mino  kwenatc  asi- 
nikandek  aiamie  mikiwam,  eji  wawingesiwimiki- 

wamikandek  ;  aiamie  mikiwam  ondjita  wawingeta- 
ganiwan,  mino  abikinikate,  asakamik  aiamie  paki- 
tinigan  ka  ki  ondji  minotaganiwang  !  Ot  ina 
dac  Jezos  :  kakina  onom  ki  wabandanawa,  ni 
tepwe  eninagok,  ki  win  dam  on  im  gwaiak  ket  ingi, 
kakina  ondjita  ta  pikobikate,  ondjita  ta  siswe- 
iabikisen  asinin  kakina,  kawin  pejikwabik  waki- 
tabik  ta  inatesinon  ;  ondjita  gotc  kata  sisweiabiki- 
sen,  kakina  ta  pikwabikisen  mikiwam. 

Apigoban  Jezos  wakitatin  pakanens-pikwati- 
nang  :  Pienan,  Jakwan,  Janhian,  Andren  o  nansi- 
kago,  ot  igo  :  windamawicinam,  andapitc  ket  ingi 
ka  ikitoian  ?  kikinawatc  windamawicinam  ket  ani 
ingi  apitc  ke  wi  tagocinan,  gaie  apitc  kakina  w 
ani  tcagisek?  Ot  ina  Jezos:  aiangwamenindizok 
kitci  eka  awiak  ki  waiejiminag,  kata  manek  ke  pi 
kinawicki  ikitodjik  :  nin  win  ka  piieg,  ni  Kristosiw ; 
nibina  o  ka  tepwetagowa  ij  anawi  kinawickiwatc. 
Kinawa  dac,  kawin  tepwetawiekekon  awiak  eninag  : 
nin  win  ka  piieg.  Caie  kekat  ta  ino,  kijatc  ki  win- 
damonim,  kitci  eka  awiak  kiwaniminag.  Mi  ondjita 
enenindagwak  kitci  ingi.  Kawin  anawi  tec  igotc  ta 
webinikatesinon  ki  ningotwewanakisiwiniwa.  Ond¬ 
jita  ta  pajikwatisinaniwan  Panestining  endanakieg  ; 
kakina  tetipan  ejiwinzodjik  kata  mikatiwak,  ta  kicin- 
daganiwan,  ta  pakatenaniwan  gaie,  ta  kockose  aki, 

anotc  kata  ijinamonaniwan  kijikong  ket  ondji  seki- 
sinaniwang.  Kakina  onom  ka  ani  tipadjimotonagok, 
mi  i  madjisenik  kitci  ani  animisiwatc  Jodawinini- 
wak  :  gotc  anotc  ta  gotacinaniwan,  kakina  endana- 
kidjik  ta  segenindamok,  endaso  otenawakisrwatc, 
endasowewanakisiwatc  gaie,  ta  mikockadjiitiwak. 

Aiangvvamenindizok,  ki  gat  animiigom,  ki  ga 
nisigom,  kakina  endasowinzowatc  ki  ga  cingenimi- 
gowak  nin  ondji  i  tipaigacieg,  gaie  aiamiewin  i  kiki- 
noamageieg,  ki  ga  takonigom.  Tipakonikewinini 
wak  endawatc  ki  gat  ijiwinigom  kitci  ickwaieninda- 
gosieg,  ki  ga  kipaogom ;  kitci  okimak  endawatc, 
gaie  kitci  okima  nenabickawadjik  endawatc  ki  ga 
pindikanigom  kitci  wi  nandapatamigoieg,  nin  ondji 
ke  ondji  totagoieg,  epitc  cingenimiwatc  Jodawinini- 
wak.  Aiangwamenindizok,  nibina  ta  patandiwak, 
ta  cingenindik  ij  anawi  owikanisindiwatc  :  gaie  ij 
onidjanisindiwatc,  nipowining  ta  iji  patandiwak, 
wawatc  abinotcenjicak  o  nikiigowa  o  ka  nisawa  : 
gaie  kinawa  tcanawemegok  ki  ga  patamigowak, 
k’osiwak,  ki  giwak,  ki  kanisiwak,  saiakiegok  ki  ga 
nisigowak.  Kakina  ki  ga  cingenimigowak  nind  ijini- 
kazowin  ondji  ;  nanint  dac  kawin  kanake  o  minisi- 
siwa  kata  ondji  pangisinsinini  o  ctikwaniwang.  Mizi 
ket  ani  totagoieg,  kawin  ningot  inenindankekon, 
kakanzondik,  nin  ondji  ke  ondji  animisieg  :  ki  ga 
pakinwatanawa  ki  kitci  cawenindagosiwiniwa. 

Ki  ga  tipadjimotawak  anicinabek  nind  inatisiwin, 
Jodawininiwak,  gaie  Ganinenang  endanakidjik,  gaie 
Samarinang  endanakidjik,  nananj  ij  ickwakamigak. 
ki  ga  tipadjimim.  Inenindagwat  kakina  kitci  iji 
tibisek  nind  animitagosiwin  endasowinzowatc  ani¬ 
cinabek,  ibwa  maci  ickwaienimindwa  Jodawinini¬ 
wak  :  inenindagwat  kakina  anicinabek  kitci  kike- 
nimiwatc  i  ki  pi  nagosian  ondaje  aking.  Ki  tcag 
kikinoamageieg  kakina  Jodawininiwak  o  kitci  ote- 
nawiwang,  mi  apitc  ke  tcagisenik  ot  inatisiwiniwa, 
ocki  inenindagosiwining  ki  gat  inenindagosim 
kitci  ani  tepwemagatinik  Kije  Manito  o  masinai- 
gan ;  kijatc  ki  inansinaikate  ket  ani  ingi  nomaie. 
Gotc  anotc  ta  ickwaienimak  Jodawininiwak,  gotc 
anotc  ta  siswewebinak  ket  ickonanindjik. 

Ijiwinigoieg  tepaiganindjik  endawatc,  ka  anime- 
nindankekon,  kawin  kijatc  wi  mitonenindankekon 
ket  ani  ikitoiegoban  kitci  onzomoieg  ki  iawiwan ; 
kawin  kijatc  nandawenindankekon  ket  ikitoieg 
kitci  tepweienindagwak  ket  iji  kikinoamageieg,  tec 
igotc  ki  ga  mikomigowa  Wenicicitc  Manito  ket  iki¬ 
toieg  ;  kawin  kinawa  ki  gat  animitagosisim,  Wenici¬ 
citc  Manito  ki  tomwang  kata  animitagosi.  Nin  ki 
ga  mininim  animitagosiwin  ki  toniwang,  ki  gat 
ondinamonim  gaie  nibwakawin,  kawin  awiak  kitci  ki 
ajiteminag  awiak  neckeniminag,  kawin  awiak  ki  ga 

cagodjiigosiwa.  Ka  inenindankekon,  ka  koni  nin 
ga  tisi  enenindagosian,  ka  inenindizokekon ;  nin 
ma  ka  anoninagok,  ki  ga  songiteeckonim  kitci  ani 
wendenindameg  ket  ani  aineniminagok  :  songapeni- 
moieg  ni  iaw,  ka  kekon  ki  ga  pwanawitosinawa  ket 
ani  ineniminagok. 

Anawi  win  songa  ki  ga  wikwatenindagosim,  matci 
okimak  ki  ga  nanda  nisigowak,  gotc  anotc  gaie 
memanitowisidjik  ki  ga  wi  tibenimigowak  kitci  po- 
nitoieg  kit  inatisiwiniwa,  eneniminagok  kitci  papa 
kikinoamageieg ;  gaie  gotc  winawa  ke  tepwetone- 
gok,  mi  gaie  winawa  ket  iji  totawindwa,  kinawa  ket 
iji  totagoieg :  ket  apitc  animikijigak,  nibina  ta 
cagoteek,  anawi  aiamiegwaban,  o  ka  webinanawa 
ot  aiamiewiniwa  :  ki  webinamowatc  dac,  winawa 
awacamenj  ki  ga  katonanigowak,  nibina  ta  patandi- 
wak,  nibina  ta  pakitenindik  nipowining,  ta  ani 
nanickenindik  :  ij  anawi  ningototewisiwatc,  ta 
nickenindik,  nipowining  ta  inenindik  :  kata  nani- 
pondiwak  ;  ij  owikanisindiwatc  gaie  gotc  ij  onid- 
janisindiwatc,  nipowining  ta  papakitenindik  :  weni- 
kiigodjik  o  ka  nisawa  o  nikiigowa ;  ke  songiteetc 
nananj  kitci  pon  pimatisitc,  mi  ke  kakike  cawenin- 
dagositc. 

Kawin  kekon  ki  katosinonim  ke  tieg,  gaie  ket 
ani  ingi,  kitci  eka  cagwenimoieg  apitc  keget  tci  ani- 

misieg ;  apitc  ke  wabandameg  pagosenindjikemiki- 
warning  ondjita  kwekwanisakenindagwak  kijatc  ka 
tipatotamogobanen  Danien  ka  nikan  kikenindamo- 
gobanen,  waiabandang  o  tipadjimowinini,  o  ka  wi 
nisitawenindan.  Iim  apitc  Jodenang  ke  tanaki- 
djik  kata  wi  ininijimowak  pikwatinang.  Awiak 
wakitapak  epitc,  kawin  nisandawesiwitc  o  mikiwa- 
ming  kitci  otapinang  kekon  ;  awiak  gaie  kitika- 
ning  dajiketc,  kawin  kiwesiwitc  kitci  otapinang  o 
konas.  Gitimagasing  ke  towatc  ikwewak  wenidjani- 
sidjik  gaie  nwanawasodjik  ! 

Pagosenimik  Kije  Manito  kitci  eka  ineninda- 
gosieg  kitci  ojimoieg  pepongin  gaie  menadjitagani- 
wangin.  Kawikat  eko  akiwang  ki  iji  animikijiga- 
sinon,  kawikat  gaie  ta  iji  animikijigasinon  :  apitci 
ta  kitci  animat ;  eka  dac  pecodjitosigobanen  Kije 
Manito  onom  animikijigaton,  kawin  awiak  ta  icko- 
nesiban ;  naiawanjawenindagosinidji  ondji  dac  o 
kat  ondji  pecodjiton  onom  animikijigaton. 

Caie  dac  pecotc  kitci  ickwaienimindwa  Jodawi- 
niniwak,  o  ka  kikenimawan  ka  anicinabewiitizoni- 
djin  ka  patakakwanawadjin,  o  ka  tepweweienima- 
wan,  caie  keget  apitcipa  Jezos  ka  nisangitc  o  kat 
inenimawan.  Icpiming  o  ka  wabandamawawa  o 
kikinawadjiwinini,  o  nickatisiwinini  ta  nagwatini 
3,nakwatong  ;  apitci  ta  segenindamok,  apitci  kata 

papapek,  wanina  kata  aiaiajikwek  ket  apitc  nise- 
nindamowatc ;  ceckwat  gotc  ta  cawenindizowak, 
caie  raa  ki  kapikose  cawenindjikewinikijik,  ta  aiaji- 
tewinikijigat.  Minwagac  anawi  ki  gaganonabanek 
Jodawininiwak  kitci  wi  anwenindizowapan  ;  mi  dac 
iim  apitc  acaie  ki  kapikose  cawenindjikewinikijik. 
Kinawa  dac  taiepwetawieg,  kawin  ki  ga  segenindan- 
sim  ;  taiagwatc  modjikenindamok,  caie  ma  mi  iim 
apitc  ket  agwacimigoieg,  winawa  eta  aianwetawi- 
djik  kitci  animisiwining  ta  inenindagosik,  o  ka 
kikenindanawa  epitc  animatinik  i  ki  anwetawiwatc. 
Kinawa  dac  ki  ga  maiawikwenim  pinama  ka  ki  ani- 
misiegoban  nin  ondji,  caie  ma  nind  agwacimigo- 
min  ki  gat  inenindam,  Anjening  ki  gat  ineninda- 
gosim,  enigokwakamigak  ki  gat  aijam  kitci  papati- 
patotameg  nind  inatisiwin,  ki  ga  mawandjiawak  ke 
wi  aiamiadjik  kitci  nodjimohegwa. 

Cacaie  ki  ki  windamonim  ket  ani  ingi  Jenoza- 
neming  gaie  kakina  Joda  ot  otenawiwang ;  kawin 
ponitokekon  kitci  kikinoamageieg  Joda  aking  na- 
nanj  kitci  ingi  ka  pimi  windamonagok.  Tepweta- 
wicik,  songa  nin  ga  witokawenimigonan,  inenimicik. 
Caie  eni  animakamigak  nongom  ka  windamonagok, 
ki  gat  inenindam  :  caie  mi  tebisek  kitci  pasanjeond- 
wa  Jodawininiwak.  Apitc  wabamegwa  minakanjik 
gaie  gotc  kotakak  mitigok  ij  ocki  otikwaniwiwatc 

gaie  ij  onimikowiwatc,  caie  ani  nibin,  kit  inenin- 
dam  ;  mi  tabiskotc  apitc  ke  wabandameg  kitci  ani 
animakamigak  nongom  eji  tipadjimotonagok,  caie 
izan  kata  pasanjewak  Jodawininiwak,  ki  gat  ine- 
nindam  ;  caie  ta  kikenindagosi  Jezos,  keget  win  ka 
piangiban  kata  inenima.  Wakwi  gaie  aki  ta  pon 
nagwaton,  eni  ikitoian  kawin  ta  andjitaganiwansi- 
non.  Okom  pematisidjik  kawin  kakina  ta  pon 
pimatisisik  ibwa  maci  ingi  oom  kijatc  ka  windamo- 
nagok.  Kit  anawi  nandawenindanawa  kitci  gwaiak 
windamonagok  gwetc  ke  taso  kijigak  gaie  gwetc  ket 
apitcak  kijik  kitci  ingi  ;  anic  dac  kawin  awiak  o 
kikenindansin,  n’os  eta  o  kikenindan,  ka  gaie  Anje- 
niwak  o  kikenindansinawa,  gaie  nin,  ka  nind  ine- 
nindagosisi  kitci  tipadjimotonagok,  caie  ma  ki  ki 
teb  windamonim  ij  ininagok  :  kawin  kakina  ta  pon 
pimatisisik  nongom  pematisidjik  ibwa  maci  ingi. 


112. — A iangwaminitizok,  ot  ina  Jezos  o  napotima. 
— Mino  anotaga?iak  gaie  matci  anotaganak. 

Aiangwamisik,  aiangwaminitizok,  ka  ki  ingi  apitc 
ka  nikipigobanen  kakina  aki,  kakina  ka  nisabawe- 
watc,  niping  ka  tapinewagobanen ;  mi  eta  Noe  gaie 

wiwan,  gaie  niswi  o  kwisisiwa  kakitote,  kawin  ki 
nisabawesik.  Ibwa  maci  madji  nikipigobanen, 
anotc  pimatisigwaban  anicinabek,  wawikondigwa- 
ban,  wawiwigwaban,  wawiwihitigwaban,  nananj  ini- 
kik  kitci  pindiketc  Noe  o  kitci  tcimaning.  Mi  ket 
ingi  apitc  ket  otisinag  ka  anicinabewiitizotc,  goto 
anotc  ta  pimatisinaniwan,  kaiasikatc  dac  ta  kocko- 
kak,  ta  paciwinak.  Gaie  ka  ki  ingi  megwatc  pema- 
tisitc  Lot,  wisinigwaban,  minikwegwaban,  kicpina- 
togwaban,  atantigwaban,  patakicimagwaban  mitigon 
kitci  nitawigiawatc,  mamikiwamikegwaban.  mi  dac 
gwetc  iim  kajigak  saiakahamogobanen  Lot  Sodo- 
ming  ejinikategobanen  iim  otenawigoban,  kimiwa- 
noickotegoban,  gaie  pimiteng  ejinagwak  apitci  met- 
cimagvvak  wakwing  ondjise,  kakina  Sodoming  enda- 
nakidjik  tcagizok,  kawin  pejik  ickwakizosi,  mi  ket 
ingi  apitc  ke  tagocing  Egwacingetc.  Ka  wanikeke- 
kon  endogobanen  Lotikweban,  ciwitagan  ki  owiiawi- 
notawa,  mikawenindamok  i  ki  iji  pasanjeontc,  we- 
wenint  tipaigek  eninagok  kitci  eka  animisieg  gaie 
kinawa  ;  abadjitaiok  Lot  wiwan  ka  tinitc,  anawi  o 
ki  igowan  Anjeniwan  :  ka  abanabikekon,  tec  igotc 
ojimok,  kenowek  aiabanabigoban  iaam  ikweban 
apitc  nondamogobanen  kimiwanoickote,  icpiming 
ondji  ickote. 

Apitc  dac  ket  ingi  nongom  kijatc  ka  windamona- 

gok,  nij  anicinabek  mamawi  i  nipawatc,  nij  anicina- 
bek  i  ningotiji  widjindiwatc,  nij  gaie  i  mamawi  ano- 
kiwatc  kitikaning,  pejik  ta  awakana,  pejik  kata 
kihiwe ;  nij  ikwewak  mamawi  ta  potahagek  pejik 
potahaganing,  pejik  kata  awakana,  kotak  dac  ta 
kihiwe.  Aiangwaminitizok,  kit  ininim,  aiangwam 
ganawenindizok,  aiamiak,  ket  na  ki  kikenindanawa 
gwetc  apitc  ket  ingi,  Aiangwaminamok  ki  teiwan 
kitci  eka  kosikwang  onzam  wisinieg,  onzam  minik- 
weieg,  ozamenimoieg  aking  endagokin  kitci  paciwi- 
nigoieg ;  eji  paciwinindwa  pinecinjicak  asaping 
pendahamowadjin,  mi  ket  iji  paciwinindwa  kakina 
anicinabek  wakitakamik  pematisidjik  :  iim  kijik  o 
ka  paciwinigonawa. 

Aiangwaminitizok,  ganawenindizok,  kakik  aia¬ 
miak  kitci  ki  ojimotoieg  ket  iji  animak,  kitci  gaie 
waki  wabaminag  ka  anicinabewiitizotc  apitc  ket 
otisinag ;  nipepik,  endotamowatc  mino  anotaganak 
i  piawatc  tebenimigowadjin  eka  kikenindamowatc 
apitc  ke  tagooininigwen,  koni  onagocinik,  konima 
abitatibikatinik,  konima  gaie  mi  apitc  iim  nitam 
ke  nondagosinitc  pakahakwan,  konima  pitabaninik. 
Kawin  ta  onicicinsinoban  kitci  paciwininag  apitc 
ket  otisinag,  tanak  nipaiegoban :  nipepik  kitci 
aiangwaminitizoieg,  kitci  gaie  aiangwaminegwa  ke 
tipaigacidjik.  Ki  naganinagok  wakwing  kitci 

ijaian,  songa  aiangwamenindizokeg  endowatc  anota- 
ganak  ningotiji  ejanidjin  tebenimigowadjin,  ot 
inenimigowan  wewenint  mizi  kekon  kitci  nanagata- 
wenindamowatc  nananj  kitci  tagocininitc.  Ot  inan 
genawenindaminidjin  ot  ickwandem,  kakik  ecowa- 
pin  kitci  cenamawian  apitc  ke  tagocinowanen ; 
kawin  ot  inasiwan  :  mi  iim  apitc  ke  tagocinan. 
Gaie  kinawa,  nind  ockinikimitok,  ecowenindamok 
kitci  mino  ani  tibisatwaieg  eneniminagok,  kawin 
kit  inisinonim :  mi  iim  apitc  ket  otisinagok,  mi 
eta  eninagok  :  aiangwamisik,  ecowenimicik,  miko- 
mik  kekinoamawegok  gaie  winawa  kitci  ecowenin- 
damowatc :  eninagok  mi  gaie  kakina  anicinabek 
enagwa  :  ecowenindamok  gaie  aiamiak. 

Awiak  kije  inini  kikenindang  apitc  ke  tagocini¬ 
nitc  ke  kimotinidjin,  kawin  ta  nipesiban,  kawin  ta 
iji  pamitansiban  kitci  iji  pagonebidjiganiwaninik 
endatc :  awacamenj  kinawa  kit  inenindagosim  kitci 
aiangwamenimoieg,  kawin  ki  ga  kikenimasiwawa 
ka  anicinabewiitizotc  gwetc  apitc  kitci  otisinag,  ki 
ga  kockohigowa. 

Awenen,  kit  inenindam,  mino  anotagan  ka  ano- 
nigotc  tebenimigodjin  kitci  nagatawenimatc  witc 
anotagana,  kitci  ondinamawatc  midjim  kitci  ani 
acamatc?  Ningotawasitok  ta  inenindagosi  aam 
anotaganimijinawe,  ani  tibisatwatc  tebenindamini- 

djin  enenindaminitc  nananj  kitci  tagocininitc,  ke- 
kon  nagatawenindamawatc.  Taiagwatc  dac  ma- 
manj  ganawenindamawatc  tebenimigodjin  endanitc, 
eka  aiangwaminatc  witc  anotagana,  ij  inenindang  : 
ka  ma  win  wibatc  kata  tagocinsi  tebenimitc,  papa- 
kitewatc  witc  anotagana,  onzamipitc,  onzam  kakik 
wanadjiwisinitc,  gaie  onzam  wawisinitc,  o  ka  pack 
winigon  tebenimigodjin,  o  ka  kockohigon,  o  ka 
nicki  aiahogon,  o  kat  asigon  megwe  waiejinge  inini- 
wa  gaie  eiamiekazonidji  :  metci  aiamiekazongin 
kata  inenindagosi,  ondjita  kata  nanekatenindamiha 
kakike  i  daje  mawinaniwaninik,  kakike  i  matweia- 
bitecinaniwaninik  kata  asa. 

Jezos  i  tipadjimatc  mino  mijinawen  gaie  matci 
mijinawen,  o  katc  windan  enatisinitc  Pharizienhia 
gaie  win  ot  ockinikima.  Pharizienhiak  ondjita 
mamanjenindamok  ot  inenindagosiwiniwa,  mi  ket 
ondji  animisiwining  inenindagosiwatc.  Jezos  dac 
ot  ockinikima  ij  ani  mino  kikinoamagenitc  ot  ani 
pakinwatanawa  o  kitci  cawenindagosiwiniwa. 

113.  —  Kikangwak  kekitawenindangik  gaie  ka  ki 

wanatisidjik. 

Iim  apitc  wakwing  okimawiwin  ta  inenindagwat 
enenindagosiwatc  mitaswi  kikangwak  ka  otapinan- 
gik  o  kakakiwikoj-wasakonenindamaganiwan,  ka 
awi  nakickawadjik  pejik  ininiwan,  pejik  ikwewan 
gaie  wa  witikendinidji.  Nanan  dac  kikangwak 
kakitawenindamogwaban,  nanan  dac  pizinatisigwa- 
ban.  Pezinatisidjik  ij  anawi  ki  otapinamowatc  o 
kakakiwikoj-wasakonenindamaganiwan,  kawin  pi- 
mite  ot  acitc  otapinansinawa  :  kekitawenindangik 
dac  ot  acitc  otapinanawa  pimite  ot  onaganiwang, 
kiki  o  kakakiwikoj-wasakonenindamaganiwan. 
Kinwenj  dac  ij  inendinitc  wa  wiwinidjin,  kakina 
nanikingwamogwaban,  keg  apitc  nipagwaban. 
Aiabitatibikatinik  dac,  matwe  nanondagosinaniwa- 
nini  :  caie  tagocin  wa  wiwitc,  awi  nakickawik.  Mi 
apitc  kakina  kweckosiwatc  ikim  kikangwak,  mi  i 
nahinamowatc  o  kakakiwikoj-wasakonenindamaga- 
niwan  ;  pezinatisidjik  o  ganonawa  witc  kikangwa 
kekitawenindaminidji,  ot  inawa  :  nenawinamawici- 
nam  ki  pimitemiwa,  ni  kakakiwikoj-wasakonenin- 
damaganinan  ani  tcagakite  ;  ot  ajite  ganonigowa  dac 
nebwakanigobanena,  ot  igowa  :  ka  koni  ta  tebisesi- 
nobanen  gaie  ninawint  gaie  kinawa  ondji,  koni  ta 

nondesebanen  hi  pimiteminan,  endawatc  atawewi- 
niniwak  ijak,  awi  kicpinataiok  pimite,  kicpinatama- 
wanisitizok  pimite.  Megwatc  ij  awi  kicpinatowatc, 
caie  keget  tagocin  ke  wiwitc  ;  kakangowidjik  keki- 
tawenindangik  ka  ecowenindamogobanenak,  ot  ani 
widjiwawan  ke  wiwinidjin,  mi  mamawi  i  pindike- 
watc  witikendiwimikiwaming,  mi  dac  i  kipaikatek 
ickwandem.  Keg  nanawatc  tagocinok  nanan  ka¬ 
kangowidjik  pezinatisidjik,  ikitowak  :  tebenimiang, 
tebenimiang,  cenamawicinam.  Ot  ajite  ganona,  ot 
ina  :  gwaiak  ki  windamonim,  ka  ki  kikenimisino- 
nim. 

Ka  nipakekon,  ka  ma  ki  kikenindansinawa  kiji- 
gak  ka  gaie  ki  kikenindansinawa  tipaigan.  Kawin 
awiak  naiagina  o  ka  kikenindansin  apitc  ke  nago- 
sian,  mi  wendji  ininagok  :  aiangwamenindizok, 
ecowenindizok. 


1 1 4. — Kitci  conian. 

Mamindjitc  kaiacawatc  ki  ga  windamonim  kitci 
ki  nisitawenindameg  ondjita  enenindagwak.  Kije 
inini  pejik,  wasa  wa  ijadjin,  o  nandwewema  ot  ano- 
tagana,  o  mamina  conia  kitci  nigitonitc.  Pejik  ot 

anotaganan  nanwabik  kitci  conia  o  minan,  kotakan 
dac  nijwabik  o  minan  kitci  conia,  kotakan  pejikwa- 
bik  o  minan  kitci  conia  ;  eji  nibwakawanenimatc 
ot  anotagana,  mi  eji  minatc  conia  kitci  nitawigito- 
nitc,  tec  igotc  mi  eji  madjagobanen  ka  maminatc  ot 
anotagana.  Nanwabik  kitci  conia  ka  ki  minintc 
o  ki  nigitonan,  nanwabik  o  ki  pakinwa- 
tan.  Mi  gaie  nijwabik  kitci  conia  ka  minintc,  nijwa¬ 
bik  ot  acitc  nigitonan.  Aam  dac  pejikwabik  eta  ka 
minawindibanen  kitci  conia,  ot  awi  ningwakamigi- 
nan  tebenimigodjin  o  coniamini.  Wikat  panima 
tagocinon  tebenimigowadjin,  o  nanda  kikeninda- 
magowan  ot  anokiwiniwa.  Nanwabik  kitci  conia 
ka  minawindibanen  o  nansikawan  tebenimigodjin, 
o  niminamawan,  ot  inan  :  tebenimin,  nanwabik  ki 
mijinaban  kitci  conia ;  na,  nanwabik  ningi  acitc 
pakinwatan.  Ot  igon  tebenimigodjin  :  kwenatc 
endian,  meno  anotaganiwi&n,  kit  apenimowini  ano- 
taganiw  :  ki  ki  mino  anokitaw,  pangi  ij  anawi  ki 
mininanban ;  nibina  kekon  ki  gat  agwenindamonin, 
pindiken  tebenimik  o  minawanigosiwining.  Waam 
dac  nij  kitci  conia  ka  minindiban,  o  nansikawan 
gaie  win  tebenimigodjin,  ot  inan  :  tebenimin,  nij 
kitci  conia  ki  mijinaban  ;  na,  nijwabik  ningi  acitc 
pakinwatan.  Ot  igon  tebenimigodjin  :  manitoka- 
zon,  meno  anotaganiwian,  kit  apenimowini  anota- 

ganiw  :  ki  ki  mino  anokitaw,  pangi  lj  anawi  ki 
mininanban  ;  nibina  kekon  ki  gat  agwenindamonin, 
pindiken  tebenimik  o  minawanigosiwining.  Win 
dac  aam  pejikwabik  eta  ka  minawindibanen  o  nansi- 
kawan  gaie  tebenimigodjin,  ot  inan  :  tebenimin,  ki 
kikenimin  eji  mamackawenindam&n,  ki  kickacki- 
jike  ij  anawi  eka  ki  daje  pakitinaianban,  ki  ma- 
wandjiton  ij  anawi  eka  ki  siswebinaian ;  ki  ki  gota- 
nenimin,  mi  wendji  ki  awi  katoian  ki  coniam  ana- 
makamik  ningi  ningwakamiginan,  na,  mi  oom  ki 
coniam.  Ot  ajite  ganonigon  tebenimigodjin,  ot 
igon  :  metci  anotaganiwian,  ki  kitimi  anotaganiw 
ki  kikenindanaban  i  kickackijikeian  ningotiji  ij 
anawi  eka  ki  pakitinaian,  i  mawandjitoian  ij  anawi 
eka  ki  siswebinaian  ;  inenindagwatoban  kitci  mina- 
twa  ni  coniam  netawigitodjik  conia  kitci  nitawigi- 
tamawipan.  Ot  ina  dac  ot  ockinikimk  :  makamik 
oom  kitci  conia,  minik  aam  mitaso  wabik  conia 
genawenindang  :  awiak  tanitc,  eckam  ta  ani  mina, 
ta  wanadjia ;  awiak  dac  tanisik,  ta  makama  inikik 
endanitc  enenindagositc,  ta  nesitamenindamiha  o 
kitimiwin  ondji  :  otapinik  dac  aam  matci  anotaga- 
nic,  pindikewebinik  pasakic-tibik-mikiwaming,  mi 
endaje  i  mawinaniwang,  mi  endaje  gaie  i  kijickabite- 
naniwang. 

115.— Ket  iji  tipakoniketc  Jezos. 

Jezos  i  tipadjimatc  mine  anotagana  ka  mino 
nitawigitonitc  tebenimigowadjin  o  coniamini,  gaie 
matci  anotaganan  ka  ningwakamiginaminidjin 
tebenimigodjin  pejikwabik  conia,  kaiasawatc  o 
tipatotan  ke  tinitc  ot  ockinikima :  mino  kikinoama- 
genitc,  apitci  o  ka  mino  napanona ;  kitimiwatc 
dac  ondjita  ta  wanadjitwatizowak.  Jezos  kijatc  o 
tipadjima  ke  tinitc  Jodawininiwa  eka  wi  anwenin- 
dizonitc,  wibatc  kitci  animisinitc,  ot  ina ;  pekic  gaie 
o  tipatotan-  ket  ingi  apitc  ke  wi  pon  akiwanogwen. 
Caie  dac  wi  pon  akiwang  apitci  ta  kitci  animikiji- 
gat  enigokwakamigak.  Jezos  caie  tci  otisinang 
kitci  tipakoninang,  apitci  kata  kitci  gotaneninda- 
minagosi,  win  ketcine  micic  kata  nagosi,  o  ka 
widjiwigo  Anjeniwa,  apitci  kwenatc  tesapiwaganing 
kata  api ;  kakina  o  ka  nandwewema  anicinab^,  ka 
pimatisinigobanena  eko  akiwang,  gaie  ke  pi  pimati- 
sinidji  nananj  tci  pon  akiwang  endasowinzonitc:  en- 
dotang  awiak  nindasiwagana  genawenimadjin,  ma- 
nadjenic^,  ot  asa  o  kitci  niking  inakak,  minago  ma- 
nadjenica  o  namandining  ot  in  ina ;  mi  gaie  win 
Jezos  ke  totang,  tetipan  o  kat  asa  nebwakanidj 
gaie  nebwakasinigo.  Nebwakanigobanena  o  kite 
piking  inakak  o  kat  iji  pakitina,  nebwakasinigoba 

nena  nananj  eka  anwenindizonitc  o  namandining 
inakak  o  kat  asa.  Mi  sa  win  Jezos  ke  totang  :  o  ka 
mino  sakiitiwini  kijikabama  o  kitci  niking  inakakena 
epinidji,  o  kat  ina:  ondas  ijak,  kinawa  n’os  saiakiinag, 
pi  tibenindamok  kit  okimawiwiniwa  ka  ecowinikatek 
kinawa  ondji,  apitc  maiadji  akiwanogobanen  :  nipa- 
katenaban,  ki  ki  acamim ;  ni  nipakwenaban,  ki  ki 
minahim  ;  ni  maiata  anicinabewinaban,  ki  ki  pin- 
dikajim  endaiegoban ;  ni  pingwacakitinaban,  ki  ki 
agwihim  ;  ni  katonewinaban,  ki  ki  mawatisim  ; 
kipaotimikiwaming  ni  kipaogonaban,  ki  ki  nansi- 
kawim.  O  kat  ajite  ganonigo  nebwakanidji,  o  kat 
igo  :  Tebenimiang,  anin  apitc  ka  wabaminangiban 
ka  pakateianban,  ka  acaminangiban  ?  Ka  nipa- 
kweianban,  ka  minainangiban  ?  Anin  apitc  ka 
wabaminangiban  ka  maiata  anicinabewianban,  en- 
daiang  ka  ki  pindikaninangiban  ?  Ka  pingwaca-  ' 
kiti^nban,  ka  ki  agwihinangiban  ?  Anin  apitc  ka 
wabaminangiban  ka  katonewianban  gaie  ka  kipao- 
goianban  kipaotimikiwaming,  ka  ki  nansikonangi- 
ban  ?  O  kat  ina  Jezos  :  ka  totawegwa  ikim  ni  kani- 
sak  awacamenj  pepiwicensiwidjik,  nin  ki  ki  totawim. 
Mi  dac  apitc  ke  ganonatc  o  namandining  pemiapi- 
nidji,  o  kat  ina  :  awas  ijak,  pakewijicik,  matci  aia- 
wicitok,  metci  anicinabewieg,  kakike  ickoteng  ijak, 
Matci  Manitok  ki  ga  witc  metizomawak,  winawa 

ondji  ki  eeopotawenaniwan.  Ni  pakatenaban,  ka 
ki  ki  acamisim  ;  ni  nipakwenaban,  ka  ki  ki  mina- 
hisim  ;  ni  maiata  anicinabewinaban,  ka  ki  ki  pin- 
dikajisim  endaiegoban  ;  ni  pingwacakitinaban,  ka 
ki  ki  agwihisim  :  ni  katonewinaban,  ni  kipaogona- 
ban  kipaotimikiwaming,  kawin  ki  ki  mawatisisim. 
Mi  apitc  gaie  winawa  o  kat  ajite  ganonigo,  o  kat 
igo  :  Tebenimiang,  anin  apitc  ka  wabaminangiban 
ka  pakateianban,  ka  nipakweianban,  ka  maiata 
anicinabewianban,  ka  pingwacakitianban,  ka  kato- 
newianban,  ka  kipahogoianban,  eka  pameniminangi- 
ban  ?  O  kat  ajite  ganona,  o  kat  ina  :  ni  tepwe 
eninagok,  ij  eka  ki  pamenimeg  awiak  awacamenj 
pepivvicensiwidjik  towak,  nin  tanasak  ki  ki  totawim, 
ka  ki  ki  pamenimisim.  Mi  apitc  kakike  animisi- 
wining  kata  ijik,  gweiakwatisidjik  dac  kakike  pima- 
tisiwining  kata  ijik. 

Jezos  i  tipatotang  ket  ingi  apitc  ke  tipakonatc 
kakina  anicinabe,  kawin  o  tipatotansinan  kakina 
mino  aindowin,  mi  eta  cawenindiwin  o  windan, 
ondjita  ma  o  minwenima  neta  cawenindjikenidji  : 
awiak  neta  cawenindjikedjin,  o  tibisatwan  kakina 
eji  kikahamonang  Kije  Manito  :  neta  cawenindji- 
ketc  o  gackiwatizon  kakina  Kije  Manito  o  cawenin- 
djikewinini ;  awiak  dac  manjininiketc,  sasakisitc, 
kakina  mino  aindowin  o  wanadjitwatizon.  Mi  eni 

ikitogobanen  Jezos  caie  kekat  kitci  ani  nisintc  ; 
tasin  tebikatinigin  apigoban  pakanens  pikwatina- 
sing,  kekijebawagakin  dac  awi  kikinoamagegoban 
aiamie  miki warning,  mi  indaje  anicinabek  nikan 
epiwagobanen  Jezosan  i  wi  pizindawawatc. 


116. — Koki  min  aw  ate  kikitonotawa  Jezos.  —  Ot 
ataweni  wi  iaiv  Jodasan. 

Meia  kikinoamagegobanenak  gaie  kije  ininiwak 
mawandjiitigwaban  endanigobanen  o  maiaosemi- 
wan  Kaif  ijinikazonigoban,  Jezosan  kitci  kikitono¬ 
tawa  watc,  mi  endaje  i  pejikotowatc  o  mitonenindji- 
ganiwa  i  wi  takonawatc  Jezosan  :  nanda  katahag- 
waban  anawi  i  gotanenimawatc  Jezos  saiakiigodji  : 
mi  wendji  ikitowagobanen  kije  ininiwak  gaie  meia 
kikinoamagegobanenak  :  ka  nindawatc  wi  takonasi- 
wata  menadjitaganiwangin,  onzam  ki  gat  ondjiigo- 
min,  onzam  ta  pajikwatakamigat. 

Megwatc  kakitonotawawindibanen  Jezos  kitci 
nisintc  Kaifan  endanitc,  mi  gwetc  iim  apitc  Jezos 
apigobanen  pakanens  pikwatinacing  tibickotc  Jeno- 
zanem,  nikan  tipatotamawagoban  ot  ockinikima 
ket  iji  animisiwatc  Jenozaneming  epidjik  kitci  nici- 

wanadjitaganiwaninik  ot  otenawiwa  gaie  kakina 
enigokwak  Joda  aki. 

Iim  apitc  Matci  Maniton  o  pindikagon  Jodas, 
kitci  awi  atawetc  Jezosan  wiiawini  ot  iji  mitone- 
nindjiganihigon.  O  nansikawa  dac  Jodas  meia 
kikinoamagenidji  gaie  kije  ininiwa,  ot  ina  :  weko- 
nen  ke  mijieg,  ki  ga  pakitinamonim  Jezos  wi  iaw. 
Ot  igo :  Niso  mitana  taswabik  ki  ga  mininimin. 
Win  dac  Jodas  nandawenindamogoban  kimotc  kitci 
pakitinamagetc  Jezosan  kitci  eka  kikenindagosisik. 


117. — Kijia  Oka  n  istiwin . 

Nijo  kon  ij  inatenik  kitci  manadjitaganiwaninik 
Jezos  o  ki  mawandjia  onapotima  kitci  mamindjitc 
aiamie  witopamatc  ejitwawagobanen  iim  apitc  Jo- 
dawininiwak.  Ka  ickwa  onagociwisiniwatc  dae, 
pasikwigoban  Jezos,  kitcikonaiegoban,  wabigin 
kitcibizogoban,  nipatogoban  onaganing,  mi  dac  i 
kisisipasitewatc,  gaie  i  kasiamawatc,  ot  aion  wabi¬ 
gin  ketcibizotc.  Wa  kisisipasitewatc  kitcitwa  Pie- 
nan,  ot  igon  :  Tebenimin,  makatatc  !  ki  wi  kisi- 
sipasitew  !  Ot  inan  :  ka  ki  kikenindansin  endo- 
taman,  keck  panima  ki  ga  kikenindan.  Ot  igon  : 

ka  ondjita  wikat  ki  ga  kisisipasitehosi.  Ot  inan 
eka  kisisipasitehonan,  eka  pinihinan,  kawin  ki  ga 
witc  minawasimisi.  Ot  igon  :  Tebenimin,  kawin  eta 
ni  siting,  ni  nindjing  gaie,  ni  ctikwaning  gaie  pina- 
djihicin.  Ot  inan  :  awiak  panatisidjin,  kawin  ine- 
nindagosisi  kitci  kisisipaniganiwitc,  acaie  kakina 
pinisi.  Kinawa  ki  pinatisim  anawi,  kawin  dac 
kakina  ;  kikenimagoban  Jezos  ka  atawenidjin  wi 
iaw,  mi  wendji  ikitogobanen  i  ganonatc  o  napotima  : 
kinawa  ki  pinatisim  anawi,  kawin  dac  kakina. 

Ka  ickwa  kisisipasitewatc  Jezos  o  napotima, 
koki  pitcikonaie,  mi  dac  ij  onapitc  wisiniwaganing, 
mi  dac  ij  inatc  o  napotima :  ki  ki  wabamim  ka 
totonagok  ;  kit  ijim  ako  :  Kekinoamawiang,  Tebe- 
nimiang ;  ki  tepwem  dac  ij  ijieg,  keget  ma  nin 
kekinoamonagok  gaie  tebeniminagok.  Mitonenin- 
damok  dac :  ki  ki  kisisipasitehonim,  ij  anawi  maia- 
osekandonagok  ;  gaie  kinawa  kisisipasitehotik.  Ki 
ki  mino  inaciinim,  gaie  kinawa  kitci  totameg  ka 
totaman. 

Eckwawetc  Jezos,  otapinagoban  pakwejiganan, 
aiamitawagoban,  nenawinagoban,  gaie  minagoban  o 
napotima  ij  inatc  :  otapinamok  gaie  midjik  kakina 
endatcieg,  mi  ??ia  oom  ni  iaw  t  ki  ga  pakite?ii?ida- 
mawanisigom  ;  totamokeg  iim  kitci  mikawenimieg. 
Mi  dac  ij  otapinamogobanen  minikwagan  ij  atenik 

cominabo  gaie  memandjic  nipi,  aiamitwatamogoban’ 
minagoban  gaie  o  napotima  ij  mate  :  otapinamok , 
minikwatamok  gaie  kakina  endatcieg ,  mi  ma  oom 
ni  miskwi  ke  siginamonagok  gaie  ke  siginamawa- 
gwa  kakina  anicinabek  kitci  kasiikatek  patato- 
win ;  tasin  ke  minikwatameg ,  totamokeg  iim  kitci 
mikawenimieg. 

Ij  ikitotc  Jezos  :  totamokeg  iim  kitci  mikaweni 
tnieg ,  mi  ij  anonagobanen  o  napotima  gaie  dac 
aianikatc  mekatewikonaienidji  kitci  ojianitc  gaie 
winawa  kitcitwa  Okanistiwinan  ij  anamensikenitc. 
Inagoban  tanasak  :  tasin  ket  anamensikeiegon,  nin 
gat  aton  ni  iaw  ostiwining  gaie  aiamie  minikwaga- 
ning  ;  kawin  caie  ta  pakwejiganiwisi  ostiwin,  ij  ana- 
wi  pakwejiganensing  ijinagositc  ;  ka  gaie  ta  tagosi- 
non  kamiskwagami  aiamie  minikwaganing,  ij  anawi 
kamiskwagaming  ijinagwak  ;  ondjita  ta  andjitaga- 
niwi  pakwejigan,  ondjita  ta  andjitaganiwan  kamis¬ 
kwagami,  meckot  nin  gat  ap  ostiwining  gaie  aiamie 
minikwaganing. 

118. — Jezos  o  tajima  ke  pakitenim igodji. — 
Paka  nens-kitikan. 

Ka  kijiatc  Jezos  kitcitwa  Okanistiwinan,  kino- 
enj  o  ki  mino  gaganona  o  napotima.  Kijatc  o  ki 
windamawa  ke  totagotc,  ot  ina  :  ki  ga  pakitenimim 
kakina :  ot  inan  Pienan  :  nisin  ki  gat  agatcitaw, 
ki  ga  pakitenim ;  tcibwa  maci  nisin  nondagositc 
pakahakwan,  acaie  nisin  ki  ga  ki  ikit,  ka  ni  kike- 
nimasiwa,  ki  gat  ij. 

Gackenindamogwaban  dac  winawa  ij  ineninda- 
mowatc  :  kekat  ninga  naganigonan ;  Jezos  dac  i  wi 
kakizomatc,  ot  ina  :  ki  ga  mininim  Mino  Manito 
ke  kikinoamonag  kakina  taiepweienindagwak;  sak- 
iitik,  wewikanisindingin  iji  sakiitik ;  o  ki  pagoseni- 
man  Kije  Maniton  ’osan,  o  ki  pagosenindamawa- 
nisa  o  napotima  kitci  ondinamagonitc  sakiitiwin 
gaie  dac  kitci  pindikanigonitc  wakwing.  O  ki  iji 
pagosenindamawanisa  gaie  kakina  ket  aianikatc 
tepwetaminidji. 

Wecki  tibikatinik,  megwatc  ij  animitagositc  mi  i 
pasikwitc  ij  ani  madjatc,  eckam  ot  ani  ganona  kitci 
apitci  tipaigenitc  Kije  Maniton  ot  animitagosiwi- 
nini.  Pakanens-pikwatinang  mi  endaje  ejiwinatc 
pepawidjiwigogobanena,  abita  tipaigan  apitcanigo- 
ban,  kijatakimikiwam  ategoban,  mi  indaje  i  nagana- 

gobanen  nicwaswi  ot  ockinikima  ;  Pienan  eta  gaie 
Janhian  gaie  Jakwan  awas  keiabatc  o  ki  ijiwina 
kitikaning,  wiaki  mijacki  kitikan.  Caie  segenin- 
damogoban  k’osinan  Jezos,  cikatenindamogoban, 
apitci  gackenindamogoban,  mi  dac  enatc  i  nisinitc  : 
epitc  gackenindaman,  nipowin  ni  pecowabandan, 
ondaje  apik  kinawa,  ka  nipakekon,  aiamiak  gaie 
kinawa  kitci  eka  waiejiinag  Matci  Manito.  Awaca- 
menjic  ki  iji  Jezos,  eko  tebiwebinikatek  asin  ij 
apakidjikatek  inikik  ki  iji,  nicike  ij  awi  aiamiatc. 

Mi  dac  i  waodjingwanikapawitc,  wanina  anime. 
nindamogoban  ket  ani  ininik,  ket  na  memandjic 
wanenindamogoban  ket  ininik.  Kijatc  ki  inenin- 
dizogoban,  manotc  gaie  nin,  mi  ket  iji  animisian 
eji  animisiwatc  anicinabek  eni  nipowadjin,  gaie 
pekic  inenindamogoban  :  ninga  kikinoamawak  ani¬ 
cinabek  ket  iji  mitonenindamowatc  wi  pon  pimati- 
siwatc.  Kawin  awia  kitci  ki  teb  tipatotang  epitc 
animisigobanen  ;  kawin  anawi  akosisi,  anic  dac  i 
kikenindang  ket  ininik,  mi  wendji  gackenindamo- 
gobanen  :  wanina  keget  animisigoban,  enowek  dac 
’osan  o  pakitinamawan  ot  animisiwin,  ot  inan 
’osan  :  n’ose,  n’ose,  ka  kekon  ki  pwanawitosin,  mi- 
tagwenamawicin  ket  iji  animisian ;  enowek  kawin 
nin  enenindaman  kata  insinon,  kin  gotc  enenin¬ 
daman  mi  ket  ingi,  ondjita  ki  tibenindamonin  ke 
tian.  1 1 

Ka  aiamiatc  mi  i  pasikwigobanen,  o  nansikawa 
niswi,  pecotc  apik,  ka  inagobanena;  acaie  nipani- 
goban  epitc  gackenindamonigobanen  gaie  winawa  ; 
mi  i  ganonagobanen  Pienan  :  Simonh,  ot  inan,  ki 
nipa  nangwana  ?  Mi  dac  i  mamawi  ganonatc,  anin  ? 
Ka  nangwana  kanake  pejik  tipaigan  inikik  ki  gacki- 
tosim  kitci  winbinemieg,  kitci  eka  nipasiweg  ?  Ka 
nipakekon,  ot  ina  i  nisinitc,  aiamiak  kitci  eka 
waiejiinag  Matci  Manito ;  mackawisimagat  mitone- 
nindjigan,  wiias  dac  cagosimagat.  Ikitogoban 
tanasak :  ka  onzam  apenimokekon  ki  mitonenin- 
djiganiwa,  ki  iawiwan  wibatc  kata  cagosimagaton 
eka  songa  aiamiasiweg.  Ka  ickwa  gaganonatc  i 
nisinitc  pepawidjiwigogobanena,  mi  dac  minawatc  lj 
awi  aiamiatc  ka  taje  aiamiagobanen ;  mi  dac  keia- 
batc  eji  ganonagobanen  ’osan,  ot  inan  :  n’ose,  eka  ki 
ingi  kitci  animisian,  tibenindan,  ki  tibenindamo- 
nin  ni  iaw,  ket  inenimiwanen,  mi  ket  ingi. 

Minawatc  mi  i  nansikawatc  pepawidjiwigogoba¬ 
nena  i  nisinitc  :  minawatc  nipewak  ;  epkc  kicingo- 
ciwagobanen,  gwinawi  ikitowak  kitci  ganonawapan 
Jezosan,  mi  dac  minawatc  ij  awi  aiamiatc  Jezos  ; 
mi  acaie  nisin.  Pejik  anjeniwan  o  ki  pi  kakizomi- 
gon  ;  mi  dac  epitc  animenindamogobanen  ke  titc, 
ki  sakabwezonotamogoban  kinikawi  miskwi,  aking 
papangikawinigoban  ot  abwezowin ;  mi  dac  ma- 

mindjitc  i  nansikaw&tc  ot  ockinikima  keiabatc  nl- 
panigoban,  ot  ina  dac :  nipak  sa  goto,  anwebik* 
acaie  ma  tibise ;  kawin  keget  kitci  nipanitc  ot  ina- 
siwa,  tanasak  o  nanibikima ;  mi  dac  pitcinak 
gwaiak  i  windamawatc  ke  titc.  Caie  nind  ickwaie- 
nindagos,  pasikwik,  madjata,  caie  pecotc  pi  te  pekb 
tenimitc. 


119. — Pi  takona  Jezos. 

Megwatc  ij  animitagositc  Jezos,  acaie  keget  mi  i 
pi  nagositc  Jodas,  kiki  nibina  cimaganicak,  nibina 
gaie  anotc  anicinabek  enonawindibanenak.  Kije 
ininiwak  gaie  gotc  kekinoamagegobanenak  mamawi 
anokimogwaban  kitci  takonimintc  Jezosan,  anotc 
aiowinan  kakina  takonamogwaban,  cimaganan, 
sakaonan,  kitci  wasakonenindamaganabikon  ka 
cacipaiakin,  tibikatinigoban  ma.  Ki  ikitogoban 
Jodas :  kitci  eka  pitineg  pekitc,  ganawabamicik 
gotc,  ket  odjimak,  mi  aam  Jezos  ki  gat  inenindam, 
mi  aam  ke  takoneg,  aiangwam  ki  ga  pimiwinawa. 
Mi  dac  keget  Jodas  i  nansikawatc  Jezosan  ij  awi 
anamikaw&tc,  ot  inan  :  kit  anamikon,  Tebenimin. — 
Saiahiinan,  wekonen  wendji  tagocinan,  ikito  Jezos? 

makatatc  !  Jodas,  ki  pakitenimiodjim  nangwana 
wendji  pi  odjimian  ? 

Mi  dac  Jezos  ij  awi  ganonatc  cimaganica  pa  ta- 
konigodji,  ot  ina:  awenen  nendawabameg  ?  Jezos 
ni  nandawabamanan  Nazareting  daje  anicinabe,  ot 
igo.  Mi  dac  enatc  Jezos  :  nin  sapa  nandawabamieg. 
Mi  gotc  kakina  i  kawisewagobanen  ajikidjisek  kaki- 
na  pa  takoniwedjik,  nikabandamogwaban  ;  mitci  ta 
kiapitci  nipogwaban  eka  inenimapan  Jezos  koki  kitci 
wanickanitc  :  caie  dac  koki  aiapicicininitc  minawatc 
o  ganona  Jezos,  ot  ina  keiabatc  :  awenen  nenda¬ 
wabameg?  Mi  keiabatc  ekitonitc  :  Jezos  Nazareting 
daje  anicinabe  ni  nandawabamanan.  Ot  ina  Jezos  : 
acaie  ki  ki  ininim,  nin  nendawabamieg,  ket  ineni- 
miwegwen  totawicik,  kawin  ningot  totawiekekon 
nind  ockinikimak.  Mi  dac  i  takonawatc  Jezosan. 
Jezos  dac  ot  ockinikima  ot  igo  :  n’ose,  ki  ga  nanak- 
wimin  na  ?  Ibwa  maci  dac  ganonigowatc,  acaie  Pien 
ki  pakiteowe,  cimagan  o  pakiteikaken,  o  pakitewan 
pejik  anotaganan,  o  kickitawakekanaman  o  kitci 
nikining  inakaketawak,  Malkus  ijinikazogoban  iaam 
menitawakewebahiganiwitc,  ketci  kikinoamagenidjin 
anokitawagoban,  anotaganiwigoban.  Mi  dac  ekito- 
gobanen  Jezos  i  ganonatc  ot  ockinikima  :  ka  totan- 
kekon,  ka  nanakwikekon,  mi  dac  koki  ij  inamota- 
watc  ka  maniwebaikatenigiban  otawakani.  Jezos 

keiabatc  ot  inah  Pienan  :  pindahoton  koki  ki  cima- 
gan,  ke  pakiteigekwen  cimagan,  mindowa  gaie  win 
ke  nisigotc  cimagan.  Ka  na  ninga  minikwatansiri 
eji  minahitc  n’os  ?  Ikitogoban  tanasak  :  ka  na  ningat 
iji  animisisi  enimitc  n’os  ?  kit  inenindam  ina :  ta 
pwanawitomagatoban  ket  iji  pagosenimakiban  n’os 
kitci  pi  nindahitc  mitaswewan  acitc  nij  Anjeniwak 
awacamenj  keiabatc  inikik  kitci  pi  ganawenimiwatc  ? 
Anin  dac  ket  ingiban  kitci  ani  tepwemagak  aiamie 
masinaigan,  acaie  ma  ki  inansinaikate  aiamie  masi- 
naigan  nongom  ke  tian. 

Mi  dac  i  ganonatc  pa  takonigodji,  ot  ina  :  ki  pi 
nansikawim,  cimaganan  gaie  sakaonan  ki  takona- 
nawan,  gotc  anic  kimotiwinini  ki  ki  pi  takonawa  : 
endaso  kijigak  anawi  ki  witapimininawaban,  aiamie 
mikiwaming  gaie  ni  kikinoamagenaban  ;  ka  dac  ki 
ki  pi  takonisim,  ka  ki  ki  pi  cibinikenisim  kitci 
takonieg.  Caie  dac  nongom  ongajigak  mi  caie  i 
tibisek  kitci  takonieg,  caie  gaie  tagon  tibikatisiwini- 
tibenindjikewin.  Aiamie  masinaigan  eni  ikitomagak, 
onicicin  acaie  kitci  ani  ingi.  Mi  apitc  negatijimi 
gotc  Jezos  ot  ockinikima,  kakina  ojimowa  pejik 
eta  ockinawen,  keiabatc  ot  ani  noswawabamigon,  ot 
ani  nopinanigon,  nagasimonigin  eta  ot  agwinin. 
Cimaganicak  dac  o  wi  takonawan  inim  ockinawen, 
mi  dac  i  ^akitinang,  o  nagatan  o  nagasimonigin,  mi 


326 


dac  i  pingwacakitobinawatc,  ka  o  ki  mindjiminasi- 
wawati  inim  ockinawen,  ki  ojimowan. 


120. — Ijiwina  J  ezos  A?ian  gaie  Kaiphan  en- 
d antic. — Pasanowetva. 

Cimaganicak  ka  takonawatc  Jezosan,  o  takobi- 
nawan,  mi  dac  ij  ijiwinawatc  endanigobanen  Anan, 
mi  ejinikazonigobanen  Kaiph  o  cinisan.  Mi  dac 
panimintc  endatc  An  Jezosan,  mi  dac  wibatc  ij 
ikitogobanen  aam  An  :  ijiwinik  Kaiph  endatc  ni 
ningwan  ;  mi  meia  kikinoamagegobanen  Kaiph,  mi 
aam  ekitogobanen :  onicicin  pejik  anicinabe  kitci 
nisintc  kakina  anicinabek  ondji,  mi  ka  ikitogoba¬ 
nen  Kaiph,  ka  mawandjiitiwatc  kije  ininiwak  i  wi 
tipakonawatc  Jezosan  ke  totawimintc.  Kakina 
mawandjiitigwaban  Kaiphan  endanitc  kakina  meia 
kekinoamagegobanenak,  kakina  kije  ininiwak,  kitci- 
twa  anicinabek ;  win  dac  Kaiph  o  ganonan  Jezo¬ 
san,  o  kakwedjiman  ot  ockinikimini  endinitc,  o 
kakwedjiman  gaie  eji  kikinoamagenitc.  O  gano¬ 
nan  dac  Jezos  Kaiphan,  ot  inan  :  memicic  ningi 
ganonak  kakina  anicinabek  inikik  taiebitawiwatc  i 
mawandjiitiwatc  aiamie  mikiwaming,  kawin  kimotc 

ningi  kikinoamagesi ;  wekonen  wendji  kakwedji- 
min  ?  Kakwedjim  gotc  ka  pizindawidjik,  o  kike- 
nindanawa  ma  eji  kikinoamageianban. 

Eckwawetc  Jezos,  pejik  anotaganan  o  pasanowe- 
hogon,  pekic  ot  igon  :  mi  na  eji  ganonatc  ni  kije 
ininiminan  meia  kikinoamawiiamintc  ?  Mi  dac  ij 
ikitotc  Jezos:  wekonen  wendji  pasanowewian  ? 
metci  animitagosiwanen,  windan  ;  meno  animitago- 
siwanen,  wekonen  wendji  totawin  ? 


121. — Kinawicki  tipadjima  Jezos  gaie  nana- 

pakandjia. 

Ka  mawandjiitidjik  kikitowininiwak  gwinawi 
inenindamogwaban  ij  anawi  nandawenindamowatc 
awia  kitci  kinawicki  patamatc  Jezosan,  eka  izan 
ceckwat  ickwaienimasigwa  Jezosan  kitci  ineninda- 
gosiwatc.  Anawi  nibina  anicinabek  gotc  anotc  ot 
inawan  Jezosan,  ka  dac  pakwaienindagwasinon 
kitci  tepwemagakiban  ket  ondji  nisintc.  Keg  nij 
anicinabek  ikitogwaban  :  ningi  nondawanan  ij 
ikitotc  :  ninga  pikobiton  aiamie  mikiwam,  neso 
kijigak  kotak  ningat  ojiton,  kawin  anicinabe  o 
nindjing  kata  ondji  kijidjikatesinon.  Anawi  kj 

ikitowak  nij  anicinabek,  ka  dac  ki  teb  ineninda- 
gvvasinon  patandiwining  ket  ondji  nisindiban  Jezos. 
Mi  dac  i  pasikwitc  Kaiph,  o  ganonan  Jezosan,  ot 
inan  :  kawatc  ningot  kit  inasiwak  gotc  anotc  eni- 
kik  ?  Kawin  ningot  ikitosi  Jezos,  kawin  o  nakwe- 
tawasiwan  Kaiphan.  Mi  dac  kakina  ekitowagwen  : 
koni  kic  kin  itok  pinawigo  ka  ondji  piinang  ke 
cawenimiiang,  windamawicinam,  koni  kin  keget 
itok  ?  Mi  dac  ekitotc  Jezos  :  misawatc  windamo- 
nagok,  enowek  ka  ki  ga  tepwetawisim,  kekon  gaie 
kakwedjiminagok,  ka  ki  ta  ganojisim  ket  iji 
kakwedjiminagogoban,  kawin  enowek  ki  ta  pakiti- 
nisim.  Caie  dac  keget  ka  anicinabewiitizotc  kata 
iapi  o  kitci  nikining  Kije  Maniton  kakina  netawi- 
tonidjin.  Ot  inawan  :  kin  na  Kije  Manito  k’os? 
Mi  dac  ekitotc  Jezos  :  tepwemagat  ekitoieg,  nin 
n’os  Kije  Manito. 

Kaiph  mi  keiabatc  eji  kakwedjimatc  Jezosan,  ot 
inan  :  Kije  Manito  kaiakike  pimatisitc  ki  ganonik  i 
ganoninan  ;  ondjita  gotc  ki  tepwewini  kakwedjimin, 
kin  na  ondjita  Kristos  ?  Kin  na  Kije  Manito  weo- 
simatc  ?  Ikito  dac  Jezos  :  kwaiak  kit  ikit  ekiton, 
nin  keget  Kije  Manito  n’os  ;  keck  apitc  ningotin 
kitci  kijigak,  ki  ga  wabamim  apitc  pitc  ijai&n  anak- 
watong,  Kije  Manito  o  kitci  niking  ningat  ap.  Mi 
apitc  pakokonaiebinitizogobanen  Kaiph  ij  ikitotc  : 

ondjita  o  matci  inan  Kije  Maniton,  wekonen  ket 
ondji  nandawenimang  awia  ke  wi  tipadjimatc  epitc 
matci  anicinabewinitc,  acaie  ma  kakina  ki  nonda- 
wanan  epitc  matci  inatc  Kije  Maniton  ?  Anin  dac 
enenimeg?  Kakina  pejikwanini  enenindamowatc, 
ikitowak  kakina  :  acaie  nipowini  anicinabewi.  Mi 
dac  keget  ij  ickwamawatc  kitci  nisimintc.  Tec 
igotc  wibatc  o  sasikowanawan,  o  papakitewawan, 
anotc  ot  iji  papinotawawan,  ot  akwingwebinawan, 
nanint  o  pitikwakonindjitawawan,  nanint  dac  o 
pasanowewawan,  ot  inawan  i  papinotawawatc  : 
Kristos,  windamawicinam,  awenen  pekitehok  ? 
Anotc  ot  iji  papinotawawan,  o  nanapakanzomawan, 
o  matci  papijimawan. 


122. — O  pakitenimigon  Jezos  Pienan. 

Megwatc  i  papinotawawatc  Jezosan,  meia  kiki- 
noamagetc  endatc,  pintc  wakaigan  potawaniwanogo- 
ban,  mi  endaje  awazowagobanen  anotc  anotaganak, 
anotc  anicinabek,  gaie  Jezosan  ka  takonadjik ; 
awazogoban  gaie  win  Pien,  wasa  ki  ondji  nagatawa- 
bamagoban  Jezosan  i  wi  kikenimatc  ke  totawimintc. 
Caie  eni  tatc  Kaiphan  endanitc,  koni  pejik  anici- 

naben  eiamianigobanen  o  nisitawinagon  Pien,  mi 
dac  aam  eiamiagobanen  o  ganonan  kopaniekwen 
ickwandem  genawenindaminigobanen,  ot  inan  : 
manotc  kata  pindike  gaie  win,  inatok  Pien.  Kike* 
nindagosigoban  ma  Kaiphan  endanitc  aam  eiamia¬ 
gobanen,  mi  dac  wendji  pindikanintc  gaie  win 
Pien. 

Ka  pindikanintc  Pien,  tcik  ickote  ijagoban  gaie 
win  kopaniekwe  ;  mi  dac  wewenint  i  kijikabamatc 
Pienan,  mi  ij  ikitotc  kopaniekwe  :  mi  waam  ’pejik 
pepawidjiwapan  nongom  ka  takoniganiwinidjin, 
mi  dac  i  ganonatc  Pienan  aam  kopaniekwe,  keia- 
batc  ot  inan  :  ka  nangwana  ki  papa  widjiwasiwaban 
aam  ka  takoniganiwitc  ?  Mi  dac  ekitotc  Pien  :  ka 
mawin  nin,  ki  pitci  nisitawinaw,  ekwewi&n,  ka  ni 
kikenimasiwa  tekonawinden,  kawin  nin  ni  papa- 
widjiwasiwaban,  ka  ni  kikenindansin  ekitow&nen. 
Mi  dac  Pien  agwatci  wakaigan  eji  sakaamogobanen 
tcik  ickwand  ijagoban,  mi  dac  i  nondagositc  paka- 
hakwan.  Eni  sakaang  Pien,  kotakan  kopaniekwen 
i  kijikabamigogwen  Pien,  koni  o  ki  nisitawinagon, 
mi  ekitotc  :  mi  waam  pejik  pepawidjiwapan  Jezo- 
san  Nazareting  daje  anicinaben.  Mi  dac  minawatc 
i  pindikegobanen  Pien  ij  awi  awazogobanen.  Meg- 
watc  ij  awazotc,  nanint  o  kakwedjimigo,  ot  igo  :  ka 
nangwana  ki  papawidjiwasiwaban  Jezos?  Mi 

keiabatc  ekitotc  :  ka  mavvin  nin  ;  mi  acaie  nijin  ij 
ikitotc,  icpiming  inoigegoban,  ondjita  ka  nin  ni 
kikenimasiwa,  ikitogoban,  kawin  nin  ni  papawidji- 
wasiwaban.  Ka  ningotipaiganek  inikik  koni,  pejik 
Kaiph  ot  ockinikiman  tcinawendigwaban  Malkus 
Pien  ka  manitawakewadjin,  o  nisitawinagon  dac 
Pien,  epitowetc  gotc  ikito  ij  inohatc  Pienan  :  mi 
ondjita  Ganine  daje  anicinabe  JezosAN  pepawidji- 
wapan  ;  mi  dac  i  ganonintc  Pien  :  ka  nangwana  ki 
ki  wabamisinon  wiaki  mijacki  kitikaning  tekonintc 
pepawidjiwatiban  ?  Mi  dac  pekinidji  kotaka  i  nan- 
sikagotc  Pien,  ot  igo  :  kin  ondjita  ki  papavvidjiwa 
ban,  ki  nisitotagos  enwen,  ondjita  Ganinenang  kit 
indaje  anicinabew.  Acaie  mi  ij  ikitotc  Pien  :  ka  ma 
win  nin,  gotc  ka  nin  ni  kikenimasiwa  nin  aam  awe- 
nitok,  icpiming  kinawicki  inoigegoban :  ondjita 
matci  an imitagosi wining  iji  kandanamogoban,  gotc 
ka  ni  kikenindansin  oom  ekitoieg. 

Megwatc  ij  animitagositc  Pien,  minawatc  nonda- 
gosinigoban  pakahakwan  :  mi  dac  i  kijikabamago- 
banen  Jezos  Pienan.  Mi  panima  i  kockweninda- 
mogobanen  ka  ikitonigobanen  Jezosan  :  tcibwa 
maci  nisin  nondagositc  pakahakwan,  acaie  nisin  ki 
ga  ki  ikit,  ka  ni  kikenimasiwa,  ki  gat  ij.  Mi  gotc  i 
sakahamogobanen  Pien,  wanina  mawi  ij  anwenin- 
dizotc. — Kwenatc  enditc  Pien,  kijikabamigotc 

Jezosan,  tec  igotc  anwenindizo.  O  Jezos  !  iji  kijika- 
bamicinam. 


1 23. — -Jodas  kipi?iewebinitizo. 

Waiabaninik  kikitowininiwak  ka  ickwamawatc  Je¬ 
zosan,  itiwak :  madjiwinata  Jezos  Pinatan  en- 
danitc,  ket  na  kinawint  ki  tibenindizomin  ke  maia 
ickwaienimang.  Kvveiakwenindjiketc  dac  Jodas  ij 
ickwaienindagosinitc  Jezosan,  mi  ij  anwenindizo- 
gobanen  win  i  ki  pakitenimatc  i  ki  atawetc  wi  iawi- 
ni ;  mi  dac  koki  ij  awi  mikiwegobanen  conia  inikik 
ka  minawindibanen  kitci  awi  inohamagetc  Jezosan, 
ot  ina  :  ningi  pataindint,  ceckwat  ki  ki  awi  tibenin- 
damoninim  Jezos  o  miskwi,  ket  na  ningot  toban. 
Ikitowak  kikitowininiwak :  kawin  ni  papamenin- 
dansinanan,  kin  kit  indowin.  Jodas  dac  ka  webi- 
namagegobanen  conia  ka  minawindibanen,  ningotiji 
ijagoban  i  wi  kipinewebinitizotc,  ondjita  keget  kipi- 
newebinitizogoban  ;  matcikamik  !  packidjickagoban, 
kakina  onagic  sakidjisenigoban. 

Kekinoamagegobanenak  ikitowak  :  kawin  aiamie 
pakitiniganing  ta  acidjisesinon  oom  conia  ondji  ij 
anicinabemamiskwiwabikak  ;  o  ki  ondji  kicpinadji- 

kenawan  oom  conia  ka  ajackionaganikenidjin  o 
kitikanini  kitci  ningwahakaniwaninik  ningotiji 
wendjipadjin  anicinabe.  Mi  dac  ejinikatek  iim 
kitikan,  miskwi  kitikan.  Mi  apitc  ka  inogobanen 
pinawigo  ka  ikitogobanen  nakan  kikenindamogo- 
banen,  ki  ikitogoban  :  Kristos  ta  atawaniwanini  wi 
iaw,  niso  mitana  taswabik  kata  akindagwatini  wi 
iaw,  ka  ajacki  onaganiketc  towa  o  kitikan  kata  ondji. 
kicpinadjikateniwan  inim  conia  ket  ondji  nisindjin 
Kristos. 


124. — Pinatan  ij  apinitc  ijiwina  Jezos. 

Eckwa  papinotawawatc  Jezosan  kekinoamage- 
gobanenak  gaie  anotc  Jodawininiwak,  ot  ijiwina  wan 
Pinatan  endanitc,  pimi  takobizonigoban  ij  ijiwina- 
watc.  Kawin  aiamiesigoban  Pinat,  mi  wendji  eka 
ki  pindikesigwa  kekinoamagegobanenak  gaie  kije 
ininiwak  endanitc  :  ninga  wiiakickagonanan  pindi- 
keiang,  ket  na  aiamie,  inenindamogwaban,  caie 
pecotc  kata  kitci  manadjitaganiwan,  kawin  nin  ga 
mino  manadjitosimin  pindikeiang  eiamiasik  endatc. 
Icpimisakong  agwatcing  inakak  tesakotenigoban 
Pinat  endatc,  mi  endaje  i  sakaamogobanen  Pinat, 

mi  dac  iindi  wendji  ganonatc  :  anin  endieg  aam 
wendji  pindikaneg,  ot  ina  ? — Eka  ningot  tisigoba- 
nen,  kawin  ki  ta  ki  pakitinamosinonimin  ki  nin- 
djing  kitci  tipakonatc,  ot  inawan.  Kinawa  gotc, 
tipakonik  eji  pimatisieg ;  ket  inakonikewekwen  mi 
ke  titc,  ot  ina.  Ikitowak  dac  kije  ininiwak :  ket 
na  ninawint  ni  tibenindananan  awia  ke  maia  ic- 
kwaienimangitc  ?  Ot  anawabandamawa  Pinat  kije 
ininiwa  ekitonitc,  eka  ningot  tisigobanen  Jezos, 
kawin  ninda  ki  pakitinasiwanan  ki  nindjing  ij  ikito- 
nitc.  Mi  dac  ekitowatc  kije  ininiwak  :  ta  ickwaie- 
nima  kitci  nisintc,  kakina  ma  o  wanadjiton  kit 
akinan.  Gaie  kinaamage  kekon  kitci  minimintc 
ondjita  kitci  okiman.  Nin  ni  kitci  okimaw,  itizo  ; 
ikito  gaie  :  nin  ka  pieg. 

Mi  koki  i  pindikegobanen  endatc  Pinat,  mi  dac 
nandwewematc  Jezosan,  ot  inan  :  kin  na  keget 

tibenimak  Jodawininiwak  ?  Ikito  dac  Jezos: 
kin  na  kit  animitagosiwin  ekiton,  koni  awia  ki  ki 
nondawatok  ij  ikitotc  ?  Minawatc  ikito  Pinat  :  ket 
pa  ni  Jodawininiw?  Kite  anicinabek  gaie  meia 
kikinoamagedjik  ki  ki  asigok  ni  nindjing,  anin 
ka  iji  patatian  wendji  totagon?  Mi  dac  ekitotc 
Jezos  :  nind  okimawiwin  kawin  ondaje  aking  daje 
okimawiwiniwansinon  ;  ondaje  aking  daje  okima- 
wiwiniwangiban  nind  okimawiwin,  nind  ockinikimak 


335 


ninda  ki  kipiogok  kitci  eka  ningot  totawiwatc 
Jodawininiwak,  kawin  ondaje  aking  daje  okimawi- 
winiwansinon  nind  okimawiwin.  Mi  dac  enatc 
Pinat :  ki  kitci  okimaw  ina  ?  ot  inan  Jezosan. 
Keget  ni  kitci  okimaw,  ikito  Jezos,  mi  wendji  ki 
pi  nikian,  mi  gaie  wendji  ki  pi  ijaian  ondaje  aking 
kitci  kikenindamonagwa  anicinabek  tepwewin, 
tepwewini  anicinabek  ni  pizindagok.  Mi  dac 
ekitotc  Pinat :  wekonen  iim  tepwewin  ejinikata- 
man  ? 

Eckwawetc  Pinat,  minawatc  agwatcing  ijagoban 
i  tesakotenik  ij  awi  ganonatc  Jodawininiwa;  mi 
dac  ekitotc  i  ganonatc  Jodawininiwa  :  ka  sanananj 
keko  ni  kikenindansin  wendji  ickwaienimawegwen. 
Mi  dac  keiabatc  kekinoamagegobanenak  gaie  kije 
ininiwak  anotc  kekon  maianatatinik  ot  inawan  Je¬ 
zosan  ;  Jezos  dac  kawin  ningot  ikitosi  kitci  onzo- 
mopan  wi  iaw.  Ot  anawi  inan  Pinat :  ka  na  ki 
nondawasiwak  anotc  enikik  ?  Ka  nananj  enowek 
ningot  ikitosi  Jezos.  Mamakatenindamogoban 
Pinat  ij  eka  ningot  ikitosinik  Jezosan. 

125. — Ijiivina  Jezos  Erodan  endanitc. 

Eckam  sa  gotc  anotc  ot  inawan  Jezosan  Joda- 
wininiwak :  ondjita  ka  gwaiak  iji  kikinoamagesi, 
win  ot  indowin  wendji  gotc  anotc  ani  inenindamo- 
watc  anicinabek,  kawin  o  ki  tipaigesinawa  ekitonitc 
kije  ininiwa,  Ganinenang  inakak  ki  pi  matci  kiki- 
noamage.  Pinat  ikito  :  Ganinewininiwi  nangwana 
waam  ka  pindikaneg  ?  Mi  dac  ekitowatc  :  keget 
Ganinenang  daje  anicinabe  mindowa.  Erod  inawin- 
diban  tebenindamogobanen  Ganinenang,  mi  apitc 
epigobanen  Erod  Jenozaneming.  Mi  dac  Pinat  ij 
anokimogobanen  kitci  iji winimintc  Jezosan  Erodan 
endanitc.  Acai-e  nin  tanasak  nind  abiskonitis,  ine- 
nindamogoban  Pinat  epitc  animenindamogobanen, 
apitci  mikanigogoban  o  mitonenindjigan  :  eka  ic- 
kwaienimasiwak  Jezos,  ka  ninga  minwenindamiasi- 
wak  Jodawininiwak ;  ickwaienimak  dac,  ondjita 
ninga  pataindint,  ket  na  ningot  towa.  Mi  wendji 
apitci  minwenindamogobanen  kitci  ijiwinimintc 
Jezosan  Erod  endatc. 

Erod  gaie  win  apitci  minwenindamogoban  kitci 
wabamatc  Jezosan,  ki  nondagegoban  anotc  mama- 
katenindamowin  eji  gackitonigobanen,  inenindamo- 
goban :  kekon  ninga  wabandananan  eji  mamanda 
gackitotc.  Kakina  anotc  kekon  ot  anawi  ani  iji 

kakwedjiman  Jezosan,  ka  sa  nananj  ningot  ikitosi 
Jezos.  Gotc  anotc  ot  anawi  ani  inawan  maianata- 
tinik  neckenimadjik  Jezosan,  ka  nananj  ningot 
ikitosi  Jezos,  waki  gotc  o  pizindawa  eni  aigotc 
neckenimigodji.  Ka  minwenindansi  Erod  ij  eka 
kekon  nananj  kikenindansik  wendji  wi  wabamago- 
banen ;  meckot  o  papineniman  Jezosan,  mi  dac 
ekitogobanen  Erod  :  waiabikatinik  agwanaok.  Mi 
dac  keget  endotawagobanen,  waiabikatinik  o  ki 
agwanawawan.  Mi  dac  keiabatc  ekitogobanen 
Erod :  madjak,  kiwewinik,  Pinat  endatc  ijiwinik 
koki.  Nickenindigwaban  Pinat  gaie  Erod,  mi  dac 
naitak  i  kijigatinik  i  pon  nickenindiwagobanen. 


126. — Koki  minawatc  ijiivma  Jezos  Pinatan  en- 
danitc. — Barabas. — Pinat  o  ivitikema - 

ganan. 

Apitci  animenindamogoban  Pinat  koki  padjiga- 
niwinitc  endatc  Jezosan  ;  mi  wendji  animeninda- 
mogobanen  ij  eka  patatowining  ondji  ickwaieninda- 
gosisinik,  ket  na  ningot  ijiwebisi  ke  ondji  ickwaie- 
nindagositc,  inenindamogoban,  wendji  animeninda- 
damogobanen.  Gwinawi  inenindamogoban  epitc 


338 


animenindamogobanen.  Mi  dac  i  mawandjinan- 
dvvewemagobanen  kekinoamajenidji  gaie  kije  inini- 
wa,  gaie  anotc  anicinabe,  ot  ina  dac  :  ki  wabamim 
ij  anawi  ki  kakwedjimak  Jezos,  kakina  kekon 
nind  anawi  iji  kakwedjima  eni  ineg,  ka  sa  nananj 
kekon  ni  kikenindamawasiwa  ke  ondji  teb  ickwaie- 
nindagositc ;  gaie  win  Erod  ka  o  ki  ickwaienimasi- 
wan  ij  anawi  nondonag  anotc  ij  ani  ineg.  Anawi 
o  kwaiakwenindan  Pinat  wendji  eka  minweninda- 
gosinitc  Jezosan,  tcisakawenindiwin  ot  ondji  ic- 
kwaienimawan  Jodawininiwak.  Mi  dac  ekitotc 
Pinat :  nindawatc  kata  pasanjeiganiwi,  mi  dac 
kitci  abiskonintc,  kata  madji.  Inenindamogoban  : 
mi  kitci  pon  nickenimawatc  ki  pasanjeiganiwinitc  ; 
ka  sa  o  papamitagosi  epitc  nickenimanitc  Jezosan. 

Eckam  gwinawi  inenindam  Pinat  kitci  eka  nin- 
got  totawasiwimintc  Jezosan.  Ot  ina  minawatc  Jo- 
dawiniwa :  ki  kikenindanawa  endotonagok,  tasin 
tebisegin  kitci  manadjitagan  Pak  ejinikatek,  genoji- 
egon,  ejiegon  :  kata  abiskona  pejik  anicinabe  ec- 
wTaienindagositc,  kakik  kit  inagwaienindamonim  ke 
wi  abiskonawegwen,  abiskonik  wibatc,  kit  ininim. 
Mitonenimik  dac  nongom  kinawa,  awenen  ket  abis¬ 
konintc  koni  Jezos,  koni  Barabas.  Tec  isa  gotc 
kakina  wibatc  ikitowak  :  kawin  Jezos  ki  pagoseni- 
misinonimin  kitci  abiskonintc,  Barabas  eta  ki 

pagoseniminimin  kitci  abiskonintc.  Ondjita  matci 
anicinabewigoban  Barabas,  nita  kimotigoban 
gaie  nomaie  pejik  anicinaben  ki  nisagoban  Bara¬ 
bas.  Inenindamogoban  Pinat  :  kwaiak  Jezos 
kata  abiskona,  inenimagoban,  onzam  matci  anici- 
nabe  Barabas,  cingenindagosigoban  eji  matci 
pimatisigobanen  ;  enowek  o  ki  apitci  ickwaienima- 
wan  Jezosan,  Barabasan  i  dac  o  ki  aniwenindama- 
wawan  o  matci  pimatisiwinini.  Ondjita  eckam 
animenindamogoban  Pinat  epitc  matci  omitone- 
nindjiganinitc  Jodawininiwa,  songa  i  nickenima- 
nitc  Jezosan. 

Megwatc  ij  apitc  o  kitcitwa  tesapiwaganing,  ta- 
gocinon  pate  anonanidjin  wiwan.  Ka,  enabigis,  pa- 
menimieken  Jezos  ij  eka  ickwaienindagositc;  ondjita 
ningi  animis  eji  wejipabandaman  Jezos  ondji,  mi 
ekitotc  ki  witikemagan.  Ot  iji  windamagon  inim 
pate  anonimindjin  ;  eckam  ani  segenindamogoban 
Pinat.  Mi  wendji  gwinawenindamogobanen,  keko- 
na  ki  abiskonintc,  inenindamogoban,  mi  wendji 
ikitogobanen  :  awenen  ket  abiskonintc,  koni  Jezos 
koni  Barabas?  Inenindamogoban  Pinat:  Jezos 
gwaiak  kata  inenindagosi  kitci  abiskonintc ;  ka  sa 
ki  insinini  enenindamogobanen  Pinat.  Kije  ini- 
niwak  gaie  kekinoamagegobanenak  kimotc  o  ki 
inawa  pemiwabangenidji :  Barabas  ta  abiskoniga 

niwi,  ikitok.  Mi  dac  keget  kakina  mamawi  ekito- 
watc,  abiskonamawicinam  Barabas.  Anin  dac  ene 
nimieg  ke  totawak  Jezos,  ikito  Pinat.  Tcipaiatikong 
acitakwaw,  tcipaiatikong  acitakwaw,  ot  igo.  Mi  caie 
nisin  i  ganonatc  Jodawininiwa :  anin 'dac  enditc 
wendji  ickwaienimeg,  kawin  kekon  ket  ondji  netc 
ni  kikenindamawasiwa  wiawing,  manotc  kata  pasan- 
jewa,  mi  dac  kitci  madjatc  ;  ka  sa  nananj  o  pamita- 
gosi,  eckam  gotc  wanina  pajikwazomok,  tcipaiati¬ 
kong  acitakwaw,  ij  igotc, 


127.  —  Pasanjewa  Jezos  gate  sizokwebidjiganiwi 
mifiensakanjing  gaie  dac  iji  wabatidaiwena. 

Mi  dac  ij  anokimogobanen  Pinat  kitci  pasanjeiga- 
niwinitc  Jezosan.  Cimaganicak  dac  wanina  onzam 
o  ki  nanekatciawan  Jezosan,  ka  koni  win  anawi 
inasiwindwaban  kitci  onzam  wanina  nanekatciawatc ; 
pintc  wakaigan  ot  ijiwinawan,  endatciwagobanen  ki 
mawandjiitigwaban  tcik  aii  Jezos  ij  apigobanen,  o 
ki  mitcikonaiebinawan,  meckot  pakakigin  miskwe- 
gin  o  ki  okonasihawan ;  sizokwebizowiniminensa- 
kanji  o  sizokwebinawan,  asakanack  gaie  o  ki  mina- 
wan,  o  kitci  nikining  inakakenindj  ot  iji  takonamo- 
nawan,  ot  iji  kikinawatc  papinotawawan,  kit  okimaw, 

ot  iji  papinotawawan.  Okimak  eta  ijiowak  i  sizo- 
kwebizowatc  kwenatc  sizokwebizowin  gaie  ij  osaka- 
honiwatc  kwenatc  sakahon,  mi  dac  wendji  iji  papi- 
notawawatc  Jezosan.  Mi  dac  iji  awi  otcingwani- 
kapawiwatc  i  papinotawawatc,  ot  inawan  :  kit  ana- 
mikon,  wekimawian,  Jodawininiwak  Tebenimatwa, 
pekic  o  papasanowewawan,  o  sakahoniwan  o  pakite- 
wawan  o  ctikwanining  i  sizokwebizonitc,  pekic  gaie 
o  sasikwanawan  o  ckinjikoning  :  anotc  gotc  ot  iji 
papinotawawan,  kakina  o  tcaginanawa  o  matci 
ijiwebisiwiniwa  eji  papinotawawatc,  eji  nanekatcia- 
watc. 

Epitc  gitimaginagosigobanen  Jezos,  Pinat  ot  awi 
wabandaha  Jodawininiwa,  o  ka  cawenimawan  ejina- 
gosinitc,  o  ka  ponenimawan,  inenindamogoban  ;  mi 
dac  agwatc  wakaigan  ij  ijiwinagobanen,  mi  dac  ij 
inagobanen  Jodawininiwa  :  ondaje  ni  pitc  ijiwina 
kitci  kikenimieg  enenimak  :  ka  sa  nananj  kekon 
maianatak  ni  mikamawasin  wiawing  wendji  ineni- 
mawegwen  kitci  niseg.  Mi  dac  keget  i  wabamawatc 
Jezosan  minensakanji  i  sizokwebizonitc,  pakakigin 
miskwegin  gaie  ij  agwinitc.  Mi  dac  ekitotc  Pinat  : 
wrabamik  ihiam  anicinabe.  Waiabamawatc  Jodawi¬ 
niniwak  Jezosan  ejinagosinitc,  epitowewatc  ikito- 
wak  :  tcipaiatikong  acitakwaw,  tcipaiatikong  acitak- 
wjxw.  Ikitp  (l^c  Pinat :  kinawa  gotc,  tcipaiatikong 

acitakwahok,  nin  win  ka  nananj  ni  mikonamawasin 
maianatatinik  wi  iawing,  wendji  ickwaienimawegwen. 
Ot  igo  Jodawininiwa  Pinat :  eji  kikahamagoiUng, 
inenindagwat  kitci  nisintc,  ikito  ma  :  Kije  Manito 
n’os. 


128. — Ickwaienima  Jezos. 

Songa  mamakatenindamogoban  Pinat  epitc  ma- 
manjitehcnitc  Jodawininiwa  epitc  nickenimanitc 
Jezosan.  Minawatc  pindikegoban  endatc  Pinat, 
mi  dac  i  kakwedjimatc  Jezosan,  ot  inan  andi  gwetc 
wendji  anicinabewian  ?  Ka  o  ganonigosin  Jezosan 
ij  anawi  kakwedjimatc.  Mi  dac  enatc  Pinat :  ka 
watc  ki  ganojisi !  Ka  na  ki  kikenimisi  ?  Gotc  ninda 
tibenindan  ke  ti&n,  tcipaiatikong  gaie  kitci  acitak- 
waogon,  mi  ke  tianban  ;  gaie  kitci  abiskoninan, 
kitci  nodjimoinan  mi  ke  tianban.  Ot  inan  dac 
Jezos  :  ka  kekon  ki  ta  ki  iji  tibenindansin,  eka 
inenimik  Kije  Manito,  mi  ket  ijiwebisin,  eka  ineni- 
mik.  Awacamenj  manatatini  endowatc  ki  mndjing 
ka  pakitinidjik,  cowatc  kin,  kinawe  nond  animat 
endian. 

Pinat  eckam  ot  anawi  wikwateniman  Jezosan 
kitci  eka  nisimintc,  keg  apitc  o  cagozomigo  Joda- 

wininiwa  ij  igotc :  ondjita  ki  ga  nickenimik  kite 
okima  eka  ickwaienimatc,  nind  okimaw,  ka  ikitotc. 
Ka  pizindawatc  ekitonitc  Jodawininiwa,  nindawatc 
agwatcing  ot  ijiwinan  Jezosan,  mi  i  maninapigoba- 
nen  Pinat  o  kikitotesapiwaganing,  ot  ina  Jodawini¬ 
niwa  :  mi  waam  tebeniminag  kit  okimamiwa.  Tec 
igotc  ikitowak  Jodawininiwak  :  ickwaienim,  tcipaia- 
tikong  acitakwaw.  Kit  okimamiwa  tcipaiatikong 
ningat  acitakwawa  na  ?  ikito  Pinat.  Mi  dac  ekito- 
watc  Jodawininiwak  gaie  kekinoamagegobanenak : 
kawin  awia  kotak  kitci  okima  ni  kikenimasiwanan, 
mi  eta  tebenimiiamintc  Sezar. 

Caie  dac  enenindang  Pinat :  caie  ma  ondjita  ni 
cagozomigo,  ij  anawi  wi  nodjimohak  Jezos,  eckam 
gotc  ani  nickatc  animitagosik,  anokimo  nipi  kitci 
minintc,  mi  dac  i  kisisibatotc  o  nindjin,  kakina  o 
kijikabamigo,  mi  dac  ekitotc  :  kawin  nin  ningot 
ningat  iji  mijihigosiwan  Jezos  o  miskwi,  kinawa 
gotc  kit  otindowininawa  kitci  niseg,  ket  na  anawi 
ningot  towa  kekon  ket  ondji  nisintc.  Mi  dac  eki- 
towatc  Jodawininiwak  :  manotc  ninawint  kata  pan- 
gisin  o  miskwi  ni  iawinang  gaie  ni  nidjanisinanik 
wiiawiwang,  manotc  mnga  witc  anawenindagosimi- 
gonanik  ni  nidjanisinanik. 

Ondjita  ki  patantizogwaban  Jodawininiwak,  eno- 
wek  ot  anawi  ki  pihigowan  Kije  Maniton  kitci 

anwenindizowatc ;  panima  nimitana  ka  taso  pipona- 
gatinik  eko  ki  patantizowatc,  o  ki  kikenindamoni- 
gowan  Kije  Maniton  epitc  songa  ki  patatotatizowatc 
i  ki  nisawatc  Jezosan. 


129. — O  piminikanati  Jezos  o  tcipaiatikomcin. — 
O  widjiigoti  Simonhian. — O  kakizomd 
ikivewa  mewimigodji. 

Keg  Pinat  o  ki  abiskonamawa  Barabasan,  Jezo¬ 
san  dac  nindawatc  o  ki  pakitenindamagenan  kitci 
nisimintc,  tcipaiatikong  kitci  acitakwaiganiwinitc. 
Apitci  modjikenindamok  Jodawininiwak,  mi  gotc  ij 
ikonamawawatc  pakakigin  ka  iji  papinotawawatc, 
meckot  o  konasini  o  pitcikonaiehawan,  mi  dac  ij 
ijiwinawatc  pikwatinang  wakitatin  Kanwen  ejinika- 
tek  tcipaiatikong  kitci  acitakwaiganiwinitc,  tcipaia- 
tikon  o  piminikehawan.  Agwatci  wakaigan  pejik 
anicinaben  Simonh  ijinikazonigoban,  Siren  daje 
anicinabewinigoban,  naitak  waiabamawatc,  mi  dac 
ij  anonawatc  kitci  widjianitc  Jezosan  kitci  pimini- 
kananitc  gaie  win  tcipaiatikon  ;  o  pikwanang  inakak 
ani  ondjikapawin,  ina  iaam  Simonh.  Apitci  ani 
modjikenindamok  Jezosan  neckenimagobanenak 
ij  ani  amadjiwewatc. 

Kawin  anawi  kakina  nickenimasigwaban  Jezo- 
san,  nibina  anicinabek  mawimagwaban  gaie  pekic 
o  kakikaniwang  pakitehotizogwaban  epitc  gacke- 
nindamowagobanen  ij  ani  noswawabamawatc  J ezo- 
san.  Mi  dac  ij  abanabitc  Jezos,  o  ganona  ikwewa 
mewimigodji,  ot  ina  :  ekwewieg,  Jenozanem  endaje 
ikwewieg,  kawin  mawimicikekon,  kinawa  gotc  ma- 
windizok,  ki  nidjanisiwak  gaie  mawimik,  caie  pecotc 
ki  pi  otijikikanicim  kitci  ikitonaniwang  :  ningota- 
wasingwa  eka  neta  onidjanisidjik  !  ningotawasingwa 
gaie  eka  neta  ondjikawininidjik  !  o  ka  ganotanawa 
pikwatina,  o  kat  itanawa ;  pikwatinatok,  pi  apaki- 
zok  ni  iawinang ;  ta  ikitonaniwan  gaie  :  memagwa- 
kamigaieg,  kajicinam.  Ki  wabandanawa  endota- 
wintc  ackatik,  anin  dac  ke  totawintc  miciwatik  ? 
Ikito  tanasak  Jezos  :  ki  makatenindamiwatok  endo- 
tagoian,  ka  anawi  ningot  nind  indisi ;  anin  dac  ket 
inenimindwa  keget  paiatatidjik  ? 


1 30.  — Acitakwaiganiwi  J ezos  tcipaiatikong. 

Wakitatin  dac  ka  otitamowatc,  Jezosan  ot  ana¬ 
wi  minahawan  ka  miskwagamik,  pikiwabodjikate 
gaie  winzop  acitinikate  ;  ot  anawi  kodjipitan,  kawin 

o  gondansin,  mi  dac  tcipaiatikong  ij  acitakwaiga- 
niwitc  nasaw  matci  anicinabek  kimotinasak  :  gaie 
winawa  tetipan  tcipaiatikong  ki  acitakwaiganiwiwak 
eita ;  mi  iim  apitc  ka  inogobanen  kaiat  ka  nikan 
kikenindamogobanen  pejik  ka  ikitogobanen  :  matci 
anicinabek  o  ki  winbinemawan.  Pinat  masinaigan 
ot  ojiton,  ot  inansinahan  :  Jezos  Nazaret  daje 
anicinabe,  Jodawininiwak  ot  okimamiwan,  mi  enan- 
sinaikategobanen,  niswaiak  inwewinan,  maia  inwe- 
winan  ki  inansinaike  Pinat.  Ka  wabandamowatc 
kije  ininiwak,  gaie  kekinoamagedjik,  ka  o  minwe- 
nindansinawa  enansinaikatenik  ;  mi  dac  enawatc 
Pinatan  :  ka  ni  minwenindansinanan  enansinaika- 
tek,  Jodawininiwak  ot  okimamiwan  ij  inansinaika- 
tek;  ki  ta  ki  inansinaike  :  Jodawinininiwak  ni 
tibenimak,  ijikijwanitizo.  Mi  dac  ekitotc  Pinat : 
ka  inansinaigeian  acaie  ki  inansinaikate.  Mi  dac 
ij  acitakwaikatek  masinaigan  tcipaiatikong,  Jezos  i 
patakakwaiganiwitc  o  ctikwaning  memandjic  icpi- 
ming  acitakwaikate  masinaigan. 

Mi  ejiwebisiwagobanen  Jodawininiwak  :  awiak  ke 
nisindjin  eckwaienindagosidjin,minahawindiban  ako 
kamiskwagamik,  kinikawi  mackikikategoban  kitci 
songiteeckagotc  :  Jezos  dac  win  awacamenj  kitci 
animisitc  iji  minahawindiban. 

131.  —  Cimaganicak  o  minitizonawa  Jezosan  o 
konasini. — Minawatc  nanapakandjia  Jezos. 

Ka  tcitahaskwanintc  tcipaiatikong  Jezos,  aiandj 
goto  o  gaganotamawa  nesigodji.  Ot  inan  ’osan 
Kije  Maniton  :  n’ose,  cawenim  necidjik,  ka  ningot 
inenimieken,  ka  o  kikenindansinawa  wendji  ani 
aindowatc.  Cimaganicak  ka  tcitaaskwanawatc  Je¬ 
zosan,  o  pikobitwatinawa  ij  okonasinipan,  o  new- 
tonawa,  pepejik  o  minitizonawa.  O  ki  otapinama- 
wawan  anaming  enikaminipan,  kawin  tatatakokwa- 
tesininigoban,  miziweikatinigoban  ;  kawin  o  wi 
pikobitosinawan,  nindawatc  pakwana  kata  otapini- 
kenaniwan  awekwenitok  ket  iji  mikonamogwen,  mi 
ke  tibenindang.  Mi  apitc  ka  inogobanen  ka  inan- 
sinaikatenigobanen  o  masinaiganing  Dabid  ijinika- 
zogoban,  ka  nikan  kikenindamonigogobanen  Kije 
Maniton  ket  ininik  togoban  Dabid ;  acaie  ki  ikito- 
goban  :  o  ki  minitizonawan  ni  konasan,  anaming 
dac  enikamanban  ni  konas  o  ki  pakwanawi  ondji 
otapinikenawan  awenenitok  ke  tibenindamogwen, 
mi  ke  mikonang.  Pinawigo  ki  inansinaikategoban 
ibwa  maci  pi  anicinabewiitizogobanen  Jezos  kitci 
ingi. 

Tcipaiatikong  ij  agotcing  J  ezos  megwatc  i  pima- 
tisitc,  kakina  o  kijikabamigo  anicinabe,  gotc  anotc 

ot  iji  papijimigo  anicinabb  :  tasin  awian  pecotc 
pemosenidjin,  ot  awi  nakawe  papijimigon,  gotc  anotc 
wanina  ot  iji  manazomigon ;  nanint  o  nakawe  na- 
napakandjingwetago,  ot  inawan  :  inawa  !  kin,  non- 
gom  endian  ;  kit  ikitonaban  ako  :  ninga  pikonan 
aiamie  mikiwam,  ki  niso  kijigak,  kotak  ninga  kiji- 
ton.  Nodjimoitizon  dac  nongom  endi&n,  keget 
weiosimawaten  Kije  Manito,  nisandawen  tcipaiati- 
kong  ij  agotcinan.  Kije  ininiwak  gaie  kekinoama- 
gegobanenak  gaie  kitcitwa  anicinabek  anotc  iji  ga- 
ganonitigwaban,  epitc  minwenindamowatc  endota- 
wawatc  Jezosan,  anotc  iji  nanapakanzomagwaban 
i  gaganonitiwatc.  Pekinidji  o  ki  pimi  nodjimoa, 
win  dac  ka  nodjimoitizosi ;  ikitoban  ako  :  nin,  nind 
okimaw,  Jodawininiwak  ni  tibenimak  ;  nin  win  ka 
pihiwatc  kitci  pi  cawenimagwa ;  keget  nisandawetc 
tcipaiatikong,  keget  tepwezan,  ki  gat  inenimanan. 
Nind  apenimon  Kije  Manitowiwin,  ikitoban ;  keget 
saiakiigogwen  Kije  Maniton,  o  kat  abiskonigon,  mi 
ma  ekitotc :  nind  oiosima  Kije  Manito.  Cimaga- 
nica  gaie  tcik  tcipaiatikong  genawenimigodji  Jezos 
anotc  ot  iji  papinotago,  ot  igo :  keget  tebenimawat- 
wawen  Jodawininiwak,  nodjimoitizon,  kitcikobiton 
inim  tcitaaskwan  i  tcitaaskwanigon. 

132. — Ka  mino  anwenindizotc  kimotiwinini . — 

O  ganonan  Jezos  o  kin. 

Papijimagwaban  gaie  Jezosan  kimotinasak  tci- 
paiatikong  gaie  winawa  ka  patakakwaiganiwigoba- 
nenak.  Pejik  i  nijiwatc  inagoban  Jezosan  :  keget 
aiawiwanen  kaiakike-pihintc,  nodjimohitizon  gaie 
ninawint  nodjimohicinam.  Kotak  dac  nwandawatc 
Jezosan  ij  ikitonitc  :  n’ose,  cawenim  necidjik,  mi 
panima  kweckwenindamogobanen,  mi  ij  aiawagoba- 
nen  witckiwenhian,  ot  inan  :  ka  na  ki  gosasiwa 
Kije  Manito  ?  Ki  winbinemanan  ij  ickwaienindago- 
sing ;  kinawint  i  nijiang  ki  teb  totagomin,  ki  matci 
ijiwebisiwininan  wendji  totagong,  win  dac  wanbine- 
mang  kawin  ningot  tisi,  ceckwat  gotc  totawa.  Mi 
dac  minawatc  meckot  i  ganonatc  J ezosan,  ot  inan  : 
Tebenimin,  mikawenimicikan  apitc  ket  otitaman 
kit  okimawiwin.  Mi  dac  i  ganonatc  Jezos,  ot  inan  : 
nongom  ongajigak  tabiskotc  wakwing  ki  gat  apimin. 

Pemikapawigobanenak  J  ezosan  tepaiganagoba- 
nenak  ikwewak  gaie  nanint  Ganinenang  daje  ani- 
cinabek,  mi  wak  pemi  ondinamawagobanenak  Je¬ 
zosan  eji  manesinigobanen  megwatc  i  papakiki- 
noamagenitc,  kotakak  gaie  taiepwetawadjik  Jezosan 
wasa  ot  onzabamawan  endotawimintc.  Kitcitwa 
Mani  gaie  Mani  Madinin  gaie  kotak,  Mani  gaie 

win  ijinikazogoban,  gaie  kitcitwa  Janh  tcik  tcipaia- 
tik  nanipawigwaban.  Kitcitwa  Mani  gaie  Janh  pa- 
pecotc  nanipawigwaban.  O  kin  i  wabamatc  Jezos, 
ot  inan  :  ekwewi&n,  mi  waam  ki  kwisis.  Minawatc 
ikito  i  ganonatc  Janhian  :  mi  waam  ki  ga.  Jezos 
o  minan  Janhian  kitci  okinitc  o  kin.  Ot  inan 
tanasak  o  kin  :  ninge,  caie  ki  naganin,  mi  waam 
meckot  ket  okwisisin,  Janh  meckot  ninga  nabic- 
kag  ij  okian  ki  iaw.  Mi  dac  keget  ondas  inakak 
wekingin  eko  inenimatc  Janh  kitcitwa  Manin.  Ka 
maci  abitozansinogoban  apitc  tcipaiatikong  ecita- 
kwaiganiwigobanen  Jezos.  Pangi  ka  ickwa  abito- 
zang  apitc,  kawin  ani  nagosisigoban  kizis,  niso  ti- 
paiganek  inikik  ki  tibikatogoban.  Niso  tipaiganek 
eko  ki  abitozang  kijiwegoban  Jezos  ij  ikitotc  :  ni 
manitom,  ni  manitom,  wekonen  wendji  pakiteni- 
min  ? 


133. — Mi?iaha  Jezos  pinegan. — Pon  nese. — Paji- 

paiganiwi  o  teing. 

Mi  caie  i  teb  tibisatwagobanen  Jezos  pinawigo 
ka  inansinaikatenigobanen  kitci  ininik  :  mi  eta  ka 
maci  insinogoban  ka  inansinaigegobanen  Dabid, 

kitci  acamintc  Jezos  winzop  gaie  kitci  minaintc 
pinegan.  Mi  dac  kedjick  kitci  ani  titc  eneninda- 
gosigobanen,  ikito  Jezos  :  ni  nipakwe.  Wibatc 
gotc  pejik  cimaganic  iskaibanan  pineganing  ot 
akwindjiman,  asaganack  ot  aion  i  nimakwawatc 
inim  iskaibanan.  Ke  togwen,  ikito  aam  cimaganic, 
koni  Eni  o  ka  pi  abiskonan,  o  ka  pi  nodjimoan 
tcipaiatikong.  Ka  minikwetc  Jezos  pinegan,  ikito  : 
acaie  kedjick  ki  ino  enenindagosianban  ;  mi  caie 
nijin  i  kijiwegobanen  ij  ikitotc  :  n’ose,  ki  nindjing 
ni  pakitina  ni  tcitcagoc.  Apitc  animitagositc,  mi 
gotc  ij  acitawikwesetc,  mi  ij  ani  ickwanamotc  :  mi 
ij  ani  madjickanitc  o  tcitcagocan,  o  nagataminin 
wiias  kitci  nisandawenitc  anaming  aking,  mi  gotc 
nepogobanen  Jezos.  Mi  gotc  kitci  ningasimonigin 
ejikamogobanen  aiamie  mikiwaming  ceckwat  tacki- 
kisegoban  :  mi  gotc  gaie  i  niningickagobanen  aki, 
ceckwat  pikwabikisen  gaie  asinin,  ningwahakan 
wanikan  ceckwat  cekamikisen  koki.  Nibina  ka  ni- 
popanek  ki  apitcipak  mi  i  sakamowatc  i  ki  ningwa- 
hakanawindwabanen  ;  nibina  dac  Jenozaneming 
endanakinigobanena  o  ki  wabamigowa. 

Epitc  mamakatenindagwatogobanen  enogobanen, 
apitci  segisigwaban  okima,  cimaganicak  gaie  Jezo- 
san  genawabamagobanenak  tcipaiatikong  megwatc 
ij  agotcininitc ;  kaweiawanitiwatc  dac,  pakiteiahi- 
kaneotizogwaban  epitc  segenindamowagobanen. 

Caie  wabang  kitci  kitcitwa  manadjitaganiwani- 
nik  mi  dac  enenindamowatc  Jodawininiwak  :  kawin 
ta  onicicinsinon  keiabatc  wabang  agotcinowatc 
ikim  niswi  tcipaiak,  onzam  kata  kitci  manadjitaga- 
niwan.  Mi  dac  ij  awi  ganonawatc  Pinatan  kitci 
anokimotc  kitci  awi  popokokateiganiwinitc  inim 
tcipaia,  mi  dac  neningotiji  kitci  asimintc.  Mi  dac 
ij  anokimotc  Pinat  kitci  ininik  ekitonitc  Jodawini- 
niwa.  Cimaganicak  o  ki  awi  popokokatewawa. 
Ka  popokokatewawatc  kimotiwininiwa,  i  kijikaba- 
mawatc  Jezosan,  acaie  ma  ondjita  nipo  enenima- 
watc,  kawin  o  ki  totawasiwawan  kitci  popokokate- 
wawapan  :  mi  eta  cimaganic  pejik  o  ki  awi  pajipa- 
wan  JezosAN  o  pikanining,  mi  dac  wendji  ondji- 
kawinik  miskwi  kinikawi  nipi.  Mi  apitc  ka  tibisa- 
djikategobanen  pinawigo  ka  inansinaikategobanen 
aiamie  masinaigan  :  o  ka  wabamawan  i  ki  pajipawa- 
watc.  Mi  gaie  enansinaikategobanen  aiamie  masi¬ 
naigan  :  kawin  ta  pokokaneiganiwisi. 


1 3 4 .—Ningwahakana  J ezos. 

Arimati  daje  otenang,  mi  endanakigobanen 
pejik  kitcitwa  anicinabe,  Jozep  ijinikazogoban,  ki- 

mote  anamite  tipaiganagoban  Jezosan,  kawin 
napitc  ki  witokaweningesi  Jezosan  apitc  ke  nisi- 
mintc ;  ket  na  kenowek  ninda  tepwetago  anawi 
ningot  ikitoian,  gaie  nin  koni,  ninda  nisigo,  ine- 
nindamotok,  anawi  onzomoian,  mi  wendji  nindawatc 
eka  ningot  ki  ikitosigobanen.  Apitc  dac  ka  nisi- 
mintc  Jezosan,  panima  apitc  songiteegoban,  mi 
dac  i  nansikawatc  Pinatan,  kawin  kekon  gwetangin 
tisigoban.  Ot  inan :  enabigis,  mijicin  Jezos  wi 
iaw  kitci  ningwahakanak. 

Onawins  iji  tepwetam  Pinat  ij  ickwanamonitc 
Jezosan,  inenindamogoban  :  ka  maci  ickwanamo- 
sitok.  Ka  apitci  kwaiak  kotagetc  i  ki  ickwanamo¬ 
nitc,  mi  panima  ij  inagwaienindamaw&tc  Jozepan 
Jezos  wiiawini  i  nandotamagotc  kitci  ningwahaka- 
taminitc.  Mi  dac  ij  anokimotc  Pinat  kitci  awi 
windamawindwa  genawenimadjik  Jezosan  ij  owiia- 
winipan,  kitci  inindwa :  Tibenindamona  Jozep 
Jezosan  wiiawini,  ke  wi  totamokwen  gotc  win, 
kawin  ningot  ijiekekon.  Jozep  dac  mi  ij  awi  kic- 
pinatotc  ningasimon  kitci  wiwakweiginang  Jezosan 
wiiawini,  mi  ij  awi  pinawatc  tcipaiatikong  ij  acitak- 
waiganiwinipan.  Kotak  gaie  kitcitwa  anicinabe 
Nikodem  ijinikazogoban,  kimotc  gaie  win  anamite 
tipaiganagoban  Jezosan  :  ningotin  tebikatinik  nan- 
sikawagoban  Jezosan  megwatc  pematisinitc ;  ka 
12 

niponitc  dac,  gaie  nin  ninga  witokawa  Jozep  kitci 
ningwahakanatc  Jezosan,  inenindamogoban ;  mi 
dac  keget  i  widjiwagobanen.  Win  dac  Nikodem 
ot  ondinan  mitaso  mitana  tipapadjigan  ij  apitini- 
gosinitc  papackikiwan. 

Mi  dac  i  ciconawenawatc  Jezosan  ij  owiiawini- 
pan,  mi  dac  pipakiwaian  i  titipaiginamowatc  Jezo¬ 
san  wiiawini,  endotamowatc  Jodawininiwak,  kitcit- 
wa  anicinabcn  neponidjin.  Pecotc  iki  nisintc  Jezos 
tagonogoban  wiakiminjacki-kitikan,  kitikaning  dac 
pintc  kitikan  tagonogoban  ningwahakan,  asini  nin¬ 
gwahakan,  Jozep  win  ki  anokimogoban  kitci  wana- 
bikaikatenik,  kitci  ningwahakanigoian  ki  nipoi&n, 
inenindizogoban ;  mi  dac  i  pakitinamawatc  Jezo¬ 
san  kitci  ningwahakanimintc.  Kawin  awiak  maci 
daje  ningwahakanasiwindiban  :  mi  indaje  i  ning- 
wahakanawatc  Jezosan  :  ka  ickwa  ningwahakana- 
watc,  Jozep  apitci  kitci  asin  o  ki  kipaikaken  ning- 
wahakaning. 


135. — Kitcitwa  ikwewak. — Ganawenindjikcite  i 
ningwahakanintc  Jezos. — Asin  ikonikate. 

— Segisik  cimaganicak. 

Mani  Madinin  gaie  kotakak  ikwewak  ka  waban- 
gegobanenak  apitc  nesimintc  Jezosan,  mi  wak 

gaie  wadjihiwedjik  i  ningwakakanimintc.  Mi  dac 
wewenint  i  kikinawenindamowatc  i  ningwahakani- 
mintc  kitci  eka  wanenindansiwang,  inenindamok. 
Mi  ij  awi  ecowatowatc  ciconawenigan  ke  ciconawe- 
nawatc  Jezosan  ij  owiiawinipan,  ki  ickwa  manadji- 
taganiwang,  inenindamok,  wabaninik  ma  ta  manad- 
jitaganiwanini. 

Waiabaninik  ka  ningwahakanintc  Jezos,  meia 
kikinoamagegobanenak  gaie  nibina  anicinabek  ki 
mawandjiitik,  mi  dac  i  nansikawawatc  Pinatan,  ot 
inawan  :  ni  mikawenindananan  ka  ikitogobanen 
neta  kiwanikepan,  (mi  enawagobanen  Jezosan  : 
neta  kiwaniketc  i  papijimawatc),  ikitogoban  ki 
nisigoian,  niso  kijigak  ningat  apitcipa,  anokimon 
kitci  ganawenindjikatek  niso  kijik  inikik  iki  nin¬ 
gwahakanintc  :  anic  ma  tepaiganadjik,  kimotc  o  ka 
mokawawan,  kata  ikitowak  dac  :  acaie  ki  apitcipa ; 
eckam  kawin  ta  onicicinsinon  iim  towa  kiwanimo- 
win.  Ot  ink  dac  Pinat :  kit  ocimaganicimim, 
kinawa  gotc  anokimok  ket  inenindamowegwen 
igotc  mi  ket  ingi.  Mi  dac  ij  ijawatc  ningwahaka- 
ning,  mi  dac  ij  ani  aiakokiwasamowatc  masinaiga- 
nan  ij  ani  kikinawadjitowatc  kitci  eka  awian  ki¬ 
motc  ningot  totaminitc. 

Jodawininiwak  manadjitogwaban  Mani  kijigak 
ejinikatamang  kinawint.  Ka  manadjitaganiwaninik 

dac,  waiabang,  kinawint  manadjitaganiwang  ejini- 
katamang,  Mani  Madinin  gaie  kotakak  ikwewak  wi- 
bate  kikijeb  ijagwaban  i  ki  ningwahakanimintc 
Jezosan  kitci  ciconawenawatc. 

Caie  pate  sakasikenitc  kiziswan,  mi  ij  otitamo- 
wagobanen  i  ningwahakanimintc  Jezosan.  Megwatc 
ij  ani  nansikamowatc,  apitci  animenindamogwaban 
i  mikawenindamowatc  kitci  asin  ka  patakockodji- 
ganiwang  ningwahakaning,  mi  dac  eni  ikitowago- 
banen  :  awenen  dac  atcitc  ket  ininamonang  kitci 
asin  ka  patakwabikickodjiganiwang  ningwahaka¬ 
ning  ?  Ibwa  maci  ani  otitamowatc,  acaie  ki  ikoni- 
kateni.  Anjeniwan  pejik  waiawategin  ijinagosini- 
goban  ockinjikoning ;  o  konasini  dac  koning  ijiwabi- 
katinigoban,  wakwing  pi  ondjipin,  ki  ikonamini- 
goban  iim  kitci  asin ;  wakitc  asin  idac  namatapini- 
goban.  Ondjita  ki  kitci  kockosegoban  aki, 
genawenindamogobanenak  ningwahakan  ki  kitci 
segisigwaban,  i  wabamawatc  pekic  anjeniwan, 
nikabandamogwaban. 

Tegocinowatc  ikim  ikwewak,  acaie  ningot  iji  ki 
apakidjikatenigoban  kitci  asin,  gaie  ikim  genawe- 
nindangibanek  ningwahakan  acaie  ka  tesik,  ki 
ojimowak  epitc  segisiwatc,  acaie  ka  kekon  tagosini- 
ni  ket  ondamenindamowapan  ikim  ikwewak,  ine- 
nindamobanek  :  Jezos  wiiaw  nind  awi  ciconawina- 

rhawananan ;  pandikewatc  dac  ningwahakaning,  ka 
kekon  o  wabandansinawa,  apitci  kitci  mamakate- 
nindamok.  Mani  Madinin  wibatc  apatogoban 
eiamianidji  endanenimatc,  ij  awi  windamawatc 
eninigobanen.  Waiabamatc  Pienan  gaie  Janhian, 
ot  ina  :  Tebeniminang  iim  wiiaw  iki  ningwahakate- 
nigiban  kawin  tagosinini,  anditok  ij  atcikatekwen  ? 


136. — Pien  gaie  Javih  ningwahakaning  ijiwak.— 
0  waba?nigon  Jezos  Martin  Madininan. 

Ka  windamawindwa  Pien  gaie  Janh  enakamiga- 
togobanen,  wibatc  gotc  apatogvvaban  gaie  winawa  i 
ningwahakanimindiban  Jezosan.  Janh  win  nitam 
pakamipatogoban  ningwahakaning,  ot  akosikweia- 
bandan  ningwahakan,  ningasimonensan  pipakiwaia- 
nensiginon  eta  ateniwan  ;  kawin  pinama  pindikesi 
pintc  ningwahakan  pecotc  pitcipatonigoban  Pienan, 
o  pihan  dac.  Pekamipatotc  gaie  win  Pien,  tec 
igotc  pindikegoban  ningwahakaning,  mi  eta  waiaban- 
dang  pipakiwaianensiginon  wawakwehigijimiman- 
windibanen,  wawakwectikwaneniganiwinigobanen 
tipan  gaie  ateniwan,  wewenint  ki  mino  .sasakigini- 
katenigoban ;  ickwaiatc  gaie  win  pindikegoban 

Janh  ;  mi  gaie  win  pejikwan  eji  wabandang.  Mi 
enenindamowagobanen  i  nijiwatc :  ningot  iji  ki 
ijiwidjiganiwitok  Tebeniminang  ij  owiiawipan.  Ka 
maci  apitci  pakakenindansigwaban  enansinaikatenik 
aiamie  masinaigan,  ka  gaie  piziskenindansigwaban  : 
aindasin  anawi  o  ki  igowabanen  Jezosan  :  ninga 
nisigo,  ningat  apitcipa  nisokijigak. 

Mi  dac  i  kiwewatc;  Pien  eni  kiwetc,  mamakate- 
nindamogoban  eninigobanen.  Mani  Madinin  ka 
windamawatc  Pienan  gaie  Janhian,  mi  gotc  gaie 
win  koki  i  kiwetc  ij  ani  widjiwatc  ningvvahakaning 
ij  ijanitc.  Kavvewatc  dac  Pien  gaie  Janh,  Mani 
Madinin  kawin  kiwesi,  tcik  ningwahakan  daje  ma- 
wigoban,  apitci  animenindamogoban  endogobanen  : 
aindasin  anawi  o  ki  akosikweiabandan,  kawatc  ki 
inenindansi :  acaie  anawi  ningi  teb  wabandan,  mi- 
nawatc  gotc  akosikweiabandamogoban,  mi  dac  i 
wabamagobanen  nij  Anjeniwa,  wawabikonaie,  mon- 
jak  Jezos  i  ki  ningwahakanintc  pintc  wanikan 
apiwa,  pejik  o  ctikwaning  inakak,  kotakan  dac  o 
siting  inakak  :  kawin  anawi  keiabatc  atesinini  Jezos 
wiiawiban.  Ot  inawan  :  anin  endian,  ekwewian, 
wendji  mawin  ?  Ot  ina  Anjeniwa  genonigodji  : 
mi  wendji  mawian,  ni  wanenindan  anditok  enini- 
gwen  Tebenimitc  wiiaw.  Ka  ikitotc,  o  pikwanang 
inakak  inabigoban.  Koni  anicinaben  ka  wabamatc, 

ot  igon  :  ekwewian,  wekonen  wendji  mawin  ?  Awe- 
nen  nendawenim&tc  ?  Kijatakiwininiwitok  geno- 
jitc,  inenindam  Mani  Madinin,  ot  inan  :  tebenimin, 
koni  kic  kin  waiej  ki  ki  awi  atonatok,  windamawicin 
anditok  i  ki  atowanen ;  ningat  ija,  ningat  awi 
nahaton. 

Ka  ikitotc  Mani  Madinin,  mi  i  wi  ani  madjago- 
banen  ;  Jezos  dac  o  ganonan,  atcina  goto  o  winan, 
ot  inan  :  Mani.  Enabitc  dac  Mani  Madinin,  o 
ki  nisitawinawan  Jezosan  ;  epitc  kitci  modjikenin- 
dang,  Tebenimin,  ot  inan.  Ot  igon  dac  Jezosan: 
kawin  tanginiciken,  ka  maci  nind  ijasi  wakwing 
n’os  kitci  nansikawak  ;  awi  windamaw  ni  kanisak, 
ki  gat  inak  :  ni  nansikawa  k’osinan,  ki  Kije  Mani- 
tominan.  Wibatc  apatogoban  Mani  Madinin  Je¬ 
zosan  pepawidjiwanigobanena  endanitc.  Mi  dac 
i  tipadjimotawatc  :  ningi  wabama  Jezos,  ot  ina,  gaie 
nind  anonik,  awi  windamaw  ni  kanisak,  nind  ik,  ki 
gat  inak :  ni  nansikawa  k’osinan  ki  Kije  Manitomi- 
nan,  kit  igowa.  Ka  watc  o  tepwetagosi  anawi  win- 
damawatc  ;  kiwanimo  aam,  ot  inenimigo. 

137. — O  wabamigo  Jezos  kotaka  ikwewa. — Ka 
totamowatc  cimaganicak. 

Kotakak  dac  ikwewak  ka  wabangegobanenak 
tcik  ningwahakan,  ondjita  animenindamogwaban  i 
wanisininik  Jezos  wiiaw.  Nij  Anjeniwa  o  ki  waba- 
mawa  gaie  winawa  ikim  ikwewak,  anicinabeng  iji 
wawatekonaiek  ot  ijinawawa,  mi  wa  keiabatc  ka 
wabamagobanen  Mani  Madinin.  Epitc  segeninda- 
mowagobanen,  mitci  inabigwaban ;  o  ganonigowa 
dac  Anjeniwa,  ot  igowa  :  wekonen  wendji  nandawa- 
bameg  megwe  tcipaiak  ka  apitcipatc  ?  Ki  nanda- 
wabamawa  Jezos  Nazareting  daje  anicinabe  ;  ka- 
win  segenindankekon,  acaie  ma  apitcipa  ka  iki- 
topan.  Mikawenindamok  ka  ikitopan  megwatc 
Ganinenang  endanakitc  :  ka  anicinabewiitizotc 
kata  pakitina  paiatatidjik  o  nindjiwang,  tcipaiati- 
kong  kata  acitakwaiganiwi,  neso  kijigatinik  kata 
apitcipa;  ondas  ijak,  pi  wabandamok  iki  ningwa 
hakanindiban,  madjipaitik,  awi  windamawik  Pien 
iki  apitcipatc  Jezos.  Ikitowak  keiabatc  Anjeni- 
wak :  Jezos  nitam  ta  tagocin  Ganinenang,  mi 
kitci  wabameg  ka  ininagoban. 

Ka  nondawawatc  eni  ikitonitc  Anjeniwa,  ik 
apitcipatc  Jezos  gaie  iki  mikomigowatc  Ganine¬ 
nang  nitam  kitci  tagocing,  inab  cowatc  ani  inenin- 

damok,  vvibatc  sakahamok  ningwahakaning,  mi  dac 
wibatc  ij  awi  windamawawatc  pepawidjiwigogoba- 
nena  J  ezos  ka  iji  wabandamowatc.  Megwatc  ij  ani 
pimipaitiwatc,  nenot  igotc  waiabamawatc  Jezosan, 
Jezos  ot  anamikawa  inim  ikwewa,  kit  anamikonim 
ot  in&.  Epitc  mamakatenindam-modjikenindamo- 
watc,  o  nansikawawan  Jezosan,  o  sitining  ot  awi 
odjimawan,  songa  o  manadjiawan  o  mitonenindji- 
ganiwang.  Ot  ina  dac  Jezos  :  ka  sekisikekon,  awi 
windamawik  ni  kanisak  Ganinenang  kitci  ijawatc 
mi  kitci  wabamiwatc.  Mi  dac  keget  ij  awi  winda¬ 
mawawatc  Jezosan  pepawidjiwanigobanena  gaie 
kakina  eiamianigobanena ;  kasa  watc  tepwetawasi- 
wak,  ij  anawi  windamagewatc,  anica  aijickinjigwe 
tokenak,  inenindagosigwaban. 

Cimaganicak  genawenindamogobanenak  Jezo¬ 
san  iki  ningwahakanimintc,  apitci  ki  segisik  waia¬ 
bamawatc  Anjeniwa  gaie  aki  i  kockosenik  :  epitc 
sekisiwatc  nikabandamogwaban,  nanint  dac  aiapi- 
cicinowatc,  ot  awi  tipadjimotawawa  meia  kikinoa- 
magenigobanena  ejiwebatinik  ;  mi  dac  i  mawandjii- 
tiwatc  kekinoamagedjik  gaie  kikitowininiwak.  Ka 
mitonenindamowatc  ke  totamowatc,  nibina  conia  o 
maminawa  cimaganic^,  genawenindaminigobanen^, 
Jezos  o  ningwahakan  kitci  eka  tipatotaminitc  ka 
ininik.  Ot  inawa  :  ikitok,  Jezosan  pepawidjiwapa- 

nek  ningi  kimotimigonanik  Jezos  wiiaw  i  nipaian- 
giban  izan  ;  mi  ket  ikitoieg,  ot  inawa  cimaganica. 
Cimaganicak  dac  ot  otapinanawa  conia,  mi  dac 
keget  eni  ikitowatc  ka  ani  inindvva.  Minwagac  ki 
tipatotagwatini  cimaganicak  ot  ikitowiniwa. 


138. — 0  wabamigo  Jezos  nij  aiamiewininiwa. 

Mi  iim  kajigak  ka  apitcipahitizogobanen  Jezos 
nij  aiamiewininiwak  ijagvvaban  otenaw  Enunaus 
ejinikatek.  Jenozaneming  ondji  madjagvvaban, 
nij  tipaigan  acitc  abita  apitc  endagok  Emmaus  mi 
ejawatc.  Ij  ani  pimosewatc  ani  gaganonitik,  tipa- 
djimotatiwak  ka  aindotawimintc  Jezosan.  Megwatc 
i  pimi  gaganonitivvatc,  kaiasikatc  micic  o  wabama- 
wan  pemi  tipadjimawadjin  Jezosan,  ot  atimigowan, 
ot  otisigowan,  kawin  o  nisitawinawasiwawan,  anotc 
anicinabetok,  ot  inenimawan.  O  kakwedjimigo- 
wan,  ot  igowan  :  anin  pemi  aikitoieg  ?  Wekonen 
wendji  gackenindameg  ?  O  ganonan  pejik,  ot 
inan  :  kin  itok  eta  eka  kikenindamowanen  ka  ki 
ingi  Jenozaneming  nomaie  ? — Wekonen  dac  enogo- 
banen? — Jezos  gotc  ni  tipadjimanan  ka  totawa- 
watc  meia  kikinoamagedjik  gaie  kije  ininiwak  ;  o  ki 

ickwaienimawan  kitci  nisimintc,  tcipaiatikong  o  ki 
acitakwawawan.  Nind  apenimonanaban  ka  nisintc 
kitci  ki  agwacimapan  Jodawininiwa  ;  acaie  dac  niso 
kijigat  eko  ki  ingi.  Anawi  win  ikwewak  nanint  eia- 
miadjik  ningi  kockomigonanik.  Kikijeb  ki  ijik 
ningwahakaning,  kawin  atesinini  Jezos  wiiaw,  nij 
eta  Anjeniwak  ningi  wabamananik,  ikitowak,  ki 
apitcipa  acaie,  nind  igonanik.  Nanint  gaie  nina- 
wint  anawi  ki  ijik,  mi  gaie  winawa  enadjimowatc  ka 
inadjimonitc  ikwewa,  ka  o  ki  wabandansinawa  Je- 
zosan  ij  owiiawinipan,  ka  gaie  o  ki  wabamasiwawan 
iki  apitcipanigwen. 

O  ganona  dac  Jezos,  o  nanibikima  ij  eka  tepwe- 
tansinik,  ot  ina :  ondjita  ki  pizinatisim,  ki  kosiko- 
teem,  ka  nangim  ki  nita  tepweienindansinawa  ka 
ikitowapan  ka  nikan  kikenindamonigogobanenak 
Kije  Maniton  ?  Ka  nangwana  inenindagwasmoban 
kitci  iji  nanekatciintc  Kristos  kitci  otitang  o 
kitcitwawisiwin  ?  Mi  dac  i  tipadjimotawatc  kaki- 
na  ka  ani  inansinaikategobanen  aiamie  masinaigan 
ke  titc  ke  pi  agwacimatc  anicinabe.  Caie  pecotc 
eni  tawatc  otenaw  ejawagobanen,  pakekana  ani  iji 
Jezos  ;  winawa  dac  i  nijiwatc  songa  o  mindjimeni- 
mawan,  ot  inawan  :  kawin  ningotiji  ijaken,  ki  gat 
ani  widjiwininimin,  otenang  ijata,  caie  ma  ani  niki- 
wigat.  Mi  dac  gaie  win  ij  ani  pindikegobanen,  mi 
dac  i  witopamagobanen. 

Pakwejigan  Jezos  otapinagoban  ot  aiamitawan, 
o  ki  papakwebitawan,  mi  dac  i  maminatc  i  nijinitc  ; 
ka  maminatc,  mi  pitcinak  i  nisitawinagotc,  mi  sa 
waam  Jezos,  ot  inenimigo  :  mi  apin  i  pon  wabami- 
gotc.  Makatatc,  itiwak,  anavvi  ki  sesegiteemigona- 
ban,  ki  kockoteemigonaban  i  ganoninang  gaie  i 
tipadjimotonang  enansinaikatek  aiamie  masinaigan. 
Mi  gotc  i  pasikwiwatc,  i  kiwewatc,  Jenozaneming 
ijiwak  koki,  o  nansikawawa  eiamianidji ;  mawando- 
pinigoban,  ikitonigoban  :  acaie  keget  apitcipa  k’osi- 
nan,  ikitonigoban  :  Pien  gaie  win  o  ki  wabaman 
k’osinan  Jezosan.  Mi  gaie  winawa  i  tipadjimowatc 
inikik  ka  iji  nondawawatc  gaie  iki  pimi  widjiwawatc 
gaie  apitc  nesitawinawawatc  apitc  ka  matinamago- 
watc  pakwejigan.  Keiabatc  dac  nanint  ka  tepwe- 
tansigwaban. 


139. — Nitam  o  wabamigo  Jezos  o  napotima . 

Mamawi  apigwaban  Jezosan  pepawidjiwagoba- 
nenak,  o  gosawa  Jodawininiwa,  mi  wendji  kakina  i 
kakipaikatenik  indaje  i  mamawiapiwatc ;  tipadji- 
mogwaban  iki  wabamawatc  ka  wabamadjik  Jezosan. 
Wenagocininik  mamawi  wisinik  ;  megwatc  i  wisini- 

watc,  kaiasikatc  o  wabamawan  Jezosan  i  pi  nani- 
pawinitc,  anawi  kakina  kipaikateni,  ka  keko  o 
pizokansinin.  Mi  dac  ekitotc  Jezos  :  wanakiienin- 
damok,  nin  win  nongom  genoninagok.  O  nanibi- 
kima  ij  eka  nangim  tepwetansinik  iki  apitcipaitizotc. 
Mamakatenindamowinisekisigwaban  Jezosan  apitc 
nwandawawatc  i  ganonigowatc  ;  inenindamogwaban: 
tcipai  ni  wabamanan.  Mi  dac  ekitotc  Jezos  : 
wekonen  wendji  segisieg  ?  Wabandamok  ni  nindjin 
ni  sitan  gaie,  nin  ondjita  micic,  tanginicik  gotc, 
ket  na  tcipai  mikodjiganiwi ;  ka  owiiasisi,  ka  gaie 
okanisi ;  nin  win  ki  ta  mikodjinim  i  wabamieg,  ki 
wabamim.  Mi  dac  i  wabandahatc  o  nindjin  gaie  o 
sitan  gaie  o  pikang  i  ki  pajipaiganiwitc.  Enowek 
kawin  napitc  tepwetansigwaban  ij  anawi  ki  waban- 
daigowatc  i  ki  tcitaaskwanimintc  o  nindjining  gaie 
o  sitining. 

Pakatc  anica  nind  inenindamin,  inenindizowak, 
epitc  modjikenindamowatc  epitc  gaie  mamakatenin- 
damowatc.  Mi  dac  ekitotc  Jezos  :  ka  na  kekon 
midjim  kit  indanisinawa  ?  Mi  dac  i  minintc  pangi 
kikons  abwenan,  pangi  gaie  amosinzipakwat.  Mi 
dac  keget  ij  amw&tc  kikons  abwenan,  pangi  gaie 
amosinzipakwat.  Inenindamogoban  :  ninga  wa- 
bamigok  i  wisiniwak,  kata  tepweienindamok  keget 
jzan  aiapitcipatc. 

Kawin  inenindankekon  :  koni  keget  wi  wisinitok 
Jezos  :  ket  na  awiak  ka  nipodjin  midjim  o  nanda- 
wenindan?  Awiak  nepodjin,  kawin  o  nandawe- 
nindansin  midjim,  pimatisiwining  goto  eta  towa. 
Ka  wisinitc  Jezos,  eckwandang  mi  ij  acamatc 
pepawidjiwigogobanena  :  minawatc  ot  ina :  wana- 
kiienindamok ;  ka  iji  anojitc  n’os  mi  gaie  nin  eji 
anoninagok.  O  potana,  pekic  ot  ink  :  ki  pindika- 
gowa  Mino  Manito ;  awiak  kasiamawreg  o  matci 
aindowiniwan,  kata  kasiikateniwan ;  awiak  dac 
gaie  eka  kasiamaweg,  kawin  ta  kasiikatesininiwan. 


140. — Koki  minawatc  o  wabamigo  o  napotimh. 

Endatciwagobanen  Jezosan  pepawidjiwagobane- 
nak,  Toma  ka  apisigoban  apitc  waiabamawagoba- 
nen  Jezosan.  Tegocinmitc  o  tipadjimotawawan  i 
ki  wabamawatc  Jezosan,  nanagatc  anawi  kakina 
o  windamawawan  Toman,  ka  o  tepwetagosiwan. 
ikito  taiagwatc  Toma  :  panima  wabandamawak  o 
nindjin  gaie  o  sitan  i  ki  tcitaaskwranintc,  gaie  opi- 
kang  i  ki  pajipaiganiwitc  panima  potanakinamawak, 
keget  izan  aiapitcipatc  ningat  inenindam. 

Tanasak  ki  cawenimigonanik  okom  aianwetangik  , 

pinama  kawin  mamanjenindansik,  ondjita  wewenint 
wi  tepwetamok.  Kinawint  kit  inenindagosimin 
kitci  apitci  tepwetamang  i  ki  apitcipaitizotc  kitci  eka 
memandjic  kinawitamang.  Kawin  ceckwat  ki  ine- 
nindagosisik  kitci  anwetamowatc  pinama,  kinawint 
kitci  eka  memandjic  anwetamang,  ki  ondji  inenin- 
dagosik. 

Kawin  wenibik  anwetansigoban  Toma,  nicwaso 
kijik  inikik  kinawitamogoban.  Necwaso  kijigatinik 
mamawiapigwaban  Jezosan  pepawidjiwagobane- 
nak,  mi  gaie  win  Toma  ij  apigobanen.  Kaiasikatc 
mi  i  nagositc  Jezos  nasaw  ij  apiwatc ;  kawin  o 
kikenimasiwawan  pandikenigobanen,  ket  na  kekon 
o  pizokaminin  ke  kikenimawatc  apitc  pandikenigo¬ 
banen,  ot  anamikawa,  ot  ina :  wanakiienindamok. 
Mi  dac  i  ganonatc  Toman,  ot  inan  :  ondas  ijinind- 
jinin,  tanginan  ni  nindjin,  potanakinan  iki  tcitaask- 
watek,  gaie  ni  pikang  potanaginan  i  ki  pajipaogoian, 
kawin  anwetanken,  tepwetan.  Mi  panima  Toma 
kweckwenindamogobanen,  mi  dac  ij  aiajikwe 
ikitogobanen  :  Tebenimin  !  ni  Kije  Manitom  ! 
Ot  inan  Jezos  :  Toma,  ki  tepwetaw  i  wabamin, 
kwenatc  endowatc  pekwanawi  tepwetangik. 

141. — Mamanda  kikonsikehcik  napotcik. 

Minawatc  ningotin  o  wabamawan  Jezosan  tcik 
akam  sakaiganing  Jenezaret  ejinikatek,  tcik  akam 
nanipawinigoban.  Ikitogoban  Pien  :  nind  awi  paki- 
tawa,  mi  dac  Toma,  Jak,  Janh,  Nathanael  gaie 
keiabatc  nij,  ka  inansinaikatesinon  ejinikazowago- 
banen,  ikitowak  :  ningat  ijamin  gaie  ninawint. 
Posiwak  dac  tcimaning.  Ij  anawi  pakitawawatc,  ka 
kanake  pejik  kikonsan  o  pitahanasiwawan.  Keki- 
jebawagatinik  o  wabamawan  Jezosan  tcik  akam 
i  nanipawinitc,kawin  pinama  o  nisitawinawasiwawan. 
Ot  ina  Jezos  :  abinotcenjicitok,  ka  na  midjim  kit 
indanisinawa  ?  Ka  watc,  ot  inawan. — Pakitawak  o 
kitci  nikining  inakake  onak,  mi  panima  kitci  pinta- 
hanaieg.  Mi  dac  keget  eji  pakitawawatc  :  epitc  ni- 
bina  pitahanawagobanen,  ka  o  gackinasiwawan  ot 
asapiwan.  Mi  pitcinak  Janh  i  nisitawinawatc  Jezo¬ 
san  ;  o  ganonan  Pienan,  ot  inan  :  k’osinan  Jezos 
nenipawitc  tcik  akam. 

Mi  gotc  i  pitcikonaietc  Pien,  niping  apakizo  ij 
inatakatc  Jezosan  i  nanipawinitc  tcik  akam.  Tci¬ 
maning  dac  epidjik  o  natagameonawan  otasapiwan 
tcik  akam,  mockinenenigoban  kikonsa  otasapiwang, 
nijin  mitaso  mitana  ekotockwaning  apitc  nawitc 
akomogwaban.  Kepawatc  o  wabandanawa  akakanje 

ickote  kikonsan  akakanjepwaniwin,  pakwejigan 
gaie  apiwan.  Ot  ina  Jezos  :  pinik  pepejik  nongom 
petahanegok  kikonsak ;  mi  gotc  koki  i  positc  Pien,  o 
natagomeonan  otasapin,  mitaso  mitana  acitc  nano 
mitana  acitc  niswi  kitci  kikonsa,  mi  endasobizonitc. 
Kawin  pikockaganiwisin  ot  asapin  ij  anawi  tasobinatc 
kitci  kikonsk  anawi.  Pitc  ijak,  ot  ina  Jezos,  awi 
abitozamowisinik.  Mi  dac  keget  i  nansikawawatc 
Jezosan.  Kawin  awiak  endatciwatc  ot  inasiwan  : 
kit  aweniw  ?  awenen  kin  ?  Kawin  awiak  ot  inasi¬ 
wan  ;  ot  apitci  kikenimawan,  mi  aam  Tebenimi- 
nang,  ot  inenimawan.  Mi  ij  otapinatc  Jezos  pa¬ 
kwejigan  ;  endatciwatc,  kakina  o  pimi  matina- 
magowan,  mi  gaie  endotawanitc  kikonsan,  o  pimi 
matinamagowan. 


142. — Ot  igon  Pie?i  Jezosan  kitci  aiangwameni- 
matc  eiamianidji . 

Ka  wisiniwatc,  Jezos  o  ganonan  Pienan,  ot 
inan  :  Simonh,  Janh  weiosim&tc,  awacamenj  na  kit 
apitc  saki  epitc  sakiiwatc  okom  endatciwatc  ?  Ot 
igon  :  keget,  Tebenimin,  ki  kwaiakwenim  i  saki- 
inan.  Ot  inan  Jezos  :  aiangwamenim  ni  mana- 

djenicensimak.  Minawatc  ot  inan :  Simonh,  Janh 
weiosimatc,  ki  saki  na  ?  Ot  igon  :  ki  sakiin  ki 
kwaiakwenim  i  sakiinan.  Minawatc  ot  inan  Jezos: 
aiangwamenim  ni  manadjenicensimak.  Minawatc 
Jezos  o  ganonan  Pienan,  ot  inan  :  ki  saki  na?  Ki¬ 
na  we  kockwenindam  Pien,  ot  inan  :  Tebenimin,  ka 
kekon  ki  wanenindansin,  ki  kwaiakwenim  i  sakii¬ 
nan.  Mi  dac  ij  inatc  Jezos  Pienan  :  aiangwame¬ 
nim  ni  manadjenicimak. 

Mi  wendji  nisin  agwitona  kakwedjimigotc  Pien, 
iki  ikitogobanen  :  ka  ni  kikenimasiwa  Jezos,  nisin 
agwitona  ki  ikitogoban  :  tanasak  mi  iki  kasiamati- 
zotc  nisin  agwitona,  ki  sakiin,  ij  inatc  Jezosan. 

Keiabatc  o  ganonan  Jezos  Pienan,  ot  inan  : 
megwatc  weckinikian,  kin  gotc  tibinawe  ki  kitcibi- 
nitizonaban,  kin  ki  tibenindanaban  waiej  wa  ijai&- 
nin  ;  kikaian  dac,  ki  ga  tatajoniken,  pekitc  gaie  ki 
ga  kitcibinik,  ki  gat  ijiwinik  ke  wi  ijiwinik,  kawin 
anawi  ki  gat  iji  minwenindansi ;  kijatc  o  windama- 
wan  Pienan  ke  totawimintc  apitc  kitci  nisimintc,  o 
kikenindamonan  kijatc  ke  tinitc.  Keget  gaie  win 
Pien  tcipaiatikong  ki  acitakwaiganiwi  apitc  nesintc. 

Keiabatc  Jezos  o  ganonan  Pienan,  ot  inan:  ni 
pikwanang  pi  akawicin.  Pien  aiabanabitc,  Jan- 
hian  o  ki  wabaman  opikwanang  pi  ten,  o  kakwedji- 
man  Jezosan,  ot  inan  :  Tebenimin,  anin  dac  win 

aam  ke  titc?  Jezos  dac  ot  inan  Pienan :  anm 
dac  win  aam  eji  papamenim&tc  ?  Kin  isa  gotc 
aiagwam  pi  akawicin,  koni  ma  inenimak  kitci  apitc, 
wekonen  wendji  nagatawenimatc  ?  Ket  na  kin 
kitci  nagatawenimatc  kit  inenindagos  ?  Nin  nind 
inenima  aam  Janh  kitci  apitc  nananj  koki  kitci 
tagocinan.  Nanint  eiamiadjik  inenindamogwaban 
ka  ikitogobanen  Jezosan,  ka  koni  kata  ondji  niposi 
Janh.  Kawin  anawi  ki  ikitosi  Jezos  :  kawin  kata 
ondji  niposi,  mi  eta  gotc  ka  ikitogobanen,  enenima- 
waken  kitci  apitc  nananj  kitci  tagocinan,  wekonen 
wendji  pamenimatc  ?  Win  eta  Janh  waki  gotc 
nananj  nipogoban  ;  kakina  win  J ezosan  pepawid- 
jiwagobanenak  aiamiewin  ki  ondji  nisak. 


143. — O  kikinoamawa  Jezos  o  napotima  gaie  ot 
ina  :  awi  papa  kikinoamagek  e n igokwaka >n igak. 

Ka  apitcipaitizogobanen  Jezos,  keiabatc  nimi- 
tana  taso  kijik  ki  dajike  ondaje  aking.  Gotc  aia- 
pitc  o  wabamigo  eiamianidji,  ninga  wabamigok, 
enenindangin  ;  mi  wendji  inenimatc  kitci  eka  anwe- 
tansinik  iki  apitcipaitizotc :  gaie  wewenint  kitci 
kikinohamawatc  kitci  kikenindaminitc  Kije  Mani- 


tori  o  kite!  okimawiwinini  :  gale  o  ki  kikinoamawk 
ket  iji  kikinoamagenitc,  o  ki  kikinoamawa  gaie 
kakina  enansinaikatenik  aiamie  masinaigan  win 
Jezos  ondjij  mi  ma  indi  kaiat  wendadjimintc  ke 
titc.  O  ki  kikenindamona,  tanasak  pitcinak  o 
pakingweha  kitci  wevvenint  nisitawinamowatc  gwetc 
^ndjita  enansinaikatenik.  O  ki  apitci  pakaki 
kikenindamona  enansinaikatenik  ke  totawintc,  ket 
apitc  animiintc  nananj  kitci  nisintc  gaie  kitci 
apitcipatc  neso  kijigatinik,  mi  apitc  kitci  pindi- 
ketc  o  kitci  wasenagosiwining.  Gaie  kitci  kikinoa- 
magenaniwaninik  enigokwakamikanik  kitci  nonda- 
ganiwaninik  ot  animitagosiwin  Jenozaneming  kitci 
ondji  madjamagatinik  ot  animitagosiwin  kitci  an- 
wenindizowatc  anicinabek  endasowinzowatc  gaie 
kitci  kasikanik  o  matci  aindowiniwan. 

O  mina  ’osan  ot  iji  gackitowinini,  ot  in& :  kakina 
iji  gackitowin  ningi  minigo  wakwing  gaie  aking  ; 
papaaijak  enigokwakamigak,  aiamiewin  papakiki- 
noamagek :  endasowinzowatc  anicinabek  enigok' 
wakamigak  awi  kikinoamawik,  sikaandawik  ot 
ijinikazowining  Wekwisisitc  gaie  Weiositc  gaie 
Wenicicitc  Manito.  Kikinoamawik  kitci  tibisatwa- 
watc  kakina  ka  iji  tipakonamonagok.  Ket  anweto- 
nag  kata  ickwaienindagosi,  ke  tepwetonag  kata 
cawenindagosi.  Kakina  kekon  ki  gat  ani  iji 

gackitom,  ki  ga  miwihawak  Matci  Manitok  :  kakina 
inwewinan  ki  gat  inwem.  Misawatc  minahigoieg 
pitcibojiwewin,  kawin  ningot  ki  ga  tisim.  Aiakosid- 
jik  ki  ga  nodjimohawak  tanginegwa.  Kakik  ki  ga 
papaganaweniminim  nananj  kitci  pon  akiwang.  Ot 
ina  tanasak :  animat  anawi  eneniminagok,  kawin 
enowek  cagwenimokekon,  kakik  ki  ga  pimi  witoka- 
weniminim  nananj  kitci  tcagisek  kijik.  Ninga  pitc 
anona  gaie  Mino  Manito,  ki  ga  pi  inijakinotagowa 
kitci  songiteeckonag. 


144. — -Mamindjitc  o  wabamigo  Jezos  pep  aw  id jt- 
wigogobanena. —  IVakwing  iji. 

Ka  apitcipaitizotc,  aindasin  micic  ki  wabama- 
windiban  Jezos,  eiamianidji  o  wabamigo,  naningo- 
tinon  pepejik  eta  o  wabamigo,  naningotinon  manek 
waiabamadjik.  Keg  apitc  ningotin  ot  ina  pepawi- 
djiwigogobanena :  Jenozaneming  apik,  mi  indaji 
apikeg  nananj  kitci  otisinag  Mino  Manito.  Ot  ina 
gaie  :  Janh  iki  sikaandagetc,  nipi  o  ki  aion  nano- 
maie,  kinawa  ki  ga  sikaandagom  Wenicicitc  Mani- 
tong  ki  ga  kokinigom.  Ikitogoban  tanasak  :  Mino 
Manito  ki  ga  papisikagowa. 

Winawa  dac  Jezosan  pepawidjiwadjik  o  kakwed- 
jimawan,  ot  inawan  :  mi  na  iim  apitc  ke  minawiton 
Jodawininiwak  ot  okimawiwiniwa  ?  Ot  ina  Jezos  : 
kawin  kinawa,  kit  inenindagosisim  kitci  wi  kikenin- 
dameg  ket  ani  inenindamogwen  Kije  Manito.  Ket 
na  kijatc  kitci  kikenindagwatinik  ket  ani  totang 
mizi  ka  nitawitotc  ;  Mino  Manito  ki  ga  mijakinota- 
gowa,  ki  ga  tipadjimim  dac  kinawa  Jenozaneming, 
gaie  kakina  Jodawaking  gaie  Samarinang,  nananj  i 
waiekwakamigak  nananj  gotc  enigokwakamigak. 

Mi  mamindjitc  i  ganonagobanen  pepawidjiwi- 
gogobanena,  mi  ij  onbiniketc  Jezos,  ij  aiamitawatc 
pepawidjiwigodji,  mi  dac  acaie  i  naganatc,  wakwing 
ij  ijatc.  O  noswabamawan  ij  ani  onbickanitc  nananj 
anakwatong,  mi  i  pon  wabamawatc.  Keiabatc 
inabigwaban  ka  pon  nagosinitc  Jezosan  ;  nij  ani- 
cinabk  kaiasikatc  o  wabamawa,  kakina  wawabiko- 
naib,  ot  igowa  :  Geninewininiwiegpvekonen  keiabatc 
wendji  icpiming  inabieg  ?  Jezos  ka  wabameg  non- 
gom  iki  ani  onbickatc  wakwing  ij  ijatc,  mi  tabis- 
kotc  ket  inabaminagositc  apitc  minawatc  ke  pitc 
jatc  ondaje  aking. 

Mi  dac  i  kiweiawanitiwatc  pakanens  pikwatinang 
iki  ondji  onbickagobanen  Jezos,  Jenozaneming  iji 
kiweiawanitiwak.  Ka  mitaso  kijigatinik  mi  apitc 
ka  mijakinotagowatc  Mino  Maniton,  o  pintcina- 

weckagowan ;  mi  dac  ka  papintcinaweckagowatc 
Mino  Maniton,  mi  apitc  sesweosewagobanen  aia- 
miewin  i  papakikinohamagewatc  enigokawakami- 
gak  eji  kikahamagowatc.  Epitc  mamanda  gacki- 
towagobanen  ondjita  mamakatenindagosigwaban, 
Kije  Maniton  o  ki  inenimigowan  kitci  mamanda 
gackitowatc  kitci  eka  anwetawindwa  ket  iji  papa 
kikinoamagewatc,  win  ma  Kije  Manito  o  pinaha- 
mawa  o  tonining  ket  iji  animitagosinitc. 

Mi  ekwasinatek  aiamie  masinaigan  endogobanen 
Jezos  i  ki  pi  anicinabewiitizotc  ondaje  aking. 
Anawi  win  ka  nanakatc  ki  masinaikatesinon  ka 
togobanen  gaie  inikik  ekitogobanen.  Misawatc 
kitci  nibina  anawi  masinaikatek,  ka  enowek  kata 
teb  tcagansinaikatesinoban  inikik  ka  aindogobanen 
gaie  ka  aikitogobanen.  Anawi  win  tebansinaikate 
kitci  ki  otisabandaitizoiangoban  wakwing,  ani  tipai- 
geng  kakina  enansinaikatek.  Ani  tibisatwang 
enansinaikatek,  Jezos  ki  ga  pindikanigonan  o 
kitci  minawanigosiwining.  Mi  enagobanen  pepa- 
widjiwigogobanena  :  kit  awi  nikan  nainamonim  kit 
apinasiwa.  Mi  ekitogobanen  Jezos  i  ganonatc  ot 
ockinikima  ;  mi  gaie  kinawint  ka  ininang.  Keget 
isa  ki  ki  nikan  awi  cenamagonan  wakwing ;  kakik 
gaie  ki  teb  witokawenimigonan  kitci  teb  gackitong 
enenindagosing ;  wakwing  keiabatc  kit  ondji  gano- 

nigonan.  Ki  sasakiwinigonan  kitci  eka  onzam 
pamenindamang  aking  endagokin,  wi  otitamang 
kakike  tebisiwin. 

